Tartalom

[ANIMÁCIÓ MESTERKÉPZÉSI SZAK 3](#_Toc440611156)

[DESIGN- ÉS MŰVÉSZETMENEDZSMENT MESTERKÉPZÉSI SZAK 7](#_Toc440611157)

[DESIGNELMÉLET MESTERKÉPZÉSI SZAK 11](#_Toc440611158)

[DIVAT-ÉS TEXTILTERVEZÉS MESTERKÉPZÉSI SZAK 14](#_Toc440611159)

[DOKUMENTUMFILM-RENDEZŐ MŰVÉSZ MESTERKÉPZÉSI SZAK 18](#_Toc440611160)

[EGYHÁZZENE-MŰVÉSZ MESTERKÉPZÉSI SZAK 21](#_Toc440611161)

[ÉPÍTŐMŰVÉSZ MESTERKÉPZÉSI SZAK 28](#_Toc440611162)

[FÉMMŰVESSÉG MESTERKÉPZÉSI SZAK 32](#_Toc440611163)

[FESTŐMŰVÉSZ MESTERKÉPZÉSI SZAK 36](#_Toc440611164)

[FILM ÉS TELEVÍZIÓ PRODUCER MESTERKÉPZÉSI SZAK 40](#_Toc440611165)

[FILMOPERATŐR MESTERKÉPZÉSI SZAK 45](#_Toc440611166)

[FILMRENDEZŐ MESTERKÉPZÉSI SZAK 48](#_Toc440611167)

[FORMATERVEZŐ MŰVÉSZ MESTERKÉPZÉSI SZAK 53](#_Toc440611168)

[FOTOGRÁFIA MESTERKÉPZÉSI SZAK 57](#_Toc440611169)

[GRAFIKUSMŰVÉSZ MESTERKÉPZÉSI SZAK OSZTATLAN KÉPZÉS 61](#_Toc440611170)

[INTERMÉDIA-MŰVÉSZ MESTERKÉPZÉSI SZAK OSZTATLAN KÉPZÉS 66](#_Toc440611171)

[KARMESTER MESTERKÉPZÉSI SZAK 71](#_Toc440611172)

[KERÁMIATERVEZÉS MESTERKÉPZÉSI SZAK 78](#_Toc440611173)

[KLASSZIKUS ÉNEKMŰVÉSZ MESTERKÉPZÉSI SZAK 82](#_Toc440611174)

[KLASSZIKUS HANGSZERMŰVÉSZ MESTERKÉPZÉSI SZAK 88](#_Toc440611175)

[KLASSZIKUSBALETT-MŰVÉSZ MESTERKÉPZÉSI SZAK 96](#_Toc440611176)

[KODÁLY-ZENEPEDAGÓGIA MESTERKÉPZÉSI SZAK 100](#_Toc440611177)

[KOREOGRÁFUS MESTERKÉPZÉSI SZAK 103](#_Toc440611178)

[KORTÁRSTÁNC MŰVÉSZ MESTERKÉPZÉSI SZAK 107](#_Toc440611179)

[KÓRUSKARNAGY MESTERKÉPZÉSI SZAK 110](#_Toc440611180)

[látványtervező művész MESTERKÉPZÉSI SZAK 114](#_Toc440611181)

[MÉDIA DESIGN MESTERKÉPZÉSI SZAK 121](#_Toc440611182)

[MUZIKOLÓGUS MESTERKÉPZÉSI SZAK 125](#_Toc440611183)

[NÉPTÁNCMŰVÉSZ MESTERKÉPZÉSI SZAK 129](#_Toc440611184)

[RÉGI-ZENE HANGSZERMŰVÉSZ MESTERKÉPZÉSI SZAK 133](#_Toc440611185)

[RESTAURÁTOR-MŰVÉSZ OSZTATLAN KÉPZÉS 138](#_Toc440611186)

[SZÍNHÁZI DRAMATURG OSZTATLAN MESTERKÉPZÉSI SZAK 143](#_Toc440611187)

[SZÍNHÁZRENDEZŐ MESTERKÉPZÉSI SZAK 147](#_Toc440611188)

[SZÍNMŰVÉSZ MESTERKÉPZÉSI SZAK 150](#_Toc440611189)

[SZOBRÁSZMŰVÉSZ MESTERKÉPZÉSI SZAK 153](#_Toc440611190)

[TÁJÉPÍTÉSZ ÉS KERTMŰVÉSZ MESTERKÉPZÉSI SZAK 157](#_Toc440611191)

[TELEVÍZIÓS MŰSORKÉSZÍTŐ MŰVÉSZ MESTERKÉPZÉSI SZAK 160](#_Toc440611192)

[TERVEZŐGRAFIKA MESTERKÉPZÉSI SZAK 164](#_Toc440611193)

[ZENESZERZŐ MESTERKÉPZÉSI SZAK 168](#_Toc440611194)

[ZENETEORETIKUS MESTERKÉPZÉSI SZAK 172](#_Toc440611195)

# ANIMÁCIÓ MESTERKÉPZÉSI SZAK

**1. A mesterképzési szak megnevezése:** animáció (Animation Design)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles animációs tervezőművész

- a szakképzettség angol nyelvű megjelölése: Animation Designer

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe**: azanimáció alapképzési szak

**4.2. A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: gyakorlat-orientált (60-70 százalék)

- a diplomamunka elkészítéséhez rendelt kreditérték: 20 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 213

**8. A mesterképzési szak képzési célja, az általános és a szakmai kompetenciák:**
A képzés célja audiovizuális tartalmakat (filmeket, alkalmazásokat, játékokat és egyéb mozgóképes alkotásokat) animációs technikák alkalmazásával önállóan, vagy stábot vezetve létrehozó alkotók és rendezők képzése,akik képesek szakmai tudásukat innovatívan alkalmazva kezdeményező szereplőivé válni a kreatív ipar különböző területein jelentkező kommunikációs, kutatási és fejlesztési folyamatoknak, együttműködve más diszciplínák képviselőivel. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**Az animációs tervezőművész**

**a) tudása:**

7.1.1.1. Megújuló önálló tudással rendelkezik, tudásának része a széles spektrumú műveltség.

7.1.1.2. Széles körű, rendszerszerű és specializált ismeretekkel rendelkezik az animációs filmművészet elméleteiről, koncepcióiról, tradícióiról, meghatározó múltbéli és kortárs tendenciáiról és diskurzusairól, valamint referencia értékű alkotóiról, alkotásairól
és eredményeiről.

7.1.1.3. Széles körű, rendszerszerű és specializált ismeretekkel rendelkezik az animációs filmművészethez kapcsolódó tágabb művészeti és kulturális kontextusról, annak történeti alakulásáról, meghatározó korszakairól, irányzatairól, valamint jelenkori működéséről és főbb tendenciáiról.

7.1.1.4. Szerteágazó és rendszerszerű ismeretekkel rendelkezik az animációs filmművészethez kapcsolódó kortárs társadalmi, gazdasági, piaci, környezeti és információ-technológiai kontextusról, ezek működéséről, valamint mozgóképes tartalomfejlesztéssel való kapcsolódási pontokról és összefüggésekről.

7.1.1.5. Specializált ismeretekkel rendelkezik az animációs filmművészet területén végzendő művészeti kutatás módszertanáról, az adat- és forrásgyűjtési, kezelési, szelekciós és értékelési módszerekről.

7.1.1.6. Érti, és magas szinten ismeri a kreativitás és a design gondolkodás működését, és érti, hogyan alkalmazhatók ezek összetett problémák megoldásához.

7.1.1.7. Ismeri a komplex, holisztikus gondolkodás működését, valamint magas szinten ismeri a specializált ötlet- és koncepciófejlesztési, innovációs módszereket.

7.1.1.8. Jártas az interdiszciplináris tervezési/alkotói módszertanban, ismeri és érti a komplex tervezési/alkotó folyamatok összefüggéseit és rendszerét, valamint azt, hogy ezek hogyan realizálódnak saját alkotói tevékenységében.

7.1.1.9. Magas szintű esztétikai és kritikai érzékkel, valamint kialakult ízléssel rendelkezik.

7.1.1.10. Magas szintű, specializált ismeretekkel rendelkezik az animációs filmművészet területén alkalmazott tradicionális, klasszikus és innovatív anyagokról, médiumokról, eszközökről, technikákról, tisztában van a főbb technológiai, gyártási, előállítási folyamatokkal és a tevékenységek végzésének körülményeivel.

7.1.1.11. Magas szinten érti és ismeri a projektmenedzsment működését, folyamatát, illetve alkalmazását saját szakterületén, így tisztában van a filmgyártás és a transz mediális tartalomfejlesztés produkciós ismereteivel.

7.1.1.12. Magas szinten ismeri az animációs filmművészet audio-vizuális kommunikációs
és prezentációs eszközeit, módszereit, csatornáit, behatóan ismeri a szaknyelvet, és a hatékony szóbeli és írásos szakmai kommunikációt anyanyelvén és legalább egy idegen nyelven.

7.1.1.13. Részleteiben és rendszerében ismeri az animációs filmművészet és az audio-vizuális tartalmak gazdasági, pénzügyi, szerzői jogi és etikai normáit, szabályozását, érti a saját vállalkozás működtetésének kereteit, valamint alapos áttekintéssel bír a szakterületét érintő tágabb intézményrendszerről.

7.1.1.14. Magas szinten művelt filmrendezői metódusait, kvalitásait kiegészítve készségszinten mozgósítja az animációs kifejezési formákra alapvetően jellemző vizuális ábrázolási készségeit, az animációs technikákat.

7.1.1.15. Ismeri és érti saját erősségeit és gyengeségeit a szakmai tevékenységben, és érti azt, hogy az élethosszig tartó tanulás és a megújuló tudás hogyan lehet hasznos számára.

**b)** **képességei:**

7.1.2.1. Komplex szakmai problémákat ismer fel, saját tervezési/alkotói programot alakít ki, és ez alapján önálló kreatív szakmai munkát végez.

7.1.2.2. Korábban megszerzett és rendszerezett animációs és filmes tudását és tapasztalatait stratégiai módon alkalmazza változó, új típusú, komplex helyzetekben.

7.1.2.3. Önállóan vizsgál komplex animációs és filmes problémaköröket, összetett művészeti és designkutatást folytat, az adatok és források kritikai kezelését végzi, a tágabb kontextuális összefüggéseket és folyamatokat rendszerszerűen értelmezi.

7.1.2.4. Magas szintű kritikai gondolkodásra támaszkodva képes alkotói/tervezői reflexióra, valamint önálló, szilárd szakmai álláspontot alakít ki.

7.1.2.5. Kreativitását változó, új típusú, komplex helyzetekben is mozgósítja,
és a hagyományos keretrendszerből kilépő, innovatív megoldásokat fejleszt.

7.1.2.6. Önállóan és rutinszerűen képes a tervezési/művészeti alkotó folyamat konzekvens végig vitelére, magas szintű és komplex tervezői/alkotói döntéseket hoz meg, és komplex, originális alkotást hoz létre.

7.1.2.7. Rutinszerűen és innovatív módon alkalmazza a megfelelő animációs filmművészeti eszközt, módszert, eljárást és gyártástechnológiát egyéni koncepciói és önálló tervei megvalósításához.

7.1.2.8. Interdiszciplináris alkotóközegben saját szakterületét kompetensen és magas színvonalon képviseli, csapatban dolgozva egyenrangú félként, alkotó módon működik együtt társszakmák és különböző művészeti területek képviselőivel.

7.1.2.9. Animációs filmművészeti projekteket, folyamatokat és erőforrásokat menedzsel, csoportban dolgozva vezető szerepet lát el, irányítja az alkotó/tervező és megvalósító tevékenységet.

7.1.2.10. Animációs filmművészeti tevékenységét, elképzeléseit, eredményeit nyilvánosság előtt nagy biztonsággal és kompetenciával mutatja be, valamint magas szintű párbeszédet folytat szakmai közösségével, a társszakmák képviselőivel, szakértőkkel, ügyfelekkel, illetve laikus közönséggel a szakterületét érintő komplex témákban, anyanyelvén és egy idegen nyelven.

7.1.2.11. Szakmai álláspontját és szakmai érdekeit érvekkel alátámasztva képviseli vita helyzetben, együttműködés során képes a konfliktuskezelésre.

7.1.2.12. Alkalmazza az animációs filmművészet etikai és szerzői jogi normáit, továbbá
a szakmai elvárásoknak megfelelően alkalmazza tudását eltérő intézményes keretek között is.

7.1.2.13. Képes értékelni saját animációs filmművészeti tevékenységét, szakmai erősségeit, gyengeségeit, és tudását, kompetenciáit és alkotói/tervezői gyakorlatát folytonosan naprakészen tartja, megújítja, fejleszti.

**c) attitűdje:**

7.1.3.1. Aktívan keresi az új mozgóképes, animációs ismereteket, módszereket és technikákat, figyelemmel kíséri a kortárs művészeti, társadalmi, gazdasági, piaci, ökológiai és információ-technológiai folyamatokat, tendenciákat.

7.1.3.2. Szakmai munkájában motivált és elkötelezett, alkotótevékenységét szellemi szabadság, kísérletező és vállalkozó kedv jellemzi.

7.1.3.3. Tudatosan törekszik saját szakmai határainak, illetve a szakterületek közötti határok és hagyományos keretrendszerek átlépésére, meghaladására.

7.1.3.4. Aktívan keresi azokat a kihívásokat és komplex problémákat, ahol szakmai tudását
és kreativitását kamatoztatva adekvát válaszokat adhat, originális alkotásokat hozhat létre, önállóan vagy csoport tagjaiként.

7.1.3.5. Animációs filmművészeti tevékenységében rugalmasan és adaptívan viszonyul az új típusú kihívásokhoz, problémákhoz és helyzetkehez.

7.1.3.6. Animációs filmművészeti alkotótevékenységét magas fokú minőség és érték orientáltság, művészi érzékenység és intellektuális szemlélet jellemzi.

7.1.3.7. Aktívan keresi az együttműködést más művészeti ágak és szakterületek szereplőivel, aktívan kezdeményez interdiszciplináris projekteket, szakmai tevékenységét integratív szemlélettel végzi.

7.1.3.8. A saját alkotó-/tervezőtevékenységével kapcsolatos társadalmi és ökológiai igényeket felismeri, azonosítja, azokra reflektál.

7.1.3.9. Társadalmi és ökológiai szempontból érzékeny és elkötelezett, munkájában törekszik a fenntarthatóság szempontjainak érvényesítésére, a különböző társadalmi és kulturális csoportokkal szemben befogadó, toleráns és empatikus.

7.1.3.10. Saját alkotó-/tervezőtevékenységét képes elhelyezni a tágabb kulturális, gazdasági
és piaci kontextusban, szakmája etikai és szerzői jogi normáit betartja

**d)** **autonómiája és felelőssége:**

7.1.4.1. Animációs alkotói identitása egyértelműen kialakult.

7.1.4.2. Szakmai kérdésekben önállóan tájékozódik, saját ízléssel és szakmai véleménnyel bír.

7.1.4.3. Saját művészeti koncepciót alkot, amelyet önállóan és professzionálisan valósít meg.

7.1.4.4. Rendszeresen kezdeményez, vezet és formál animációs filmművészeti projekteket.

7.1.4.5. Interdiszciplináris tevékenységekben is autonóm módon és felelősen tevékenykedik.

7.1.4.6. Saját szakmai munkájáért, valamint az általa vezetett animációs filmművészeti projektekért, tevékenységekért felelősséget vállal.

7.1.4.7. A szakmai közösség tagjaként felelősséget vállal közösségért, szakterülete értékeiért és etikai normáiért.

7.1.4.8. Szakmai munkáját társadalmilag, kulturálisan, ökológiailag érzékeny, tudatos
és felelős tevékenység jellemzi.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- elméleti ismeretek (társadalomtudományok, gazdasági, filozófiai és jogi ismeretek, médiatudományi ismeretek, vállalkozási ismeretek) 10-20 kredit;

- szakelméleti ismeretek (kortárs filmművészet, animációs műfaji ismeretek, zeneművészeti ismeretek) 10-30 kredit;

- animációs szakmai ismeretek (animációs alkotói stúdiumok, animációs rendezői ismeretek, animációs tartalomfejlesztési ismeretek, hangtervezési ismeretek, produceri ismeretek, prezentációs ismerete) 30-80 kredit;

**9.2.** **Idegennyelvi követelmény:**

A mesterfokozat megszerzéséhez bármely olyan idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

**9.3. A képzés megkülönböztető speciális jegyek:**

Aképzés csak teljes idejű képzésben, a nappali képzés munkarendje szerint szervezhető meg.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 60 kredit az alábbi területekről:

művészeti ismeretek, bölcsész- és társadalomtudományi, gazdasági, filozófiai és jogi ismeretek, médiatudományi ismeretek, vállalkozási ismeretek, mozgóképes szakelméleti és szakmai ismeretek.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 30 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# DESIGN- ÉS MŰVÉSZETMENEDZSMENT MESTERKÉPZÉSI SZAK

**1. A mesterképzési szak megnevezése:** design- és művészetmenedzsment (Art and Design Management)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles design- és művészetmenedzser

- a szakképzettség angol nyelvű megjelölése: Art and Design Manager

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** adesign- és művészetelmélet és designkultúra, a média design alapképzési szakok, továbbá bölcsészettudomány, társadalomtudomány, gazdaságtudományok és művészeti képzési területek alapképzési szakjai.

**4.2. A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja:gyakorlat-orientált (60-70 százalék)

- a diplomamunka elkészítéséhez rendelt kreditérték: 20 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 211

**8 A mesterképzési szak képzési célja, az általános és a szakmai kompetenciák:** A képzés célja széleskörű gyakorlati ismeretekkel, releváns nemzetközi kitekintéssel rendelkező design- és művészetmenedzserek képzése, akik a kreatív iparágak, a művészeti szféra és a designkultúra érdekérvényesítő irányítóiként, szervezőiként és kommunikátoraiként a vizuális kultúra piacát jól ismerik, vállalkozásuk vagy munkájuk révén tevőlegesen alakítják. Képesek a művészetek és a design eltérő területein a gazdasági és társadalmi fenntarthatóság szempontjainak figyelembe vételével kulturális projektek és termékek elemzésére, tervezésére, megvalósítására és kommunikációjára. Alkalmasak a köz- és magánintézményekben, kulturális vállalkozásokban felvetődő menedzsment feladatok elvégzésére, továbbá a vizuális kultúra intézményeiben és vállalkozásaiban (design és kreatív stúdiók, reklámügynökségek, múzeumok, galériák) a kezdeményező, felelős munkavégzésre. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A design- és művészetmenedzser**

**a) tudása:**

7.1.1.1. Átfogó ismeretekkel bír a design- és művészetmenedzsment hatókörébe tartozó tervezési és előadó-, illetve alkotóművészeti folyamatokról.

7.1.1.2. Mélyreható ismeretekkel rendelkezik legalább egy, a hallgató által preferált design-
és művészetmenedzsment területről.

7.1.1.3. Széleskörűen ismeri a választott design- és művészetmenedzsment terület szakirodalmát, anyagait, technológiáit és infrastrukturális igényeit.

7.1.1.4. Alapos áttekintése van a választott design vagy művészeti ág és a kapcsolódó rokon ágak történeti és elméleti kontextusáról.

7.1.1.5. Magabiztos tudással rendelkezik a design- és művészetmenedzsment területen alkalmazott kutatási és értelmezési módszerekről.

7.1.1.6. Részletekbe menő ismeretekkel bír a kulturális javak piacáról, különösen a design-
és művészetmenedzsment területén érvényesülő gazdasági törvényszerűségekről.

7.1.1.7. Pontos ismeretei vannak általában a kultúra piacán, s különösen a design-
és művészetmenedzsment célterületén a for-profit és a non-profit működés sajátosságairól, illetve az intézményi rendszerről (közművelődési, közgyűjteményi, kulturális művészeti, kulturális vállalkozások és szolgáltatások területeken).

7.1.1.8. Széleskörű ismeretekkel bír a művészet és design fogyasztói mintáiról,
azok feltérképezésének módjairól, az alkotó és a fogyasztó közötti csatornák használatáról.

7.1.1.9. Konkrét gyakorlatba átültethető jártassága van kulturális és művészeti vállalkozások indításáról és működtetéséről, márka- és stratégiaalkotási feladatairól.

**b) képességei:**

7.1.2.1. Azonosítja a design és művészet új, előremutató értékeit és hatékonyan képviseli azokat mind gazdasági, mind esztétikai tekintetben.

7.1.2.2. Komplex módon szemléli a kulturális piacot és kapcsolódó közegeit (önkormányzati, állami, civil szektor, az idegenforgalom, a városfejlesztés, a vizuális nevelés területén),
azok trendjeit a művészeti színvonal és a társadalmi-gazdaságilag fenntarthatóság jegyében.

7.1.2.3. Képes a kritikai ítéletalkotásra, szuverén módon kezdeményezi értékek létrehozását
és kétirányú áramoltatását a design és a művészet ágai között hazai és nemzetközi viszonylatban.

7.1.2.4. A design- és művészetmenedzsment alkotói, közvetítői és befogadói folyamataihoz kapcsolódó anyagi, technikai és információs forrásokat kompetensen használja, illetve specialisták általi használatukat irányítja, értő figyelemmel követi.

7.1.2.5. Együttműködik, és az ennek során fellépő váratlan helyzeteket kezeli alkotói
és befogadói, illetve művészeti és üzleti oldal között, továbbá különböző társművészeti területek pro-aktív bevonása során is.

7.1.2.6. Asszertív kommunikációt folytat egy-egy helyzet gyakran ellentétes pozíciójú érintettje felé, erősíti a csapatmunkát, előmozdítja az együttműködést különböző (művészet, gazdaság, közszféra) érdekeltségű felek között.

7.1.2.7. Megvalósítható jövőképet alakít ki művészeti és gyakorlati szempontok, egyéni
és közösségi törekvések szintetizálásával.

7.1.2.8. Megtervez akár non-profit, akár for-profit kulturális vállalkozások tartós működtetéséhez szükséges gazdasági és kommunikációs folyamatokat, megteremti a személyi és szervezeti feltételeket, kialakítja hosszú távú stratégiájukat.

7.1.2.9. Innovatív megoldásokat keres a design és a kultúra gazdasági kihívásainak kezelésére, tekintettel van ezek társadalmi és nemzetközi kihatásaira

7.1.2.10. A kreatívipari értékteremtést etikai értelemben is társadalmilag mértékadóan, példamutatóan végzi; képes összeegyeztetni egyéni céljait különböző csoportérdekekkel
és általánosabb szinten a közjó érvényesítésével.

**c) attitűdje:**

7.1.3.1. Egyaránt elkötelezett a design és a művészeti minőség és annak társadalmi-gazdaságilag kivitelezhető, a befogadók által is elismert érvényesítése iránt.

7.1.3.2. Aktívan keresi a design, illetve az előadó- és alkotóművészet új tendenciáit
és tehetségeit, s előtérbe állításukhoz a non-profit vagy for-profit megvalósítás lehetőségeit.

7.1.3.3. Árnyalt, kritikai hozzáállással viszonyul a kreatív ipar folyamataihoz, figyelemmel azok egymás közötti összefüggéseire, a trendkövetés jelenségére.

7.1.3.4. Érzékeny a kulturális piac iránt megfogalmazódó, sűrűn változó társadalmi elvárásokra, egyensúlyra törekedve az igényeknek megfelelés és az igények előremutató befolyásolása, a különböző közösségek esztétikai normáinak aktív alakítása között.

7.1.3.5. Elfogadó, nyitott kapcsolatot ápol szakmai partnereivel, munkatársként és vezetőként egyaránt saját és csapattársai fejlődését elősegítve.

7.1.3.6. Toleráns, az értékek különbözőségét tiszteletben tartó és mások elé is példaként állító munkatársként dolgozik, a kulturális piac sajátosságából adódóan kiemelt elkötelezettséggel
a for-profit és non-profit szempontok kölcsönös elfogadására.

7.1.3.7. Fontosnak tartja szakterülete eredményeinek, saját véleményének a szélesebb közönség és a szűkebb hozzáértők felé egyformán hiteles képviseletét, kulturális és gazdasági értékek összeegyeztethetőségének hangsúlyos kifejezését.

7.1.3.8. Törekszik a kulturális vállalkozások és intézmények szervezeti mechanizmusainak javítására, a design és a művészetek értékeinek meghonosítására minél több társadalmi szegmensben és minél többféle formában, a kulturális sokszínűség jegyében.

7.1.3.9. Tevékenységét magas hivatás- és értéktudattal, a szakma etikai normáit szem előtt tartva végzi; kezdeményező hozzáállással viszonyul munkatársai és külső környezete felé
is közéleti, társadalmi értékválasztási kérdésekben.

7.1.3.10. Szakmai identitása tükrözi saját kulturális értékválasztásait, egyúttal nyitottságról, tartós tanulási vágyról és képességről tesz bizonyságot.

**d) autonómiája és felelőssége:**

7.1.4.1. Önálló menedzseri elképzeléseit az együttműködő kulturális szereplők hasonlóan szuverén alkotói koncepcióival harmóniában tudja kezelni.

7.1.4.2. Egyensúlyban látja a design és a kultúra hagyományos, történeti értékeit és mai, újító tendenciáit, képes e regiszterek között szabadon mozogni.

7.1.4.3. Önállóan létesít és menedzsel kreatívipari vállalkozást, illetve nagyobb for-profit vagy non-profit intézményben külön munkaterületet.

7.1.4.4. Felelősen mérlegeli szakterületén és a szélesebb társadalmi kontextusban
is döntéseinek, szervezete tevékenységének következményeit.

7.1.4.5. Szintetizáló felfogás segítségével különböző kulturális területek összművészeti, illetve eltérő gazdasági-közösségi célok felvállalásával össztársadalmi érdeket is képes előmozdítani.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- kultúra-gazdaságtan és jog 8-12 kredit;

- vezetés és menedzsment 10-14 kredit;

- marketing és márkaépítés 6-10 kredit;

- üzleti tervezés, vállalkozási pénzügyek 6-8 kredit;

- társadalomkutatás, kultúraszociológia 6-10 kredit;

- kommunikáció és művészetközvetítés 8-10 kredit;

- médiaismeretek 6-12 kredit;

- design- és művészettörténet 6-8 kredit;

- design- és művészetelmélet 6-8 kredit;

- design és művészeti gyakorlat 20-30 kredit.

**9.2.** **Idegen-nyelvi követelmény:**

A mesterfokozat megszerzéséhez bármely olyan idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

**9.3.** **Szakmai gyakorlatra vonatkozó követelmények:-**

**9.4. A képzést megkülönböztető speciális jegyek:**

A képzés csak teljes idejű képzésben, a nappali képzés munkarendje szerint szervezhető meg.

**9.5. A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 60 kredit a bölcsészettudományok, társadalomtudományok, gazdaságtudományok, a művészetek és a design, a művészetközvetítés és a kommunikációtudomány területéről.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 30 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# DESIGNELMÉLET MESTERKÉPZÉSI SZAK

**1. A mesterképzési szak megnevezése:** designelmélet (Design Theory)

**2. A mesterképzési szakon szerezhető végzettségi szint és a szakképzettség oklevélben szereplő megjelölése:**

- végzettségi szint: mesterfokozat (magister, master; rövidítve: MA)

- szakképzettség: okleveles design- és művészet teoretikus

- a szakképzettség angol nyelvű megjelölése: Expert in Design Theory

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** a design- és művészetelmélet, a designkultúra, média design, a képzőművészet-elmélet alapképzési szak, a szabad bölcsészet alapképzési szak művészettörténet vagy esztétika specializációja.

**4.2. A9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: kiegyensúlyozott (40-60 százalék)

- a diplomamunka elkészítéséhez rendelt kreditérték: 20 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 211

**8. A mesterképzési szak képzési célja, az általános és a szakmai kompetenciák:**

A képzés célja design- és művészet teoretikusok képzése, akik az elsajátított diszciplináris ismeretanyag (design- és művészettörténet, társadalomtudományok, filozófia, kommunikációelmélet) birtokában, továbbá a tárgy-, tér- és képalkotás elméletének és gyakorlatának alapos ismeretében alkalmasak ez utóbbi művészeti területek történetének, intézményeinek, alkotásainak és azok társadalmi befogadásának önálló kutatására, illetve interdiszciplináris, kritikai szemléletű feldolgozására. Az elsajátított fogalomkészlet és eszköztár birtokában e területek jelenségeinek értő befogadójává és avatott közvetítőjévé válnak. Kulturális és kutató intézményekben, köz- és magángyűjteményeknél, szaklapoknál, a média és a design változatos területein működő cégeknél helyezkedhetnek el vagy önálló vállalkozóként dolgozhatnak, tudásukkal segítve a design, a kreatív ipar és környezetkultúra magasabb szintre emelését. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A design- és művészet teoretikus**

**a) tudása:**

7.1.1.1. Megújuló önálló tudással rendelkezik a design és a művészetek történetéről
és elméletéről, tudásának része a széles spektrumú műveltség.

7.1.1.2. Rendszerszerű ismeretekkel rendelkezik a művészet- és designelmélet koncepcióiról, tradícióiról, meghatározó múltbéli és kortárs tendenciáiról és diskurzusairól, valamint referencia értékű alkotóiról, alkotásairól és eredményeiről.

7.1.1.3. Széles körű ismeretekkel rendelkezik a művészet- és designelmélethez kapcsolódó tágabb kulturális kontextusról, annak történeti alakulásáról, meghatározó korszakairól, irányzatairól, valamint jelenkori működéséről és főbb tendenciáiról.

7.1.1.4. Specializált ismeretekkel rendelkezik a művészet- és designelmélet területén végzendő kutatás módszertanáról, az adat- és forrásgyűjtési, kezelési, szelekciós és értékelési módszerekről.

7.1.1.5. Érti, és magas szinten ismeri a kreativitás és a design gondolkodás működését, és érti, hogyan alkalmazhatók ezek összetett problémák megoldásához.

**b) képességei:**

7.1.2.1. Komplex szakmai problémákat ismer fel, saját kutatói programot alakít ki,
és ez alapján önálló kreatív szakmai munkát végez.

7.1.2.2. Önállóan vizsgál és kutat komplex problémaköröket, az adatokat és forrásokat kritikailag kezeli, a tágabb kontextuális összefüggéseket és folyamatokat rendszerszerűen értelmezi.

7.1.2.3. Magas szintű kritikai gondolkodásra támaszkodva reflektál, önálló, szilárd szakmai álláspontot alakít ki.

7.1.2.4. Interdiszciplináris alkotóközegben saját szakterületét kompetensen és magas színvonalon képviseli, csapatban dolgozva egyenrangú félként, alkotó módon működik együtt társszakmák és különböző művészeti területek képviselőivel.

7.1.2.5. Szakmai tevékenységét, elképzeléseit, eredményeit nyilvánosság előtt nagy biztonsággal és kompetenciával mutatja be, valamint magas szintű párbeszédet folytat szakmai közösségével, a társszakmák képviselőivel, szakértőkkel, ügyfelekkel, illetve laikus közönséggel a szakterületét érintő komplex témákban, anyanyelvén és egy idegen nyelven.

7.1.2.6. Magas szintű esztétikai és kritikai érzékkel, valamint kialakult ízléssel rendelkezik.

**c) attitűdje:**

7.1.3.1. Munkájában motivált és elkötelezett, tevékenységét szellemi szabadság, kísérletező
és vállalkozó kedv jellemzi.

7.1.3.2. Aktívan keresi az együttműködést más művészeti ágak és szakterületek szereplőivel, szakmai tevékenységét integratív szemlélettel végzi.

7.1.3.3. Társadalmi és ökológiai szempontból érzékeny és elkötelezett, a különböző társadalmi és kulturális csoportokkal szemben befogadó, toleráns és empatikus.

7.1.3.4. Kutató- és elemző munkáját képes elhelyezni a tágabb kulturális, gazdasági és piaci kontextusban, szakmája etikai és szerzői jogi normáit betartja.

**d) autonómiája és felelőssége**

7.1.4.1. Művészet- és designelméleti kérdésekben önállóan tájékozódik, saját ízléssel
és szakmai véleménnyel bír.

7.1.4.2. Interdiszciplináris tevékenységekben is autonóm módon és felelősen tevékenykedik.

7.1.4.3. Felelősséget vállal saját művészet- és designelméleti kutatói, elemzői, szakértői munkájáért, a művészet- és designelmélet értékeiért és etikai normáiért.

7.1.4.4. Kutatói, elemzői, szakértői munkáját társadalmilag, kulturálisan, ökológiailag érzékeny, tudatos és felelős tevékenység jellemzi.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül

- design- és művészettörténet 30-40 kredit;

- társadalomtudományok 15-20 kredit;

- filozófia 15-20 kredit;

- kommunikáció 15-20 kredit;

- tervező- vagy művész-szakokkal integrált projektek 4 kredit.

**9.2.** **Idegennyelvi követelmény:**

A mesterfokozat megszerzéséhez bármely olyan idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

**9.4. A képzés megkülönböztető speciális jegyek:**.

A képzés csak teljes idejű képzésben, a nappali képzés munkarendje szerint szervezhető meg.

**9.5. A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 60 kredit a filozófia, a kommunikációelmélet, a társadalomtudomány, a design- és művészettörténet, a művészeti tekhné területéről.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 30 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# DIVAT-ÉS TEXTILTERVEZÉS MESTERKÉPZÉSI SZAK

**1. A mesterképzési szak megnevezése:** divat- és textiltervezés (Fashion and Textile Design)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles divat- és textiltervező művész

- a szakképzettség angol nyelvű megjelölése: Fashion and Textile Designer

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** a textiltervezés, a formatervezés, a kerámiatervezés, az üvegtervezés, a fémművesség, a tárgyalkotás, az építőművészet, az animáció, a fotográfia, a média design, a tervezőgrafika, a design- és művészetelmélet, a designkultúra, a látványtervezés, az alkalmazott látványtervező, a képalkotás, a vizuális nevelés, a környezetkultúra, a kézműves, a kézműves tárgykultúra alapképzési szak.

**4.2. A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: gyakorlat-orientált (60-70 százalék)

- a diplomamunka elkészítéséhez rendelt kreditérték: 20 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 214

**8. A mesterképzési szak képzési célja, az általános és a szakmai kompetenciák:** A képzés célja textil- és divattervezők képzése, akik megszerzett tervezői és tudományos ismereteik birtokában, tudatos és felelősségteljes tervezői magatartásukkal képesek felismerni a társadalom és kultúra, valamint a piacgazdaság és környezet kihívásait, és azokra rugalmas, hatékony és innovatív megoldásokkal tudnak reagálni a design, divat és textiltervezés eszközeivel. Munkájukat a divat és a textiltervezés, és az ahhoz kapcsolódó termékfejlesztés, továbbá a designkutatás valamennyi fázisában képesek önállóan és más szakemberekkel együttműködve, csoportmunkában is végezni, akár a divat és textiltervező- valamint multidiszciplináris designkutató-csoportok vezetőjeként is. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A divat- és textiltervező művész**

**a) tudása:**

7.1.1.1. Megújuló önálló tudással rendelkezik, tudásának része a széles spektrumú műveltség.

7.1.1.2. Széles körű, rendszerszerű és specializált ismeretekkel rendelkezik a divat-
és textiltervezés elméleteiről, koncepcióiról, tradícióiról, meghatározó múltbéli és kortárs tendenciáiról és diskurzusairól, valamint referencia értékű alkotóiról, alkotásairól
és eredményeiről.

7.1.1.3. Széles körű, rendszerszerű és specializált ismeretekkel is rendelkezik a divat-
és textiltervezés területéhez kapcsolódó tágabb művészeti és kulturális kontextusról, annak történeti alakulásáról, meghatározó korszakairól, irányzatairól, valamint jelenkori működéséről és főbb tendenciáiról.

7.1.1.4. Szerteágazó és rendszerszerű ismeretekkel rendelkezik a divat- és textiltervezéshez kapcsolódó kortárs társadalmi, gazdasági, piaci, környezeti és információ-technológiai kontextusról, ezek működéséről, valamint a szakmájához való kapcsolódási pontokról
és összefüggésekről.

7.1.1.5. Specializált ismeretekkel rendelkezik a divat- és textiltervezés területén végzendő művészeti kutatás módszertanáról, az adat- és forrásgyűjtési, kezelési, szelekciós és értékelési módszerekről.

7.1.1.6. Érti, és magas szinten ismeri a kreativitás és a design gondolkodás működését, és érti, hogyan alkalmazhatók ezek összetett problémák megoldásához.

7.1.1.7. Ismeri a komplex holisztikus gondolkodás működését, valamint magas szinten ismeri a specializált ötlet- és koncepciófejlesztési, innovációs módszereket.

7.1.1.8. Jártas az interdiszciplináris tervezési/alkotás módszertanban, ismeri és érti a komplex tervezési/alkotó folyamatok összefüggéseit és rendszerét, valamint azt, hogy ezek hogyan realizálódnak saját alkotói tevékenységében.

7.1.1.9. Magas szintű esztétikai és kritikai érzékkel, valamint kialakult ízléssel rendelkezik.

7.1.1.10. Magas szintű, specializált ismeretekkel rendelkezik a textil- és divattervezés területén alkalmazott tradicionális, klasszikus és innovatív anyagokról, médiumokról, eszközökről, technikákról, tisztában van a főbb technológiai, gyártási, előállítási folyamatokkal és a tevékenységek végzésének körülményeivel.

7.1.1.11. Magas szinten érti és ismeri a projektmenedzsment működését, folyamatát, illetve alkalmazását saját szakterületén.

7.1.1.12. Magas szinten ismeri a divat- és textiltervezés vizuális kommunikációs
és prezentációs eszközeit, módszereit, csatornáit, behatóan ismeri a szaknyelvet, és a hatékony szóbeli és írásos szakmai kommunikációt anyanyelvén és legalább egy idegen nyelven.

7.1.1.13. Részleteiben és rendszerében ismeri divat- és textiltervezés gazdasági, pénzügyi, szerzői jogi és etikai normáit, szabályozását, érti a saját vállalkozás működtetésének kereteit, valamint alapos áttekintéssel bír a szakterületét érintő tágabb intézményrendszerről.

7.1.1.14. Ismeri és érti saját erősségeit és gyengeségeit a szakmai tevékenységben, és érti azt, hogy az élethosszig tartó tanulás és a megújuló tudás hogyan lehet hasznos számára.

**b) képességei:**

7.1.2.1. Felismer komplex szakmai problémákat, saját tervezési/alkotói programot alakít ki,
és ez alapján önálló kreatív szakmai munkát végez.

7.1.2.2. Korábban megszerzett és rendszerezett tudását és tapasztalatait stratégiai módon alkalmazza változó, új típusú, komplex helyzetekben.

7.1.2.3. Önállóan vizsgál komplex problémaköröket, összetett művészeti
és designkutatást folytat, az adatokat és forrásokat kritikailag kezeli, a tágabb kontextuális összefüggéseket és folyamatokat rendszerszerűen értelmezi.

7.1.2.4. Magas szintű kritikai gondolkodásra támaszkodva képes alkotói/tervezői reflexióra, valamint önálló, szilárd szakmai álláspont kialakítására.

7.1.2.5. Kreativitását mozgósítja változó, új típusú, komplex helyzetekben is,
és a hagyományos keretrendszerből kilépő, innovatív megoldásokat fejleszt.

7.1.2.6. Önállóan és rutinszerűen, konzekvensen visz végig tervezési/alkotó folyamatot, magas szintű és komplex tervezői/alkotói döntéseket hoz meg, és komplex originális alkotást hoz létre.

7.1.2.7. Rutinszerűen és innovatív módon alkalmazza a megfelelő eszközt, módszert, eljárást és gyártástechnológiát egyéni koncepciói és önálló tervei megvalósításához.

7.1.2.8. Interdiszciplináris alkotóközegben saját szakterületét kompetensen és magas színvonalon képviseli, csapatban dolgozva egyenrangú félként, alkotó módon működik együtt társszakmák és különböző művészeti területek képviselőivel.

7.1.2.9. Projekteket, folyamatokat és erőforrásokat menedzsel, csoportban dolgozva vezető szerepet lát el, irányítja az alkotó/tervező és megvalósító tevékenységet.

7.1.2.10. Szakmai tevékenységét, elképzeléseit, eredményeit nyilvánosság előtt nagy biztonsággal és kompetenciával mutatja be, valamint magas szintű párbeszédet folytat szakmai közösségével, a társszakmák képviselőivel, szakértőkkel, ügyfelekkel, illetve laikus közönséggel a szakterületét érintő komplex témákban, anyanyelvén és egy idegen nyelven.

7.1.2.11. Szakmai álláspontját és szakmai érdekeit érvekkel alátámasztva képviseli vita helyzetben, együttműködés során képes a konfliktuskezelésre.

7.1.2.12. Alkalmazza szakterülete etikai és szerzői jogi normáit, továbbá
a szakmai elvárásoknak megfelelően alkalmazza tudását eltérő intézményes keretek között is.

7.1.2.13. Képes értékelni saját szakmai tevékenységét, szakmai erősségeit, gyengeségeit,
és tudását, kompetenciáit és alkotói/tervezői gyakorlatát folytonosan naprakészen tartja, megújítja, fejleszti.

**c) attitűdje:**

7.1.3.1. Aktívan keresi a textil- és divattervezéshez kapcsolódó új ismereteket, módszereket
és technikákat, figyelemmel kíséri a kortárs művészeti, társadalmi, gazdasági, piaci, ökológiai és információ-technológiai folyamatokat, tendenciákat.

7.1.3.2. Textil- és divattervezői munkájában motivált és elkötelezett, alkotótevékenységét szellemi szabadság, kísérletező és vállalkozó kedv jellemzi.

7.1.3.3. Tudatosan törekszik saját szakmai határainak, illetve a szakterületek közötti határok és hagyományos keretrendszerek átlépésére, meghaladására.

7.1.3.4. Aktívan keresi azokat a kihívásokat és komplex problémákat, ahol szakmai tudását
és kreativitását kamatoztatva adekvát válaszokat adhat, originális alkotásokat hozhat létre, önállóan vagy csoport tagjaiként.

7.1.3.5. Textil- és divattervezői tevékenységében rugalmasan és adaptívan viszonyul az új típusú kihívásokhoz, problémákhoz és helyzetkehez.

7.1.3.6. Textil- és divattervezői alkotó/tervező tevékenységét magas fokú minőség és érték orientáltság, művészi érzékenység és intellektuális szemlélet jellemzi.

7.1.3.7. Aktívan keresi az együttműködést más művészeti ágak és szakterületek szereplőivel, aktívan kezdeményez interdiszciplináris projekteket, szakmai tevékenységét integratív szemlélettel végzi.

7.1.3.8. A saját alkotó-/tervező tevékenységével kapcsolatos társadalmi és ökológiai igényeket felismeri, azonosítja, azokra reflektál.

7.1.3.9. Társadalmi és ökológiai szempontból érzékeny és elkötelezett, munkájában törekszik a fenntarthatóság szempontjainak érvényesítésére, a különböző társadalmi és kulturális csoportokkal szemben befogadó, toleráns és empatikus.

7.1.3.10. Saját alkotó-/tervező tevékenységét képes elhelyezni a tágabb kulturális, gazdasági és piaci kontextusban, szakmája etikai és szerzői jogi normáit betartja.

**d) autonómiája és felelőssége:**

7.1.4.1. Szakmai identitása kialakult.

7.1.4.2. Szakmai kérdésekben önállóan tájékozódik, saját ízléssel és szakmai véleménnyel bír.

7.1.4.3. Saját művészeti koncepciót alkot, amelyet önállóan és professzionálisan valósít meg.

7.1.4.4. Rendszeresen kezdeményez, vezet és formál projekteket.

7.1.4.5. Interdiszciplináris tevékenységekben is autonóm módon és felelősen tevékenykedik.

7.1.4.6. Saját szakmai munkájáért, valamint az általa vezetett projektekért, tevékenységekért felelősséget vállal.

7.1.4.7. A szakmai közösség tagjaként felelősséget vállal közösségért, szakterülete értékeiért és etikai normáiért.

7.1.4.8. Textil- és divattervezői munkáját társadalmilag, kulturálisan, ökológiailag érzékeny, tudatos és felelős tevékenység jellemzi.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- divat- és textiltervezés és kutatás 30-40 kredit;

- divat- és textiltervezési ismeretek és gyakorlati stúdiumok 15-20 kredit;

- divat- és textiltervezési szakelmélet 5-15 kredit;

- elméleti stúdiumok (design és művészettörténet- és elmélet, társadalomtudomány, gazdasági és jogi ismeretek, kommunikáció) 15-30 kredit;

- kapcsolódó társszakmai ismeretek 10-20 kredit.

**9.2.** **Idegennyelvi követelmény:**

A mesterfokozat megszerzéséhez bármely olyan idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

**9.3. A képzés megkülönböztető speciális jegyek**:

A képzés csak teljes idejű képzésben, a nappali képzés munkarendje szerint szervezhető meg.

**9.3.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 60 kredit az alábbi területekről:

divat- és textiltervezési stúdiumok, szakelmélet, művészettörténet és- elmélet, társadalomtudomány, filozófia, gazdasági és jogi ismeretek, kommunikációs és prezentációs ismeretek.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 30 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# DOKUMENTUMFILM-RENDEZŐ MŰVÉSZ MESTERKÉPZÉSI SZAK

**1. A mesterképzési szak megnevezése:** dokumentumfilm-rendező művész (Documentary Film Directing)

**2. A mesterképzési szakon szerezhető végzettségi szint és a szakképzettség oklevélben szereplő megjelölése:**

- végzettségi szint: mesterfokozat (magister, master; rövidítve: MA)

- szakképzettség: okleveles dokumentumfilm-rendező művész

- a szakképzettség angol nyelvű megjelölése: Documentum Film Director

**3.Képzési terület:** művészet

**4. A mesterképzésbe történő belépésnél előzményként elfogadott szakok:**

**Teljes kreditérték beszámításával vehető figyelembe:** valamennyi képzési terület bármely alapképzési szakja

**5. A képzési idő félévekben:** 4 félév.

**6. A mesterfokozat megszerzéséhez összegyűjtendő kreditek száma:** 120 kredit

- a szak orientációja: gyakorlat-orientált (60-70 százalék)

- a diplomamunka elkészítéséhez rendelt kreditérték: 10 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása**: 213

**8. A mesterképzési szak képzési célja, az elsajátítandó szakmai kompetenciák:**

A képzés célja dokumentumfilm-rendezők képzése, akik művészi színvonalon képesek önálló dokumentumfilmes alkotásokat létrehozni. Érzékenyen, hatásosan, egyéni látásmóddal tudnak a társadalmi élet problémáira, a jelenkor és a múlt eseményeire, jelenségeire reagálni és műveikkel valamint közéleti megnyilvánulásaikkal képesek terjeszteni, szolgálni a magyar és az egyetemes dokumentumfilmes és mozgókép kultúrát. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A dokumentumfilm-rendező művész:**

**a, tudása:**

- Általános és specializált ismeretekkel rendelkezik a dokumentumfilm-rendezés elméletéről és gyakorlatáról.

- Specializált ismeretekkel rendelkezik a dokumentumfilm-rendezéshez kapcsolódó előkészítő, kutató munka módszereiről, folyamatairól.

- Specializált ismeretekkel rendelkezik egy dokumentumfilm eredetiségének felismerésével kapcsolatban.

- Specializált ismeretekkel rendelkezik a dokumentumfilmes műfaj főbb elméleteinek, stíluskorszakainak és kortárs irányzatainak, fontosabb alkotásainak részterületeiről.

- Behatóan ismeri a dokumentumfilm-készítéshez kapcsolódó munkafolyamatokat, azok szabályait, technikai eszközeit, gyakorlati lehetőségeit, szakmai követelményeit.

- Szerteágazó ismeretekkel rendelkezik a dokumentumfilm-rendezés és más művészeti ágak, szakterületek közötti kapcsolódási pontokról, valamint az alkotó- és előadó-művészeti területek közötti dinamikus kölcsönhatásról.

- Alaposan ismeri a hazai dokumentumfilmes pályázati szisztémákat, a filmek előkészítésének, prezentációjának, finanszírozásának aktuális lehetőségeit és módszereit.

- Magas szinten ismeri a dokumentumfilm-rendezésre vonatkozó etikai normákat.

**b) képességei:**

- Képes a tanulmányai során elsajátított tudásra támaszkodva az általa – és alkotó társai segítségével – készülő mű egyéni látásmódú, magas művészi színvonalon való, szakmai biztonsággal történő megformálására.

- Képes kreatívan cselekedni és reagálni váratlanul előálló és új stratégiai megközelítést követelő helyzetekre; felhalmozott eszköztárából adekvát módon választani.

- Képes a dokumentumfilm-rendezés során új megközelítések, tudatosság és széleskörű átlátás kialakítására.

- Alkotó módon képes használni a tevékenysége alapjául szolgáló technikai, anyagi és információs forrásokat, valamint kiemelkedő szociális érzékenységgel, toleranciával és alkotói felelősségtudattal kezelni kritikus helyzeteket.

- Képes a tanulmányai során megszerzett filmesztétikai és filmtörténeti tudást a dokumentumfilm-készítés során, valamint a művészeti életben hasznosítani és terjeszteni.

- A tanulmányai során szerzett tapasztalatokra támaszkodva képes a tudásanyag felhasználására, valamint a dokumentumfilm területén túl is kifinomult kritikai ítélőképesség használatára.

- Képes a dokumentumfilm-készítéshez szükséges irányítói és döntési feladatok ellátására, alkotó társaival és a stábbal való együttműködésre.

- Filmterveit pályázati formába önteni, szakmai fórumokon hatásosan előadni.

- Képes átlátni és producereivel együttműködni filmjei anyagi hátterének megteremtésében.

- Képes alkalmazni a dokumentumfilmes szakterület etikai normáit.

**c) attitűdje:**

- Aktívan keresi, befogadja és felhasználja az új dokumentumfilmes szakmai ismereteket, módszereket és kreatív dinamikus megvalósítási lehetőségeket.

- Törekszik arra, hogy alkotó módon vegyen részt művészeti produkciók, önálló alkotások létrehozásában.

- Kiforrott kritikai érzékkel viszonyul a dokumentumfilmes műfaj stílusirányzataihoz, valamint kortárs alkotásaihoz, különböző egyéni megközelítési módokhoz.

- A dokumentumfilm-rendezői tevékenységével kapcsolatos társadalmi igényeket felismeri, azokra műveiben művészi módon reflektál.

- Társadalmilag érzékeny és elkötelezett dokumentumfilmjei témájának megválasztásában és azok létrehozásában.

- Aktívan keresi az együttműködést más művészeti ágak/más szakterületek szereplőivel.

- Irányítói szerepének tudatában nyitott alkotótársainak véleményére, javaslataira.

- Betartja a dokumentumfilmes terület magas etikai követelményeit és műveiben, illetve azok létrehozása során példát mutat.

**d) autonómiája és felelőssége:**

- Szakmai identitása egyértelműen kialakult.

- Saját művészeti koncepciót alkot, amelyet professzionális módon valósít meg alkotó társai segítségével.

- Rendszeresen készít filmterveket, elképzeléseit irányítói szerepben valósítja meg.

- Nyitott a hagyományos és az új megközelítést hordozó művészeti alkotások, produkciók társadalmi megismertetésére és megértetésére.

- Összművészeti, illetve multidiszciplináris tevékenységekben is autonóm módon és felelősen tevékenykedik.

- Műveinek létrehozásában – alkotói szabadságát megtartva – figyelembe veszi a társadalmi környezet igényeit és kulturális örökségünk hatását.

- Elkötelezett dokumentumfilmjeinek célközönségének kiválasztásában és ahhoz történő eljuttatásában.

- Alkotásaiban, a művészi és társadalmi közéletben magas etikai mércét képvisel.

**9.A mesterképzés jellemzői:**

**9.1..Szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül

- a dokumentumfilm-készítés filmesztétikai, társadalomtudományi, film- és kultúrtörténeti háttere 14-26 kredit;

- dokumentumfilm-rendezés és a film létrehozásának folyamata 58-90 kredit;

- a dokumentumfilm-készítés hazai és nemzetközi pályázati, fejlesztési és produkciós közege 2-10 kredit.

**9.2. Idegennyelvi követelmény:**

A mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3. Szakmai gyakorlat követelményei:**

A szakmai gyakorlat a tantervben meghatározottak szerinti, filmkészítésben (írás, előkészítés, forgatás, utómunka), különböző szakmai eseményeken (fesztivál, workshop, konferencia) való részvétel Magyarországon, külföldön.

**9.4. A képzést megkülönböztető speciális jegyek:**

A képzés kis csoportos formában folyik, alkalmanként terepen, speciális feltételek között, alkotó tábor keretein belül. A hallgatók több alkalommal aktívan vesznek részt szakmai eseményeken, fesztiválokon.

# EGYHÁZZENE-MŰVÉSZ MESTERKÉPZÉSI SZAK

**1. A mesterképzési szak megnevezése:** egyházzene-művész (Sacred Music)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA);

- szakképzettség:

- okleveles egyházzene-kóruskarnagy

- okleveles egyházzene-orgonaművész

- a szakképzettség angol nyelvű megjelölése szakirányok szerint:

- Sacred Musician (Choral Conducting)

- Sacred Musician (Organist)

- választható szakirányok: egyházzene kóruskarnagy, egyházzene orgonaművész

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** az előadó-művészet alapképzési szak egyházzene-orgona és egyházzene-kórusvezetés szakiránya.

**4.2. A 8.5. pontban meghatározott kreditek teljesítésével vehetők figyelembe továbbá:** az előadó-művészet alapképzési szak egyházzene-orgona és egyházzene-kórusvezetés szakirányától eltérő szakirányai, valamint az alkotóművészet és muzikológia alapképzési szak bármely szakiránya.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szak orientációja: kiemelten gyakorlat-igényes (70-80százalék)

- a diplomamunka elkészítéséhez rendelt kreditérték: 15 kredit

- a szabadon választható tantárgyakhoz rendelhető minimális kreditérték: 6 kredit

- szakirányhoz rendelt minimális kreditérték: 40 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 212

**8. A mesterképzési szak képzési célja, az általános és a szakmai kompetenciák:**

A képzés célja egyházzene-művészek képzése, akik teljes értékű zenei képzettség birtokában a magyar és egyetemes zenei kultúrát – ezen belül elsősorban az egyházzenei kultúrát – szolgálni és terjeszteni tudják. Képesek jól tájékozódni az egyházzene repertoárjában és annak liturgikai összefüggéseiben; életre hívnak és irányítanak kórusokat, szkólákat, illetve magas színvonalú templomi orgonaszolgálatot látnak el. A zenei és liturgikai értékeket szakmán belül és kívül képviselik, fejlesztik, tudatosítják és megvédik. Alkalmasak a szakterületen folyó tudományos munkába való bekapcsolódásra. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**Az egyházzene-művész**

a)t**udása:**

7.1.1.1. Specializált ismeretekkel rendelkezik az egyházzenei előadó-művészettel kapcsolatos zenetörténeti, zeneelméleti, népének-történeti, egyházzenei háttérről, az egyházzene valamennyi korszakának fontosabb alkotásairól.

7.1.1.2. Magas szinten ismeri a mélyebb műismerethez vezető módszereket, analitikus eszközöket.

7.1.1.3. Mélyreható ismeretei vannak az egyházzenei tevékenységhez kapcsolódó zeneművek egyéni és csoportos munka során történő elsajátításának folyamatáról, sajátos követelményeiről, a gyakorlási módszerekről, illetve próbatechnikákról.

7.1.1.4. Beható ismeretekkel rendelkezik az egyházzenei tevékenységét érintő sajátos művészeti követelményekről és más zeneművészeti, egyházművészeti ágakkal, ill. a liturgiával, teológiával, egyházszervezeti rendszerrel való kapcsolódási pontokról.

7.1.1.5. Magas szinten ismeri a kóruséneklés alapjául szolgáló énektechnikát, gyakorlatban megismerte az egyházzenei énekkari irodalom legjelentősebb műveinek egy részét.

7.1.1.6. Ismeretekkel rendelkezik az egyházi munkavégzés szervezeti kereteiről, valamint az egyházzenei tevékenységgel kapcsolatos elhelyezkedési lehetőségekről.

7.1.1.7. Magas szinten ismeri az egyházzenére vonatkozó hivatalos egyházi előírásokat, és a zenei előadó-művészetre vonatkozó etikai szabályokat.

7.1.1.8. Ismeri az egyházában lévő lelki(ségi) irányzatokat.

**b)** **képességei:**

7.1.2.1. Képes az általa tanult és más zeneművek önálló értékelésére, azok stiláris, kompozíció-technikai, esztétikai kontextusában.

7.1.2.2. Hagyományos és speciális notációjú (történeti és modern gregorián, menzurális) kottaképeket egyaránt helyesen értelmez.

7.1.2.3. Elméleti ismeretei alapján képes saját egyházzenei tevékenységével kapcsolatban szóban vagy írásban kifejezni gondolatait.

7.1.2.4. Képes az egyházzenei tevékenységhez kapcsolódó egyéni és csoportos próbafolyamatok időbeli megtervezésére, a próbák szakszerű, hatékony irányítására, a gyakorlási metódusok kialakítására.

7.1.2.5. Önállóan vagy csoportosan, az egyházzenei alkalmak más résztvevőivel együtt végzett zenei tevékenysége során képes a hatékony együttműködésre és kommunikációra.

7.1.2.6. Tevékenysége során képes alkalmazni az egyházi előírásokat és a zenei előadó- művészet etikai normáit.

7.1.2.7. Kóruséneklésben szerzett ismeretei és gyakorlata alapján képes a liturgikus és egyházzenei alkalmakon énekkari művek művészi szintű előadásában való részvételre.

7.1.2.8. Képes érvényesíteni az egyházzenei tevékenységének megfelelő körülményeire vonatkozó elvárásait; ennek érdekében hatékonyan, meggyőzően kommunikál.

7.1.2.9. Képes az egyházi intézményekben a szakmai illetékességének megfelelő irányítási tevékenységet végezni.

**c)** **attitűdje:**

7.1.3.1. Egyházzenei elméleti tudását folyamatosan frissíti, az egyházi-liturgikus irodalomban való tájékozottságát folyamatosan mélyíti.

7.1.3.2. Nyitott az egyházzenei tevékenységgel kapcsolatos kérdések elméleti megközelítésére, az elméleti háttér mind mélyebb megismerésére.

7.1.3.3. Kiforrott kritikai érzékkel viszonyul a különböző zenei stílusirányzatokhoz, zeneművekhez.

7.1.3.4. Aktívan keresi a más zenészcsoportokkal való együttműködést a liturgikus vagy más zenei alkalmak keretében.

7.1.3.5. Az egyházi előírásokat és a zenei előadó-művészet etikai normáit betartja.

7.1.3.6. Törekszik egyházi kórusban (szkólában) való éneklésben történő rendszeres részvételre.

7.1.3.7. Tájékozott az egyházi élet eseményeiben, követi az egyházzenei tevékenységéhez kapcsolódó változásokat.

7.1.3.8. Ambicionálja egyházzenei tevékenységének szélesebb egyházi, közösségi körben történő megismertetését.

**d)** **autonómiája és felelőssége:**

7.1.4.1. Egyházzenei tevékenységével kapcsolatos zenei és liturgikus ismereteit elméleti háttérismereteinek közvetítésével, valamint az egyházzenei tevékenységbe való bevonással is megosztja másokkal.

7.1.4.2. Egyházzenei tevékenységén túl folyamatosan figyelemmel kíséri a teljes zenei élet eseményeit, a zenei hangzóanyag-, kotta- és könyvkiadást, az írásos zenei publikációkat.

7.1.4.3. Felelősséget érez azért, hogy az általa létrehozott zenei produkció méltó legyen a sok évszázados egyházi hagyományhoz, az Isten-dicséret méltóságához, a liturgia követelményeihez, és mindez a legmagasabb művészi színvonalon valósuljon meg.

7.1.4.4. Szóló- és csoportos, liturgikus zenei szolgálat vagy más egyházzenei tevékenység során egyaránt professzionális szintű teljesítményt nyújt.

7.1.4.5. Felelősen képviseli az egyházzene évszázados hagyományainak, értékeinek közvetítését és megvédését.

7.1.4.6. Aktívan vesz részt a liturgia közösségi jellegének megfelelő szkóla/kórus előadó-művészeti tevékenységében.

7.1.4.7. Törekszik egyházzenei tevékenységébe az adott egyházi közösség minél szélesebb körét bevonni, a közösség (iskola) egyházzenei, liturgikus nevelésében aktív szerepet vállalni.

**A szakirányokon szerezhető további sajátos kompetenciák**

**Az egyházzene orgonaművész**

**a) tudása:**

7.2.1.1. Behatóan ismeri az egyházzenei orgonajáték alapjául szolgáló zenei tudáselemeket, technikai eszköztárat.

7.2.1.2. Az orgonajáték, különösen a liturgikus orgonajáték területén általános és specializált stílus-, műfaj- és előadásmód ismerettel rendelkezik.

7.2.1.3. Sokoldalú ismeretei vannak a templomi, egyházi környezetben zajló egyházzenei orgonista tevékenység sajátos követelményeiről, az e környezetben elhangzó speciális vokális és hangszeres repertoárról.

7.2.1.4. Magas szintű ismeretekkel rendelkezik a lapról játék és az improvizáció módjairól a liturgiában előforduló zenei anyagok, elsősorban az egyházzenei orgonajáték vonatkozásában.

7.2.1.5. Gyakorlatban elsajátította az orgonaszólamot tartalmazó egyházzenei művek, valamint az orgonista egyházzenész repertoárjába tartozó művek jelentős részét, széleskörű rálátása van a repertoár más részeire.

7.2.1.6. Specializált ismeretekkel rendelkezik az (egyházzenei) orgonajáték és az ahhoz kapcsolódó egyházi szolgálat alapjául szolgáló forrásokról (kották, könyvek, gyűjtemények) és azok fellelhetőségéről, a repertoár bővítésének, speciális részei felkutatásának módjáról, lehetőségeiről.

7.2.1.7. Elsajátította az egyházzenei orgonista tevékenységhez szükséges kórusvezénylési ismereteket.

**b) képességei:**

7.2.2.1. Képes professzionális szintű egyházzenei orgonista szolgálatot szólistaként vagy zenei együttesek tagjaként, templomi vagy más környezetben egyaránt magabiztosan, liturgikus ismereteinek hatékony felhasználásával, zenei elképzeléseinek érvényre juttatásával, megfelelő ízléssel megvalósítani.

7.2.2.2. A tanulmányai során szerzett zenei, technikai és liturgiai tudás birtokában képes koncentrált, ill. váratlan előadói helyzetekben új megoldást igénylő egyházzenész orgonista feladatokat biztosan, stílushűen, jó ízléssel megoldani.

7.2.2.3. Képes a liturgiában előforduló zenei anyagokat első látás után megszólaltatni (lapról játék), transzponálni, azokhoz kapcsolódóan improvizálni orgonán, ill. zongorán.

7.2.2.4. Képes a különféle egyházzenei alkalmak zenei tételeinek szakszerű, megfelelő összeállítására és betanítására, a zenei tételek repertoárjának bővítésére, a liturgikus kereteken belül saját művészi elképzeléseinek megvalósítására.

7.2.2.5. Képes liturgikus énekkari anyagok betanítására és a liturgia keretében történő vezénylésére.

**c) attitűdje:**

7.2.3.1. Orgonatudását folyamatosan fejleszti.

7.2.3.2. Törekszik arra, hogy az egyházi keretekhez illő orgona- és egyéb egyházzenei repertoárját minél szélesebb stílus- és műfaji körben bővítse.

7.2.3.3. Kiforrott kritikai érzékkel viszonyul saját és mások előadó-művészeti teljesítményéhez, a különböző előadói gyakorlatokhoz, konkrét zenei produkciókhoz.

7.2.3.4. Zenei gondolkodását magas fokú kreativitás, ugyanakkor a liturgia követelményeihez való állandó alkalmazkodás jellemzi.

7.2.3.5. Egyházzenei orgona- és kórusrepertoárját bővíti.

7.2.3.6. Törekszik arra, hogy egyházzenei orgonistaként ne csak a templomi énekkarok kísérőjeként, hanem szükség szerint a vezetőjeként is tevékenykedjen.

**d) autonómiája és felelőssége:**

7.2.4.1. Az egyházzenei orgonaművészet és az egyházzenei orgonista tevékenység iránti elkötelezettsége egyértelműen kialakult.

7.2.4.2. Rendszeresen kezdeményezi az olyan egyházzenei alkalmak megvalósulását, amelyek magas színvonalú zenei szolgálattal valósulnak meg; azokban irányító, formáló szerepet tölt be.

7.2.4.3. Repertoárja bővítésénél a művészi, értékfeltáró és -megőrző szempontok mellett tekintettel van az egyházi, liturgikus alkalmazhatóságra.

7.2.3.4. Gondoskodik a liturgikus zenei szolgálat egészéről, összehangolja a különböző hangszeres és énekes tevékenységeket.

**Az egyházzene kóruskarnagy**

**a) tudása:**

7.3.1.1. Behatóan ismeri az egyházzenei kórusvezénylési/énekkari előadó-művészet alapjául szolgáló zenei tudáselemeket, technikai eszköztárat.

7.3.1.2. Specializált ismeretekkel rendelkezik az egyszólamú és többszólamú egyházzene, különösen a liturgikus zene műfajairól, stílusairól és előadásmódjáról.

7.3.1.3. Sokoldalú ismeretei vannak a templomi, egyházi környezetben zajló egyházzenei kóruskarnagyi tevékenység sajátos követelményeiről, az e környezetben elhangzó speciális vokális repertoárról.

7.3.1.4. A karnagyi feladatok szempontjából gyakorlatban elsajátította a vokális egyházzenei művek, jelentős részét, széleskörű rálátása van a repertoár más részeire.

7.3.1.5. Specializált ismeretekkel rendelkezik az (egyházzenei) énekkari előadó-művészet és az ahhoz kapcsolódó egyházi szolgálat alapjául szolgáló forrásokról (kották, könyvek, gyűjtemények) és azok fellelhetőségéről, a repertoár bővítésének, speciális részei felkutatásának módjáról, lehetőségeiről.

7.3.1.6. Elsajátította az egyházzenei kóruskarnagyi tevékenységhez szükséges orgonajáték zenei és technikai ismereteit.

**b) képességei:**

7.3.2.1. Képes professzionális szintű egyházzenei kóruskarnagyi szolgálatot templomi vagy más környezetben egyaránt magabiztosan, liturgikus ismereteinek hatékony felhasználásával, zenei elképzeléseinek érvényre juttatásával, megfelelő ízléssel megvalósítani.

7.3.2.2. A tanulmányai során szerzett zenei, technikai és liturgiai tudás birtokában képes koncentrált, ill. váratlan előadói helyzetekben új megoldást igénylő egyházzenei kóruskarnagyi feladatokat biztosan, stílushűen, jó ízléssel megoldani.

7.3.2.3. Képes a különféle egyházzenei alkalmak zenei tételeinek szakszerű, megfelelő összeállítására és betanítására, a zenei tételek repertoárjának bővítésére, a liturgikus kereteken belül saját művészi elképzeléseinek megvalósítására.

7.3.2.4. Képes könnyebb liturgikus zenei tételek orgonaszólamának megszólaltatására.

**c) attitűdje:**

7.3.3.1. Egyházzene-kóruskarnagyi vezénylési tudását folyamatosan fejleszti.

7.3.3.2. Törekszik arra, hogy az egyházi keretekhez illő egyházzenei kórusrepertoárját minél szélesebb stílus- és műfaji körben bővítse.

7.3.3.3. Kiforrott kritikai érzékkel viszonyul saját és mások előadó-művészeti teljesítményéhez, a különböző előadói gyakorlatokhoz, konkrét zenei produkciókhoz.

7.3.3.4. Zenei gondolkodását magas fokú kreativitás, ugyanakkor a liturgia követelményeihez való állandó alkalmazkodás jellemzi.

7.3.3.5. Egyházzenei kórusrepertoárját bővíti.

7.3.3.6. Törekszik arra, hogy egyházzenei kóruskarnagyként ne csak a templomi énekkarok vezetőjeként, hanem szükség szerint orgonakísérőjeként is tevékenykedjen.

**d) autonómiája és felelőssége:**

7.4.4.1. Az egyházzenei kórusművészet iránti elkötelezettsége egyértelműen kialakult.

7.4.4.2. Rendszeresen kezdeményezi az olyan egyházzenei alkalmak megvalósulását, amelyek magas színvonalú zenei szolgálattal valósulnak meg; azokban irányító, formáló szerepet tölt be.

7.4.4.3. Egyházzenei kórusrepertoárja bővítésénél a művészi, értékfeltáró és -megőrző szempontok mellett tekintettel van az egyházi, liturgikus alkalmazhatóságra.

7.4.4.4. Gondoskodik a liturgikus zenei szolgálat egészéről, összehangolja a különböző hangszeres és énekes tevékenységeket.

**9. A mesterképzés jellemzői:**

**9.1. A szakmai ismeretek jellemzői**

9.1.1. A szakképzettséghez vezető tudományágak, szakterületek, amelyekből a szak felépül:

- a zeneművészet elméleti, történeti ismeretei 4-24 kredit;

- az egyházzene-művészet elméleti, történeti területei és kapcsolódása a művészeti, egyházi élethez; 20-54 kredit,

- vokális előadó-művészet: 4-12 kredit.

9.1.2. A szakirány tudományágai, szakterületei és kreditaránya

9.1.2.1. egyházzene orgonaművész szakirány:

- általános és egyházzenei orgona előadó-művészet 22-46 kredit;

- egyházzenei kórusvezénylés 2-10 kredit;

9.1.2.2. egyházzene kóruskarnagy szakirány:

- egyházzenei kóruskarnagyi előadó-művészet 10-30 kredit;

- hangszeres előadó-művészet: 10-30 kredit;

**9.2. Idegennyelvi követelmény**

A mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3. Szakmai gyakorlat követelményei:**

A felsőoktatási intézmény tantervében meghatározottak szerinti egyházi liturgikus szolgálatban való részvétel.

**9.4.** **A 4.2. pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma:

- a zeneművészet elméleti, történeti ismeretei 20 kredit

- az egyházzenei művészet (specifikus) elméleti, liturgikus és gyakorlati területei 15 kredit.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 20 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# ÉPÍTŐMŰVÉSZ MESTERKÉPZÉSI SZAK

**1. A mesterképzési szak megnevezése:** építőművész (Architectural Design)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles építőművész

- a szakképzettség angol nyelvű megjelölése: Architectural Designer

**3. Képzési terület:** művészet

**4. A mesterképzésbe történő belépésnél előzményként elfogadott szak**

**4.1. Teljes kreditérték beszámításával vehető figyelembe:** az építőművészet és az építészmérnöki alapképzési szak

**4.2. A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: gyakorlat-orientált (60-70 százalék)

- a diplomamunka elkészítéséhez rendelt kreditérték: 20 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 581

**8. A mesterképzési szak képzési célja, az általános és a szakmai kompetenciák:**

A képzés célja építőművészek képzése, akik képesek a környezetalakítás és a legtágabban értelmezett építészet bármely területén a befogadó környezetet szolgáló és a kor kihívásainak megfelelő művészi igényű építészeti alkotások létrehozására, valamint az építészet művészeti- és műszaki aspektusainak egységét tükröző szemléletet formáló megnyilatkozásra. Rendelkeznek az ehhez szükséges műveltséggel, alkotói készségekkel. Az átfogó szemléletű képzés biztos alapot képez több szakág koordinálásához és számos speciális szakterület irányába való továbbképzéshez. Felkészültek tanulmányaik doktori képzés keretében történő folytatására.

**Az elsajátítandó szakmai kompetenciák**

**Az építőművész**

**a) tudása:**

7.1.1.1. Megújuló önálló tudással rendelkezik, tudásának része a széles spektrumú műveltség.

7.1.1.2. Széles körű, rendszerszerű és specializált ismeretekkel rendelkezik az építőművészet elméleteiről, koncepcióiról, tradícióiról, meghatározó múltbéli és kortárs tendenciáiról
és diskurzusairól, valamint referencia értékű alkotóiról, alkotásairól és eredményeiről.

7.1.1.3. Széles körű, rendszerszerű és specializált ismeretekkel rendelkezik
az építőművészethez kapcsolódó tágabb művészeti és kulturális kontextusról, annak történeti alakulásáról, meghatározó korszakairól, irányzatairól, valamint jelenkori működéséről és főbb tendenciáiról.

7.1.1.4. Szerteágazó és rendszerszerű ismeretekkel rendelkezik az építőművészethez kapcsolódó kortárs társadalmi, gazdasági, piaci, környezeti és információ-technológiai kontextusról, ezek működéséről, valamint a szakmájához való kapcsolódási pontokról
és összefüggésekről.

7.1.1.5. Specializált ismeretekkel rendelkezik az építőművészethez kapcsolódó művészeti kutatás módszertanáról, az adat- és forrásgyűjtési, kezelési, szelekciós és értékelési módszerekről.

7.1.1.6. Érti, és magas szinten ismeri a kreativitás és a design gondolkodás működését, és érti, hogyan alkalmazhatók ezek összetett problémák megoldásához.

7.1.1.7. Ismeri a komplex holisztikus gondolkodás működését, valamint magas szinten ismeri a specializált ötlet- és koncepciófejlesztési, innovációs módszereket.

7.1.1.8. Jártas az interdiszciplináris tervezési/alkotás módszertanban, ismeri és érti a komplex tervezési/alkotó folyamatok összefüggéseit és rendszerét, valamint azt, hogy ezek hogyan realizálódnak saját alkotói tevékenységében.

7.1.1.9. Magas szintű esztétikai és kritikai érzékkel, valamint kialakult ízléssel rendelkezik.

7.1.1.10. Magas szintű, specializált ismeretekkel rendelkezik az építőművészetben alkalmazott tradicionális, klasszikus és innovatív anyagokról, médiumokról, eszközökről, technikákról, tisztában van a főbb technológiai, gyártási, előállítási folyamatokkal
és a tevékenységek végzésének körülményeivel.

7.1.1.11. Magas szinten érti és ismeri a projektmenedzsment működését, folyamatát, illetve alkalmazását az építőművészet területén.

7.1.1.12. Magas szinten ismeri az építőművészet vizuális kommunikációs és prezentációs eszközeit, módszereit, csatornáit, behatóan ismeri a szaknyelvet, és a hatékony szóbeli
és írásos szakmai kommunikációt anyanyelvén és legalább egy idegen nyelven.

7.1.1.13. Részleteiben és rendszerében ismeri az építőművészet gazdasági, pénzügyi, szerzői jogi és etikai normáit, szabályozását, érti a saját vállalkozás működtetésének kereteit, valamint alapos áttekintéssel bír a szakterületét érintő tágabb intézményrendszerről.

7.1.1.14. Ismeri és érti saját erősségeit és gyengeségeit a szakmai tevékenységben, és érti azt, hogy az élethosszig tartó tanulás és a megújuló tudás hogyan lehet hasznos számára.

**b) képességei:**

7.1.2.1. Felismer komplex szakmai problémákat, saját tervezési/alkotói programot alakít ki,
és ez alapján önálló kreatív szakmai munkát végez.

7.1.2.2. Korábban megszerzett és rendszerezett tudását és tapasztalatait stratégiai módon alkalmazza változó, új típusú, komplex helyzetekben.

7.1.2.3. Komplex problémaköröket önállóan vizsgál, összetett művészeti és designkutatást folytat, az adatokat és forrásokat kritikailag kezeli, rendszerszerűen értelmezi a tágabb kontextuális összefüggéseket és folyamatokat.

7.1.2.4. Magas szintű kritikai gondolkodásra támaszkodva képes alkotói/tervezői reflexióra, valamint önálló, szilárd szakmai álláspont kialakítására.

7.1.2.5. Kreativitását mozgósítja változó, új típusú, komplex helyzetekben is, a hagyományos keretrendszerből kilépő, innovatív megoldásokat fejleszt.

7.1.2.6. Önállóan és rutinszerűen, konzekvensen visz végig tervezési/alkotó folyamatot, magas szintű és komplex tervezői/alkotói döntéseket hoz meg, és komplex originális alkotást hoz létre.

7.1.2.7. Rutinszerűen és innovatív módon alkalmazza a megfelelő eszközt, módszert, eljárást és gyártástechnológiát egyéni koncepciói és önálló tervei megvalósításához.

7.1.2.8. Interdiszciplináris alkotóközegben építőművészeti szakterületét kompetensen
és magas színvonalon képviseli, csapatban dolgozva egyenrangú félként, alkotó módon működik együtt társszakmák és különböző művészeti területek képviselőivel.

7.1.2.9. Projekteket, folyamatokat és erőforrásokat menedzsel, csoportban dolgozva vezető szerepet lát el, irányítja az alkotó/tervező és megvalósító tevékenységet.

7.1.2.10. Építőművészi tevékenységét, elképzeléseit, eredményeit nyilvánosság előtt nagy biztonsággal és kompetenciával mutatja be, valamint magas szintű párbeszédet folytat szakmai közösségével, a társszakmák képviselőivel, szakértőkkel, ügyfelekkel, illetve laikus közönséggel a szakterületét érintő komplex témákban, anyanyelvén és egy idegen nyelven.

7.1.2.11. Szakmai álláspontját és szakmai érdekeit érvekkel alátámasztva képviseli vita helyzetben, együttműködés során képes a konfliktuskezelésre.

7.1.2.12. Alkalmazza szakterülete etikai és szerzői jogi normáit, továbbá a szakmai elvárásoknak megfelelően alkalmazza tudását eltérő intézményes keretek között is.

7.1.2.13. Képes értékelni saját szakmai tevékenységét, szakmai erősségeit, gyengeségeit,
és tudását, kompetenciáit és alkotói/tervezői gyakorlatát folytonosan naprakészen tartja, megújítja, fejleszti.

**c) attitűdje:**

7.1.3.1. Aktívan keresi az új szakmai ismereteket, módszereket és technikákat, figyelemmel kíséri a kortárs művészeti, társadalmi, gazdasági, piaci, ökológiai és információ-technológiai folyamatokat, tendenciákat.

7.1.3.2. Építőművészi munkájában motivált és elkötelezett, alkotótevékenységét szellemi szabadság, kísérletező és vállalkozó kedv jellemzi.

7.1.3.3. Tudatosan törekszik saját szakmai határainak, illetve a szakterületek közötti határok és hagyományos keretrendszerek átlépésére, meghaladására.

7.1.3.4. Aktívan keresi azokat a kihívásokat és komplex problémákat, ahol szakmai tudását
és kreativitását kamatoztatva adekvát válaszokat adhat, originális alkotásokat hozhat létre, önállóan vagy csoport tagjaiként.

7.1.3.5. Rugalmasan és adaptívan viszonyul építőművészi tevékenységében az új típusú kihívásokhoz, problémákhoz és helyzetkehez.

7.1.3.6. Magas fokú minőség és érték orientáltság, művészi érzékenység és intellektuális szemlélet jellemzi építőművészi alkotótevékenységét.

7.1.3.7. Aktívan keresi az együttműködést más művészeti ágak és szakterületek szereplőivel, aktívan kezdeményez interdiszciplináris projekteket, szakmai tevékenységét integratív szemlélettel végzi.

7.1.3.8. A saját építőművészi alkotó-/tervező tevékenységével kapcsolatos társadalmi
és ökológiai igényeket felismeri, azonosítja, azokra reflektál.

7.1.3.9. Társadalmi és ökológiai szempontból érzékeny és elkötelezett, munkájában törekszik a fenntarthatóság szempontjainak érvényesítésére, a különböző társadalmi és kulturális csoportokkal szemben befogadó, toleráns és empatikus.

7.1.3.10. Saját építőművészi alkotó-/tervező tevékenységét képes elhelyezni a tágabb kulturális, gazdasági és piaci kontextusban, szakmája etikai és szerzői jogi normáit betartja.

**d) autonómiája és felelőssége:**

7.1.4.1. Szakmai identitása kialakult.

7.1.4.2. Szakmai kérdésekben önállóan tájékozódik, saját ízléssel és szakmai véleménnyel bír.

7.1.4.3. Saját művészeti koncepciót alkot, amelyet önállóan és professzionálisan valósít meg.

7.1.4.4. Rendszeresen kezdeményez, vezet és formál projekteket.

7.1.4.5. Interdiszciplináris tevékenységekben is autonóm módon és felelősen tevékenykedik.

7.1.4.6. Saját építőművészi munkájáért, valamint az általa vezetett projektekért, tevékenységekért felelősséget vállal.

7.1.4.7. A szakmai közösség tagjaként felelősséget vállal közösségért, az építészet tárgyi, környezeti és eszmei értékeiért és etikai normáiért.

7.1.4.8. Építőművészi munkáját társadalmilag, kulturálisan, ökológiailag érzékeny, tudatos
és felelős tevékenység jellemzi.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- tervezői kompetenciák (építészeti és belsőépítészeti tervezés, bútor-, tárgytervezés, tervezésmódszertan, épületszerkezettan és anyagismeret, környezettervezés, műhelytechnológiák prezentáció) 30-50 kredit;

- elméleti stúdiumok (szakergonómia, kutatásmódszertan, kommunikáció, fenntarthatóság, ökológia, gazdasági és jogi ismeretek, környezetpszichológia, építészet- és művészettörténet és-elmélet, szociológia) 25-45 kredit;

- társszakmai ismeretek (világítástervezés, akusztika, településtervezés) 10-15 kredit;

- integrált szakmagyakorláshoz szükséges átfogó ismereteken túlmutató szakértelem elsajátításához szükséges elméleti és gyakorlati tanulmányok (passzív technológiák, parametrikus tervezés, speciális bútorszerkezettan) 10-15 kredit.

**9.2.** **Idegennyelvi követelmény:**

A mesterfokozat megszerzéséhez bármely olyan idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

**9.3.** **Szakmai gyakorlat követelményei**:

A képzés során részletes leírásban igazolt aktív (tervezői, gyakorlati) tapasztalatot szereznek a hallgatók.

**9.4. A képzés megkülönböztető speciális jegyek:**

A képzés csak teljes idejű képzésben, a nappali képzés munkarendje szerint szervezhető meg.

**9.5.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 60 kredit az alábbi területekről:

építészeti stúdiumok, tervezési stúdiumok, művészettörténet és-elmélet, társadalomtudomány, filozófia, gazdasági és jogi ismeretek, kommunikációs és prezentációs ismeretek.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 30 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# FÉMMŰVESSÉG MESTERKÉPZÉSI SZAK

**1. A mesterképzési szak megnevezése:** fémművesség (Metal Design)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles fémműves tervező művész

- a szakképzettség angol nyelvű megjelölése: Metal Designer

**3. Képzési terület:** művészet

**4. A mesterképzésbe történő belépésnél előzményként elfogadott szak**

**4.1. Teljes kreditérték beszámításával vehető figyelembe:** a tárgyalkotás, a kerámiatervezés, az üvegtervezés, a fémművesség, a textiltervezés, a formatervezés, az építőművészet, az animáció, a fotográfia, a média design, a tervezőgrafika, a design- és művészetelmélet, a kézműves tárgykultúra, a képalkotás, a környezetkultúra, a látványtervezés, a designkultúra alapképzési szak.

**4.2. A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

**- a szakorientációja:** gyakorlat-orientált (60-70 százalék)

**- a diplomamunka elkészítéséhez rendelt kreditérték:** 20 kredit

**- a szabadon választható tantárgyakhoz rendelhető minimális kreditérték:** 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 215

**8. A mesterképzési szak képzési célja, az általános és a szakmai kompetenciák:**

A képzés célja fémműves ékszertervezők képzése, akik megszerzett tervezői, alkotói és tudományos ismereteik birtokában, tudatos, önálló és felelősségteljes tervezői, alkotói magatartásukkal képesek felismerni a társadalom és kultúra, valamint a piacgazdaság és környezet kihívásait, és azokra rugalmas, hatékony és innovatív megoldásokkal tudnak reagálni.Munkájukat a kutatás, a tervezés, valamint a tárgy, alkotás elkészítésnek valamennyi fázisában képesek önállóan és más szakemberekkel együttműködve, csoportmunkában is végezni, akár vezetőként is. Felkészültek tanulmányaik doktori képzés keretében történő folytatására.

**Az elsajátítandó szakmai kompetenciák**

**A fémműves tervező művész**

**a) tudása:**

7.1.1.1. Megújuló önálló tudással rendelkezik, tudásának része a széles spektrumú műveltség.

7.1.1.2. Széles körű, rendszerszerű és specializált ismeretekkel rendelkezik a fémműves ékszertervezés elméleteiről, koncepcióiról, tradícióiról, meghatározó múltbéli és kortárs tendenciáiról és diskurzusairól, valamint referencia értékű alkotóiról, alkotásairól
és eredményeiről.

7.1.1.3. Széles körű, rendszerszerű és specializált ismeretekkel rendelkezik a fémműves ékszertervezéshez kapcsolódó tágabb művészeti és kulturális kontextusról, annak történeti alakulásáról, meghatározó korszakairól, irányzatairól, valamint jelenkori működéséről és főbb tendenciáiról.

7.1.1.4. Szerteágazó és rendszerszerű ismeretekkel rendelkezik a fémműves ékszertervezéshez kapcsolódó kortárs társadalmi, gazdasági, piaci, környezeti és információ-technológiai kontextusról, ezek működéséről, valamint a szakmájához való kapcsolódási pontokról
és összefüggésekről.

7.1.1.5. Specializált ismeretekkel rendelkezik a fémműves ékszertervezés területén végzendő művészeti kutatás módszertanáról, az adat- és forrásgyűjtési, kezelési, szelekciós és értékelési módszerekről.

7.1.1.6. Érti, és magas szinten ismeri a kreativitás és a design gondolkodás működését, és érti, hogyan alkalmazhatók ezek összetett problémák megoldásához.

7.1.1.7. Ismeri a komplex holisztikus gondolkodás működését, valamint magas szinten ismeri a specializált ötlet- és koncepciófejlesztési, innovációs módszereket.

7.1.1.8. Jártas az interdiszciplináris tervezési/alkotás módszertanban, ismeri és érti a komplex tervezési, alkotó folyamatok összefüggéseit és rendszerét, valamint azt, hogy ezek hogyan realizálódnak fémműves ékszertervező tevékenységében.

7.1.1.9. Magas szintű esztétikai és kritikai érzékkel, valamint kialakult ízléssel rendelkezik.

7.1.1.10. Magas szintű, specializált ismeretekkel rendelkezik a fémműves ékszertervezés területén alkalmazott tradicionális, klasszikus és innovatív anyagokról, médiumokról, eszközökről, technikákról, tisztában van a főbb technológiai, gyártási, előállítási folyamatokkal és a tevékenységek végzésének körülményeivel.

7.1.1.11. Magas szinten érti és ismeri a projektmenedzsment működését, folyamatát, illetve alkalmazását a fémműves ékszertervezés szakterületén.

7.1.1.12. Magas szinten ismeri a fémműves ékszertervezés vizuális kommunikációs
és prezentációs eszközeit, módszereit, csatornáit, behatóan ismeri a szaknyelvet, és a hatékony szóbeli és írásos szakmai kommunikációt anyanyelvén és legalább egy idegen nyelven.

7.1.1.13. Részleteiben és rendszerében ismeri a fémműves ékszertervezés gazdasági, pénzügyi, szerzői jogi és etikai normáit, szabályozását, érti a saját vállalkozás működtetésének kereteit, valamint alapos áttekintéssel bír a szakterületét érintő tágabb intézményrendszerről.

7.1.1.14. Ismeri és érti saját erősségeit és gyengeségeit a fémműves ékszertervező tevékenységben, és érti azt, hogy az élethosszig tartó tanulás és a megújuló tudás hogyan lehet hasznos számára.

**b) képességei:**

7.1.2.1. Felismer komplex fémműves ékszertervezési problémákat, saját tervezési/alkotói programot alakít ki, és ez alapján önálló kreatív szakmai munkát végez.

7.1.2.2. Korábban megszerzett és rendszerezett tudását és tapasztalatait stratégiai módon alkalmazza változó, új típusú, komplex helyzetekben.

7.1.2.3. Önállóan vizsgál komplex problémaköröket, összetett művészeti
és designkutatást folytat, az adatokat és forrásokat kritikailag kezeli, a tágabb kontextuális összefüggéseket és folyamatokat rendszerszerűen értelmezi.

7.1.2.4. Magas szintű kritikai gondolkodásra támaszkodva képes alkotói/tervezői reflexióra, valamint önálló, szilárd szakmai álláspont kialakítására.

7.1.2.5. Kreativitását mozgósítja változó, új típusú, komplex helyzetekben is,
és a hagyományos keretrendszerből kilépő, innovatív megoldásokat fejleszt.

7.1.2.6. A fémműves ékszertervezés során önállóan és rutinszerűen, konzekvensen visz végig tervezési, alkotó folyamatot, magas szintű és komplex tervezői/alkotói döntéseket hoz meg, és komplex originális alkotást hoz létre.

7.1.2.7. Rutinszerűen és innovatív módon alkalmazza a megfelelő eszközt, módszert, eljárást és gyártástechnológiát egyéni koncepciói és önálló tervei megvalósításához.

7.1.2.8. Interdiszciplináris alkotóközegben fémműves ékszertervező szakterületét kompetensen és magas színvonalon képviseli, csapatban dolgozva egyenrangú félként, alkotó módon együttműködik társszakmák és különböző művészeti területek képviselőivel.

7.1.2.9. Projekteket, folyamatokat és erőforrásokat menedzsel, csoportban dolgozva vezető szerepet lát el, irányítja az alkotó/tervező és megvalósító tevékenységet.

7.1.2.10. Fémműves ékszertervező tevékenységét, elképzeléseit, eredményeit nyilvánosság előtt nagy biztonsággal és kompetenciával mutatja be, valamint magas szintű párbeszédet folytat szakmai közösségével, a társszakmák képviselőivel, szakértőkkel, ügyfelekkel, illetve laikus közönséggel a szakterületét érintő komplex témákban, anyanyelvén és egy idegen nyelven.

7.1.2.11. Szakmai álláspontját és szakmai érdekeit érvekkel alátámasztva képviseli vita helyzetben, együttműködés során képes a konfliktuskezelésre.

7.1.2.12. Alkalmazza a fémműves ékszertervezés etikai és szerzői jogi normáit, továbbá
a szakmai elvárásoknak megfelelően alkalmazza tudását eltérő intézményes keretek között is.

7.1.2.13. A fémműves ékszertervezés területén képes értékelni saját szakmai tevékenységét, szakmai erősségeit, gyengeségeit, és tudását, kompetenciáit és alkotói/tervezői gyakorlatát folytonosan naprakészen tartja, megújítja, fejleszti.

**c) attitűdje:**

7.1.3.1. Aktívan keresi az új szakmai ismereteket, módszereket és technikákat, figyelemmel kíséri a kortárs művészeti, társadalmi, gazdasági, piaci, ökológiai és információ-technológiai folyamatokat, tendenciákat.

7.1.3.2. Munkájában motivált és elkötelezett, alkotótevékenységét szellemi szabadság, kísérletező és vállalkozó kedv jellemzi.

7.1.3.3. Tudatosan törekszik saját szakmai határainak, illetve a szakterületek közötti határok és hagyományos keretrendszerek átlépésére, meghaladására.

7.1.3.4. Aktívan keresi azokat a kihívásokat és komplex problémákat, ahol fémműves ékszertervező tudását és kreativitását kamatoztatva adekvát válaszokat adhat, originális alkotásokat hozhat létre, önállóan vagy csoport tagjaiként.

7.1.3.5. Tevékenységében rugalmasan és adaptívan viszonyul az új típusú kihívásokhoz, problémákhoz és helyzetkehez.

7.1.3.6. Alkotótevékenységét magas fokú minőség és érték orientáltság, művészi érzékenység és intellektuális szemlélet jellemzi.

7.1.3.7. Aktívan keresi az együttműködést más művészeti ágak és szakterületek szereplőivel, aktívan kezdeményez interdiszciplináris projekteket, szakmai tevékenységét integratív szemlélettel végzi.

7.1.3.8. Az alkotó-/tervező tevékenységével kapcsolatos társadalmi és ökológiai igényeket felismeri, azonosítja, azokra reflektál.

7.1.3.9. Társadalmi és ökológiai szempontból érzékeny és elkötelezett, munkájában törekszik a fenntarthatóság szempontjainak érvényesítésére, a különböző társadalmi és kulturális csoportokkal szemben befogadó, toleráns és empatikus.

7.1.3.10. Saját alkotó-/tervező tevékenységét képes elhelyezni a tágabb kulturális, gazdasági és piaci kontextusban, szakmája etikai és szerzői jogi normáit betartja.

**d) autonómiája és felelőssége:**

7.1.4.1. Szakmai identitása egyértelműen kialakult.

7.1.4.2. Fémműves ékszertervezést érintő kérdésekben önállóan tájékozódik, saját ízléssel
és szakmai véleménnyel bír.

7.1.4.3. A fémműves ékszertervezés során művészeti koncepciót alkot, amelyet önállóan
és professzionálisan valósít meg.

7.1.4.4. Rendszeresen kezdeményez, vezet és formál projekteket.

7.1.4.5. Interdiszciplináris tevékenységekben is autonóm módon és felelősen tevékenykedik.

7.1.4.6. Saját szakmai munkájáért, valamint az általa vezetett projektekért, tevékenységekért felelősséget vállal.

7.1.4.7. A közösség tagjaként felelősséget vállal közösségért, szakterülete értékeiért és etikai normáiért.

7.1.4.8. Szakmai munkáját társadalmilag, kulturálisan, ökológiailag érzékeny, tudatos és felelős tevékenység jellemzi.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- fémműves ékszertervezés és kutatás 30-40 kredit;

- fémműves ékszertervezés gyakorlati ismeretek 20-40 kredit;

- fémműves ékszertervezés szakelmélet 2-8 kredit;

- elméleti stúdiumok (iparművészet- design- és művészettörténet- és elmélet, filozófia, társadalomtudomány, gazdasági és jogi ismeretek, kommunikációs ismeretek, könyvtár és információtudomány) 15-30 kredit;

- kapcsolódó társszakmák ismeretei 2-16 kredit.

**9.2.** **Idegen-nyelvi követelmény:**

A mesterfokozat megszerzéséhez bármely olyan idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

**9.3. A képzés megkülönböztető speciális jegyek:**

A képzés csak teljes idejű képzésben, a nappali képzés munkarendje szerint szervezhető meg.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 60 kredit az alábbi területekről:

tárgytervezés-elmélet és gyakorlat, művészettörténet és-elmélet, társadalomtudomány, filozófia, gazdasági és jogi ismeretek, kommunikációs és prezentációs ismeretek.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 30 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# FESTŐMŰVÉSZ MESTERKÉPZÉSI SZAK

**1. A mesterképzési szak megnevezése:** festőművész (Painting)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

**-** végzettségi szint: mesterfokozat (magister, master; rövidítve: MA);

**-** szakképzettség: okleveles festőművész

**-** a szakképzettség angol nyelvű megjelölése: Painter

**3. Képzési terület:** művészet

**4. A képzési idő félévekben:** 10 félév

**5. A mesterfokozat megszerzéséhez összegyűjtendő kreditek száma:** 300 kredit

**- a szakorientációja**: gyakorlat-orientált (60-70 százalék)

**- a diplomamunka készítéséhez rendelt kreditérték**: 42 kredit

**- szabadon választható tantárgyakhoz rendelhető minimális kreditérték**: 20 kredit

**6. A szakképzettség képzési területek egységes osztályozási rendszer szerinti tanulmányi területi besorolása**: 211

**7. A mesterképzési szak képzési célja, és a szakmai kompetenciák:**

A képzés célja festőművészi tevékenységet folytató művészek képzése, akik megszerzett festészeti ismereteik, szuverén látásmód és az önkifejezés készségének birtokában autonóm festőművészeti tevékenység folytatására alkalmasak. A végzettek ismerik az egyetemes festészet kifejezési eszközeit és lehetőségeit, a felhasználható anyagokat és technikákat. Magas színvonalú tudással, az önkifejezés készségével, a nemzetközi és hazai képzőművészeti tendenciák ismeretével alkalmasak az eszmei tartalmak képzőművészeti formában történő megjelenítésére. Felkészültek tanulmányaik doktori képzés keretében történő folytatására.

**Az elsajátítandó szakmai kompetenciák**

**A festőművész**

**a) tudása:**

- Általános és specializált ismeretekkel rendelkezik a festészetben végzett alkotói tevékenységek alapjául szolgáló folyamatokról és koncepciókról, munkásságának a kortárs festészeti tendenciákba való behelyezhetőségéről.

1. Specializált ismeretekkel rendelkezik a festészetben végzett kutatás, forrásgyűjtés, festészeti analógiák keresése alapjául szolgáló módszerekről, megvalósítási irányokról, lehetőségekről, értő elemzője kortárs festészeti alkotásoknak.
2. Specializált ismeretekkel rendelkezik egy adott alkotói gyakorlat eredetiségének, művészettörténeti jelentőségének felismerésével kapcsolatban.
3. Specializált ismeretekkel rendelkezik saját művészeti ága, a festészet főbb elméleteiről, alapelveinek, stíluskorszakainak és irányzatainak- az ezekhez tartozó festészettechnikai metódusoknak, fontosabb alkotásainak részterületeiről.
4. Behatóan ismeri a festészeti alkotói tevékenységek alapjául szolgáló anyagokat, technikákat, valamint a tevékenységek végzésének körülményeit. Az eltérő technikák kollázs, montázs, applikációs és mediális technikák, történeti festészeti eljárások és a különböző anyaghasználatok (papír, fa, fém, fotó alapozás, vizes és olaj bázisú vegyestechnikák, módszerek) alkotó alkalmazásainak elveit.
5. Specializált ismeretekkel rendelkezik a különböző térábrázolási módszerek történetéről, elméletéről, gyakorlatáról.
6. Behatóan ismeri az eltérő festészeti technikákkal, anyagokkal és színekkel elérhető hatásokat.
7. Szerteágazó ismeretekkel rendelkezik a festészet egyes részei, továbbá a saját művészeti ága és más művészeti ágak/ más szakterületek közötti kapcsolódási pontokról, valamint az alkotó – és előadó – művészeti területek közötti dinamikus kölcsönhatásról, összművészeti jelenségek művészettörténeti és kortárs művészeti kiállításairól, eseményeiről.
8. Beható ismeretekkel rendelkezik a képzőművészet intézményeiről és azok működéséről, például: kulturális menedzsment, művészeti marketing, a non-profit szektor és a kereskedelmi szféra különbsége és a kiállítás rendezés kérdésköre.

**b) képességei:**

1. Egyéni festészeti látásmódjával és munkamódszerével képes addig ismeretlen művészeti gyakorlatokat megvalósítani, az anyagok, technikák lehetőségeit alkotó módon felhasználni.
2. Képes festészeti intuícióit módszeres munkával, egyéni munkamódszert, stílusjegyeket alkalmazva megvalósítani.
3. Képes az alkotói gyakorlat során új megközelítések, tudatosság és széles látókörű művészeti gondolkodás kialakítására, festészeti folyamatokban való gondolkodásra.
4. Alkotó módon képes használni a festészete alapjául szolgáló technikai, anyagi és információs forrásokat, folyamatosan felülvizsgálja, és szükség esetén átírja/újrakonstruálja a már ismertszakmai metódusok alapján saját festészeti gyakorlatát.
5. Rendelkezik mindazokkal az alapvető festészettechnikai képességgel, (vizes bázisú, olaj alapú anyagok, pigmentek, kevert eljárások kezelése), amelyek lehetővé teszik, hogy önálló festészeti elképzeléseihez a legadekvátabb megvalósítási formát válassza.
6. Önállóan (vagy más művészeti ágak szereplőivel együttműködésben) végzett alkotó tevékenysége kapcsán képes más művészeti ágak elemeit, gyakorlatait beemelni a munkafolyamatba. Az együttműködésben megvalósuló alkotómunkában konstruktív, hatékony kommunikációra képes.
7. Képes felmérni saját alkotótevékenysége infrastrukturális és anyagi szükségleteit, műveinek megvalósításának feltételrendszerét, s ennek tudatában megtervezni és megvalósítani alkotásait.
8. Képes alkalmazni szakterülete etikai normáit.
9. Képes művészeti tevékenységük környezet- és egészségtudatos megszervezésére, végzésére, ennek keretében a megfelelő munkakörnyezet és a megfelelő eszközök, anyagok megválasztására, alkotásaik révén a társadalom szellemi, lelki egészségéhez való hozzájárulásra.

**c) attitűdje:**

1. Aktívan keresi az új ismereteket (figyelemmel kíséri a kortárs festészeti jelenségeket), módszereket, kreatív, dinamikus megvalósítási lehetőségeket. Folyamatos művészeti alkotó tevékenységet folytat.
2. Festészeti praxisában kifejezetten keresi az új, műfaját átértelmező kihívásokat.
3. Törekszik arra, hogy munkájához való hozzáállása szellemileg mindig nyitott, önreflektív, kísérletező jellegű legyen.
4. Törekszik arra, hogy alkotó módon, egyéni, mással össze nem téveszthető formanyelvet és tartalmakat felmutató festményeket, műalkotásokat hozzon létre.
5. Kiforrott kritikai érzékkel viszonyul saját művészeti ágának, a festészetnek stílusirányzataihoz, történeti, valamint kortárs alkotásaihoz. Műelemzéseinek konzekvenciáit be tudja építeni alkotó tevékenységébe.
6. A saját festészeti tevékenységével kapcsolatos társadalmi igényeket felismeri, azonosítja, azokra reflektál. Részt vesz kiállításokon.
7. Társadalmilag érzékeny és elkötelezett művészeti alkotásai témájának megválasztásában és azok létrehozásában.
8. Társadalmilag érzékeny és elkötelezett művészeti alkotásai célközönségének kiválasztásában és ahhoz történő eljuttatásában.
9. Szakmája etikai normái iránt elkötelezett és azokat betartja.

**d) autonómiája és felelőssége:**

* + - 1. Szakmai identitása egyértelműen kialakult. Festményei világnézetével harmóniában állnak.
			2. Festészeti koncepcióját professzionálisan valósítja meg.
			3. Rendszeresen kezdeményez, vezet és formál projekteket, kiállításokon szerepel, képes képzőművészeti bemutatók kezdeményezésére és megvalósítására.
			4. Tisztában van vele, hogy művészként közéleti szerepet vállal.
			5. Összművészeti, illetve multidiszciplináris tevékenységekben is autonóm módon és felelősen tevékenykedik.
			6. Festészeti munkásságáról szóban és írásban is felelősségteljesen kommunikál.

**8. A mesterképzés jellemzői:**

**8.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- festészet (gyakorlati, elméleti, történeti, technikai vonatkozásai) 170-190 kreditpont (ebből 42 kredit a diplomamunkához rendelt kreditpont),

- művészettörténet 40-60 kreditpont,

- esztétika, művészetelmélet (társművészetek) 20-30 kreditpont,

- társadalomtudományi és bölcsészettudományi ismeretek (művészetpszichológia, művészetszociológia, jogi és menedzsment ismeretek, munkavédelem) 20-30 kreditpont.

**8.2. Idegen-nyelvi követelmény**

A mesterfokozat megszerzéséhez bármely olyan élő idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga, vagy ezzel egyenértékű érettségi bizonyítvány, vagy oklevél megszerzése szükséges.

**8.3. Szakmai gyakorlat követelményei:**

A szakmai gyakorlat 60 óra művésztelepi gyakorlat.

# FILM ÉS TELEVÍZIÓ PRODUCER MESTERKÉPZÉSI SZAK

**1. A mesterképzési szak megnevezése:** film és televízió producer (Film and Television Production)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles film és televízió producer

- a szakképzettség angol nyelvű megjelölése: Film and Television Producer

**3. Képzési terület:** művészet

**4. A mesterképzésbe történő belépésnél előzményként elfogadott szakok:**

**Teljes kreditérték beszámításával vehető figyelembe:** valamennyi képzési terület bármely alapképzési szakja

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: gyakorlat-orientált (60-70százalék)

- a diplomamunka elkészítéséhez rendelt kreditérték: 15 kredit

- intézményen kívüli összefüggő gyakorlati képzés minimális kreditértéke: 10 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 213

**8. A mesterképzési szak képzési célja, az általános és a szakmai kompetenciák:**

A képzés célja film és televízió producerek képzése a mozgóképipar számára, akik tehetségükkel, film-művészeti és -gyártási szakmai tudásukkal filmművészeti alkotások létrehozásában producerként vesznek részt. Elfogadott és méltó alkotó- és gyártó partnerei a filmgyártás résztvevőinek, valamint azoknak, akik hazai és nemzetközi viszonylatban a szakmával bármilyen módon kapcsolatba kerülnek. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**a film és televízió producer**

**a) tudása:**

7.1.1.1. Átfogó ismeretekkel rendelkezik a film gyártási folyamatainak elméletéről és gyakorlatáról.

7.1.1.2. Behatóan ismeri a filmipart együttesen alkotó speciális területeket, ezek összzefügés-rendszerét, valamint feltérképezési metódusait.

7.1.1.3. Mélyrehatóan ismeri a filmművészet történetét, esztétikáját.

7.1.1.4. Átfogóan ismeri és érti a filmgyártás jogi szabályozását valamint a szerzői jogot.

7.1.1.5. Ismeri a film gyártási folyamatának költségvetési metódusait, számviteli gyakorlatát, az ehhez szükséges számítógépes programokat.

7.1.1.6. Tisztában van a mozgóképművészet piaci működésével igényeivel.

7.1.1.7. Behatóan ismeri a filmművészeten belüli műfajok esztétikai és gyártási specifikumait.

7.1.1.8. Specializált ismeretei vannak a film majdani témájaként szolgáló anyag gyűjtési területeiről (pl.: társművészeti alkotás, irodalmi mű, szociológiai tanulmány, társadalmi jelenségek).

7.1.1.9. Részletekbe menő ismeretei vannak a filmművészet és a társművészetek kapcsolódási metódusairól, az adaptációs és integrációs lehetőségekről, hatásokról.

7.1.1.10. Ismeri és érti a dramaturgia elveit, a film belső struktúrájának dramaturgi vonatkozásait, művészi szabályrendszerét.

7.1.1.11. Ismeri a filmforgalmazás módozatait, struktúráját és lehetőségeit mind hazai, mind nemzetközi vonatkozásban.

7.1.1.12. Tisztában van a film finanszírozásának különféle lehetőségeivel, ismeri a források felkutatásának módozatait.

7.1.1.13. Átfogó ismeretei vannak a film közönséghez való eljuttatásának lehetőségeiről, ismeri a lehetséges célközönség felmérésének módjait.

7.1.1.14. Behatóan ismeri a filmkészítés rész-munkafolyamatainak alkotói és gyártási vonatkozásait a munkavégzés körülményeit technikai és művészi értelemben egyaránt.

7.1.1.15. Ismeri a legújabb filmipar műszaki és technológiai fejlesztéseit, legkorszerűbb lehetőségeit, és azokat a fejlesztési irányokat, amelyeket az egyes szakterületek aktuálisan kijelölnek.

**b) képességei:**

7.1.2.1. Képes eldönteni egy filmötletről, irodalmi műről, novelláról vagy szociológiai, társadalmi látleletről, hogy lehetséges-e, illetve – a tartalom relevanciája tekintetében – érdemes-e abból mozgóképes megfogalmazást készíteni.

7.1.2.2. Képes a kiválasztott filmtémához adekvát módon filmművészeti műfajt választani.

7.1.2.3. A piaci körülmények figyelembe vételével képes felmérni az elkészült alkotás célközönségét.

7.1.2.4. A rendezővel és a kreatív alkotókkal a média minden területén érvényesen képviseli az elkészült filmalkotást, annak minden megjelenési formáját.

7.1.2.5. Képes a filmprodukció gyártási folyamatában az irányítói és döntési feladatok ellátására.

7.1.2.6. Képes professzionális szintű művészi munkával kreatívan hozzájárulni a filmművészeti alkotáshoz.

7.1.1.7. Képes a filmet gyártási és alkotói analitikus szemmel is vizsgálni, a filmalkotást művészi és piaci szempontrendszer szerint megítélni.

7.1.2.8. A leendő film gyártási folyamatának részletes gyártási és financiális feltérképezésével képes meghatározni és felmérni a készítendő alkotás költségeit;

7.1.2.9. Képes a hazai és nemzetközi finanszírozási források felkutatására, a film gyártási költségeinek előteremtésére;

7.1.2.10. Képes a filmalkotás megvalósításának teljes gyártási tervét elkészíteni, a szakspecifikus gyártási feladatokat adekvát munkatársaknak delegálni;

7.1.2.11. Képes a filmalkotás, mint produkció üzemszerű működtetésére, annak minden technikai, munkaerőt illető, valamint financiális feltételét biztosítani és felügyelni;

7.1.2.12. Képes átlátni a filmprodukció pénzügyi összefüggéseit globális és mikro szinten egyaránt;

7.1.2.13. Képes a filmkészítéshez szükséges komplex üzleti kondíciók felépítésére;

7.1.2.14. Produceri munkája során képes a feladatok időzítése és fontossága tekintetében aktuálisan rangsorolni és érvényes döntéseket hozni;

**c) attitűdje:**

7.1.3.1. Érzékenyen viszonyul a közreműködésével készülő filmalkotáshoz és kreatív alkotóihoz, az alkotás művészi minőségét financiális preferenciái elé helyezi.

7.1.3.2. Törekszik a filmpiac iránti társadalmi elvárások megismerésére.

7.1.3.3. Kiforrott kritikai érzékkel viszonyul a filmművészeti és más művészeti ágak alkotásaihoz.

7.1.3.4. A filmkészítési munkafolyamat során kompromisszumkész, mindeközben szem előtt tartja a készülő filmalkotás megteremtésének feltételeit, s ezek tükrében mérlegeli a kompromisszum lehetséges mértékét.

7.1.3.5. Kiforrott stratégiai érzékkel viszonyul a filmkészítés rövid- és hosszútávú terveinek megvalósításához.

7.1.3.6. A film gyártásának tárgyalási folyamataiban elkötelezett a készülő projekt iránt, törekszik a produkció érdekeit minden tekintetben érvényesíteni.

7.1.3.7. A filmkészítéssel járó stresszhelyzetekhez valamint alkotásai bemutatásának visszhangjához higgadtan és racionálisan viszonyul.

7.1.3.8. Produceri munkája során rugalmasan viszonyul a filmkészítés folyamatához, törekszik a szakma szabályai és normái szerint eljárni, de a gyártás során felismeri a film műfajának komplexitásából adódó, improvizatív döntések szükségességét.

**d) autonómiája és felelőssége:**

7.1.4.1. Produceri identitása egyértelműen kialakult.

7.1.4.2. Saját művészi és gyártási koncepció alapján önállóan végzett produceri munkával professzionális filmalkotásokat hoz létre.

7.1.4.3. Felelősséget vállal a filmgyártási munkálatok egészéért, a film gyártásában részt vevők munkájáért, annak eredményeiért.

7.1.4.4. A film gyártásával kapcsolatos vezetői feladatokat önállóan látja el, ugyanakkor a feladatokat delegálja és számon kéri.

7.1.4.5. Döntéseit autonóm módon, az alkotóval együttműködésben hozza meg annak érdekében, hogy a produkció megfelelő színvonalú legyen.

7.1.4.6. Nyitott mind a saját, mind a társművészeti területek művészeti és technikai újdonságaira.

7.1.4.7. Rendszeresen kezdeményez filmes projekteket, elősegíti új filmművészeti alkotások megvalósulását.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- a filmgyártás művészeti és filmelméleti ismeretei 28-34 kredit;

- cégismeret, jogi és könyvelési ismeretek: 8-12 kredit;

- a filmgyártás szakterületei: 36-58 kredit.

**9.2. Idegennyelvi követelmény**

A mesterfokozat megszerzéséhez egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

**9.3.** **Szakmai gyakorlat követelményei:**

A szakmai gyakorlat hazai vagy nemzetközi filmforgatásokon, a magyarországi vagy nemzetközi televíziózás meghatározó szerkesztőségeiben vagy színházi produkcióban végzett legalább négy hetes szakmai munka.

# FILMOPERATŐR MESTERKÉPZÉSI SZAK

1. A mesterképzési szak megnevezése: filmoperatőr (Cinematography)

2. A mesterképzési szakon szerezhető végzettségi szint és a szakképzettség oklevélben szereplő megjelölése:

- végzettségi szint: mesterfokozat (magister, master; rövidítve: MA);

- szakképzettség: okleveles filmoperatőr

- a szakképzettség angol nyelvű megjelölése: Cinematographer

3. Képzési terület: művészet

4. A mesterképzésbe történő belépésnél előzményként elfogadott szakok

4.1. Teljes kreditérték beszámításával vehető figyelembe: a mozgókép és a kameraman alapképzési szak.

4.2. A 9.5. pontban meghatározott kreditek teljesítésével vehetők figyelembe továbbá: a média design és a fotográfia alapképzési szak.

5. A képzési idő félévekben: 4 félév

6. A mesterfokozat megszerzéséhez összegyűjtendő kreditek száma: 120 kredit

- a szak orientációja: gyakorlat-orientált (57-67százalék)

- a diplomamunka elkészítéséhez rendelt kreditérték: 6 kredit

 -intézményen kívüli összefüggő gyakorlati képzés minimális kreditértéke: 5 kredit

- a szabadon választható tantárgyakhoz rendelhető minimális kreditérték: 6 kredit

7. **A szakképzettség képzési területek egységes osztályozási rendszer szerinti tanulmányi területi besorolása**: 225

8. A mesterképzési szak képzési célja, az általános és a szakmai kompetenciák:

A képzés célja filmoperatőrök képzése, akik képesek az őket körülvevő világot vizuálisan értelmezni, megtalálni saját alkotói útjukat és a képek nyelvén elmondani történeteket, kifejezni gondolatokat. Ismerik a képi ábrázolás stílusjegyeit a különböző vizuális kultúrákban és társművészetekben, a filmkészítés szakirányainak elméletét és gyakorlatát, továbbá rendelkeznek egyéni látásmóddal, van vizuális fantáziájuk, kompozíciós érzékük. Munkájuk során képesek a filmkészítés szakembereivel kreatív módon együttműködni. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A filmoperatőr**

**a) tudása:**

7.1.1.1. Általános és specializált ismeretekkel rendelkezik a filmoperatőr-mesterség elméletéről és gyakorlatáról.

7.1.1.2. Magas szinten ismeri a mozgóképi ábrázolás főbb korszakait, stílusirányzatait és fontosabb alkotásait.

7.1.1.3. Mélyreható ismeretei vannak a dramaturgiáról és a filmnyelvi eszközökről.

7.1.1.4. Ismeri a mozgókép esztétikáját, megértésének pszichológiáját és kognitív folyamatait.

7.1.1.5. Jártas a társművészetek területén.

7.1.1.6. Professzionális szinten ismeri a film előkészítésére, forgatására és utómunkálataira vonatkozó operatőri feladatköröket.

7.1.1.7. Magas szinten ismeri a mozgóképes játéktér kialakításának lehetőségeit és gyakorlatát.

7.1.1.8. Magas szinten ismeri a képkivágás és a kompozíció szabályait illetve kifejezőerejét valamint az ezek létrehozásához alkalmazandó technikai eszközöket.

7.1.1.9. Magas szinten ismeri a filmes világítás és az expozíció hatását és kifejezőerejét valamint az ezek létrehozásához alkalmazandó technikai eszközöket.

7.1.1.10. Magas szinten ismeri a különböző kameramozgásokat és azok technikai eszközeit.

7.1.1.11. Magas szinten ismeri a felvételi technikákat és azok eszközeit.

7.1.1.12. Behatóan ismeri az operatőr-mesterséghez kapcsolódó technológiai folyamatokat.

7.1.1.13. Behatóan ismeri a fényelési stílusokat és technikákat valamint azok technikai eszközeit.

7.1.1.14. Jól ismeri a filmvágás eszközrendszerét, hatását és kifejezőerejét.

7.1.1.15. Jól ismeri a filmkészítés egyéb részterületeit, a kapcsolódó feladatköröket és azok kompetenciáit.

7.1.1.16. Magas szinten ismeri a filmkészítésre vonatkozó etikai normákat.

**b) képességei:**

7.1.2.1 Képes a rendezővel, esetleg más alkotótársakkal együtt egy filmalkotás operatőri munkájának esztétikai koncepcióját megalkotni.

7.1.2.2. Képes egyéni látásmódot kialakítani és azt a filmkészítés során alkalmazni.

7.1.2.3. Képes operatőri eszközökkel a rendező dramaturgiai és filmnyelvi koncepcióját szolgálni.

7.1.2.4. Képes a mozgókép megértésének pszichológiájáról és kognitív folyamatairól alkotott elméletek alkalmazására.

7.1.2.5. Képes a társművészetekről elsajátított ismereteit alkalmazni.

7.1.2.6. Képes az előkészítés, a forgatás és az utómunka folyamatait irányítani.

7.1.2.7. Képes a filmes játéktér megtervezésére és kialakítására.

7.1.2.8. Készségszinten képes a megfelelő képkivágások és kompozíciók kialakítására.

7.1.2.9. Képes egy film világítását megtervezni és kivitelezni, valamint a létrehozott fényhatásokat megfelelő expozícióval megfogalmazni.

7.1.2.10. Készségszinten képes a tervezett kameramozgásokat kivitelezni.

7.1.2.11. Képes a különböző felvételi technikákat a különböző helyzeteknek és céloknak megfelelően alkalmazni.

7.1.2.12. Képes az operatőri munkához kapcsolódó technológiai folyamatokat megtervezni és irányítani.

7.1.2.13. Képes az adott munkafolyamatnak megfelelő fényelési munkálatokat irányítani.

7.1.2.14. Képes az operatőri munkát összehangolni a filmkészítés egyéb területeivel.

**c) attitűdje:**

7.1.3.1. Miközben felismeri a szakmai rutin jelentőségét, igyekszik innovatív meglátásokkal gazdagítani azt.

7.1.3.2. A filmművészet és más társművészetek történeti kontextusába helyezi saját munkáját.

7.1.3.3. Nyitott az új ismeretekre, módszerekre, technológiai újdonságokra és azok kreatív alkalmazási lehetőségeire.

7.1.3.4. Nyitottsága révén képes identitását, ízlésvilágát továbbalakítani.

7.1.3.5. Kiforrott kritikai érzékkel viszonyul a kortárs filmalkotások operatőri munkáihoz, a különböző egyéni megközelítési módokhoz.

7.1.3.6. Alkotótársi és vezetői szerepének tudatában nyitott alkotótársai véleményére, javaslataira.

**d) autonómiája és felelőssége:**

7.1.4.1. Határozott művészi identitással, ízlésvilággal bír.

7.1.4.2. Határozott véleménnyel bír saját munkájáról.

7.1.4.3. Saját művészeti koncepciót alkot, amelyet professzionális módon valósít meg alkotótársai segítségével.

7.1.4.4. Alkotásaiban elkötelezetten képviseli a magas szintű vizuális kultúra értékeit.

7.1.4.5. Összhangban tartja az alkotótársak igényeit és saját művészi koncepcióját.

7.1.4.6. Alkotásaiban, a művészi és társadalmi közéletben magas etikai mércét képvisel.

9. A mesterképzés jellemzői:

**9.1. A szakmai ismeretek jellemzői:**

A szakképzettséghez vezető tudományágak, szakterületek, amelyekből a szak felépül:

- operatőri gyakorlat és vizsgafilmek forgatása 58-90 kredit;

- a világítás, az expozíció és a felvételi illetve utómunka-technológiák elmélete és története 6-16 kredit;

- a mozgókép megalkotásának és percepciójának esztétikája és pszichológiája 6-16 kredit,

- társművészetek 2-10 kredit.

**9.2. Idegennyelvi követelmény**:

A mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3. Szakmai gyakorlat követelményei**

A szakmai gyakorlat a tantervben meghatározottak szerinti, filmkészítésben (írás, előkészítés, forgatás, utómunka), különböző szakmai eseményeken (fesztivál, workshop, konferencia) való részvétel Magyarországon, külföldön.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 60 kredit az alábbi területekről:

- mozgóképkészítés operatőri feladatainak gyakorlata 10 kredit;

- mozgóképkészítés operatőri feladatainak elmélete: 10 kredit.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 10 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# FILMRENDEZŐ MESTERKÉPZÉSI SZAK

**1. A mesterképzési szak megnevezése:** filmrendező (Film Directing)

**2. A mesterképzési szakon szerezhető végzettségi szint és a szakképzettség oklevélben szereplő megjelölése:**

- végzettségi szint: mesterfokozat (magister, master; rövidítve: MA);

- szakképzettség: okleveles filmrendező

- a szakképzettség angol nyelvű megjelölése: Film Director

**3. Képzési terület:** művészet

**4. A mesterképzésbe történő belépésnél előzményként elfogadott szakok:**

**4.1. Teljes kreditérték beszámításával vehető figyelembe:**

A mozgókép alapképzési szak kameraman, film- és televíziórendező szakiránya, a televíziós műsorkészítő alapképzési szak, továbbá a képalkotás alapképzési szak mozgóképkultúra és média szakiránya.

**4.2. A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: kiemelten gyakorlat-igényes (70-80százalék)

- a diplomamunka elkészítéséhez rendelt kreditérték: 10 kredit

- intézményen kívüli összefüggő gyakorlati képzés minimális kreditértéke: 4 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 226

**8. A mesterképzési szak képzési célja, az általános és a szakmai kompetenciák:**

A képzés célja filmes alkotóművészek képzése, akik szaktudásukat önálló, egyedülálló műalkotások készítésében hasznosítják. Az élő filmművészet, a filmtörténet tárgyának létrehozói, akik gazdagítják az ország kulturális életét, hírnevét. Eredményeik legfőbb mérőeszköze alkotásaik hazai és nemzetközi sikere. Képesek elemezni, mérvadó véleményt kialakítani a mozgóképalkotás technikai, művészi és közéleti problematikájában, valamint segíteni az alkotómunkát a filmművészet többi ágában. Felkészültek tanulmányaik doktoriskolában történő folytatására.

**Az elsajátítandó szakmai kompetenciák**

**A filmrendező**

**a) tudása:**

7.1.1.1 Mélységében ismeri a rendezői munka összes fázisát az előkészítéstől az utómunkáig;

7.1.1.2. Széleskörű és naprakész tudása van a rendezéshez szükséges technikai felszerelések működési mechanizmusáról, működtetési alapelveiről, ismeri a gyorsan változó technika fejlődési irányait, tájékozott a változások jellegét illetően,

7.1.1.3. Alapos és kiterjedt ismeretei vannak a rendezés különböző munkafázisainak idő-, technikai és szakember igényeiről;

7.1.1.4. Elmélyült elméleti tudással rendelkezik a film- és televízórendezés jelenlegi és ezt megelőző korszakainak stílusairól, meghatározó irányzatairól, jól ismeri azok fontos alkotóit és azok munkásságát;

7.1.1.5. Átfogóan ismeri a mozgóképes alkotóműhelyen belüli szakterületeket, azok kompetenciáit, az alkotói hierarchiában való elhelyezkedésüket, viszonyukat.

7.1.1.6. Magabiztosan ismeri a színjátszás és színészvezetés gyakorlatát, saját alkotásainak tapasztalatai és kiterjedt, elmélyült elemzések alapján széleskörű tudása van a színművészet sokszínű elméleti technikái, irányzatai, azok alkalmazásának lehetőségei tekintetében.

7.1.1.7. Ismeri a mozgóképes alkotás létrehozásához kapcsolódó pályázati szisztémákat, a filmek finanszírozásának aktuális lehetőségeit és módozatait hazai és nemzetközi szinten egyaránt.

7.1.1.8. Tisztában van a mozgóképes rendezői szakma etikai normáival, professzionális, amatőr környezetben és dokumentumfilm készítés speciális körülményei között egyaránt.

7.1.1.9. Alapos és naprakész tudással rendelkezik a különböző műfajú filmalkotások alapjául szolgáló forgatókönyv, treatment, szinopszis, audiovizuális és dramaturgiai értelemben releváns alkotói koncepció, pitch fő ismérvei, terjedelme, formátuma és tartalmi követelményei tekintetében.

**b) képességei:**

7.1.2.1. Képes mozgóképes alkotás alapjául szolgáló forgatókönyvet, szinopszist, treatmentet, pitch-koncepciót, audiovizuális és dramaturgiai értelemben releváns alkotói koncepciót előállítani.

7.1.2.2 Képes a mozgóképes alkotás alapjául szolgáló forgatókönyvből kiindulva markáns és egyéni művészi értelmezéssel vizuális és hangi koncepciót kialakítani;

7.1.2.3. Művészi céljainak megvalósítása érdekében magabiztosan képes a mozgóképes alkotás többi társművészét céljairól meggyőzni, koncepcióját plasztikusan körvonalazni, a forgatás során az egyes munkatársainak szóló aktuális instrukcióit megfelelő szaknyelven és kellő tömörséggel megfogalmazni.

7.1.2.4. Képes a kreatív és technikai stábot hatékonyan irányítani, vezetni, a stáb tagjainak előterjesztett művészi koncepcióját, javaslatait az előkészítő fázisban és aktuálisan is megítélni, velük az alkotói és gyártási folyamatban együttműködni.

7.1.2.5. A gyártási folyamat során felmerülő nehézségekre, változásokra képes rugalmasan, a mű fő céljait szem előtt tartva reagálni, gyors és hatékony döntéseket hozni.

7.1.2.6.Biztonsággal különbözteti meg a rábízott projekt egészét lényegileg befolyásoló és nem lényegi elemeket, paramétereket.

7.1.2.7. Magabiztosan kezeli a rendezéshez szükséges összes technikai felszerelést, programot, képességei folyamatos frissen tartásához szükséges szilárd és széleskörű informáltsággal rendelkezik.

7.1.2.8. A mozgóképes alkotás létrehozásának minden fázisában a rendezői szakma etikai normáinak megfelelően képes eljárni, ezeknek érvényt szerezni a vele dolgozó stáb tekintetében is.

7.1.2.9. Szakmai fórumokon illetve a finanszírozás érdekében képes a készülő vagy elkészült filmalkotásáról való összeszedett és hatásos szakmai prezentációra, képes művészi állásfoglalását, szándékait szóban és írásban megvédeni, érvényre juttatni.

**c) attitűdje:**

7.1.3.1. Nyitott a filmalkotás kreatív vagy technikai munkatársainak a forgatás során felmerülő problémáira.

7.1.3.2. Kialakult szakmai kapcsolatrendszerrel rendelkezik, elsősorban saját korosztályában, de keresi az együttműködést a filmalkotások egyes szakterületeinek alkotóival, valamint a társművészetek képviselőivel is.

7.1.3.3. Kiforrott egyéni látásmódja szűrőjén keresztül viszonyul a mozgóképes műfaj eddigi stílusirányzataihoz és kortárs alkotásaihoz.

7.1.3.4. A rendezői munkához szükséges digitális eszközök, felszerelések, a munkáját segítő információs felületek terén folyamatosan követi a változásokat.

7.1.3.5. Célja a mozgókép-készítés munkafolyamata során a részt vevő kreatív és technikai alkotótársak közötti kiegyensúlyozott alkotói kapcsolat fenntartása.

7.1.3.6. Nyitott a társművészetek alkotásai és produkciói megismerésére, megértésére;

7.1.3.7. Folyamatosan törekszik mozgóképes szaktudása elmélyítésére, figyelemmel kíséri és elemzi a frissen megjelenő műalkotásokat, a témában megjelenő szakirodalmat, esztétikai írásokat;

**d) autonómiája és felelőssége:**

7.1.4.1. Szuverén rendezői koncepciót alkot, melyet önállóan valósít meg;

7.1.4.2. Rendezői szakmai identitása, stílusa, irányultsága, mozgóképes alkotások iránti elkötelezettsége markáns.

7.1.4.3. A filmkészítés minden fázisában, teljes folyamatában való kooperatív munka során felmerülő kérdések megválaszolásában és problémák megoldásában hozott döntéseiért egyéni felelősséget vállal.

7.1.4.4. Önállósággal kezeli a rendezői munkához szükséges digitális eszközöket, felszereléseket, a munkáját segítő információs felületeken önállóan eligazodik.

7.1.4.5. Egyéni felelősséget vállal a mozgóképes alkotás folyamán meghozott művészi és technikai döntéseiért;

7.1.4.6. A mozgóképes alkotás elindítását meggyőző és mélyreható szakmai és dramaturgiai koncepcióval kezdeményezi, melyért a későbbiekben egyéni felelősséget vállal.

7.1.4.7. Ismeri, érti, betartja és betartatja a mozgóképes művészet gyakorlásának feltételrendszerét, technikai, pénzügyi fegyelmét, időkorlátait.

7.1.3.8. Felelősen gondolkodik a filmalkotás társadalomra tett hatásáról.

7.1.4.9. Hitelesen és meggyőzően közvetíti a rendezői munka fő értékeit, társadalmi és kulturális szerepét, küldetését.

7.1.4.10. Teljesítményét és a munkatársaitól megkövetelt teljesítményt a mozgóképes szakma minőségi elvárásaival összhangban tartja.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- filmrendezéshez kapcsolódó gyakorlati feladatok (stábrendszeren alapuló közös gyakorlati feladatok önálló műalkotások létrehozása, Sound desing) 35-65 kredit ;

- A filmkészítés filmesztétikai, társadalomtudományi, film- és kultúrtörténeti háttere:

(dramaturgiai ismeretek, rendezői munka elemzése, filmnyelvi ismeretek, látványtervezési ismeretek, műfaji ismeretek, kiemelkedő alkotók) 25-55 ;

- filmkészítéshez kapcsolódó művészeti területek (filmtörténet, fotótörténet, művészettörténet, zene, irodalom) 5-15 kredit.

**9.2.Idegennyelvi követelmény**

A mesterfokozat megszerzéséhez angol, német, francia, olasz, orosz vagy spanyol nyelvből államilag elismert, felsőfokú (C1), komplex típusú nyelvvizsga vagy egy, az alapfokozat megszerzéséhez szükséges nyelvtől eltérő további nyelvből államilag elismert középfokú (B2) komplex típusú nyelvvizsga vagy ezekkel egyenértékű érettségi bizonyítvány vagy oklevél szükséges.

**9.3.** **Szakmai gyakorlatra vonatkozó követelmények**:

A szakmai gyakorlat nagyjátékfilmes közegben eltöltött négy hetes szakmai gyakorlat.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 18 kredit az alábbi területekről:

* filmtörténet területéről 6 kredit,
* szabad bölcsészet területéről 6 kredit,
* média design területéről 6 kredit.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 10 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# FORMATERVEZŐ MŰVÉSZ MESTERKÉPZÉSI SZAK

**1. A mesterképzési szak megnevezése:** formatervező művész (Design)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles formatervező művész

- a szakképzettség angol nyelvű megjelölése: Designer

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** a formatervezés, a textiltervezés, a tárgyalkotás, az üvegtervezés, a kerámiatervezés, a fémművesség, az építőművészet, az animáció, a fotográfia, a média design, a tervezőgrafika, a design- és művészetelmélet, a designkultúra, a kézműves, a környezetkultúra, a tájrendező és kertépítő mérnök, az építészmérnöki, a faipari mérnöki, a gépészmérnöki, az ipari termék- és formatervező mérnöki és a járműmérnöki alapképzési szak.

**4.2. A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: gyakorlat-orientált (60-70 százalék)

- a diplomamunka elkészítéséhez rendelt kreditérték: 20 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 214

**8. A mesterképzési szak képzési célja, az általános és a szakmai kompetenciák:**

A képzés célja formatervező művészek képzése, akik megszerzett tervezői és tudományos ismereteik birtokában, tudatos és felelősségteljes tervezői magatartásukkal képesek felismerni a társadalom és kultúra, valamint a piacgazdaság és környezet kihívásait, és tudnak azokra a design és formatervezés eszközeivel rugalmas, hatékony és innovatív megoldásokkal reagálni. Munkájukat a termék-formatervezés és a termékfejlesztés, továbbá a designkutatás valamennyi fázisában képesek önállóan és más szakemberekkel együttműködve, csoportmunkában is végezni, akár a formatervező- és designkutató-csoportok vezetőjeként is. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A formatervező művész**

**a) tudása:**

7.1.1.1. Megújuló önálló tudással rendelkezik, tudásának része a széles spektrumú műveltség.

7.1.1.2. Széles körű, rendszerszerű és specializált ismeretekkel rendelkezik a design elméleteiről, koncepcióiról, tradícióiról, meghatározó múltbéli és kortárs tendenciáiról
és diskurzusairól, valamint referencia értékű alkotóiról, alkotásairól és eredményeiről.

7.1.1.3. Széles körű, rendszerszerű és specializált ismeretekkel rendelkezik a designhoz kapcsolódó tágabb művészeti és kulturális kontextusról, annak történeti alakulásáról, meghatározó korszakairól, irányzatairól, valamint jelenkori működéséről és főbb tendenciáiról.

7.1.1.4. Szerteágazó és rendszerszerű ismeretekkel rendelkezik a designhoz kapcsolódó kortárs társadalmi, gazdasági, piaci, környezeti és információ-technológiai kontextusról, ezek működéséről, valamint a szakmájához való kapcsolódási pontokról és összefüggésekről.

7.1.1.5. Specializált ismeretekkel rendelkezik a design szakterületén végzendő művészeti
és designkutatás módszertanáról, az adat- és forrásgyűjtési, kezelési, szelekciós és értékelési módszerekről.

7.1.1.6. Érti, és magas szinten ismeri a kreativitás és a design gondolkodás működését, és érti, hogyan alkalmazhatók ezek összetett problémák megoldásához.

7.1.1.7. Ismeri a komplex holisztikus gondolkodás működését, valamint magas szinten ismeri a specializált ötlet- és koncepciófejlesztési, innovációs módszereket.

7.1.1.8. Jártas az interdiszciplináris tervezési és alkotás módszertanban, ismeri és érti
a komplex tervezési folyamatok összefüggéseit és rendszerét, valamint azt, hogy ezek hogyan realizálódnak saját tervezői tevékenységében.

7.1.1.9. Magas szintű esztétikai és kritikai érzékkel, valamint kialakult ízléssel rendelkezik.

7.1.1.10. Magas szintű, specializált ismeretekkel rendelkezik a design területén alkalmazott tradicionális, klasszikus és innovatív anyagokról, médiumokról, eszközökről, technikákról, tisztában van a főbb technológiai, gyártási, előállítási folyamatokkal és a tevékenységek végzésének körülményeivel.

7.1.1.11. Magas szinten érti és ismeri a projektmenedzsment működését, folyamatát, illetve alkalmazását a formatervezés és design területén.

7.1.1.12. Magas szinten ismeri a designprojektek és a tervezési folyamat vizuális kommunikációs és prezentációs eszközeit, módszereit, csatornáit, behatóan ismeri
a szaknyelvet, és a hatékony szóbeli és írásos szakmai kommunikációt anyanyelvén
és legalább egy idegen nyelven.

7.1.1.13. Részleteiben és rendszerében ismeri a formatervezés és design gazdasági, pénzügyi, szerzői jogi és etikai normáit, szabályozását, érti a saját vállalkozás működtetésének kereteit, valamint alapos áttekintéssel bír a design területét érintő tágabb intézményrendszerről.

7.1.1.14. Ismeri és érti saját erősségeit és gyengeségeit a szakmai tevékenységben, és érti azt, hogy az élethosszig tartó tanulás és a megújuló tudás hogyan lehet hasznos számára.

**b) képességei:**

7.1.2.1. Komplex szakmai problémákat felismer, saját tervezési programot alakít ki,
és ez alapján önálló kreatív szakmai munkát végez.

7.1.2.2. Korábban megszerzett és rendszerezett tudását és tapasztalatait stratégiai módon alkalmazza változó, új típusú, komplex helyzetekben.

7.1.2.3. Önállóan vizsgál komplex problémaköröket, összetett művészeti
és designkutatást folytat, az adatokat és forrásokat kritikailag kezeli, a tágabb kontextuális összefüggéseket és folyamatokat rendszerszerűen értelmezi.

7.1.2.4. Magas szintű kritikai gondolkodásra támaszkodva képes tervezői reflexióra, valamint önálló, szilárd szakmai álláspont kialakítására.

7.1.2.5. Kreativitását mozgósítja változó, új típusú, komplex helyzetekben is,
és a hagyományos keretrendszerből kilépő, innovatív megoldásokat fejleszt.

7.1.2.6. Önállóan és rutinszerűen, konzekvensen viszi végig a tervezési folyamatot, magas szintű és komplex tervezői döntéseket hoz meg, és komplex originális eredményt hoz létre.

7.1.2.7. Rutinszerűen és innovatív módon alkalmazza a megfelelő eszközt, módszert, eljárást és gyártástechnológiát egyéni koncepciói és önálló tervei megvalósításához.

7.1.2.8. Interdiszciplináris tervező- és alkotóközegben a formatervezés és design szakterületét kompetensen és magas színvonalon képviseli, csapatban dolgozva egyenrangú félként együttműködik más szakterületek és tudományágak képviselőivel.

7.1.2.9. Projekteket, folyamatokat és erőforrásokat menedzsel, csoportban dolgozva vezető szerepet lát el, irányítja a tervező és megvalósító tevékenységet.

7.1.2.10. Szakmai tevékenységét, elképzeléseit, eredményeit nyilvánosság előtt nagy biztonsággal és kompetenciával mutatja be, valamint magas szintű párbeszédet folytat szakmai közösségével, a társszakmák képviselőivel, szakértőkkel, ügyfelekkel, illetve laikus közönséggel a szakterületét érintő komplex témákban, anyanyelvén és egy idegen nyelven.

7.1.2.11. Szakmai álláspontját és szakmai érdekeit érvekkel alátámasztva képviseli vita helyzetben, együttműködés során képes a konfliktuskezelésre.

7.1.2.12. Alkalmazza a formatervezés és design terület etikai és szerzői jogi normáit, továbbá a szakmai elvárásoknak megfelelően alkalmazza tudását eltérő intézményes keretek között is.

7.1.2.13. Képes értékelni saját szakmai tevékenységét, szakmai erősségeit, gyengeségeit,
és tudását, kompetenciáit és tervezői gyakorlatát folytonosan naprakészen tartja, megújítja, fejleszti.

**c) attitűdje:**

7.1.3.1. Aktívan keresi az új szakmai ismereteket, módszereket és technikákat, figyelemmel kíséri a kortárs designnal kapcsolatos folyamatokat, valamint a művészeti, társadalmi, gazdasági, piaci, ökológiai és információ-technológiai tendenciákat.

7.1.3.2. Szakmai munkájában motivált és elkötelezett, tervező tevékenységét szellemi szabadság, kísérletező és vállalkozó kedv jellemzi.

7.1.3.3. Tudatosan törekszik saját szakmai határainak, illetve a szakterületek közötti határok és hagyományos keretrendszerek átlépésére, meghaladására.

7.1.3.4. Aktívan keresi azokat a kihívásokat és komplex problémákat, ahol szakmai tudását
és kreativitását kamatoztatva adekvát válaszokat adhat, originális eredményt hozhat létre, önállóan vagy csoport tagjaiként.

7.1.3.5. Szakmai tevékenységében rugalmasan és adaptívan viszonyul az új típusú kihívásokhoz, problémákhoz és helyzetkehez.

7.1.3.6. Szakmai tervező tevékenységét magas fokú minőség és érték orientáltság, érzékenység és intellektuális szemlélet jellemzi.

7.1.3.7. Aktívan keresi az együttműködést szakterületek és művészeti ágak szereplőivel, aktívan kezdeményez interdiszciplináris projekteket, szakmai tevékenységét integratív szemlélettel végzi.

7.1.3.8. A tervezőtevékenységével kapcsolatos társadalmi és ökológiai igényeket felismeri, azonosítja, azokra reflektál.

7.1.3.9. Társadalmi és ökológiai szempontból érzékeny és elkötelezett, munkájában törekszik a fenntarthatóság szempontjainak érvényesítésére, a különböző társadalmi és kulturális csoportokkal szemben befogadó, toleráns és empatikus.

7.1.3.10. Saját tervező tevékenységét képes elhelyezni a tágabb kulturális, gazdasági és piaci kontextusban, szakmája etikai és szerzői jogi normáit betartja.

**d) autonómiája és felelőssége**

7.1.4.1. Formatervezői identitása egyértelműen kialakult.

7.1.4.2. A formatervezéshez és designhoz kapcsolódó szakmai kérdésekben önállóan tájékozódik, saját ízléssel és véleménnyel bír.

7.1.4.3. Saját tervezői koncepciót alkot, amelyet önállóan és professzionálisan vagy másokkal együttműködve valósít meg.

7.1.4.4. Rendszeresen kezdeményez, vezet és formál design kutató és fejlesztő projekteket.

7.1.4.5. Interdiszciplináris tevékenységekben is autonóm módon és felelősen tevékenykedik.

7.1.4.6. Saját szakmai munkájáért, valamint az általa vezetett projektekért, tevékenységekért felelősséget vállal.

7.1.4.7. A formatervező szakmai közösség tagjaként felelősséget vállal közösségért, szakterülete értékeiért és etikai normáiért.

7.1.4.8. Formatervezőként végzett munkáját társadalmilag, kulturálisan, ökológiailag érzékeny, tudatos és felelős tevékenység jellemzi.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- formatervezés és designkutatás 40-60 kredit;

- tervezőművészeti gyakorlati stúdiumok 10-30 kredit;

- tervezés- és gyártástechnológia 5-15 kredit;

- elméleti stúdiumok (designtörténet- és elmélet, designkultúra, designszociológia, termékpszichológia, kognitív pszichológia, gazdasági és vállalkozási ismeretek, szerzői jogi ismeretek, marketing, kommunikáció, menedzsment) 10-30 kredit.

**9.2.** **Idegen-nyelvi követelmény:**

A mesterfokozat megszerzéséhez bármely olyan idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

**9.3.** **Szakmai gyakorlatra vonatkozó követelmények:**

A szakmai gyakorlat a formatervezés/design különböző szakterületein, hazai vagy külföldi vállalatnál vagy tervezőstúdióban végzett minimum kéthetes szakmai munka.

**9.4. A képzés megkülönböztető speciális jegyek:**

A felkészülés személyes jelenlétet igénylő természeténél fogva a képzés csak teljes idejűen, a nappali képzés munkarendje szerint szervezhető meg.

**9.5.** **A mesterképzésbe való felvétel feltételei:**

Korábbi tanulmányai és/vagy munkatapasztalatai alapján (a kreditelismerés szabályaira tekintettel) legalább 60 kredittel kell rendelkezni az alábbi területeken: design tervezés-elmélet és gyakorlat, művészettörténet
és-elmélet, társadalomtudomány, filozófia, gazdasági és jogi ismeretek, kommunikációs
és prezentációs ismeretek.

A mesterképzésbe való felvétel feltétele, hogy a hallgató legalább 30 kredittel rendelkezzen. A hiányzó krediteket a felsőoktatási intézmény tanulmányi
és vizsgaszabályzatában meghatározottak szerint meg kell szerezni.

# FOTOGRÁFIA MESTERKÉPZÉSI SZAK

**1. A mesterképzési szak megnevezése:** fotográfia (Photography)

1. **A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles fotográfustervező művész

- szakképzettség angol nyelvű megjelölése: Photographer

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** a művészeti és a művészetközvetítési képzési terület alapképzési szakjai.

**4.2. A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: gyakorlat-orientált (60-70 százalék)

- diplomamunka elkészítéséhez rendelt kreditérték: 20 kredit

- a szabadon választható tantárgyakhoz rendelhető minimális kreditérték**:** 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 213

**8. A mesterképzési szak képzési célja, az általános és a szakmai kompetenciák:** A képzés célja fotográfusok képzése, akik naprakész vizuális, fotóelméleti, kultúrtörténeti és mediális ismereteik birtokában képesek hosszú távú önálló művészi, alkotói és kutatói életpálya felépítésére, a folyamatos alkotói megújulásra, megőrizve a kritikus szemléletet a média alkalmazásának terén. Képesek fotográfiai projektek kidolgozására, tervezésére és lebonyolítására önállóan vagy társművészetek képviselőivel való együttműködésben, felkészültek szakmai tudásuk átadására, továbbá annak nemzetközi kontextusban történő képviselésére és alkalmazására. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A fotográfus**

**a) tudása:**

7.1.1.1. Megújuló önálló tudással rendelkezik, tudásának része a széles spektrumú műveltség.

7.1.1.2. Széles körű, rendszerszerű és specializált ismeretekkel rendelkezik a fotográfia elméleteiről, koncepcióiról, tradícióiról, meghatározó múltbéli és kortárs tendenciáiról
és diskurzusairól, valamint referencia értékű alkotóiról, alkotásairól és eredményeiről.

7.1.1.3. Széles körű, rendszerszerű és specializált ismeretekkel rendelkezik a fotográfiához kapcsolódó tágabb művészeti és kulturális kontextusról, annak történeti alakulásáról, meghatározó korszakairól, irányzatairól, valamint jelenkori működéséről és főbb tendenciáiról.

7.1.1.4. Szerteágazó és rendszerszerű ismeretekkel rendelkezik a fotográfiához kapcsolódó kortárs társadalmi, gazdasági, piaci, környezeti és információ-technológiai kontextusról, ezek működéséről, valamint a szakmájához való kapcsolódási pontokról és összefüggésekről.

7.1.1.5. Specializált ismeretekkel rendelkezik a fotográfia területén végzendő művészeti kutatás módszertanáról, az adat- és forrásgyűjtési, kezelési, szelekciós és értékelési módszerekről.

7.1.1.6. Érti, és magas szinten ismeri a kreativitás és az alkotói gondolkodás működését,
és érti, hogyan alkalmazhatók ezek összetett problémák megoldásához.

7.1.1.7. Ismeri a komplex, holisztikus gondolkodás működését, valamint magas szinten ismeri a specializált ötlet- és koncepciófejlesztési, innovációs módszereket.

7.1.1.8. Jártas az interdiszciplináris tervezési/alkotás módszertanban, ismeri és érti a komplex tervezési/alkotói folyamatok összefüggéseit és rendszerét, valamint azt, hogy ezek hogyan realizálódnak saját alkotói tevékenységében.

7.1.1.9. Magas szintű esztétikai és kritikai érzékkel, valamint kialakult ízléssel rendelkezik.

7.1.1.10. Magas szintű, specializált ismeretekkel rendelkezik a fotográfiához kapcsolódóan alkalmazott tradicionális, klasszikus és innovatív anyagokról, médiumokról, eszközökről, technikákról, tisztában van a főbb technológiai, gyártási, előállítási folyamatokkal
és a tevékenységek végzésének körülményeivel.

7.1.1.11. Magas szinten érti és ismeri a projektmenedzsment működését, folyamatát, illetve alkalmazását saját szakterületén.

7.1.1.12. Magas szinten ismeri a fotográfia vizuális kommunikációs és prezentációs eszközeit, módszereit, csatornáit, behatóan ismeri a fotográfiai szaknyelvet, és a hatékony szóbeli
és írásos szakmai kommunikációt anyanyelvén és legalább egy idegen nyelven.

7.1.1.13. Részleteiben és rendszerében ismeri a művészethez kapcsolódó gazdasági, pénzügyi, szerzői jogi és etikai normáit, szabályozását, érti a saját vállalkozás működtetésének kereteit, valamint alapos áttekintéssel bír a szakterületét érintő tágabb intézményrendszerről.

7.1.1.14. Ismeri és érti saját erősségeit és gyengeségeit a szakmai tevékenységben, és érti azt, hogy az élethosszig tartó tanulás és a megújuló tudás hogyan lehet hasznos számára.

 **b) képességei:**

7.1.2.1. Felismer komplex fotográfiai problémákat, saját tervezési/alkotói programot alakít ki, és ez alapján önálló kreatív szakmai munkát végez.

7.1.2.2. Korábban megszerzett és rendszerezett tudását és tapasztalatait stratégiai módon alkalmazza változó, új típusú, komplex helyzetekben.

7.1.2.3. Önállóan végzi komplex, fotográfiához kapcsolódó problémakörök vizsgálatát, összetett művészeti és designkutatást folytat, az adatok és források kritikai kezelését végzi,
a tágabb kontextuális összefüggéseket és folyamatokat rendszerszerűen értelmezi.

7.1.2.4. Magas szintű kritikai gondolkodásra támaszkodva képes alkotói/tervezői reflexióra, valamint önálló, szilárd szakmai álláspont kialakítására.

7.1.2.5. Kreativitását a változó, új típusú, komplex helyzetekben is mozgósítja,
és a hagyományos keretrendszerből kilépő, innovatív megoldásokat fejleszt.

7.1.2.6. Önállóan és rutinszerűen, konzekvensen visz végig fotóművészeti tervezési/alkotói folyamatot, magas szintű és komplex tervezői/alkotói döntéseket hoz meg, és komplex originális alkotást hoz létre.

7.1.2.7. Rutinszerűen és innovatív módon alkalmazza a megfelelő fotóművészeti eszközt, módszert, eljárást és gyártástechnológiát egyéni koncepciói és önálló tervei megvalósításához.

7.1.2.8. Interdiszciplináris alkotóközegben saját szakterületét kompetensen és magas színvonalon képviseli, csapatban dolgozva egyenrangú félként, alkotó módon működik együtt társszakmák és különböző művészeti területek képviselőivel.

7.1.2.9. Fotóművészeti projekteket, folyamatokat és erőforrásokat menedzsel, csoportban dolgozva ellátja a vezető szerepet, irányítja az alkotó/tervező és megvalósító tevékenységet.

7.1.2.10. Fotóművészeti tevékenységét, elképzeléseit, eredményeit nyilvánosság előtt nagy biztonsággal és kompetenciával mutatja be, valamint magas szintű párbeszédet folytat szakmai közösségével, a társszakmák képviselőivel, szakértőkkel, ügyfelekkel, illetve laikus közönséggel a szakterületét érintő komplex témákban, anyanyelvén és egy idegen nyelven.

7.1.2.11. Szakmai álláspontját és szakmai érdekeit érvekkel alátámasztva képviseli vita helyzetben, együttműködés során képes a konfliktuskezelésre.

7.1.2.12. Alkalmazza szakterülete etikai és szerzői jogi normáit, továbbá
a szakmai elvárásoknak megfelelően alkalmazza tudását eltérő intézményes keretek között is.

7.1.2.13. Képes értékelni saját fotóművészeti tevékenységét, szakmai erősségeit, gyengeségeit, és tudását, kompetenciáit és alkotói/tervezői gyakorlatát folytonosan naprakészen tartja, megújítja, fejleszti.

**c) attitűdje:**

7.1.3.1. Aktívan keresi az új szakmai ismereteket, módszereket és technikákat, figyelemmel kíséri a kortárs művészeti, társadalmi, gazdasági, piaci, ökológiai és információ-technológiai folyamatokat, tendenciákat.

7.1.3.2. Fotográfusi munkájában motivált és elkötelezett, alkotótevékenységét szellemi szabadság, kísérletező és vállalkozó kedv jellemzi.

7.1.3.3. Tudatosan törekszik saját szakmai határainak, illetve a szakterületek közötti határok és hagyományos keretrendszerek átlépésére, meghaladására.

7.1.3.4. Aktívan keresi azokat a kihívásokat és komplex problémákat, ahol szakmai tudását
és kreativitását kamatoztatva adekvát válaszokat adhat, originális alkotásokat hozhat létre, önállóan vagy csoport tagjaiként.

7.1.3.5. Alkotói tevékenységében rugalmasan és adaptívan viszonyul az új típusú kihívásokhoz, problémákhoz és helyzetkehez.

7.1.3.6. Fotográfusi alkotótevékenységét magas fokú minőség és érték orientáltság, művészi érzékenység és intellektuális szemlélet jellemzi.

7.1.3.7. Aktívan keresi az együttműködést más művészeti ágak és szakterületek szereplőivel, aktívan kezdeményez interdiszciplináris projekteket, szakmai tevékenységét integratív szemlélettel végzi.

7.1.3.8. A saját alkotó-/tervező tevékenységével kapcsolatos társadalmi és ökológiai igényeket felismeri, azonosítja, azokra reflektál.

7.1.3.9. Társadalmi és ökológiai szempontból érzékeny és elkötelezett, munkájában törekszik a fenntarthatóság szempontjainak érvényesítésére, a különböző társadalmi és kulturális csoportokkal szemben befogadó, toleráns és empatikus.

7.1.3.10. Saját alkotó-/tervező tevékenységét képes elhelyezni a tágabb kulturális, gazdasági és piaci kontextusban, szakmája etikai és szerzői jogi normáit betartja.

**d) autonómiája és felelőssége:**

7.1.4.1. Szakmai identitása kialakult.

7.1.4.2. Művészeti kérdésekben önállóan tájékozódik, saját ízléssel és szakmai véleménnyel bír.

7.1.4.3. Saját művészeti koncepciót alkot, amelyet önállóan és professzionálisan valósít meg.

7.1.4.4. Rendszeresen kezdeményez, vezet és formál fotóművészeti projekteket.

7.1.4.5. Interdiszciplináris tevékenységekben is autonóm módon és felelősen tevékenykedik.

7.1.4.6. Saját fotográfusi munkájáért, valamint az általa vezetett projektekért, tevékenységekért felelősséget vállal.

7.1.4.7. A nemzetközi fotóművész közösség tagjaként felelősséget vállal közösségért, szakterülete értékeiért és etikai normáiért.

7.1.4.8. Szakmai munkáját társadalmilag, kulturálisan, ökológiailag érzékeny, tudatos
és felelős tevékenység jellemzi.

**9. A mesterképzés jellemzői:**

**9.1. A szakmai ismeretek jellemzői**

9.1.1. **A szakképzettséghez vezető tudományágak, szakterületek, amelyekből a szak felépül**:

- fotográfiai specifikus elméleti és gyakorlati ismeretek 40-60 kredit;

- társadalomtudományi elméleti ismeretek (gazdaságtan, szociológia, antropológia, filozófia, jog) 20-30 kredit;

- kommunikációs, produkciós és szervezési ismeretek 10-20 kredit;

- vizuális és művészeti ismeretek 10-20 kredit.

**9.2.** **Idegennyelvi követelmény:**

A mesterfokozat megszerzéséhez bármely olyan idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

**9.3. A képzés megkülönböztető speciális jegyek:**

A képzés csak teljes idejű képzésben, a nappali képzés munkarendje szerint szervezhető meg.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 60 kredit az alábbi területekről:

művészeti ismeretek, a fotográfia szakelmélete, fotográfiai szakmai kompetenciák, bölcsész- és társadalomtudományi, gazdasági, filozófiai és jogi ismeretek, médiatudományi ismeretek, kommunikációs és prezentációs képességek, vállalkozási ismeretek.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 30 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# GRAFIKUSMŰVÉSZ MESTERKÉPZÉSI SZAK OSZTATLAN KÉPZÉS

**1. A mesterképzési szak megnevezése:** grafikusművész (Graphic Arts)

**2. A mesterképzési szakon szerezhető végzettségi szint és a szakképzettség oklevélben szereplő -** végzettségi szint: mesterfokozat (magister, master; rövidítve: MA)

- szakképzettség: okleveles grafikusművész

- a szakképzettség angol nyelvű megjelölése: Graphic Artist

- válaszható specializációk: a tervező grafika és a képgrafika

**3. Képzési terület:** művészet

**4. A képzési idő félévekben:** 10 félév

**5. A mesterfokozat megszerzéséhez összegyűjtendő kreditek száma:** 300 kredit

- a szakorientációja: gyakorlat-orientált (60-70százalék)

- a diplomamunka elkészítéséhez rendelt kreditérték: 42 kredit;

- a szabadon választható tantárgyakhoz rendelhető minimális kreditérték: 20 kredit

**6.** A **szakképzettség képzési területek egységes osztályozási rendszer szerinti tanulmányi területi besorolása**: 211

**7. A mesterképzési szak képzési célja, és a szakmai kompetenciák:**

A képzés célja grafikusművészek képzése, akik a rajzi alapozásra épülő grafikai műfajok terén alkotóművészeti tevékenység végzésére alkalmasak. Ismerik a művészeti hagyományok és a kortárs művészet kiemelkedő alkotásait, az egyetemes grafika kifejezési eszközeit és lehetőségeit, az alkalmazható anyagokat és technikákat. Magas színvonalú tudással, az önkifejezés készségével, a nemzetközi és hazai képzőművészeti tendenciák ismeretével alkalmasak az eszmei tartalmak képzőművészeti formába történő megjelenítésére. Felkészültek tanulmányaik doktori képzésben történő folytatására.

**8.1. Az elsajátítandó szakmai kompetenciák:**

**A grafikusművész**

**a) tudása:**

1. Specializált ismeretekkel rendelkezik a grafika területén végzett alkotói tevékenységek alapjául szolgáló folyamatokról és koncepciókról, grafikai munkásságát ezen ismeretek birtokában alakítja.
2. Specializált ismeretekkel rendelkezik a grafikában végzett kutatás/forrásgyűjtés alapjául szolgáló módszerekről, megvalósítási irányokról, lehetőségekről, autonóm képzőművészeti elképzelései kontextusba helyezéséhez rendelkezik a háttér anyagok, analógiák feltérképezésének metódusával.
3. Specializált ismeretekkel rendelkezik egy adott grafikai alkotói gyakorlat eredetiségének, művészettörténeti jelentőségének felismerésével kapcsolatban.
4. Specializált ismeretekkel rendelkezik a grafika főbb elméleteiről, technikatörténetéről, művészettörténeti vonatkozásairól, illetve a kortárs művészetben való szerepéről, megjelenési módjairól.
5. Speciális ismeretekkel rendelkezik a hagyományos és legújabb sokszorosító eljárásokról, az egyetemes grafika kifejezési eszközeiről, lehetőségeiről.
6. Behatóan ismeri a grafikai alkotói tevékenységek alapjául szolgáló anyagokat, technikákat, valamint a tevékenységek végzésének körülményeit/folyamatait, a grafikai technikákkal, a nyomtatással, különböző anyagokkal elérhető hatásokat.
7. Szerteágazó ismeretekkel rendelkezik a grafikának egyes részei, továbbá a társművészetek közötti kapcsolódási pontokról.
8. Beható ismeretekkel rendelkezik a képzőművészet intézményrendszereiről és azok működési elveiről.
9. Magas szinten ismeri a grafikus művészeti tevékenységre vonatkozó etikai szabályokat és szerzői jogokat.

**b) képességei:**

1. Képes kreatívan cselekedni és rugalmasan reagálni komplex, váratlanul előálló és új stratégiai megközelítést követelő helyzetekben; felhalmozott eszköztárából képes adekvát módon választani. Grafikai praxisában egyéni látásmódjával és munkamódszerével képes addig ismeretlen művészeti gyakorlatokat megvalósítani, az anyagok, technikák lehetőségeit alkotó módon felhasználni.
	* + 1. Képes grafikai elképzeléseit módszeres munkával megvalósítani.
			2. Képes az alkotói gyakorlat során új megközelítések, tudatosság és széles látókörű művészeti gondolkodáskialakítására, a grafika technikák eljárásaiban, képalkotó folyamatban való gondolkodásra.
			3. Képes a grafikai technikák gyakorlati alkalmazására és az ezzel kapcsolatos művészettörténeti tudásanyag feldolgozására és kezelésére
			4. Rendelkezik mindazzal a rutin technikai képességgel, amely lehetővé teszi, hogy önálló művészi elképzeléseit egyéni módon és szakmai biztonsággal, az ismert grafikai kifejezésmódok mellett technikai kísérleteket, új eljárásokat, új szemléletet bevezetve valósítsa meg.
			5. Képes a képgrafika és a tervezőgrafika területén végzett alkotó tevékenység végzésére, egyéni invenciók alapján, különféle műfaj variációkra épülő grafikai sorozatok, szabad grafikák, könyvillusztrációk elkészítésére.
			6. Képes a társművészetek területeiről munkásságába elemeket (technikai megoldásokat, kifejezőeszközöket stb.) beemelni, illetve más művészeti területek szereplőivel együtt dolgozni; az együttműködés során hatékony kommunikációra képes.
			7. Képes felmérni és érvényesíteni a saját grafikai tevékenységének végzésére, valamint annak feltételrendszerére, megfelelő körülményeire vonatkozó elvárásait. Ennek érdekében képes cselekedni, hatékonyan, meggyőzően kommunikálni.
			8. Képes alkalmazni szakterülete etikai normáit.
			9. Képes művészeti tevékenységük környezet- és egészségtudatos megszervezésére, végzésére, ennek keretében a megfelelő munkakörnyezet és a megfelelő eszközök, anyagok megválasztására, alkotásaik révén a társadalom szellemi, lelki egészségéhez való hozzájárulásra.

**c) attitűdje:**

1. Aktívan keresi az új ismereteket, módszereket, kreatív, dinamikus megvalósítási lehetőségeket, és ezeket folyamatosan beépíti képzőművészeti tevékenységébe.
2. Törekszik arra, hogy folyamatos autonóm alkotómunkát végezzen.
3. Kiforrott kritikai érzékkel viszonyul a grafika stílusirányzataihoz, történeti, valamint kortárs alkotásaihoz, saját grafikai munkásságát önreflektíven, a kortárs művészetbe ágyazottságában szemléli.
4. Összegző és analizáló, kifinomult kritikai ítélőképességgel rendelkezik, mellyel képes a képzőművészet egész területét vizsgálni, értékelni.
5. A grafikával kapcsolatos társadalmi igényeket felismeri, azonosítja, azokra reflektál, keresi a bemutatkozási/kiállítási lehetőségeket.
6. Nyitott a hagyományos és az új megközelítést hordozó művészeti alkotások, produkciók társadalmi megismertetésére és megértetésére.
7. Aktívan keresi az együttműködést más művészeti ágak/ más szakterületek szereplőivel.
8. Társadalmilag érzékeny és elkötelezett művészeti alkotásai témájának megválasztásában és azok létrehozásában.
9. Szakmája etikai normáit betartja.

**d) autonómiája és felelőssége:**

1. Szakmai, alkotó grafikusművészi identitása kialakult.
2. Saját grafikus művészeti koncepciót alkot, amelyet önállóan és professzionálisan valósít meg.
3. Rendszeresen kezdeményez, vezet és formál projekteket, kiállításokat szervez, kiadványok, arculatok, vagy online oldalak vizuális megjelenítését tervezi.
4. Összművészeti, illetve multidiszciplináris tevékenységekben is autonóm módon és felelősen tevékenykedik.
5. Társadalmilag érzékeny művészeti alkotásai célközönségének kiválasztásában és ahhoz történő eljuttatásában.

**A képgrafika specializáción továbbá:**

**tudása:**

- Általános és speciális ismeretekkel rendelkezik a hagyományos sokszorosító eljárások (magas-, mély-, síknyomó műfajok) mellett az alkotó munkában használatos új technikai médiumok magas színvonalú alkalmazásáról.

**képességei:**

- Rajzi készségét, valamint grafikai technikai ismereteit felhasználva képes szuverén intuitív látásmódját érvényesíteni, és autonóm, kortárs szellemű grafikai műalkotást létrehozni.

- A képgrafikára speciálisan jellemző új ismereteket és módszereket kutat.

**attitűdje:**

* Önálló művészeti produkcióival társadalmi helyzetekre reflektál, aktívan részt vesz a művészeti közéletben, együttműködik más művészeti ágak képviselőivel, műveivel formálja a közösségek grafikai ízlését.
* Kialakítja egyéni grafikai stílusát, nyitott az új megközelítést hordozó művészeti alkotások, produkciók társadalmi megismertetésére, rajz és grafikai kiállításokon szerepel, kapcsolatot létesít grafikai műveket bemutató galériákkal, könyvillusztrációs feladatokat teljesít.

**A tervezőgrafika specializáción továbbá:**

**tudása:**

- Általános és speciális ismeretekkel rendelkezik a tervezőgrafika specializáció tekintetében releváns informatikai eszközök legkorszerűbb technikájából adódó vizuális lehetőségekről.

**képessége:**

- Képes a tervezőgrafika specializáció területén felmerülő feladatok – tipográfia, jel-, arculat-, csomagolás-, kiadvány- és plakáttervezés, illusztráció, alkalmazott fotográfia, interaktív grafikai felületek tervezése– sikeres és felelősségteljes megoldására.

- A tervezőgrafikára speciálisan jellemző új ismereteket és módszereket kutat, önálló tervezőgrafikai alkotásaival társadalmi helyzetekre reflektál.

**attitűdje:**

* Törekszik a szakmai közéletben való aktív részvételre, a más művészeti ágak képviselőivel való együttműködésre
* Műveivel formálja a közösségek vizuális ízlését.
* Kialakult egyéni tervezői stílusa van.
* Nyitott az új megközelítést hordozó tervezőgrafikai irányzatok megismerésére és társadalmi megismertetésére. Alkotásaival a tervezőgrafika specializáció szempontjából releváns kiállításokon szerepel.

**autonómiája és felelőssége:**

- Önállóan képes összetett vizuális kommunikációs tervezési kihívásoknak megfelelni, terveit a gyakorlatban megvalósítani, önálló tevékenységként vagy munkavállalóként tervezőgrafikai csoportot vezetni

**9. A mesterképzés jellemzői:**

**9.1. A szakmai ismeretek jellemzői**

9.1.1. A szakképzettséghez vezető tudományágak, szakterületek, amelyekből a szak felépül:

- grafika, (gyakorlati, elméleti, történeti, technikai vonatkozásai) 170-190 kredit (ebből 42 kredit a diplomamunkához rendelt kredit),

- művészeti anatómia, 10-30 kredit,

- művészettörténet (ezen belül klasszikus és modern művészet, kortársművészet, építészettörténet) 40-60 kredit;

- társadalomtudományi és bölcsészettudományi ismeretek (művészetpszichológia, művészetszociológia, jogi és menedzsment ismeretek, munkavédelem) 25-45 kredit.

9.1.2. A választható specializációkat is figyelembe véve a tanterv alapján a tervező grafika és a képgrafika szakterületén szerezhető speciális ismeret.

A specializáció kreditaránya a képzés egészén belül 120-140 kredit.

**8.2.** **Idegennyelvi követelmény**

A mesterfokozat megszerzéséhez bármely olyan élő idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga, vagy ezzel egyenértékű érettségi bizonyítvány, vagy oklevél megszerzése szükséges.

**8.3. Szakmai gyakorlatra vonatkozó követelmények:**

A szakmai gyakorlat hatvan óra művésztelepi gyakorlat.

# INTERMÉDIA-MŰVÉSZ MESTERKÉPZÉSI SZAK OSZTATLAN KÉPZÉS

1. **A mesterképzési szak megnevezése:** intermédia-művész (Intermedia Art)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles médiaművész

- a szakképzettség angol nyelvű megjelölése: Intermedia Artist

**3. Képzési terület:** művészet

**4. A képzési idő félévekben:** 10 félév

**5. A mesterfokozat megszerzéséhez összegyűjtendő kreditek száma:** 300 kredit

- a szak orientációja: gyakorlat-orientált (60-70 százalék)

- a diplomamunka elkészítéséhez rendelt kreditérték: 42 kredit

- a szabadon választható tantárgyakhoz rendelhető minimális kreditérték: 20 kredit

**6.Szakképzettség képzési területek egységes osztályozási rendszer szerinti tanulmányi területi besorolása**: 213

**7. A mesterképzési szak képzési célja, és a szakmai kompetenciák:**

A képzés célja médiaművészek képzése, akik képesek a technikai médiumok gyakorlatával, elméletével, történetével kapcsolatos alapvető ismereteiket a művészi kompetenciák körébe integrálva önálló, aktív és kreatív alkotói jelenlétre az információs társadalom kulturális szféráiban. Az intermédia művész szemléletét a kognitív – megismerésre kész – művészi magatartás jellemzi. A tudomány, technika és művészet területeit egységben látva képesek a huszonegyedik századi kihívásoknak megfelelő, korszerű, autonóm művészeti produkcióra, az új médiumok művészi használatára. A művészi kifejezés különböző technikáinak, eszközeinek, módszereinek szintetizáló vagy analitikus használata révén magas szintű művészi alkotásokat hoznak létre, figyelemmel a művészet funkciójának változásaira, korszerű, folytonosan alakuló társadalmi szerepére. Felkészültek tanulmányaik doktori képzés keretében történő folytatására.

**Az elsajátítandó szakmai kompetenciák**

**Az intermédia művész**

**a) tudása**

1. Általános és specializált ismeretei vannak a képzőművészeti alkotói tevékenységek alapjául szolgáló folyamatokról és koncepciókról, különös tekintettel a kortárs képzőművészeti tendenciákra itthon és külföldön.
2. Specializált ismeretekkel rendelkezik a képzőművészeti alkotás és kutatás alapjául szolgáló módszerekről, megvalósítási irányokról, lehetőségekről, a kortárs képzőművészeti alkotások megértésének, elemzésének technikáiról.
3. Specializált ismeretekkel rendelkezik az új technikai médiumok elméletéről és történetéről és ismeri ezek képzőművészeti kontextusban történő, alkotó felhasználási módozatait.
4. Specializált gyakorlati ismeretekkel rendelkezik a technikai médiumok használatáról.
5. Szerteágazó ismeretekkel rendelkezik az új technikai médiumokkal elérhető művészi kifejezés különböző technikáiról, eszközeiről, módszereiről és funkcióiról.
6. Behatóan ismeri a technikai médiumok történetét és elméletét, a vizuális művészetekre gyakorolt hatását. Specializált ismeretekkel rendelkezik a technikai képeket alkalmazó alkotók, műformák és alkotói módszerek gyakorlatáról és történetéről, tájékozott a kritikus, kísérletező művészeti gondolkodás képviselőiről a modernizmustól napjainkig.
7. Részletesen ismeri a technikai médiumok megjelenésének társadalmi hatásait, azok történetét, s az arra reflektáló képzőművészeti alkotásokat, médiaelméleti forrásokat.
8. Specializált ismeretei kiterjednek a médiatörténetre és médiaelméletre, s a kortárs képzőművészeti diskurzusra gyakorolt hatásukra.
9. Behatóan ismeri a technikai médiumok alkalmazásának gyakorlatát, az analóg fotóeljárásoktól a legkorszerűbb digitális képalkotó technikákig, azok elterjedésének társadalmi-gazdasági hatásait egyaránt képes történeti és alkotói kontextusban is értelmezni.
10. Tisztában van a 21. századi normáknak és szokásoknak megfelelő etikai és szerzői jogi kérdésekkel.

**- képességei**

* + - 1. Képes kreatívan cselekedni és reagálni komplex, váratlanul előálló és új stratégiai megközelítést követelő helyzetekben; felhalmozott eszköztárából képes intermédia művészi szándékának megfelelően választani.
			2. Művészeti gyakorlatában egyéni látásmódjával és munkamódszerével képes addig ismeretlen művészeti kihívásokra reagálni, a megvalósítás során az anyagok, technikák lehetőségeit alkotó interdiszciplináris módon felhasználni.
			3. Képes az alkotói gyakorlata révén új megközelítésekre, tudatosság és átfogó, lényeglátó szemlélet jellemzi a hagyományos és az új médiumok művészeti használata során.
			4. Alkotó módon képes használni a tevékenysége alapjául szolgáló technikai, anyagi és információs forrásokat akár új interdiszciplináris műalkotás létrehozása, akár valamely közösségi projekt megvalósítása érdekében.
			5. Képes az új technikai médiumokkal készült munkákról való tudásanyag feldolgozására és kezelésére,
			6. Rendelkezik mindazzal a technikai tudással, amely lehetővé teszi, hogy önálló művészi elképzeléseit egyéni módon és szakmai biztonsággal, az ismert képzőművészeti kifejezésmódok mellett technikai kísérleteket, új eljárásokat, új szemléletet bevezetve valósítsa meg.
			7. Képes művészeti tevékenységük környezet- és egészségtudatos megszervezésére, végzésére, alkotásaik révén a társadalom szellemi, lelki, fizikai egészségének fejlesztésére.
			8. Képes az új művészeti módszerek és technikák (fotó-kinetikus és elektronikus művészetek, intermedia, installációs-, environment és akcióművészet, új kommunikációs technikák, interaktivitás, képzőművészeti határterületek) gyakorlati alkalmazására, egyedi technikai megoldásokat igénylő művek (installációk, komplex hálózati,- illetve multimédia alkalmazások stb.) megvalósítására, a folyamatosan változó illetve keletkező új(abb) médiumok autonóm megismerésére, használatára.
			9. Alkotó és kreatív módon képes interdiszciplináris kutatásokban részt venni, akár egymástól távoli területek és szempontrendszerek közötti konvergencia lehetőségét felismerni és megmutatni.
			10. Önállóan (vagy más művészeti ágak szereplőivel együttműködésben) végzett alkotó tevékenysége kapcsán képes más művészeti ágak elemeit, gyakorlatait beemelni a munkafolyamatba.
			11. Az együttműködésben megvalósuló alkotómunkában konstruktív, könnyen keres a művészi kivitelezéshez legjobban illő interdiszciplináris megoldásokat, hatékony kommunikációra képes.
			12. Képes felmérni saját alkotótevékenysége infrastrukturális és anyagi szükségleteit, műveinek megvalósításának feltételrendszerét, s ennek tudatában megtervezni és megvalósítani intermediális alkotásait.
			13. Képes alkalmazni az intermédia művészet etikai normáit.

**- attitűdje:**

1. Aktívan keresi az új ismereteket, módszereket, kreatív, dinamikus megvalósítási lehetőségeket. Folyamatos művészeti alkotó tevékenységet folytat.
2. Törekszik arra, hogy egyéni és eredeti módon vegyen részt művészeti produkciók, önálló alkotások létrehozásában.
3. Törekszik arra, hogy művészi attitűdje szellemileg mindig nyitott, önreflektív, kísérletező jellegű legyen.
4. Kiforrott kritikai érzékkel viszonyul a médiaművészet irányzataihoz, történeti, valamint kortárs alkotásaihoz.
5. Összegző és elemző, kifinomult kritikai ítélőképességgel rendelkezik, mellyel képes a képzőművészet egész területét vizsgálni, értékelni.
6. A saját művészeti tevékenységével kapcsolatos társadalmi igényeket felismeri, azonosítja, azokra reflektál.
7. Szemléletében a tudományt, technológiát, művészetet egységben kezeli, gondolkodásmódja analitikus, művészeti alapállása kritikus és egyben konstruktív.
8. Aktívan keresi az együttműködést más művészeti ágak, más szakterületek szereplőivel. Kezdeményező és együttműködő.
9. Nem a jól bevált, biztonságos megoldásokat keresi, nyitott a mindenkori újdonságra, a kockázatos, kísérletező művészeti gyakorlatokra.
10. Folyamatosan kutatja a művészeti gondolkodásmódjához illő új megoldásokat.
11. Elkötelezett a művészeti alkotás szabadsága és öntörvényűsége mellett.
12. Művészeti gyakorlatában a folyamatos tanulást, kísérletezést részesíti előnyben.
13. Szakmája etikai normáit betartja.

**d) autonómiája és felelőssége:**

1. Olyan művészeti gondolkodásmódot képvisel, mely aktívan és kritikusan reagál az információs társadalom kihívásaira.
2. Saját képzőművészeti koncepciója alapján alkot, önálló műveit és kooperációit magas színvonal, hozzáértés jellemzi.
3. Rendszeresen kezdeményez, vezet és formál projekteket.
4. Összművészeti, illetve multidiszciplináris alkotómunkában is autonóm módon, felelősen tevékenykedik.
5. Képes a képzőművészet kortárs áramlatait átlátni, értelmezni, s ebben a kontextusban érvényes állításokat megfogalmazni műveiben.
6. Érzékeny a társadalmi, szociális kérdésekre, s a puszta aktualitáson túllépve érvényes, történeti kontextusban képes értelmezni a jelen folyamatait, s kritikus művészeti reflekciót felmutatni ezekkel kapcsolatban.
7. Karakteres, mással össze nem téveszthető művészeti tevékenységet folytat.
8. Alkotásai formai és tartalmi szempontból koherensek

**9. A mesterképzés jellemzői**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- művészetek (képzőművészet, intermédia, film, videó, multimédia, zene, hang) 170-190 kredit (ebből 42 kredit a diplomamunka elkészítéséhez rendelt kredit);

- bölcsészettudományok (filozófia, esztétika, irodalom- és kultúra tudományok, művészettörténeti és művelődéstörténeti tudományok, művészettudomány, történelemtudományok) 60-70 kredit;

- társadalomtudományok (média és kommunikációs tudományok, szociológiai tudományok, jogtudomány) 30-40 kredit;

- műszaki tudományok, informatikai tudományok 5-15 kredit.

**8.2.** **Idegennyelvi követelmény**

A mesterfokozat megszerzéséhez bármely olyan élő idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**8.3. Szakmai gyakorlat követelményei**

A szakmai gyakorlat 60 óra művésztelepi gyakorlat.

# KARMESTER MESTERKÉPZÉSI SZAK

**1. A mesterképzési szak megnevezése:** karmester (Conducting)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA);

- szakképzettség:

-okleveles zenekari karmester-művész

-okleveles fúvószenekari karnagy-művész

- a szakképzettség angol nyelvű megjelölése:

- Orchestra Conductor

- Wind Band Conductor

- választható szakirányok: zenekari karmester, fúvószenekari karnagy

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:**

az előadó-művészet alapképzési szak zenekar- és kórusvezetés szakiránya, továbbá a fúvószenekari karnagy szakirány esetében az előadó-művészet alapképzési szak klasszikus furulya, klasszikus fuvola, klasszikus oboa, klasszikus klarinét, klasszikus szaxofon, klasszikus fagott, klasszikus kürt, klasszikus trombita, klasszikus harsona, klasszikus tuba, klasszikus ütőhangszerek szakiránya.

**4.2. A 9.5. pontban meghatározott kreditek teljesítésével vehetők figyelembe továbbá:**

az előadó-művészet alapképzési szak egyéb szakirányai, valamint az alkotóművészet és muzikológia alapképzési szak valamennyi szakiránya.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szak orientációja: kiemelten gyakorlat-igényes (70-80 százalék)

- a diplomamunkához (diplomahangversenyhez) rendelt kreditérték: 15 kredit

- a szabadon választható tantárgyakhoz rendelhető minimális kreditérték: 6 kredit

- szakirányhoz rendelhető minimális kreditérték: 65 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 212

**8. A mesterképzési szak képzési célja, az általános és a szakmai kompetenciák:**

A képzés célja karmesterek képzése, akik megfelelő zenei képzés birtokában képesek a magyar és egyetemes zenei kultúra – ezen belül elsősorban a zenekari kultúra – szolgálatára és terjesztésére. Tájékozottak a zenekari művészet repertoárjában, ennek gyakorlati alkalmazási módozataiban. A zenekari művészet különböző ágazatainak ismeretében képesek új együttesek létrehozására és különböző típusú zenekarok irányítására. Kiművelt elméleti és hangszeres képességeiket egyéni jelleggel alkalmazzák a zenekari művészet területén, a zenei élet különböző intézményeiben kezdeményező szerepet töltenek be. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A karmester**

**a) tudása:**

7.1.1.1. Specializált ismeretekkel rendelkezik a klasszikus zenei előadó-művészettel kapcsolatos zenei elméleti, történeti háttérről, a zeneirodalom speciális területeinek fontosabb alkotásairól.

7.1.1.2. Ismeri a mélyebb műismerethez vezető módszereket, analitikus eszközöket.

7.1.1.3. Mélyreható ismeretei vannak a zenekari előadó-művészet alapjául szolgáló specifikus elméleti/zeneszerzési háttérről, különösen az egyes hangszerek technikai és hangzási adottságairól, azok kombinációiról, a kamarazenei, valamint a kis- és nagyzenekari hangszerelési technikákról.

7.1.1.4. Szerteágazó ismeretei vannak a zenekari partitúrák felépítéséről, az azok zongorán történő megszólaltatásához szükséges rendezőelvekről.

7.1.1.5. Beható ismeretekkel rendelkezik a zenei előadó-művészet különböző területei közötti kapcsolódási pontokról, továbbá az alkotó- és előadó-művészeti területek közötti dinamikus kölcsönhatásról.

7.1.1.6. Specializált ismeretekkel rendelkezik a zenei előadó-művészeti tevékenységgel kapcsolatos menedzsment elveiről, szempontjairól és szerzői jogról.

7.1.1.7. Magas szinten ismeri a karmesteri előadó-művészetre vonatkozó etikai szabályokat.

**b) képességei:**

7.1.2.1. Képes az általa tanult és más zeneművek önálló értékelésére, azok stiláris, kompozíció-technikai, esztétikai kontextusában.

7.1.2.2. Hagyományos és speciális notációjú kottaképeket is helyesen értelmez.

7.1.2.3. Elméleti ismeretei alapján képes saját előadó-művészetével kapcsolatban szóban vagy írásban kifejezni gondolatait.

7.1.2.4. A karmesteri előadó-művészettel kapcsolatos specifikus elméleti, különösen hangszerelési ismereteit a zenekari munka során hatékonyan alkalmazza.

7.1.2.5. Képes bonyolult, ill. nagy apparátusra írott zeneművek partitúráinak átlátására, zongorán történő megszólaltatására.

7.1.2.6. Önállóan vagy csoportosan (illetve más művészeti ágak szereplőivel együttműködésben) – különösen az opera, balett és más zenés színházi műfajok esetében – végzett zenei előadó-művészeti tevékenysége kapcsán képes saját művészeti tevékenységébe más művészeti ágak elemeit beemelni; az együttműködés során hatékony kommunikációra képes.

7.1.2.7. Képes érvényesíteni előadó-művészeti tevékenységének feltételrendszerére, megfelelő körülményeire vonatkozó önálló elvárásait; ennek érdekében hatékonyan, meggyőzően kommunikál.

7.1.2.8. Képes a zenei és kulturális intézményeiben – különösen zenekarok, operaházak művészeti vezetőjeként – a szakmai illetékességének megfelelő irányítási feladatokat végezni.

**c) attitűdje:**

7.1.3.1. Nyitott a zenei előadó-művészeti tevékenységgel kapcsolatos kérdések elméleti megközelítésére.

7.1.3.2. Kiforrott kritikai érzékkel viszonyul a különböző stílusirányzatokhoz, zeneművekhez.

7.1.3.3. Törekszik repertoárismeretének gyakorlati megközelítésű bővítésére.

7.1.3.4. Aktívan keresi az összművészeti vagy multidiszciplináris produkciókban való részvétel lehetőségét.

7.1.3.5. Tudatos hangszeres készségeinek a karmesteri tevékenység, különösen zenekari produkciókra való felkészülés és felkészítés során történő rendszeres alkalmazásában.

7.1.3.6. Nyitott saját előadó-művészeti tevékenységének szélesebb társadalmi körben történő megismertetésére.

7.1.3.7. A karmesteri előadó-művészet etikai normáit betartja.

**d) autonómiája és felelőssége:**

7.1.4.1. Előadó-művészeti tevékenységével kapcsolatos zenei ismereteit elméleti háttérismeretek közvetítésével is megosztja másokkal.

7.1.4.2. Folyamatosan, a saját előadó-művészeti tevékenységének területén túl is figyelemmel kíséri a zenei élet eseményeit, a zenei multimédiás-, kotta- és könyvkiadást, az írásos zenei publikációkat.

7.1.4.3. Összművészeti, illetve multidiszciplináris tevékenységekben is autonóm módon és felelősen tevékenykedik.

7.1.4.4. Karmesteri tevékenysége során figyelmet fordít a hangszeres/vokális előadók mesterségbeli tudásával összefüggő kérdésekre, problémákra, azokra szakszerű instrukciókkal reflektál.

7.1.4.5. Törekszik előadó-művészeti produkciói célközönségének kiválasztására, a produkciók célközönséghez történő eljuttatására, a közönségnevelésben való részvételre.

**A szakirányokon szerezhető további sajátos kompetenciák**

**A zenekari karmester**

**a) tudása:**

7.2.1.1. Behatóan ismeri a zenekari vezényléshez tartozó zenei tudáselemeket, technikai eszköztárat.

7.2.1.2. A zenekari művekre vonatkozóan széleskörű, általános és specializált ismeretei vannak a különböző stílusokról, műfajokról és azok előadásmódjáról.

7.2.1.3. Mélyreható ismeretei vannak a zenekari és énekkari munka folyamatáról, a dirigens funkciójáról, a próbatechnikákról.

7.2.1.4. Ismeri az énekes zongorakíséret és korrepetíció sajátos követelményeit.

7.2.1.5. Szerteágazó ismeretei vannak a színpadi szereplés sajátos követelményeiről, valamint a zenekari művészet nagy mestereinek művészetéről.

7.2.1.6. A vezénylés szemszögéből gyakorlatban elsajátította a zenekari irodalom mintaértékű alkotásainak jelentős részét, széleskörű rálátása van a zenekari irodalom más részeire.

7.2.1.7. Specializált ismeretekkel rendelkezik a karmesteri tevékenysége alapjául szolgáló forrásokról (kották, könyvek) és azok fellelhetőségéről, a zenekari irodalom speciális részei felkutatásának módjáról, lehetőségeiről.

7.2.1.8. Magas szintű zenei és technikai ismeretei vannak a zongorajátékról, gyakorlatban elsajátította a zongora szólórepertoár középnehéz és nehezebb műveinek egy részét.

7.2.1.9. Ismeretekkel rendelkezik a hangszeres/énekes együttjáték sajátos követelményeiről, gyakorlatban elsajátította a hangszeres/énekes kamarazenei irodalom néhány mintaértékű, középnehéz alkotását.

7.2.1.10. Gyakorlatban megismerte a középnehéz szólóénekes és kamaraénekes, valamint énekkari irodalom legjelentősebb műveinek egy részét, illetve saját hangfajának megfelelő énekszólamát.

**b) képességei:**

7.2.2.1. Képes különböző stílusú, műfajú, előadói apparátusú zenekari műveket pódiumhelyzetben, valamint stúdió- vagy más környezetben egyaránt magabiztosan, önálló művészi elképzeléseinek érvényre juttatásával, megfelelő ízléssel, megjelenítő erővel, élményt szerzően vezényelni.

7.2.2.2. A zenekari vezénylés során felhalmozott vezényléstechnikai eszköztárából adekvát módon választ.

7.2.2.3. Képes koncentrált, ill. váratlan előadói helyzetek, új megközelítést igénylő feladatok fölényes megoldására.

7.2.2.4. A zenekari művek előadására történő felkészítés vagy énekes korrepetíció során képes a folyamat időbeli megtervezésére, próbatechnikák hatékony alkalmazására, a próbafolyamat határozott irányítására, ugyanakkor kiegyensúlyozott körülményeinek biztosítására.

7.2.2.5. Az elsajátított repertoárjába tartozó zeneműveket képes hosszabb idő eltelte után, rövidebb idejű felkészülés eredményeként ismét műsorra tűzni, betanítani és előadni.

7.2.2.6. Képes az önálló műsorválasztásra, repertoárjának bővítésére, önálló művészi elképzelések megvalósítására.

7.2.2.7. Képes középnehéz zongoraművek, zongorakíséretek, kamarazenei vagy zenekari zongora- illetve más billentyűs hangszeres szólamok megszólaltatására, zenekari művek betanítása során azok zongorán történő demonstrálására.

7.2.2.8. Kamarazenei ismereteinek elsajátítása során szerzett hangszeres tapasztalatait beépíti a zenekari munka különböző szegmenseibe.

7.2.2.9. Képes nehezebb énekkari művek előadásában való részvételre.

**c) attitűdje:**

7.2.3.1. Vezénylési, zenekarvezetői tudását folyamatosan fejleszti.

7.2.3.2. Törekszik arra, hogy az előadott művek stílusa és műfaja tekintetében előadóművészi gyakorlata minél szélesebb kört öleljen fel vagy különböző irányokba (pl. szimfonikus zenekar, opera, kortárs zene) specializálódjon.

7.2.3.3. Kiforrott kritikai érzékkel viszonyul saját vezényléséhez, próbavezetéséhez és mások hangszeres/vokális teljesítményéhez, a különböző előadói gyakorlatokhoz, konkrét zenei produkciókhoz.

7.2.3.4. Zenei gondolkodását magas fokú kreativitás jellemzi.

7.2.3.5. Karmesteri repertoárját bővíti, specializálja.

**d) autonómiája és felelőssége:**

7.2.4.1. Szakmai elkötelezettsége, művészi karaktere, irányultsága egyértelműen kialakult.

7.2.4.2. Egyéni teljesítményét a szakterület minőségi elvárásaival összhangban tartja.

7.2.4.3. Rendszeresen kezdeményezi különböző zenekari és más zenei produkciók létrehozását, azokban irányító, formáló szerepet tölt be.

7.2.4.4. Figyelemmel van az általa irányított zenei együttes tagjainak teljesítőképességére, a közösségi munka sajátos követelményeire.

7.2.4.5. A próbafolyamatok és a produkciók során fellépése inspiráló és együttműködést teremtő.

7.2.4.6. Karmesteri repertoárját önállóan, értékfeltáró és értékmegőrző szemlélettel választja meg.

**A fúvószenekari karnagy**

**a) tudása:**

7.3.1.1. Behatóan ismeri a fúvószenekari vezényléshez tartozó zenei tudáselemeket, technikai eszköztárat.

7.3.1.2. A fúvószenekari művekre, zenekari művek fúvós szólamegyütteseire vonatkozóan széleskörű, általános és specializált ismeretei vannak a különböző stílusokról, műfajokról és azok előadásmódjáról.

7.3.1.3. Mélyreható ismeretei vannak a fúvószenekari munka folyamatáról, a dirigens funkciójáról, a próbatechnikákról.

7.3.1.4. Szerteágazó ismeretei vannak a fúvószenekari karnagyi színpadi szereplés sajátos követelményeiről.

7.3.1.5. A vezénylés szemszögéből gyakorlatban elsajátította a fúvószenekari irodalom, mintaértékű alkotásainak jelentős részét, széleskörű rálátása van a fúvószenekari irodalom más részeire.

7.3.1.6. A fúvós szólam-együttesek vonatkozásában átfogó ismeretei vannak a zenekari irodalomról.

7.3.1.7. Specializált ismeretekkel rendelkezik a fúvószenekari karnagyi tevékenysége alapjául szolgáló forrásokról (kották, könyvek) és azok fellelhetőségéről, a zenekari irodalom speciális részei felkutatásának módjáról, lehetőségeiről.

7.3.1.8. Specializált zenei és technikai ismeretei vannak a zongorajátékról, gyakorlatban elsajátította a zongora szólórepertoár középnehéz műveinek egy részét.

7.3.1.9. Ismeretekkel rendelkezik a kamarazenei – különösen a fúvós kamarazenei – játék sajátos követelményeiről, gyakorlatban elsajátította a kamarazenei irodalom néhány mintaértékű, középnehéz alkotását.

**b) képességei:**

7.3.2.1. Képes különböző stílusú, műfajú fúvószenekari műveket pódiumhelyzetben, valamint stúdió- vagy más környezetben egyaránt magabiztosan, önálló művészi elképzeléseinek érvényre juttatásával, megfelelő ízléssel, megjelenítő erővel, élményt szerzően vezényelni.

7.3.2.2. A fúvószenekari vezénylés során felhalmozott vezényléstechnikai eszköztárából adekvát módon választ.

7.3.2.3. Képes koncentrált, ill. váratlan előadói helyzetek, új megközelítést igénylő vezénylési feladatok fölényes megoldására.

7.3.2.4. A fúvószenekari művek, zenekari művek fúvós szólam-együtteseinek előadására történő felkészítés során képes a folyamat időbeli megtervezésére, próbatechnikák hatékony alkalmazására, a próbafolyamat határozott irányítására, ugyanakkor kiegyensúlyozott körülményeinek biztosítására.

7.3.2.5. Az elsajátított repertoárjába tartozó zeneműveket képes hosszabb idő eltelte után, rövidebb idejű felkészülés eredményeként ismét műsorra tűzni, betanítani és előadni.

7.3.2.6. Képes az önálló műsorválasztásra, repertoárjának bővítésére, önálló művészi elképzelések megvalósítására.

7.3.2.7. Képes középnehéz zongoraművek, zongorakíséretek megszólaltatására.

7.2.2.8. Kamarazenei ismereteinek elsajátítása során szerzett hangszeres tapasztalatait a zenekari fúvós-együttjáték kidolgozása, csiszolása során hatékonyan alkalmazza.

**c) attitűdje:**

7.3.3.1. Fúvószenekari vezénylési, zenekarvezetői tudását folyamatosan fejleszti.

7.3.3.2. Kiforrott kritikai érzékkel viszonyul saját vezényléséhez, próbavezetéséhez és mások hangszeres teljesítményéhez, a különböző előadói gyakorlatokhoz, konkrét zenei produkciókhoz.

7.3.3.3. Zenei gondolkodását magas fokú kreativitás jellemzi.

7.3.3.4. Fúvószenekari karnagyi repertoárját bővíti, specializálja.

**d) autonómiája és felelőssége:**

7.4.4.1. Szakmai elkötelezettsége, művészi karaktere, irányultsága a fúvószenekari karnagyi tevékenység vonatkozásában egyértelműen kialakult.

7.4.4.2. Egyéni teljesítményét a szakterület minőségi elvárásaival összhangban tartja; zenekari művek fúvós szólam-együtteseinek betanításakor a zenekari összjátékot irányító karmester elképzeléseihez alkalmazkodik.

7.4.4.3. Rendszeresen kezdeményezi különböző fúvószenekari produkciók létrehozását, azokban irányító, formáló szerepet tölt be.

7.4.4.4. Szorgalmazza a zenekari kultúra fúvós szegmensének fejlesztését.

7.4.4.5. Figyelemmel van az általa irányított fúvószenekar vagy fúvós szólam-együttes tagjainak teljesítőképességére, a közösségi munka sajátos követelményeire.

7.4.4.6. Fúvószenekari karnagyi repertoárját önállóan, értékfeltáró és értékmegőrző szemlélettel választja meg.

**9. A mesterképzés jellemzői:**

**9.1. A szakmai ismeretek jellemzői**

9.1.1. A szakképzettséghez vezető tudományágak, szakterületek, amelyekből a szak felépül

- a karmesteri előadó-művészeti tevékenység kapcsolódása a kultúra és a művészeti élet különböző területeihez 3-17 kredit;

- a karmesteri előadó-művészet specifikus elméleti, zeneszerzési ismeretek 10-38 kredit.

9.1.2. A szakirány tudományágai, szakterületei és kreditaránya:

9.1.2.1. zenekari karmester szakirány:

- zenekari karmesteri előadó-művészet 30-60 kredit;

- vokális és hangszeres előadó-művészet 10-30 kredit;

9.1.2.2. fúvós zenekari karnagy szakirány:

- fúvószenekari karnagyi előadó-művészet 30-60 kredit;

- hangszeres előadó-művészet 10-30 kredit.

**9. 2.** **Idegennyelvi követelmény**

A mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9. 3. Szakmai gyakorlat követelményei:**

A felsőoktatási intézmény tantervében meghatározottak szerinti zenekari vezénylési gyakorlat.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma

- a zeneművészet elméleti, történeti háttere: 30 kredit

- karmesteri előadó-művészet vagy annak kapcsolódó specifikus elméleti ismeretek: 10 kredit.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 20 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# KERÁMIATERVEZÉS MESTERKÉPZÉSI SZAK

**1. A mesterképzési szak megnevezése:** kerámiatervezés (Ceramics Design)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles kerámiatervező művész

- a szakképzettség angol nyelvű megjelölése: Ceramics Designer

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** a kerámiatervezés, az üvegtervezés, a fémművesség, a textiltervezés, a formatervezés, a tárgyalkotás, az építőművészet, az animáció, a fotográfia, a média design, a tervezőgrafika, a design- és művészetelmélet, a kézműves tárgykultúra, a képalkotás, a környezetkultúra, a látványtervezés, a designkultúra alapképzési szak.

**4.2. A 9.5. pontban meghatározott kreditek teljesítésével vehetők figyelembe továbbá:** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: gyakorlat-orientált (60-70 százalék)

- a diplomamunka elkészítéséhez rendelt kreditérték: 20 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 215

**8. A mesterképzési szak képzési célja, az általános és a szakmai kompetenciák:** A képzés célja kerámiatervezők képzése, akik megszerzett tervezői, alkotói és tudományos ismereteik birtokában, tudatos, önálló és felelősségteljes tervezői, alkotói magatartásukkal képesek felismerni a társadalom és kultúra, valamint a piacgazdaság és környezet kihívásait, és azokra rugalmas, hatékony és innovatív megoldásokkal tudnak reagálni. Munkájukat a kutatás, a tervezés, valamint a tárgy, alkotás elkészítésnek valamennyi fázisában képesek önállóan és más szakemberekkel együttműködve, csoportmunkában is végezni, vezetőként is. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A kerámiatervező művész**

**a) tudása:**

7.1.1.1. Megújuló önálló tudással rendelkezik, tudásának része a széles spektrumú műveltség.

7.1.1.2. Széles körű, rendszerszerű és specializált ismeretekkel rendelkezik a kerámiatervezés elméleteiről, koncepcióiról, tradícióiról, meghatározó múltbéli és kortárs tendenciáiról
és diskurzusairól, valamint referencia értékű alkotóiról, alkotásairól és eredményeiről.

7.1.1.3. Széles körű, rendszerszerű és specializált ismeretekkel rendelkezik
a kerámiatervezéshez kapcsolódó tágabb művészeti és kulturális kontextusról, annak történeti alakulásáról, meghatározó korszakairól, irányzatairól, valamint jelenkori működéséről és főbb tendenciáiról.

7.1.1.4. Szerteágazó és rendszerszerű ismeretekkel rendelkezik a kerámiatervezéshez kapcsolódó kortárs társadalmi, gazdasági, piaci, környezeti és információ-technológiai kontextusról, ezek működéséről, valamint a szakmájához való kapcsolódási pontokról
és összefüggésekről.

7.1.1.5. Specializált ismeretekkel rendelkezik a kerámiatervezés területén végzendő művészeti kutatás módszertanáról, az adat- és forrásgyűjtési, kezelési, szelekciós és értékelési módszerekről.

7.1.1.6. Érti, és magas szinten ismeri a kreativitás és a design gondolkodás működését, és érti, hogyan alkalmazhatók ezek összetett problémák megoldásához.

7.1.1.7. Ismeri a komplex holisztikus gondolkodási mód működését, valamint magas szinten ismeri a specializált ötlet- és koncepciófejlesztési, innovációs módszereket.

7.1.1.8. Jártas az interdiszciplináris tervezési/alkotás módszertanban, ismeri és érti a komplex tervezési/alkotó folyamatok összefüggéseit és rendszerét, valamint azt, hogy ezek hogyan realizálódnak kerámiatervező tevékenységében.

7.1.1.9. Magas szintű esztétikai és kritikai érzékkel, valamint kialakult ízléssel rendelkezik.

7.1.1.10. Magas szintű, specializált ismeretekkel rendelkezik a kerámiatervezés területén alkalmazott tradicionális, klasszikus és innovatív anyagokról, médiumokról, eszközökről, technikákról, tisztában van a főbb technológiai, gyártási, előállítási folyamatokkal
és a tevékenységek végzésének körülményeivel.

7.1.1.11. Magas szinten érti és ismeri a projektmenedzsment működését, folyamatát, illetve alkalmazását a kerámiatervezés területén.

7.1.1.12. Magas szinten ismeri a kerámiatervezés vizuális kommunikációs és prezentációs eszközeit, módszereit, csatornáit, behatóan ismeri a szaknyelvet, és a hatékony szóbeli
és írásos szakmai kommunikációt anyanyelvén és legalább egy idegen nyelven.

7.1.1.13. Részleteiben és rendszerében ismeri a kerámiatervezés gazdasági, pénzügyi, szerzői jogi és etikai normáit, szabályozását, érti a saját vállalkozás működtetésének kereteit, valamint alapos áttekintéssel bír a kerámiatervezést érintő tágabb intézményrendszerről.

7.1.1.14. Ismeri és érti saját erősségeit és gyengeségeit kerámiatervező tevékenysége során, és érti azt, hogy az élethosszig tartó tanulás és a megújuló tudás hogyan lehet hasznos számára.

**b) képességei:**

7.1.2.1. Felismeri komplex kerámiatervezési problémákat, saját tervezési/alkotói programot alakít ki, és ez alapján önálló kreatív szakmai munkát végez.

7.1.2.2. Korábban megszerzett és rendszerezett tudását és tapasztalatait stratégiai módon alkalmazza változó, új típusú, komplex helyzetekben.

7.1.2.3. Önállóan vizsgál komplex problémaköröket, összetett művészeti
és designkutatást folytat, az adatokat és forrásokat kritikailag kezeli, a tágabb kontextuális összefüggéseket és folyamatokat rendszerszerűen értelmezi.

7.1.2.4. Magas szintű kritikai gondolkodásra támaszkodva képes alkotói/tervezői reflexióra, valamint önálló, szilárd szakmai álláspont kialakítására.

7.1.2.5. Kreativitását mozgósítja változó, új típusú, komplex helyzetekben is,
és a hagyományos keretrendszerből kilépő, innovatív megoldásokat fejleszt.

7.1.2.6. A kerámiatervezés során önállóan és rutinszerűen, konzekvensen visz végig tervezési/alkotófolyamatot, magas szintű és komplex tervezői/alkotói döntéseket hoz meg,
és komplex originális alkotást hoz létre.

7.1.2.7. Rutinszerűen és innovatív módon alkalmazza a megfelelő eszközt, módszert, eljárást és gyártástechnológiát egyéni koncepciói és önálló tervei megvalósításához.

7.1.2.8. Interdiszciplináris alkotóközegben kerámiatervező szakterületét kompetensen
és magas színvonalon képviseli, csapatban dolgozva egyenrangú félként, alkotó módon együttműködik társszakmák és különböző művészeti területek képviselőivel.

7.1.2.9. Projekteket, folyamatokat és erőforrásokat menedzsel, csoportban dolgozva vezető szerepet lát el, irányítja az alkotó/tervező és megvalósító tevékenységet.

7.1.2.10. Kerámiatervező tevékenységét, elképzeléseit, eredményeit nyilvánosság előtt nagy biztonsággal és kompetenciával mutatja be, valamint magas szintű párbeszédet folytat szakmai közösségével, a társszakmák képviselőivel, szakértőkkel, ügyfelekkel, illetve laikus közönséggel a szakterületét érintő komplex témákban, anyanyelvén és egy idegen nyelven.

7.1.2.11. Szakmai álláspontját és szakmai érdekeit érvekkel alátámasztva képviseli vita helyzetben, együttműködés során képes a konfliktuskezelésre.

7.1.2.12. Alkalmazza a kerámiatervezés etikai és szerzői jogi normáit, továbbá a szakmai elvárásoknak megfelelően alkalmazza tudását eltérő intézményes keretek között is.

7.1.2.13. . A kerámiatervezés területén képes értékelni saját szakmai tevékenységét, szakmai erősségeit, gyengeségeit, és tudását, kompetenciáit és alkotói/tervezői gyakorlatát folytonosan naprakészen tartja, megújítja, fejleszti.

**c) attitűdje:**

7.1.3.1. Aktívan keresi az új szakmai ismereteket, módszereket és technikákat, figyelemmel kíséri a kortárs művészeti, társadalmi, gazdasági, piaci, ökológiai és információ-technológiai folyamatokat, tendenciákat.

7.1.3.2. Kerámiatervező munkájában motivált és elkötelezett, alkotótevékenységét szellemi szabadság, kísérletező és vállalkozó kedv jellemzi.

7.1.3.3. Tudatosan törekszik saját szakmai határainak, illetve a szakterületek közötti határok és hagyományos keretrendszerek átlépésére, meghaladására.

7.1.3.4. Aktívan keresi azokat a kihívásokat és komplex problémákat, ahol kerámiatervező tudását és kreativitását kamatoztatva adekvát válaszokat adhat, originális alkotásokat hozhat létre, önállóan vagy csoport tagjaiként.

7.1.3.5. Kerámiatervező tevékenységében rugalmasan és adaptívan viszonyul az új típusú kihívásokhoz, problémákhoz és helyzetkehez.

7.1.3.6. Kerámiatervező alkotótevékenységét magas fokú minőség és érték orientáltság, művészi érzékenység és intellektuális szemlélet jellemzi.

7.1.3.7. Aktívan keresi az együttműködést más művészeti ágak és szakterületek szereplőivel, aktívan kezdeményez interdiszciplináris projekteket, szakmai tevékenységét integratív szemlélettel végzi.

7.1.3.8. Kerámiatervezőként az alkotó-/tervező tevékenységével kapcsolatos társadalmi
és ökológiai igényeket felismeri, azonosítja, azokra reflektál.

7.1.3.9. Társadalmi és ökológiai szempontból érzékeny és elkötelezett, munkájában törekszik a fenntarthatóság szempontjainak érvényesítésére, a különböző társadalmi és kulturális csoportokkal szemben befogadó, toleráns és empatikus.

7.1.3.10. Kerámiatervezőként a saját alkotó-/tervező tevékenységét képes elhelyezni a tágabb kulturális, gazdasági és piaci kontextusban, szakmája etikai és szerzői jogi normáit betartja.

**d) autonómiája és felelőssége:**

7.1.4.1. Kerámiatervező identitása egyértelműen kialakult.

7.1.4.2. A kerámiatervezést érintő szakmai kérdésekben önállóan tájékozódik, saját ízléssel
és szakmai véleménnyel bír.

7.1.4.3. A kerámiatervezés során saját művészeti koncepciót alkot, amelyet önállóan
és professzionálisan valósít meg.

7.1.4.4. Rendszeresen kezdeményez, vezet és formál projekteket.

7.1.4.5. Interdiszciplináris tevékenységekben is autonóm módon és felelősen tevékenykedik.

7.1.4.6. Kerámiatervezőként saját szakmai munkájáért, valamint az általa vezetett projektekért, tevékenységekért felelősséget vállal.

7.1.4.7. A kerámiatervező szakmai közösség tagjaként felelősséget vállal közösségért, szakterülete értékeiért és etikai normáiért.

7.1.4.8. Kerámiatervezőként szakmai munkáját társadalmilag, kulturálisan, ökológiailag érzékeny, tudatos és felelős tevékenység jellemzi.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

**-** kerámia tervezés és kutatás 30-40 kredit;

- kerámia gyakorlati ismeretek 20-40 kredit;

- kerámia szakelmélet 2-8 kredit;

- elméleti stúdiumok (iparművészet- design- és művészettörténet- és elmélet, filozófia, társadalomtudomány, gazdasági és jogi ismeretek, kommunikációs ismeretek, könyvtár és információtudomány) 15-30 kredit;

- kapcsolódó társszakmák ismeretei 2-16 kredit.

**9.2.** **Idegennyelvi követelmény:**

A mesterfokozat megszerzéséhez bármely olyan idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

**9.3. A képzés megkülönböztető speciális jegyek:**

A képzés csak teljes idejű képzésben, a nappali képzés munkarendje szerint szervezhető meg.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 60 kredit az alábbi területekről:

tárgytervezés-elmélet és gyakorlat, művészettörténet és-elmélet, társadalomtudomány, filozófia, gazdasági és jogi ismeretek, kommunikációs és prezentációs ismeretek.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 30 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# KLASSZIKUS ÉNEKMŰVÉSZ MESTERKÉPZÉSI SZAK

**1. A mesterképzési szak megnevezése:** klasszikus énekművész (Classical Singing)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség:

- okleveles operaének-művész

- okleveles oratórium- és dalénekművész

- a szakképzettség angol nyelvű megjelölése szakirányok szerint:

- Opera Singer

- Oratorio and Song Performer

- választható szakirányok: operaének, oratórium- és dalének

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:**

az előadó-művészet alapképzési szak bármely szakiránya és az alkotóművészet és muzikológia alapképzési szak bármely szakiránya.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: kiemelten gyakorlat-igényes (70-80százalék)

- a diplomamunka elkészítéséhez rendelt kreditérték: 15 kredit

- a szabadon választható tantárgyakhoz rendelhető minimális kreditérték: 6 kredit

- szakirány esetén az ahhoz rendelhető minimális kreditérték: 65 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 212

**8. A mesterképzési szak képzési célja, az általános és a szakmai kompetenciák:**

A képzés célja operaénekes szólóművészként, valamint oratórium- és dalénekes művészként a magyar és az egyetemes zenei kultúrát szolgálni és terjeszteni tudó művészek képzése, akik alkalmasak megszerzett elméleti és gyakorlati ismereteik birtokában azok egyéni jellegű alkalmazására, a zenei értékeknek a szakmán belüli és a kívüli képviseletére, fejlesztésére, tudatosítására és védelmére. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**Az énekes szóló művészek**

**a) tudása:**

7.1.1.1. Specializált ismeretekkel rendelkezik a klasszikus énekes előadó-művészettel kapcsolatos zenei elméleti, történeti háttérről, a zeneirodalom speciális területeinek fontosabb alkotásairól.

7.1.1.2. Ismeri a mélyebb műismerethez vezető módszereket, analitikus eszközöket.

7.1.1.3. Specializált ismeretekkel rendelkezik a zenei előadó-művészeti, illetve szólóénekesi tevékenységgel kapcsolatos menedzsment elveiről, szempontjairól és szerzői jogról.

7.1.1.4. Magas szinten ismeri a vokális előadó-művészetre vonatkozó etikai szabályokat.

**b) képességei:**

7.1.2.1. Képes az általa tanult és más zeneművek önálló értékelésére, azok stiláris, kompozíció-technikai, esztétikai kontextusában.

7.1.2.2. Hagyományos és speciális notációjú kottaképeket is helyesen értelmez.

7.1.2.3. Elméleti ismeretei alapján képes saját előadó-művészetével kapcsolatban szóban vagy írásban kifejezni gondolatait.

7.1.2.4. Önállóan vagy csoportosan (illetve más művészeti ágak szereplőivel együttműködésben) végzett énekművészi tevékenysége kapcsán képes saját művészeti tevékenységébe más művészeti ágak elemeit beemelni; az együttműködés során hatékony kommunikációra képes.

7.1.2.5. Képes érvényesíteni énekművészi tevékenységének feltételrendszerére, megfelelő körülményeire vonatkozó önálló elvárásait; ennek érdekében hatékonyan, meggyőzően kommunikál.

7.1.2.6. Képes a zenei és kulturális intézményeiben a szakmai illetékességének megfelelő irányítási tevékenységet végezni.

**c) attitűdje:**

7.1.3.1. Nyitott az énekes előadó-művészeti tevékenységgel kapcsolatos kérdések elméleti megközelítésére.

7.1.3.2. Kiforrott kritikai érzékkel viszonyul a különböző stílusirányzatokhoz, zeneművekhez.

7.1.3.3. Aktívan keresi a csoportos zenei, az összművészeti vagy multidiszciplináris produkciókban való részvétel lehetőségét.

7.1.3.4. Nyitott saját előadó-művészeti tevékenységének szélesebb társadalmi körben történő megismertetésére.

7.1.3.5. A vokális előadó-művészet etikai normáit betartja.

**d) autonómiája és felelőssége:**

7.1.4.1. Előadó-művészeti tevékenységével kapcsolatos zenei ismereteit elméleti háttérismeretek közvetítésével is megosztja másokkal.

7.1.4.2. Folyamatosan, a saját előadó-művészeti tevékenységének területén túl is figyelemmel kíséri a zenei élet eseményeit, a zenei multimédiás kotta- és könyvkiadást, az írásos zenei publikációkat.

7.1.4.3. Szóló- és csoportos előadó-művészeti produkcióban is egyaránt professzionális szintű teljesítményt nyújt; összművészeti, illetve multidiszciplináris tevékenységekben is autonóm módon és felelősen tevékenykedik.

7.1.4.4. Törekszik előadó-művészeti produkciói célközönségének kiválasztására, a produkciók célközönséghez történő eljuttatására, a közönségnevelésben való részvételre.

**A szakirányokon szerezhető további sajátos kompetenciák**

**Az operaének-művész**

**a) tudása:**

7.2.1.1. Behatóan ismeri az operaénekléshez tartozó zenei tudáselemeket, énektechnikai eszköztárat.

7.2.1.2. Specializált ismeretekkel rendelkezik az operáról és más komolyzenei színpadi énekes műfajokról, a különböző zenei stílusokról, azok előadásmódjáról és a helyes idegen nyelvi szövegkiejtésről.

7.2.1.3. Gyakorlatban elsajátította az operairodalom és más komolyzenei színpadi énekes műfajok irodalma számos mintaértékű alkotásának saját hangfajának megfelelő szerepét, széleskörű rálátása van a repertoár más részeire.

7.2.1.4. Mélyreható ismeretei vannak az operaszerepek, énekszólamok egyéni és csoportos munka során történő elsajátításának folyamatáról, sajátos követelményeiről, a gyakorlási módszerekről, próbatechnikákról.

7.2.1.5. Specializált ismeretekkel rendelkezik az operák és más komolyzenei színpadi énekes műfajú zeneművek forrásairól (kották, könyvek) és azok fellelhetőségéről, a repertoár speciális részei felkutatásának módjáról, lehetőségeiről.

7.2.1.6. Beható ismeretekkel rendelkezik az általa elsajátított énekszólamok/szerepek tekintetében a zene, a magyar vagy idegen nyelvű szöveg és a dramaturgiai szempontok viszonyáról.

7.2.1.7. Szerteágazó ismeretei vannak a színpadi játék sajátos követelményeiről, körülményeiről, valamint az operaéneklés nagy mestereinek művészetéről.

**b) képességei:**

7.2.2.1. Képes a hangfajának megfelelő operaszerepeket, valamint más komolyzenei színpadi énekes műfajok szerepeit/szólóének-szólamait színpadi helyzetben, valamint stúdió- vagy más környezetben egyaránt professzionális szinten, magabiztosan, önálló művészi elképzeléseinek érvényre juttatásával, megfelelő ízléssel, stílushűen, megjelenítő erővel, élményt szerzően megszólaltatni.

7.2.2.2. A tanulmányai során elsajátított tudásra támaszkodva, az éneklés és a színpadi játék terén egyaránt, eszköztárából adekvát módon választva képes koncentrált, ill. váratlan előadói helyzetek, új megközelítést igénylő feladatok fölényes megoldására.

7.2.2.3. Elsajátított repertoárjába tartozó műveket, énekszólamokat/szerepeket képes hosszabb idő eltelte után, rövidebb idejű felkészülés eredményeként is ismét előadni.

7.2.2.4. Operák vagy más komolyzenei színpadi énekes művek szólamainak/szerepeinek elsajátítása során képes saját felkészülése folyamatának megtervezésére, gyakorlási metódusok kialakítására, továbbfejlesztésére, korrepetitorral való együttműködés, ill. csoportos munka során az alkalmazkodó részvételre.

7.2.2.5. Képes operaének-művészi repertoárjának bővítésére, önálló művészi elképzelések megvalósítására.

7.2.2.6. Képes színpadi produkcióit megfelelő könnyedséggel, a fizikai és szellemi kondíció fenntartásával, képzelőerővel megvalósítani, színpadi partnereivel kontaktust teremteni.

7.2.2.7. A színpadi körülmények között biztonsággal mozog, a különböző színpadi terek akusztikai, fizikai adottságai között is fölényesen énekel.

**c) attitűdje:**

7.2.3.1. Énektudását folyamatos gyakorlással fejleszti, hangjának egészségére kiemelt figyelmet fordít.

7.2.3.2. Törekszik arra, hogy az előadott művek stílusa és műfaja tekintetében operaének-művészi gyakorlata minél szélesebb kört felöleljen vagy specializálódjon.

7.2.3.3. Kiforrott kritikai érzékkel viszonyul saját és mások előadó-művészeti teljesítményéhez, a különböző előadói gyakorlatokhoz, konkrét zenei produkciókhoz.

7.2.3.4. Zenei gondolkodását magas fokú kreativitás és az új megközelítésekre való nyitottság jellemzi.

7.2.3.5. Operaének-művészi repertoárját bővíti, specializálja.

7.2.3.6. Tudatos abban, hogy operaének-művészi produkcióiban a zenei és a színművészeti elemeknek egyaránt fontos szerepe van.

**d) autonómiája és felelőssége:**

7.2.4.1. Operaéneklés iránti elkötelezettsége, művészi karaktere, irányultsága egyértelműen kialakult.

7.2.4.2. Egyéni teljesítményét a szakterület minőségi elvárásaival összhangban tartja.

7.2.4.3. Repertoárját önállóan, értékfeltáró és értékmegőrző szemlélettel választja meg.

7.2.3.4. Művészi produkcióiért zenei és színművészeti vonatkozásban egyaránt felelősséget érez.

**Az oratórium- és dalénekművész**

**a) tudása:**

7.3.1.1. Behatóan ismeri az oratórium- és dalénekléshez tartozó zenei tudáselemeket, énektechnikai eszköztárat.

7.3.1.2. Specializált ismeretekkel rendelkezik az operáról és más komolyzenei színpadi énekes műfajokról, a különböző zenei stílusokról, azok előadásmódjáról és a helyes idegen nyelvi szövegkiejtésről.

7.3.1.3. Gyakorlatban elsajátította az oratórium-, dal-, kantáta- és kamaraének-irodalom saját hangfajának megfelelő mintaértékű alkotásainak jelentős részét, széleskörű rálátása van a repertoár más részeire.

7.3.1.4. Mélyreható ismeretei vannak az oratóriumok, dalok, kantáták és más énekes műfajok egyéni és csoportos munka során történő elsajátításának folyamatáról, sajátos követelményeiről, a gyakorlási módszerekről, próbatechnikákról.

7.3.1.5. Szerteágazó ismeretei vannak a hangversenyéneklés sajátos színpadi követelményeiről, körülményeiről, valamint az énekművészet nagy mestereinek művészetéről.

7.3.1.6. Specializált ismeretekkel rendelkezik az oratóriumok, dalok, kantáták és más énekes művek forrásairól (kották, könyvek) és azok fellelhetőségéről, a repertoár speciális részei felkutatásának módjáról, lehetőségeiről.

7.3.1.7. Beható ismeretekkel rendelkezik az oratórium és a dal műfajának történetéről és a

a jelentős zeneszerzők által komponált dalok, oratóriumok, kantáták formai, harmóniai, dramaturgiai elemeiről, a dallam és szöveg viszonyáról.

**b) képességei:**

7.3.2.1. Képes dalokat, valamint oratóriumok, kantáták és más komolyzenei énekes műfajok saját hangfajának megfelelő énekszólamait pódiumhelyzetben, valamint stúdió- vagy más környezetben egyaránt professzionális szinten, magabiztosan, önálló művészi elképzeléseinek érvényre juttatásával, megfelelő ízléssel, stílushűen, megjelenítő erővel, élményt szerzően megszólaltatni.

7.3.2.2. A tanulmányai során elsajátított tudásra támaszkodva, énekművészi produkcióinak megvalósítása során énektechnikai eszköztárából adekvát módon választva képes koncentrált, ill. váratlan előadói helyzetek, új megközelítést igénylő feladatok fölényes megoldására.

7.3.2.3. Elsajátított repertoárjába tartozó énekes műveket, ill. énekszólamokat képes hosszabb idő eltelte után, rövidebb idejű felkészülés eredményeként is ismét megszólaltatni.

7.3.2.4. Oratóriumok, dalok, kantáták és más énekes műfajok elsajátítása során képes saját felkészülése folyamatának megtervezésére, gyakorlási metódusok kialakítására, továbbfejlesztésére, korrepetitorral való együttműködés, ill. csoportos munka során az alkalmazkodó részvételre.

7.3.2.5. Képes énekes hangverseny-repertoárjának bővítésére, önálló művészi elképzelések megvalósítására.

**c) attitűdje:**

7.3.3.1. Énektechnikai tudását folyamatos gyakorlással fejleszti, hangjának egészségére kiemelt figyelmet fordít.

7.3.3.2. Törekszik arra, hogy az előadott művek stílusa és műfaja tekintetében ének-művészi gyakorlata minél szélesebb kört felöleljen vagy specializálódjon.

7.3.3.3. Kiforrott kritikai érzékkel viszonyul saját és mások előadó-művészeti teljesítményéhez, a különböző előadói gyakorlatokhoz, konkrét zenei produkciókhoz.

7.3.3.4. Zenei gondolkodását magas fokú kreativitás és az új megközelítésekre való nyitottság jellemzi.

7.3.3.5. Énekművészi repertoárját bővíti, specializálja.

**d) autonómiája és felelőssége:**

7.4.4.1. Az oratórium- és daléneklés iránti elkötelezettsége, művészi karaktere, irányultsága egyértelműen kialakult.

7.4.4.2. Egyéni teljesítményét a szakterület minőségi elvárásaival összhangban tartja.

7.4.4.3. Énekművészi repertoárját önállóan, értékfeltáró és értékmegőrző szemlélettel választja meg.

7.4.4.4. Egyéni és csoportos munka eredményeként megvalósuló énekművészi produkciók iránt egyaránt felelősséget érez.

**9. A mesterképzés jellemzői:**

**9.1. A szakmai ismeretek jellemzői**

9.1.1. A szakképzettséghez vezető tudományágak, szakterületek, amelyekből a szak felépül:

- az énekművészi tevékenység kapcsolódása a kultúra és a művészeti élet különböző területeihez 3-29 kredit;

- a zeneművészet elméleti, történeti területei 8-28 kredit.

9.1.2. A szakirány tudományágai, szakterületei és kreditaránya:

9.1.2.1. operaének szakirány:

- operaénekes előadó-művészet és színpadi szereplés 30-80 kredit;

- az operaénekes előadó-művészet specifikus elméleti ismeretei 3-17 kredit;

9.1.2.2. oratórium- és dalének szakirány:

- oratórium- és dalénekes előadó-művészet 29-65 kredit;

- az oratórium- és daléneklés specifikus elméleti, történeti ismeretei 4-32 kredit.

**9.2.** **Idegennyelvi követelmény:**

A mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3. Szakmai gyakorlat követelményei:**

A szakmai gyakorlat felsőoktatási intézmény tantervében meghatározottak szerinti hangversenyezés, színpadi fellépés.

# KLASSZIKUS HANGSZERMŰVÉSZ MESTERKÉPZÉSI SZAK

**1. A mesterképzési szak megnevezése:** klasszikus hangszerművész (Classical Musical Instrumental Performance)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség:

- okleveles zongoraművész

- okleveles zongorakísérő-korrepetitor

- okleveles orgonaművész

- okleveles csembalóművész

- okleveles hárfaművész

- okleveles gitárművész

- okleveles cimbalomművész

- okleveles harmonikaművész

- okleveles hegedűművész

- okleveles mélyhegedűművész

- okleveles gordonkaművész

- okleveles gordonművész

- okleveles fuvolaművész

- okleveles oboaművész

- okleveles klarinétművész

- okleveles szaxofonművész

- okleveles fagottművész

- okleveles kürtművész

- okleveles trombitaművész

- okleveles harsonaművész

- okleveles tubaművész

- okleveles ütőhangszerművész

- szakképzettség angol nyelvű megjelölése:

- Pianist

- Piano Accompanist and Repetitor

- Organist

- Harpsichord player

- Harpist

- Guitarist

- Cimbalom/Dulcimer player

- Accordion player

- Violinist

- Violist

- Cellist

- Double Bassist

- Flautist

- Oboist

- Clarinetist

- Saxophonist

- Bassoonist

- Horn Player

- Trumpeter

- Trombonist

- Tubist

- Percussionist

- választható szakirányok: zongora, zongorakísérő-korrepetitor, orgona, csembaló, hárfa, gitár, cimbalom, harmonika, hegedű, mélyhegedű, gordonka, gordon, fuvola, oboa, klarinét, szaxofon, fagott, kürt, trombita, harsona, tuba, ütőhangszer

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:**

az előadó-művészet alapképzési szak bármely szakiránya és az alkotóművészet és muzikológia alapképzési szak bármely szakiránya

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szak orientációja: kiemelten gyakorlat-igényes (70-80százalék)

- a diplomamunka elkészítéséhez (diplomahangversenyhez) rendelt kreditérték: 15 kredit

- a szabadon választható tantárgyakhoz rendelhető minimális kreditérték: 6 kredit

- szakirányhoz rendelhető minimális kreditérték: 60 kredit

**7.** **A szakképzettség képzési területek egységes osztályozási rendszer szerinti tanulmányi területi besorolása**: 212

**8. A mesterképzési szak képzési célja, az általános és a szakmai kompetenciák:**

A képzés célja hangszer művészek képzése, akik a klasszikus hangszeres előadó-művészet terén szerzett zenei, technikai, valamint specializált elméleti ismereteik birtokában képesek professzionális szintű hangszeres zenei előadó-művészeti tevékenység végzésére, a zenei, illetve a művészeti és a kulturális élet különböző színterein. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A hangszer művész**

**a) tudása:**

7.1.1.1. Specializált ismeretekkel rendelkezik a klasszikus hangszeres előadó-művészettel kapcsolatos zenei elméleti, történeti háttérről, a zeneirodalom speciális területeinek fontosabb alkotásairól.

7.1.1.2. Magas szinten ismeri a mélyebb zenei műismerethez vezető módszereket, analitikus eszközöket.

7.1.1.3. Specializált ismeretekkel rendelkezik a zenei előadó-művészeti, illetve a szólóművészi tevékenységgel kapcsolatos menedzsment elveiről, szempontjairól és szerzői jogról.

7.1.1.4. Specializált ismeretekkel rendelkezik a hangszeres előadó-művészetre vonatkozó etikai szabályokról.

**b) képességei:**

7.1.2.1. Képes az általa tanult és más zeneművek önálló értékelésére, azok stiláris, kompozíció-technikai, esztétikai kontextusában.

7.1.2.2. Hagyományos és speciális notációjú kottaképeket egyaránt helyesen értelmez.

7.1.2.3. Elméleti ismeretei alapján képes saját előadó-művészetével kapcsolatban szóban vagy írásban kifejezni gondolatait.

7.1.2.4. Önállóan vagy csoportosan (illetve más művészeti ágak szereplőivel együttműködésben) végzett zenei előadó-művészeti tevékenysége kapcsán képes saját művészeti tevékenységébe más művészeti ágak elemeit beemelni; az együttműködés során hatékony kommunikációra képes.

7.1.2.5. Képes érvényesíteni előadó-művészeti tevékenységének feltételrendszerére, megfelelő körülményeire vonatkozó önálló elvárásait; ennek érdekében hatékonyan, meggyőzően kommunikál.

7.1.2.6. Képes a zenei és kulturális intézményeiben a szakmai illetékességének megfelelő irányítási tevékenységet végezni.

7.1.2.7. Képes alkalmazni a klasszikus hangszeres előadó-művészet etikai normáit.

**c) attitűdje:**

7.1.3.1. Nyitott a zenei előadó-művészeti tevékenységgel kapcsolatos kérdések elméleti megközelítésére.

7.1.3.2. Kiforrott kritikai érzékkel viszonyul a különböző stílusirányzatokhoz, zeneművekhez.

7.1.3.3. Aktívan keresi a csoportos zenei, az összművészeti vagy multidiszciplináris produkciókban való részvétel lehetőségét.

7.1.3.4. Nyitott saját zenei előadó-művészeti tevékenységének szélesebb társadalmi körben történő megismertetésére.

7.1.3.5. A klasszikus hangszeres előadó-művészet etikai normáit betartja.

7.2.3.6. A szakirány szerinti hangszeres tudását hatékony gyakorlással folyamatosan karban tartja, fejleszti.

7.2.3.7. Törekszik arra, hogy az előadott zeneművek stílusa és műfaja tekintetében előadóművészi gyakorlata minél szélesebb kört öleljen fel vagy specializálódjon.

7.2.3.8. Kiforrott kritikai érzékkel viszonyul saját és mások előadó-művészeti teljesítményéhez, a különböző előadói gyakorlatokhoz, konkrét zenei produkciókhoz.

7.2.3.9. Zenei gondolkodását magas fokú kreativitás jellemzi.

**d) autonómiája és felelőssége:**

7.1.4.1. Hangszeres előadó-művészeti tevékenységével kapcsolatos zenei ismereteit elméleti háttérismeretek közvetítésével is megosztja másokkal.

7.1.4.2. Folyamatosan, a saját előadó-művészeti tevékenységének területén túl is figyelemmel kíséri a zenei élet eseményeit, a zenei multimédiás-, kotta- és könyvkiadást, az írásos zenei publikációkat.

7.1.4.3. Törekszik előadó-művészeti produkciói célközönségének kiválasztására, a produkciók célközönséghez történő eljuttatására, a közönségnevelésben való részvételre.

7.1.4.4. Elkötelezett a zenei előadó-művészet etikai normái iránt.

**A szakirányokon szerezhető további sajátos kompetenciák**

A zongoraművész, az orgonaművész, a csembalóművész, a hárfaművész, a gitárművész, a cimbalomművész, a harmonikaművész, a hegedűművész, a mélyhegedűművész, a gordonkaművész, a gordonművész, a fuvolaművész, az oboaművész, a klarinétművész, a szaxofonművész, a fagottművész, a kürtművész, a trombitaművész, a harsonaművész, a tubaművész, az ütőhangszerművész

**a) tudása:**

7.2.1.1. Behatóan ismeri a szakirány szerinti hangszerjátékhoz tartozó zenei tudáselemeket, technikai eszköztárat.

7.2.1.2. A szakirány szerinti hangszerjátékra vonatkozóan széleskörű stílus-, műfaj- és előadásmód-ismerete van.

7.2.1.3. Szerteágazó ismeretei vannak a pódiumszereplés sajátos követelményeiről, valamint a szakirány szerinti hangszer nagy mestereinek művészetéről.

7.2.1.4. A szakirány szerinti hangszerjáték vonatkozásában magas szintű ismereti vannak a lapról játék módjáról.

7.2.1.5. Gyakorlatban elsajátította a szakirány szerinti hangszeres szóló-, kamarazenei, illetve – amennyiben az adott szakirány szerinti hangszer esetében jellemző – zenekari irodalom jelentős részét, széleskörű rálátása van a repertoár más részeire.

7.2.1.6. Specializált ismeretekkel rendelkezik a szakirány szerinti hangszeres művészi tevékenysége alapjául szolgáló forrásokról (kották, könyvek) és azok fellelhetőségéről, a repertoár speciális részei felkutatásának módjáról, lehetőségeiről.

7.2.1.7. Mélyreható ismeretei vannak a szakirány szerinti hangszeres szólóművek, illetve a szakirány szerinti hangszeres szólamot tartalmazó művek egyéni és csoportos munka során történő elsajátításának folyamatáról, sajátos követelményeiről, a gyakorlási módszerekről, próbatechnikákról.

**b) képességei:**

7.2.2.1. Képes a szakirány szerinti hangszeres zeneműveket szólistaként vagy zenei együttesek tagjaként, pódiumhelyzetben, valamint stúdió- vagy más környezetben egyaránt, professzionális szinten, magabiztosan, megfelelő ízléssel, stílushű előadásmóddal, megjelenítő erővel, élményt szerzően megszólaltatni.

7.2.2.2. A tanulmányai során elsajátított hangszeres tudásra támaszkodva, felhalmozott művészi eszköztárából adekvát módon választva képes koncentrált, ill. váratlan előadói helyzetek, új megközelítést igénylő feladatok fölényes megoldására.

7.2.2.3. Képes összetett zenei anyagokat első látás után megszólaltatni (lapról játék), transzponálni a szakirány szerinti hangszeren.

7.2.2.4. Elsajátított repertoárjába tartozó zeneműveket, hangszeres szólamokat képes hosszabb idő eltelte után, rövidebb idejű felkészülés eredményeként is ismét megszólaltatni.

7.2.2.5. Képes hangszeres repertoárjának bővítésére.

7.2.2.6. A szakirány szerinti hangszeres szólóművek, illetve a szakirány szerinti hangszeres szólamot tartalmazó művek elsajátítása során képes a folyamat időbeli megtervezésére, gyakorlási metódusok kialakítására, önálló továbbfejlesztésére, csoportos munka során az alkalmazkodó részvételre.

**c) attitűdje:**

7.2.3.1. A szakirány szerinti hangszeres repertoárját folyamatosan bővíti, specializálja.

**d) autonómiája és felelőssége:**

7.2.4.1. Hangszerművészi elkötelezettsége, művészi karaktere, irányultsága egyértelműen kialakult.

7.2.4.3. Hangszeres előadó-művészi produkcióit önálló művészi elképzeléseinek érvényre juttatásával valósítja meg.

7.2.3.4. Egyéni teljesítményét a zeneművészeti szakmai minőségi elvárásokkal összhangban tartja.

7.2.3.5. Rendszeresen kezdeményezi különböző szóló- vagy együttes zenei előadó-művészeti produkciók létrehozását, azokban irányító, formáló szerepet tölt be.

7.2.3.6. A szakirány szerinti hangszeres repertoárját önállóan, értékfeltáró és értékmegőrző szemlélettel választja meg.

7.2.3.7. Egyéni és csoportos munka eredményeként megvalósuló zenei produkciók iránt egyaránt felelősséget érez.

**Az orgonaművész**

**a) tudása:**

7.3.1.1. Szerteágazó ismeretei vannak az orgonaépítészetről, történelmi stílusokról, az egyes korszakok legjelentősebb hangszerkészítőinek életművéről, azok technikai innovációiról és hangzásbeli újításairól.

7.3.1.2. Magas szintű zenei és technikai ismeretei vannak a zongorajátékról, annak orgonajátékhoz való sajátos viszonyáról, gyakorlatban elsajátította a zongora szólórepertoár középnehéz és nehezebb műveinek egy részét.

**b) képességei:**

7.3.2.1. Egy adott orgona adottságainak felmérésével képes annak megítélésére, hogy azon milyen művek szólaltathatók meg.

7.3.2.2. Képes középnehéz zongoraművek, nehezebb zongorakíséretek megszólaltatására.

**c) attitűdje:**

7.3.1.1. Nyitott orgonaépítészeti, orgonatörténeti ismereteinek orgonaművészi tevékenységében való szélesebb körű alkalmazására.

7.3.1.2. Törekszik arra, hogy hangszeres előadó-művészi tevékenységében – elsősorban zongorakíséretre vonatkozóan – a zongorajáték is helyet kapjon.

**d) autonómiája és felelőssége:**

7.3.4.1. Elkötelezett az orgonaállomány állagmegóvásának, régi hangszerek felújításának, újak építésének előmozdításában.

7.3.4.2. Középnehéz zongorakíséreteket önálló felkészülés alapján sajátít el és vesz részt azok megszólaltatásában.

**A cimbalomművész és a harmonikaművész**

**a) tudása:**

7.4.1.1. Behatóan ismeri a szakirány szerinti hangszer felépítését, karbantartásának, javításának alapvető eszközeit, módját.

**b) képességei:**

7.4.2.1. Képes a szakirány szerinti hangszerben keletkezett hibák felismerésére, feltárására, a hangszer általános karbantartására, alapvető javítási munkálatainak elvégzésére.

**c) attitűdje:**

7.4.1.1. Nyitott a szakirány szerinti hangszer felépítésének, működési elvének minél teljesebb körű, részletesebb megismerésére.

**d) autonómiája és felelőssége:**

7.4.4.1. Hangszere állagmegóvásában, javításában önállóan tevékenykedik.

**A zongorakísérő-korrepetitor**

**a) tudása**

7.5.1.1. Behatóan ismeri a zongorajátékhoz, elsősorban a zongorakíséretekhez tartozó zenei tudáselemeket, technikai eszköztárat.

7.5.1.2. Széleskörű stílus-, műfaj- és előadásmód-ismerettel rendelkezik a hangszeres és vokális zeneművek terén egyaránt.

7.5.1.3. Szerteágazó ismeretei vannak a zongorakísérői színpadi szereplés sajátos követelményeiről.

7.5.1.4. Magas szintű ismeretekkel rendelkezik a lapról játék gyakorlati módszereiről.

7.5.1.5. Specializált ismeretekkel rendelkezik a különféle partitúrák, különösen a hangszeres versenymű-, opera- és oratóriumpartitúrák felépítéséről, az azok zongorán történő megszólaltatásához szükséges rendezőelvekről.

7.5.1.6. Ismeri a continuo-játék elméletét és gyakorlati alkalmazásának módjait.

7.5.1.7. A continuo-játékhoz és más kíséretekhez szükséges mértékű ismeretei vannak a csembalójáték hangszerkezelési, technikai elemeiről.

7.5.1.8. Gyakorlatban elsajátította a hangszeres és vokális zongorakíséretes, illetve kamarazenei/zenekari irodalom műveinek széles körét, átfogó ismeretei vannak a repertoár más részeiről.

7.5.1.9. Specializált ismeretekkel rendelkezik a zongorakísérő-korrepetitori tevékenysége alapjául szolgáló forrásokról (kották, könyvek) és azok fellelhetőségéről, a repertoár speciális részei felkutatásának módjáról, lehetőségeiről.

7.5.1.10. Széleskörű ismeretei vannak a hangszeres és vokális zongorakíséret sajátos követelményeiről, a művek elsajátításának folyamatáról, a különböző egyéni és csoportos gyakorlási módszerekről, próbatechnikákról.

**b) képességei:**

7.5.2.1. Képes hangszeres, énekes szólisták zongorakísérőjeként, pódiumhelyzetben (hangversenyeken, opera- és színházi előadásokon, rendezvényeken, zenei versenyeken), valamint stúdió- vagy más környezetben (zenekari próbajátékok, próbaéneklések, oktatás alkalmával) különböző zongorakíséretek professzionális szintű, művészi színvonalú megszólaltatására.

7.5.2.2. Képes zenekari zongora- és csembalószólamok, kórusmű-kíséretek professzionális szintű megszólaltatására.

7.5.2.3. Képes a zongorakísérői feladatok sajátos – koncentrált, ill. váratlan – előadói helyzeteinek fölényes megoldására.

7.5.2.4. Képes nehezebb zongorakíséretek első látás után történő, műhelymunka-szintű megszólaltatására.

7.5.2.5. Elsajátított repertoárjába tartozó zongorakíséreteket, szólamokat képes hosszabb idő eltelte után, rövidebb idejű felkészülés eredményeként is ismét megszólaltatni.

7.5.2.6. Képes a zongorakísérő-korrepetitori tevékenysége alapjául szolgáló források (kották, könyvek) felkutatására, elérésére.

7.5.2.7. A zongorakísérettel előadott művek elsajátítása során képes a folyamat időbeli megtervezésére, gyakorlási metódusok kialakítására, továbbfejlesztésére, a közös munka során muzsikuspartneréhez való nagyfokú alkalmazkodásra.

**c) attitűdje:**

7.5.3.1. Zongorakísérői repertoárját a teljesítendő feladatokhoz igazítva gyakorlatban bővíti, specializálja.

7.5.3.2. Zongorakísérőként megfelelő érzékenységgel viszonyul az általa kísért hangszeres vagy énekes szólisták sajátos, illetve egyéni előadásmódjához.

**d) autonómiája és felelőssége:**

7.5.4.1. A zongorakísérő-korrepetitori tevékenység iránti elköteleződése egyértelműen kialakult.

7.5.4.2. Egyéni teljesítményét a muzsikuspartnerének minőségi elvárásaival és az általános szakmai elvárásokkal egyaránt összhangban tartja.

7.5.4.3. Csoportos előadó-művészeti produkcióinak hangszeres szólamát önálló felkészüléssel sajátítja el.

7.5.4.4. Repertoárja megválasztásának fő szempontjai az általa kísért hangszeresekhez vagy énekesekhez való alkalmazkodás, valamint az értékfeltáró és értékmegőrző szemlélet.

7.5.4.5. Korrepetitori munkája során alkalmazkodik muzsikuspartnerének munkamódszereihez, munkatempójához, művészi elképzeléseihez, ugyanakkor a közös munkában építő jellegű szakmai iránymutatásokat ad.

**9. A mesterképzés jellemzői:**

**9.1. A szakmai ismeretek jellemzői**

9.1.1. A szakképzettséghez vezető tudományágak, szakterületek, amelyekből a szak felépül:

- a hangszeres (szóló) előadó-művészet kapcsolódása a kultúra és a művészeti élet különböző területeihez: 3-31 kredit;

- a zeneművészet elméleti, történeti területei: 10-34 kredit.

9.1.1. A szakirány tudományágai, szakterületei és kreditaránya

9.1.2.1. zongora, csembaló, gitár, harmonika, cimbalom szakirány:

- a szakirány szerinti szóló-hangszeres előadó-művészet 25-55 kredit;

- a szakirány szerinti hangszeres együttjáték 8-32 kredit;

9.1.2.2. zongorakísérő-korrepetitor szakirány:

- hangszeres és énekes zongorakíséret és elméleti háttere: 28-64 kredit;

- társhangszer és hangszeres együttjáték 4-24 kredit;

9.1.2.3. orgona szakirány:

- orgona szólóhangszeres előadó-művészet és specifikus hangszerismeret 25-55 kredit;

- hangszeres együttjáték 3-19 kredit;

- zongora hangszerjáték 4-14 kredit;

8.1.2.4. hárfa, hegedű, mélyhegedű, gordonka, gordon, fuvola, oboa, klarinét, szaxofon, fagott, kürt, trombita, harsona, tuba, ütőhangszer szakirány:

- a szakirány szerinti szólóhangszeres előadó-művészet 18-50 kredit;

- a szakirány szerinti kamarazenei és zenekari hangszerjáték 4-48 kredit.

**8.2.** **Idegen-nyelvi követelmény**

A mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**8.3. Szakmai gyakorlatra vonatkozó követelmények:**

A szakmai gyakorlat a felsőoktatási intézmény tantervében meghatározottak szerinti hangversenyezés.

# KLASSZIKUSBALETT-MŰVÉSZ MESTERKÉPZÉSI SZAK

**1. A mesterképzési szak megnevezése:** klasszikusbalett-művész (Classical Ballet)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles klasszikusbalett-művész

- a szakképzettség angol nyelvű megjelölése: Classical Ballet Artist

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** táncművész alapképzési szak klasszikus balett specializációja.

**4.2. A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: kiegyensúlyozott (40-60 százalék)

- diplomamunka készítéséhez rendelt kreditérték: 10 kredit

- a szabadon választható tantárgyakhoz rendelhető minimális kreditérték**:** 10 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 212

**8. A mesterképzési szak képzési célja, az általános és a szakmai kompetenciák:**

A képzés célja balettművészek képzése, akik a magas szintű technikai felkészültségüket az elméleti tudásukkal egységben kezelni tudják, s mindezekre építve komplex művészi megnyilatkozásra képesek vezető együttesi tagként és szólóművészként a hazai és a nemzetközi művészeti életben egyaránt. A kulturális élet intézményeiben kezdeményező szerepet tudnak betölteni, képviselve a táncművészet sajátos értékeit és pedagógiai elhivatottság birtokában – a tanári mester szak elvégzésével kiegészítve - a jövendő fiatal táncművészek képzésében is részt tudnak venni. Felkészültek tanulmányaik doktori képzésben történő folytatásra.

**Az elsajátítandó szakmai kompetenciák**

**A klasszikusbalett-művész**

**a) tudása:**

**7.1.1.1.** A legmagasabb szinten ismeri és műveli a táncművészet több formanyelvét, azok stílusirányzatait, különös tekintettel az általa választott klasszikus balettére.

7.1.1.2. Mélyreható ismeretekkel rendelkezik a tánc-, zene- és művészettörténet alapvető folyamatairól, melyek nélkülözhetetlenek a professzionális táncművész számára.

7.1.1.3. Ismeri a világ legjelentősebb klasszikus balett repertoárját, s annak a legmagasabb technikai igényű előadóművészi – akár egyéni, akár csoportos - feladatait.

7.1.1.4. Széles ismeretkörrel rendelkezik a táncművészethez kapcsolódó társművészetek kapcsolódási pontjairól (pl. a zene-, a képzőművészet, az irodalom- és színháztörténet terén), melyek segítik alkotói szerepformálásában.

7.1.1.5. A koreográfia művészetének előadóművészi aspektusából való értelmezésével segíteni tudja akár új alkotás létrejöttét, akár a hagyományos művek minél színvonalasabb színpadra állítását.

7.1.1.6. Magas szinten ismei a tánc- és társművészeti alkotásokra vonatkozó etikai szabályokat és az aktuális előadóművészeti törvény.

b) képességei:

7.1.2.1. A tanulmányai során elsajátított technikai és elméleti tudására támaszkodva képes a legmagasabb igényű szerepek művészi tolmácsolására, élmény keltésére és a nagy mesterek klasszikus műveinek megismertetésére és megszerettetésére a ma közönsége számára.

**7.1.2.3.** Alkotó módon képes használni a tevékenysége alapjául szolgáló technikai és művészi forrásokat a táncművészet folyamatosan megújuló arculatának formálására az új alkotások születésénél éppúgy, mint a hagyományos művek továbbvitele során.

**7.1.2.4.** Képes alkalmazkodni a rendezői-koreográfiai utasításokhoz, de önálló koncepció kialakítására is képes a szerepformálások terén, használva saját művészi elgondolásait, kiegészítve a tanulmányai során megszerzett ismeretekkel.

**7.1.2.5.** Képes a saját és mások művészi teljesítményének megítélésére, valamint a táncművek önálló értékelésére, azok stiláris, koreográfiai és esztétikai kontextusában.

**7.1.2.6.** Képespedagógiai elhivatottság birtokában – a tanári mester szak elvégzésével kiegészítve - a jövendő fiatal táncművészeinek képzésében is részt venni egyrész személyes példamutatással és együttműködéssel, másrészt pedagógiai tevékenységgel.

**7.1.2.6.** Képes alkalmazni a tánc- és a társművészetek etikai normáit.

**c) attitűdje:**

**7.1.3.1.** Kiforrott kritikai érzékkel viszonyul a tánc- és a társművészetek stílusirányzataihoz, történeti, valamint kortárs alkotásaihoz és a különböző előadói gyakorlatokhoz, konkrét előadó-művészeti produkciók keretében.

**7.1.3.2.** Aktívan keresi az új ismereteket, módszereket, a kreatív, dinamikus megvalósítási lehetőségeket, miközben elkötelezetta klasszikus balett értékeinek megörzésére és azok alkotó módon történő továbbvitele iránt.

**7.1.3.3.** Aktív együttműködési készségről tesz tanúbizonyságot előadóművészeti feladatai kapcsán akár előadótársaival, akár a rendező-koreográfussal szemben.

**7.1.3.4.** Tudását, szakmaszeretetét és szakmai alázatát az előadóművészeti tevékenysége által terjeszti, mely példamutató az utánpótlásnevelés terén is.

**7.1.3.4.** A táncművészettel kapcsolatos lehetőségek társadalmi igényeit felismeri, azonosítja, s azokra reflektál.

**7.1.3.5.** A tánc- és a társművészetek etikai normáit betartja.

**d) autonómiája és felelőssége:**

**7.1.4.1.** Szakmai identitása egyértelműen kialakult.

**7.1.4.2.** Saját előadóművészeti koncepció megalkotásához, megvalósításához és kifejezéséhez szükséges képességét professzionális szintre fejlesztette.

**7.1.4.3.** Nyitott a hagyományos és az új megközelítést hordozó művészeti alkotások, produkciók megismertetésére, megértetésére a szélesebb értelemben vett társadalomban.

**7.1.4.4.** A táncművészeti közéletben, a köztudat alakításában tevékenyen vállal szerepet nem csupán előadóművészként, de akár együttes-, művelődési intézmény- és szakmai szervezet vezetőjeként.

**7.1.4.5.** Társadalmilag érzékeny és elkötelezett művészeti produkciói célközönségének kiválasztásában és ahhoz történő eljuttatásában.

**7.1.4.6.**  Elkötelezett a tánc- és a társművészetek etikai normái iránt.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

**-** általános- és szakelméleti tárgyak 50 - 60 kredit;

**-** a táncművészethez kapcsolódó gyakorlati tárgyak 50 – 60 kredit.

**9.2. Idegennyelvi követelmény**

A mesterfokozat megszerzéséhez legalább egy élő idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3.** **Szakmai gyakorlat követelményei:**

A szakmai gyakorlat különböző együttesek vezető művészeként vagy saját együttesben végzett szakmai munka.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez a megszerzett professzionális balett művészi színpadi gyakorlat és képesség igazolása szükséges.

# KODÁLY-ZENEPEDAGÓGIA MESTERKÉPZÉSI SZAK

**1. A mesterképzési szak megnevezése:** Kodály-zenepedagógia (Kodály Music Pedagogy)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles Kodály-zenepedagógia szakértő

- a szakképzettség angol nyelvű megjelölése: Expert in Kodály Music Pedagogy

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**Teljes kreditérték beszámításával vehető figyelembe:** bármely alapképzési szak bármely szakiránya

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szak orientációja: gyakorlat-orientált (60-70 százalék)

- a diplomamunka elkészítéséhez rendelt kreditérték: 10 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 212

**8. A mesterképzési szak képzési célja, az általános és a szakmai kompetenciák:**

A képzés célja olyan zenepedagógiai szakemberek képzése, akik Kodály zenepedagógiai koncepciójának átfogó és elmélyült ismerete alapján alkalmasak a zeneoktatás eredményeinek megőrzésére és továbbfejlesztésére. Kiművelt elméleti és gyakorlati ismereteiket képesek a zeneoktatás teljes spektrumának, valamint a zenepedagógia elméletének és gyakorlatának szolgálatába állítani. Eredményesen képviselik a magyar zenei nevelés értékeit és sajátosságait nemzetközi összehasonlításban is. Képviselik, tudatosítják és megvédik a Kodály-koncepció értékeit a zenei nevelés intézményes és azon kívüli keretei között. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**Kodály-zenepedagógia szakértő**

**a) tudása:**

7.1.1.1. Specializált ismeretekkel rendelkezik a magyar népzene kutatási eredményeiről, különös tekintettel Kodály Zoltán etnomuzikológiai tevékenységére.

7.1.1.2. Átfogóan ismeri a népzenei rendszerezés és a népdalelemzés magyar és nemzetközi módszereit.

7.1.1.3. Specializált ismeretekkel rendelkezik a magyar zenetörténet fontosabb zeneszerzőiről, alkotásairól, különösen Liszt és Bartók munkásságáról, valamint Kodály zeneszerzői életművéről és a Kodály, ill. Bartók nemzedékét követő zeneszerző generációk legkiemelkedőbb alkotásairól.

7.1.1.4. Jól tájékozott a XX. századi zenepedagógiai irányzatok és legkiemelkedőbb iskolák tevékenységével kapcsolatban, mélyrehatóan ismeri azok egyedi és közös jellemzőit.

7.1.1.5. Általános pedagógiai és neveléselmélet-tudományi ismeretekkel megalapozott zenepedagógiai tudással rendelkezik.

7.1.1.6. Széleskörű ismeretei vannak Kodály zenepedagógiai koncepciójának a különböző iskola- és képzéstípusokban történő alkalmazási lehetőségeiről.

7.1.1.7. Részletekbe menően ismeri Kodály zenepedagógiai alkotásait.

7.1.1.8. Ismeri a zenepedagógiai tevékenység alapjául szolgáló zeneelméleti hátteret, a különböző zenei stílusokat, műfajokat.

7.1.1.9. Alapvető zenei és technikai ismeretei vannak a zongorajátékról, gyakorlatban elsajátította a zongora szólórepertoár könnyebb műveinek egy részét.

7.1.1.10. Magas szinten ismeri a szóló-, kamara- és a kóruséneklés alapjául szolgáló énektechnikát, gyakorlatban megismerte a középnehéz szólóénekes és nehezebb kamaraénekes, valamint énekkari irodalom legjelentősebb műveinek egy részét.

7.1.1.11. Alapvető énekkari vezénylési ismeretekkel rendelkezik.

7.1.1.12. Átfogó ismeretei vannak az egyszerűbb kórus- és zenekari partitúrák felépítéséről, az azok zongorán történő megszólaltatásához szükséges rendezőelvekről.

**b) képességei:**

7.1.2.1. Népzenei ismereteit a zenepedagógiai szempontok figyelembe vételével hatékonyan alkalmazza saját nemzeti kultúrájához tartozó népzene rendszerezésében.

7.1.2.2. Összefüggéseiben látja a magyar és az egyetemes zenetörténet, ill. zeneirodalom stiláris jellemzőit.

7.1.2.3. Képes önállóan elemezni Kodály zeneműveit, érti a Kodály és Bartók által képviselt XX. századi „új magyar zene” stílusbeli sajátosságait.

7.1.2.4. Képes zenepedagógiai munkájában a kodályi elvekre épülő zenepedagógiai gyakorlat eredményeit hasznosítani, valamint saját pedagógiai eszközöket, esetleg hatékony tanítási módszereket kialakítani.

7.1.2.5. Kodály énekgyakorlatait stílusérzékenységgel és meggyőző zeneiséggel képes megszólaltatni és másokkal elsajátíttatni; e gyakorlatokat pedagógiai munkájában szisztematikusan használja.

7.1.2.6. Képes hallás után felismerni, lejegyezni, valamint memorizálni különböző könnyebb zenei anyagokat.

7.1.2.7. Képes egyszerűbb kórus- és zenekari partitúrák átlátására, zongorán történő megszólaltatására.

7.1.2.8. Képes könnyebb zongoraművek, zongorakíséretek, ill. pedagógiai művek zongorán történő megszólaltatására.

7.1.2.9. Képes középnehéz szólóénekes, valamint kamaraénekes és énekkari művek előadásában való részvételre.

7.1.2.10. Énekkari vezénylési ismereteit zenepedagógiai tevékenysége során hatékonyan alkalmazza.

**c) attitűdje:**

7.1.3.1. Nyitott szemlélettel közelít más zenei kultúrák tradicionális zenéihez, jó ízléssel és zenei érzékenységgel bővíti saját és mások repertoárját.

7.1.3.2. Pedagógiai és művészi tevékenysége során a magyar zeneszerzés, ill. a magyar zene egészének kiemelt szerepet ad.

7.1.3.3. Kreatívan ötvözi a különböző zenepedagógiai irányzatok gyakorlati eredményeit, tanítási szituációban a zenei célok maximális figyelembe vételével mindig rugalmasan választja ki a legmegfelelőbb módszereket.

7.1.3.4. Zenepedagógiai munkáját előadóművészi hitelesség jellemzi.

7.1.3.5. Kritikai megértéssel viszonyul a zeneirodalom történeti és kortárs alkotásaihoz, valamint a különböző zenei előadói gyakorlatokhoz, konkrét művészeti produkciókhoz.

7.1.3.6. Törekszik a vokális előadó-művészeti tevékenységben való rendszeres részvételre.

**d) autonómiája és felelőssége:**

7.1.4.1. A népzenei dalkincsből művészi érzékenységgel választja ki az iskolai zenei nevelés céljainak eléréséhez esztétikai és pedagógiai szempontból alkalmas repertoárt.

7.1.4.2. A magyar népzenekutatás eredményeit szakszerűen, magas színvonalon közvetíti mások számára.

7.1.4.3. Felelősséget érez a magyar zene kiemelkedő alkotásainak nemzetközi terjesztésére.

7.1.4.4. Pedagógiai munkáját folyamatosan magas fokú művészi teljesítmény jellemzi.

7.1.4.5. Szakszerűen és autentikusan közvetíti a kodályi zenepedagógia egyetemes értékeit.

7.1.4.6. Folyamatosan figyelemmel kíséri a zenepedagógiával kapcsolatos tudományos élet eseményeit, valamint a megjelenő nemzetközi publikációkat.

**9. A mesterképzés jellemzői:**

**9.1. A szakmai ismeretek jellemzői**

9.1.1. A szakképzettséghez vezető tudományágak, szakterületek, amelyekből a szak felépül - a zeneművészet elméleti és történeti háttere 20-50 kredit;

- zenepedagógia: 10-38 kredit;

- Kodály zeneszerzői és zenepedagógiai munkássága 5-15 kredit;

- vokális és hangszeres előadó-művészet 20-50 kredit.

9.1.2. A képző intézmény által ajánlott speciális ismeret kreditaránya a képzés egészén belül legfeljebb 30 kredit.

**8.2.** **Idegen-nyelvi követelmény**

A mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**8.3. Szakmai gyakorlatra vonatkozó követelmények:**

A felsőoktatási intézmény tantervében meghatározott iskolai gyakorlat.

**8.4. A képzés megkülönböztető speciális jegyek:**

A képzés elsősorban külföldi hallgatók részvételével, idegen (angol) nyelven folyik.

# KOREOGRÁFUS MESTERKÉPZÉSI SZAK

**1. A mesterképzési szak megnevezése:** koreográfus (Choreography)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles koreográfus

- a szakképzettség angol nyelvű megjelölése: Choreographer

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** a koreográfus, a táncos és a próbavezető alapképzési szak.

**4.2. A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: kiegyensúlyozott (40-60százalék);

- a diplomamunka készítéséhez rendelt kreditérték: 10 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 212

**8. A mesterképzési szak képzési célja, az általános és a szakmai kompetenciák:**

 A képzés célja koreográfusok képzése, akik magas szintű szakmai tudásuk és művészi adottságaik kibontakoztatásával képesek alkotói gondolataikat a tánc formanyelvein megfogalmazni önálló, eredeti koreográfiák készítésével. Művészi és értelmiségi felkészültségüknél fogva képesek aktív szerepet betölteni az ország kulturális életében, alkalmasak táncművészeti intézmények vezetésére, vezető koreográfusi tevékenység ellátására. Magas szinvonalú alkotásaik megfelelnek a nemzetközi elvárásoknak is. Felkészültségük alapján alkalmasak tanulmányaik doktori képzésben történő folytatásra.

**Az elsajátítandó szakmai kompetenciák**

**A koreográfus**

**a) tudása:**

**7.1.1.1.** Mélyreható ismeretekkel rendelkezik a tánctörténet meghatározó folyamatairól, azok eredményeiről és hatásairól, a mai kor alkotói tevékenységeire kiható, valamint az azt alkalmazó művekről. Ismeri a világ legkiemelkedőbb táncegyütteseit és a legújabb koreográfiai törekvéseket.

**7.1.1.2.** Ismeri a táncművészet megismerhető (rögzített: film, video, dvd) legjelentősebb alkotásait, valamint ezen koreográfiák alapjául szolgáló és az általa használni kívánt táncformanyelveket, melyek ismeretében akár önálló formanyelvet is kialakít gondolatainak megfogalmazása érdekében.

**7.1.1.3.** Magas szintű ismeretekkel rendelkezik alkotásainak új művészethordozó eszközökön való megjelenítésére a közönséghez való eljuttatás érdekében.

**7.1.1.4.** Szerteágazó ismeretekkel rendelkezik a táncművészethez kapcsolódó társművészetek kapcsolódási pontjairól (a zene-, a képzőművészet, az irodalom- és színháztörténet terén). Ismeri ezen művészeti ágak legkorszerűbb törekvéseit, melyet használni is tud alkotói gondolati érdekében.

**7.1.1.5.** Mélyrehatóan ismeri a különböző típusú együttesek felépítését, szervezeti rendjét és működési formáit, gazdálkodásának rendjét, valamint a működési feltételekhez szükséges anyagi források előteremtésének lehetőségeit, a pályázati rendszereket.

**7.1.1.6.** Magas szinten ismei a tánc- és társművészeti alkotásokra vonatkozó etikai szabályokat és szerzői jogot.

**b) képességei:**

**7.1.2.1.** A tanulmányai során elsajátított tudására támaszkodva képes akár egész estét betöltő önálló művek létrehozására, betanítására és megrendezésére, vagy alkalmazott koreográfiák készítésére, alkotótársként együttműködve a rendezővel (opera, operett, musical esetén, prózai előadás esetén).

**7.1.2.2.** A tanulmányai során szerzett tapasztalatokra támaszkodva képes a tudásanyag feldolgozására és kezelésére, valamint a táncművészeten kívül is képes kifinomult kritikai ítélőképesség használatára.

**7.1.2.3.** Alkotó módon képes használni a tevékenysége alapjául szolgáló technikai, anyagi és információs forrásokat a táncművészet folyamatosan megújuló arculatának formálására.

**7.1.2.4.** Képes érvényesíteni saját művészeti elgondolásait a tanulmányai során megszerzett kommunikációs és pszichológiai ismeretei segítségével az alkotótársakkal, valamint az előadóművészekkel történő együttműködés során.

**7.1.2.5.** Képes felhasználni a művészetének hatásmechanizmusáról szerzett ismereteit a közönséggel való kapcsolatteremtés létrehozására a művein keresztül.

**7.1.2.6.** Képes a táncművek önálló értékelésére, azok stiláris, kompozíció-technikai és esztétikai kontextusában.

**7.1.2.7.** Képes alkalmazni a táncművészet és a társművészetek etikai normáit.

**c) attitűdje:**

**7.1.3.1.** Kiforrott kritikai érzékkel viszonyul a tánc- és színházművészet stílusirányzataihoz, történeti, valamint kortárs alkotásaihoz, a különböző előadói gyakorlatokhoz, konkrét előadó-művészeti produkciókhoz.

**7.1.3.2.** Aktívan keresi az új ismereteket, módszereket, a kreatív, dinamikus megvalósítási lehetőségeket.

**7.1.3.3.** A táncművészettel kapcsolatos lehetőségek társadalmi igényeit felismeri, azonosítja, s azokra reflektál.

**7.1.3.4.** Művészi attitűdjét a humanista gondolatok irányítják,társadalmilag érzékeny és elkötelezett művészeti alkotásai/produkciói témájának megválasztásában és azok létrehozásában.

**7.1.3.5.** A tánc- és a társművészetek etikai normáit betartja.

**d) autonómiája és felelőssége:**

**7.1.4.1.** Szakmai identitása egyértelműen kialakult.

**7.1.4.2.** Saját művészeti koncepció megalkotásához, megvalósításához és kifejezéséhez szükséges képességét professzionális szintre fejlesztette.

**7.1.4.3.** Nyitott a hagyományos és az új megközelítést hordozó művészeti alkotások, produkciók megismertetésére, megértetésére a szélesebb értelemben vett társadalomban.

**7.1.4.4.** Társadalmilag érzékeny és elkötelezett művészeti alkotásai/produkciói célközönségének kiválasztásában és ahhoz történő eljuttatásában.

**7.1.4.5.**  Elkötelezett a táncművészet és a társművészetek etikai normái iránt.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- általános- és szakelméleti tárgyak: 50 - 60 kredit;

- a táncművészethez kapcsolódó gyakorlati tárgyak: 50 – 60 kredit.

**9.2. Idegennyelvi követelmény**

A mesterfokozat megszerzéséhez legalább egy élő idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3.** **Szakmai gyakorlat követelményei:**

A szakmai gyakorlat tánc formanyelvén megfogalmazott alkotás létrehozása, betanítása és bemutatása intézményi, együttesi keretek között vagy más alkotóval együttműködve.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez a tánctechnikák alapjául szolgáló mozgásrendszerek terén szerzett képesség, valamint előadói vagy koreográfusi vagy próbavezetői gyakorlat igazolása.

# KORTÁRSTÁNC MŰVÉSZ MESTERKÉPZÉSI SZAK

**1. A mesterképzési szak megnevezése:** kortárstánc művész (Contemporary Dance)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles kortárstánc művész

- a szakképzettség angol nyelvű megjelölése: Contemporary Dance Artist

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** táncművész alapképzési szak moderntánc, kortárstánc specializációja.

**4.2. A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: kiegyensúlyozott (40-60százalék)

- a diplomamunka elkészítéséhez rendelt kreditérték: 10 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 212

**8. A mesterképzési szak képzési célja, az általános és a szakmai kompetenciák:**

 A képzés célja kortárstánc művészek képzése, akik a magas szintű technikai felkészültségüket az elméleti tudásukkal egységben kezelni tudják, s mindezekre építve komplex művészi megnyilatkozásra képesek vezető együttesi tagként és szólóművészként a hazai és a nemzetközi művészeti életben egyaránt. A kulturális élet intézményeiben kezdeményező szerepet tudnak betölteni, képviselve a táncművészet sajátos értékeit és pedagógiai elhivatottság birtokában – a tanári mester szak elvégzésével kiegészítve - a jövendő fiatal táncművészek képzésében is részt tudnak venni. Felkészültek tanulmányaik doktori képzésben történő folytatásra.

**Az elsajátítandó szakmai kompetenciák**

**A kortárstánc művész**

**a) tudása:**

**7.1.1.1.** Mélyreható ismeretekkel rendelkezik a tánc-, zene- és művészettörténet alapvető folyamatairól, melyek nélkülözhetetlenek a professzionális táncművész számára.

**7.1.1.2.** A legmagasabb szinten ismeri a kortárstánc formanyelvét, azok stílusirányzatait, de járatos a táncművészet más formanyelveiben is, melyek szükségesek előadóművészeti tevékenységéhez.

**7.1.1.3.** Ismeri a világ legjelentősebb kortárs együtteseit, azok repertoárját.

**7.1.1.4.** Széles ismeretkörrel rendelkezik a táncművészethez kapcsolódó társművészetek kapcsolódási pontjairól (pl. a zene-, a képzőművészet, az irodalom- és színháztörténet terén), melyek segítik alkotói szerepformálásában.

**7.1.1.5.** A koreográfia művészetének előadóművészi aspektusából való értelmezésével segíteni tudja akár új alkotás létrejöttét, akár a kész művek minél színvonalasabb színpadra állítását.

**7.1.1.6.** Magas szinten ismeri a tánc- és társművészeti alkotásokra vonatkozó etikai szabályokat, valamint az aktuális előadóművészeti törvényt.

**b) képességei:**

**7.1.2.1.** A tanulmányai során elsajátított technikai és elméleti tudására támaszkodva képes a legmagasabb igényű szerepek művészi tolmácsolására.

**7.1.2.3.** Alkotó módon képes használni a tevékenysége alapjául szolgáló technikai és művészi forrásokat a táncművészet folyamatosan megújuló arculatának formálására az új alkotások születésénél éppúgy, mint a kész művek repertáron tartásánál.

**7.1.2.4.** Képes alkalmazkodni a rendezői-koreográfiai utasításokhoz, de önálló koncepció kialakítására is képes a szerepformálások terén, használva saját művészi elgondolásait, kiegészítve a tanulmányai során megszerzett ismeretekkel.

**7.1.2.5.** Képes a saját és mások művészi teljesítményének megítélésére, valamint a táncművek önálló értékelésére, azok stiláris, koreográfiai és esztétikai kontextusában.

**7.1.2.6.** Képespedagógiai elhivatottság birtokában – a tanári mester szak elvégzésével kiegészítve - a jövendő fiatal táncművészeinek képzésében is részt venni egyrész személyes példamutatással és együttműködéssel, másrészt pedagógiai tevékenységgel.

**7.1.2.6.** Képes alkalmazni a tánc- és a társművészetek etikai normáit.

**c) attitűdje:**

**7.1.3.1.** Kiforrott kritikai érzékkel viszonyul a tánc- és a társművészetek stílusirányzataihoz, történeti, valamint kortárs alkotásaihoz és a különböző előadói gyakorlatokhoz, konkrét előadó-művészeti produkciók keretében.

**7.1.3.2.** Aktívan keresi az új ismereteket, módszereket, a kreatív, dinamikus megvalósítási lehetőségeket.

**7.1.3.3.** Aktív együttműködési készségről tesz tanúbizonyságot előadóművészeti feladatai kapcsán akár előadótársaival, akár a rendező-koreográfussal szemben.

**7.1.3.4.** Tudását, szakmaszeretetét és szakmai alázatát az előadóművészeti tevékenysége által terjeszti, mely példamutató az utánpótlásnevelés terén is.

**7.1.3.4.** A táncművészettel kapcsolatos lehetőségek társadalmi igényeit felismeri, azonosítja, s azokra reflektál.

**7.1.3.5.** A tánc- és a társművészetek etikai normáit betartja.

**7.1.3.6.** Nyitott a hagyományos és az új megközelítést hordozó művészeti alkotások, produkciók megismertetésére, megértetésére a szélesebb értelemben vett társadalomban.

**d) autonómiája és felelőssége:**

**7.1.4.1.** Szakmai identitása egyértelműen kialakult.

**7.1.4.2.** Saját előadóművészeti koncepció megalkotásához, megvalósításához és kifejezéséhez szükséges képességét professzionális szintre fejlesztette.

**7.1.4.3.** A táncművészeti közéletben, a köztudat alakításában tevékenyen vállal szerepet nem csupán előadóművészként, de akár együttes-, művelődési intézmény- és szakmai szervezet vezetőjeként.

**7.1.4.4.** Társadalmilag érzékeny és elkötelezett művészeti alkotásai/produkciói célközönségének kiválasztásában és ahhoz történő eljuttatásában.

**7.1.4.5.**  Elkötelezett a tánc- és a társművészetek etikai normái iránt.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

**-** általános- és szakelméleti tárgyak: 50 - 60 kredit;

**-** a táncművészethez kapcsolódó gyakorlati tárgyak: 50 – 60 kredit.

**9.2. Idegennyelvi követelmény**

A mesterfokozat megszerzéséhez legalább egy élő idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3.** **Szakmai gyakorlat követelményei:**

A szakmai gyakorlat különböző együttesek vezető művészeként vagy saját együttesben végzett szakami munka.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez a megszerzett professzionális balettművészi színpadi gyakorlat és képesség igazolása szükséges.

# KÓRUSKARNAGY MESTERKÉPZÉSI SZAK

**1. A mesterképzési szak megnevezése:** kóruskarnagy (Choral Conducting)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles kóruskarnagy művész

- a szakképzettség angol nyelvű megjelölése: Choral Conductor

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** az előadó-művészet alapképzési szak zenekar- és kórusvezetés szakiránya.

**4.2. Meghatározott kreditek teljesítésével vehetők figyelembe továbbá:** az előadó-művészet alapképzési szak zenekar- és kórusvezetés szakiránytól eltérő szakirányai, valamint az alkotóművészet és muzikológia alapképzési szak valamennyi szakiránya.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szak orientációja: kiemelten gyakorlat-igényes (70-80 százalék)

- a diplomamunka elkészítéséhez (diplomahangversenyhez) rendelt kreditérték: 15 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 212

**8. A mesterképzési szak képzési célja, az általános és a szakmai kompetenciák:**

A képzés célja kóruskarnagyok képzése, akik szolgálják és terjesztik a magyar és az egyetemes énekkari kultúra értékeit. Tájékozottak az énekkari művészet repertoárjában, ennek gyakorlati alkalmazásában. Képesek az énekkari művészet különböző ágazatainak ismeretében új együttesek létrehozására és különböző típusú énekkarok irányítására. Kiművelt elméleti, vokális és hangszeres képességeiket egyéni módon alkalmazzák az énekkari művészet területén. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A kóruskarnagy művész**

**a) tudása:**

7.1.1.1. Specializált ismeretekkel rendelkezik a klasszikus zenei előadó-művészettel kapcsolatos zenei elméleti, történeti háttérről, a zeneirodalom speciális területeinek fontosabb alkotásairól.

7.1.1.2. Specializált ismeretekkel rendelkezik a zenei előadó-művészeti tevékenységgel kapcsolatos menedzsment elveiről, szempontjairól és szerzői jogról.

7.1.1.3. Magas szinten ismeri a kóruskarnagyi/énekkari előadó-művészetre vonatkozó etikai szabályokat.

7.1.1.4. Behatóan ismeri az énekkari vezényléshez tartozó zenei tudáselemeket, technikai eszköztárat.

7.1.1.5. Az énekkari művekre, azok előadására vonatkozóan széleskörű ismeretei vannak a különböző stílusokról, műfajokról, előadásmódokról.

7.1.1.6. Mélyreható ismeretei vannak az énekkari munka folyamatáról, a dirigens funkciójáról, a próbatechnikákról, a színpadi szereplés sajátos követelményeiről, valamint az énekkari művészet nagy mestereinek művészetéről.

7.1.1.7. Gyakorlatban elsajátította az énekkari irodalom műveinek jelentős részét, széleskörű rálátása van az énekkari irodalom más részeire.

7.1.1.8. Specializált ismeretekkel rendelkezik a kóruskarnagyi tevékenysége alapjául szolgáló forrásokról (kották, könyvek) és azok fellelhetőségéről, az énekkari irodalom speciális részei felkutatásának módjáról, lehetőségeiről.

7.1.1.9. Behatóan ismeri a szóló- kamara- és a kóruséneklés alapjául szolgáló énektechnikát, gyakorlatban megismerte a középnehéz szólóénekes, valamint a teljes énekkari irodalom legjelentősebb műveit.

7.1.1.10. Magas szintű zenei és technikai ismeretei vannak a zongorajátékról, gyakorlatban elsajátította a zongora szólóirodalom középnehéz technikai igényű műveinek egy részét.

**b) képességei:**

7.1.2.1. Képes az általa tanult és más zeneművek önálló értékelésére, azok stiláris, kompozíció-technikai, esztétikai kontextusában.

7.1.2.2. Elméleti ismeretei alapján képes saját előadó-művészetével kapcsolatban szóban vagy írásban kifejezni gondolatait.

7.1.2.3. Önállóan vagy csoportosan (illetve más művészeti ágak szereplőivel együttműködésben) végzett zenei előadó-művészeti tevékenysége kapcsán képes saját művészeti tevékenységébe más művészeti ágak elemeit beemelni; az együttműködés során hatékony kommunikációra képes.

7.1.2.4. Képes érvényesíteni kóruskarnagyi előadó-művészeti tevékenységének feltételrendszerére, megfelelő körülményeire vonatkozó önálló elvárásait; ennek érdekében hatékonyan, meggyőzően kommunikál.

7.1.2.5. Képes a zenei és kulturális élet intézményeiben a szakmai illetékességének megfelelő irányítási tevékenységet végezni.

7.1.2.6. Képes alkalmazni a kóruskarnagyi/énekkari előadó-művészet etikai normáit.

7.1.2.7. Képes különböző stílusú, műfajú énekkari műveket pódiumhelyzetben, valamint stúdió- vagy más környezetben egyaránt magabiztosan, önálló művészi elképzeléseinek érvényre juttatásával, megfelelő ízléssel, megjelenítő erővel, élményt szerzően vezényelni.

7.1.2.8. A tanulmányai során elsajátított tudásra támaszkodva, felhalmozott eszköztárából adekvát módon választva képes koncentrált, ill. váratlan előadói helyzetek, új megközelítést igénylő feladatok fölényes megoldására.

7.1.2.9. Az énekkari művek előadására történő felkészítés során képes a folyamat időbeli megtervezésére, próbatechnikák önálló alkalmazására, irányítói feladatok önálló elvégzésére.

7.1.2.10. Az elsajátított repertoárjába tartozó zeneműveket képes hosszabb idő eltelte után, rövidebb idejű felkészülés eredményeként is ismét előadni.

7.1.2.11. Képes az önálló műsorválasztásra, repertoárjának bővítésére, önálló művészi elképzelések megvalósítására.

7.1.2.12. Kóruséneklésben szerzett ismeretei és gyakorlata alapján képes énekkari művek előadásában való részvételre.

7.1.2.13. Képes középnehéz zongoraművek, zongorakíséretek megszólaltatására, énekkari művek betanítása során azok zongorán történő demonstrálására.

**c) attitűdje:**

7.1.3.1. Nyitott a zenei előadó-művészeti tevékenységgel kapcsolatos kérdések elméleti megközelítésére.

7.1.3.2. Kiforrott kritikai érzékkel viszonyul a különböző stílusirányzatokhoz, zeneművekhez.

7.1.3.3. Aktívan keresi az összművészeti vagy multidiszciplináris produkciókban való részvétel lehetőségét.

7.1.3.4. Nyitott saját előadó-művészeti tevékenységének szélesebb társadalmi körben történő megismertetésére.

7.1.3.5. A kóruskarnagyi/énekkari előadó-művészet etikai normáit betartja.

7.1.3.6. Vezénylési, kórusvezetői ismereteit folyamatosan fejleszti.

7.1.3.7. Törekszik arra, hogy az előadott művek stílusa és műfaja tekintetében előadóművészi gyakorlata minél szélesebb kört öleljen fel vagy specializálódjon.

7.1.3.8. Kiforrott kritikai érzékkel viszonyul saját és mások előadó-művészeti teljesítményéhez, a különböző előadói gyakorlatokhoz, konkrét zenei produkciókhoz.

7.1.3.9. Zenei gondolkodását magas fokú kreativitás jellemzi.

7.1.3.10. Kóruskarnagyi repertoárját bővíti, specializálja.

7.1.3.11. Törekszik a vokális előadó-művészeti tevékenységben való rendszeres részvételre.

**d) autonómiája és felelőssége:**

7.1.4.1. Előadó-művészeti tevékenységével kapcsolatos zenei ismereteit elméleti háttérismeretek közvetítésével is megosztja másokkal.

7.1.4.2. Folyamatosan, a kóruskarnagyi tevékenységének területén túl is figyelemmel kíséri a zenei élet eseményeit, a zenei multimédiás-, kotta- és könyvkiadást, az írásos zenei publikációkat.

7.1.4.3. Összművészeti, illetve multidiszciplináris tevékenységekben is autonóm módon és felelősen tevékenykedik.

7.1.4.4. Törekszik előadó-művészeti produkciói célközönségének kiválasztására, a produkciók célközönséghez történő eljuttatására, a közönségnevelésben való részvételre.

7.1.4.5. Elkötelezett a kóruskarnagyi/énekkari zenei előadó-művészet etikai normái iránt.

7.1.4.6. Kóruskarnagy-művészi elkötelezettsége, személyiségének művészi karaktere egyértelműen kialakult.

7.1.4.7. Egyéni teljesítményét a szakterület minőségi elvárásaival összhangban tartja.

7.1.4.8. Rendszeresen kezdeményezi különböző énekkari és más zenei produkciók létrehozását, azokban irányító, formáló szerepet tölt be.

7.1.4.9. Repertoárját önállóan, értékfeltáró és értékmegőrző szemlélettel választja meg.

7.1.4.10. Kóruskarnagyi tevékenységének egyéni és csoportos vonatkozásában egyaránt felelősséget érez.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- a kóruskarnagyi előadó-művészeti tevékenység kapcsolódása a kultúra és a művészeti élet különböző területeihez 3-15 kredit;

- a kóruskarnagyi előadó-művészet elméleti, történeti ismeretei 8-22 kredit;

- kóruskarnagyi előadó-művészet 30-56 kredit;

- vokális és hangszeres előadó-művészet 22-42 kredit.

**9.2. Idegennyelvi követelmény**

A mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3. Szakmai gyakorlat követelményei:**

A szakmai gyakorlat felsőoktatási intézmény tantervében meghatározottak szerinti hangversenyezés.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma

- a zeneművészet elméleti, történeti területeiről 30 kredit;

- kóruskarnagyi előadó-művészet vagy annak kapcsolódó elméleti ismereteinek területéről: 5 kredit.

A mesterképzésbe való felvétel feltétele, hogy a hallgató legalább 20 kredittel rendelkezzen. A hiányzó krediteket a felsőoktatási intézmény tanulmányi és vizsgaszabályzatában meghatározottak szerint meg kell szerezni.

# látványtervező művész MESTERKÉPZÉSI SZAK

1. **A mesterképzési szak megnevezése:** látványtervező művész (Production Design)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA);

 - szakképzettség: okleveles látványtervező művész

 - a szakképzettség angol nyelvű megjelölése: Production Designer

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe**: a látványtervezés, az alkalmazott látványtervezés, az animáció alapképzési szak.

**4.2. A 9.5. pontban meghatározott kreditek teljesítésével vehetők figyelembe továbbá**: az építőművészet, a formatervezés, a textiltervezés és a mozgókép alapképzési szak.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: gyakorlat-orientált (60-70százalék)

- a diplomamunka elkészítéséhez rendelt kreditérték: 10 kredit

- intézményen kívüli összefüggő gyakorlati képzés minimális kreditértéke: 8 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása**: 214

**8. A mesterképzési szak képzési célja, és a szakmai kompetenciák:**

A képzés célja látványtervező művész szakemberek képzése, akik a látványtervezői tudás fogalmi és gyakorlati ismeretei és megfelelő tervezői készségek birtokában alkalmasak a magyar és az egyetemes vizuális színházi és mozgófilmes kultúra szolgálatára és terjesztésére. Szakismereteikkel segítségére tudnak lenni a színház- és mozgóképművészet többi ágának is. A látványtervezés funkcionális, művészi és közéleti (társadalomtudományi, kultúraantropológiai, szociológiai) problematikájában képesek mérvadó vélemény kialakítására, és a látványtervezés különböző szakterületein kezdeményező, vezető tervezői, művészeti műhelyt vezető szerep betöltésére. Választott specializációjuknak megfelelően a színházi vagy a mozgóképes látványtervezés területén helyezkedhetnek el. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A látványtervező művész**

1. **tudása**
2. Általános és specializált ismeretekkel rendelkezik a kortárs színház- és mozgóképművészet folyamatairól és koncepcióiról, a látványtervezés alkotói tevékenységének alapjául szolgáló kognitív megismerésre kész művészi magatartásról, a tudományt és művészetet egységben látó szemléletről, az új médiumok használatával létrehozható autonóm művészeti tevékenység lehetőségeiről.
3. Specializált ismeretekkel rendelkezik a látványtervezésben végzett kutatás/forrásgyűjtés alapjául szolgáló módszerekről, megvalósítási irányokról, lehetőségekről.
4. Specializált ismeretekkel rendelkezik a látványtervezés főbb elméleteiről, alapelveinek, stíluskorszakainak és irányzatainak, fontosabb alkotásainak részterületeiről. Ismeri a látvány történetét és stílustörténetét.
5. Behatóan ismeri a látványtervezésben végzett alkotói tevékenységek alapjául szolgáló anyagokat, gyártási technológiákat, médiatechnikákat, innovatív technikákat, valamint a tevékenységek végzésének körülményeit.
6. Behatóan ismeri a látvány és a színház, valamint a mozgókép kapcsolatát.
7. Behatóan ismeri a speciális vizuális alkotótechnikákat, a speciális tervezői programokat (szoftvereket) és a digitális technikákat.
8. Szerteágazó ismeretekkel rendelkezik a látványtervezés egyes részei, továbbá a saját és más művészeti ágak- színház és mozgóképművészet alkotóival, rendező, koreográfus, operatőr, színész, táncos stb.- más szakterületek közötti kapcsolódási pontokról, valamint az alkotó – és előadó – művészeti területek közötti dinamikus kölcsönhatásról.
9. Behatóan ismeri a független, a magán, a költségvetési színházak és a mozgókép gyártási körülményeket, pályázási lehetőségeket, szakmaként, illetve a kulturális intézményrendszer részeként való működését.
10. Képes az alkotói gyakorlat során új megközelítések, tudatosság és széleskörű átlátás kialakítására, előadó-művészeti és narratív folyamatokban való gondolkodásra, és ennek vizuális, színházi körülmények közötti, vagy mozgóképen való megjelenítésére.
11. Magas szinten tudatában van a színház- és mozgókép-művészeti alkotások társadalmi felelősségének, s képes ennek megfelelően alkotni.
12. Magas szinten tudatában van a színház- és mozgóképművészetre vonatkozó etikai szabályokkal és szerzői jogokkal.

**b) képességei**

1. Képes autonóm látványtervezői tevékenysége során elképzeléseit intuitíven megalkotni, megvalósítani, képes kreatívan cselekedni és reagálni komplex, váratlanul előálló és új stratégiai megközelítést követelő helyzetekben; felhalmozott eszköztárából képes adekvát módon választani.
2. Képes művészi alkotását a gyakorlat lehetőségei között széleskörű, akár innovatív technológiákkal a megvalósítás útjára terelni, s a gyártókkal megfelelően kommunikálni.
3. Képes az alkotói, látványtervezői gyakorlat során új megközelítések, tudatosság és széleskörű átlátás kialakítására, előadó-művészeti és narratív folyamatokban való gondolkodásra.
4. Alkotó módon képes használni a tevékenysége alapjául szolgáló technikai, anyagi és információs forrásokat, alkotó módon követi a kortárs technológiákat, s képes megfigyeléseit látványtervezői alkotásaiban átértelmezve alkalmazni.
5. Alkotó módon képes a látványtervezés szakmai követelményeinek különféle környezetben előadó-művészeti és mozgóképes műfajban való megfelelésére, a színházi alkotás során a rendező- dramaturg-jelmez- és bábtervező-látványtervező alkotói körben történő együttműködésre, a mozgóképi alkotás során a rendező-operatőr-látványtervező alkotói körben történő együttműködésre.
6. Képes a színházművészeti és mozgókép-művészeti alkotások látvány szempontú önálló értékelésére, azok stiláris, kompozíció-technikai, tartalmi, esztétikai kontextusában.
7. Elemzi a narratív művet (dráma, forgatókönyv) amelyet a kortárs látványművészet kontextusába helyez.
8. Rendelkezik mindazzal a rutin technikai képességgel, amely lehetővé teszi, hogy önálló művészi elképzeléseit egyéni módon és szakmai biztonsággal valósítsa meg, mind a színház, mind a mozgóképművészet területén.
9. Képes a színházi illetve mozgóképes alkotó-team tagjaként önállóan (vagy más művészeti ágak szereplőivel együttműködésben) saját művészeti tevékenységébe más művészeti ágak elemeit beemelni, e területek közötti egyensúlyt fenntartani; az együttműködés során hatékonyan kommunikálni.
10. Képes érvényesíteni önálló elvárásait aszínházi, illetve mozgóképes alkotó-team tagjaként, valamint annak feltételrendszere, megfelelő körülményei érdekében hatékonyan, meggyőzően kommunikál.
11. Képes alkalmazni a színházi, illetve mozgóképes szakterület etikai normáit.
12. Képes saját és alkotásaik felhasználói tekintetében művészeti tevékenységüket környezet- és egészségtudatos módon megszervezni, ezen belül a megfelelő munkakörnyezetet kialakítani, a megfelelő anyagokat, eszközöket megválasztani

**c) attitűdje:**

1. Aktívan keresi az új ismereteket, figyelemmel kíséri a színház, az előadó-művészet és mozgókép művészet legújabb módszereit, kreatív, dinamikus megvalósítási lehetőségeit.
2. Törekszik arra, hogy munkájához való hozzáállása szellemileg mindig nyitott, reflektív, kísérletező legyen, alkotó módon vegyen részt művészeti produkciók, önálló alkotások létrehozásában.
3. Nyitott szellemmel fordul saját művészeti ágának mások által megvalósított alkotásai felé, s képes saját munkásságába beépíteni a levont tapasztalatokat.
4. A saját művészeti tevékenységével kapcsolatos társadalmi igényeket felismeri, azonosítja, világnézetének megfelelően azokra reflektál.
5. Aktívan keresi az együttműködést más művészeti ágak/ más szakterületek szereplőivel.
6. Társadalmilag elkötelezett és érzékeny művészeti alkotásai témájának megválasztásában és azok létrehozásában.
7. Szakmája etikai normáit betartja.

**d) autonómiája és felelőssége:**

1. Szakmai identitása, világszemlélete egyértelműen kialakult, alkotásai ezzel harmóniában születnek.
2. Saját művészeti alkotása az előadó-művészeti team koncepciójába illeszkedik, és autonóm értéket képvisel, amelyet önállóan és professzionálisan valósít meg.
3. Rendszeresen kezdeményez, vezet és formál projekteket, performanszokat, installációkat.
4. Felelősségteljesen végzi a hagyományos és az új megközelítést hordozó előadó-és mozgókép-művészeti alkotások, produkciók társadalmi megismertetését és megértetését.
5. Összművészeti, illetve multidiszciplináris tevékenységekben is autonóm módon és felelősen tevékenykedik.
6. Művészeti ismereteit felelősséggel osztja meg másokkal.
7. A megszerzett tudásával, autentikus képzelő erejével, ízlésével és technikai ismereteivel vesz részt új művek létrehozásában.
8. A művészeti közélet, köztudat alakításában tevékenyen vesz részt.
9. Készen áll vezető tervezőként a látványtervezői csapat (art department) irányítására.
10. Társadalmilag elkötelezett és érzékeny művészeti alkotásai célközönségének kiválasztásában és ahhoz történő eljuttatásában.
11. Betartja a színházi és mozgóképes produkciók felépítésének, működésének, szervezetének szabályozott kereteit.

**Színházi látványtervezés specializáción továbbá:**

**tudása:**

- Specializált ismeretekkel rendelkezik a színházi látványtervezésről (díszlet, jelmez, báb).

- Magas szinten ismeri az előadó-művészetre és azon belül a látványtervezésre vonatkozó etikai szabályokat és szerzői jogokat, a színházi gazdasági menedzsmentet.

**képességei:**

* Az elsajátított mesterségbeli tudásra művészi alkotómódszerek változatos tárházát alkalmazza.
* Magas szinten képes követni és önállóan alkalmazni az előadó-művészet komplex látványvilágának különböző globális lehetőségeit, innovatív vívmányait.
* A képzés során elsajátított világítástervezési, számítógépes tervezési, színpadtechnikai és kivitelezési speciális ismereteit gyakorlatban alkalmazza.
* Önálló tervezés-filozófiai elképzeléseit, az előadó-művészeti alkotás egységes látványát a tanult ismeretek alapján, magas színvonalon képes megvalósítani, illetve megteremteni.
* Az alkotói gyakorlat során képes az új megközelítéseket nyitottan fogadni, tudatosság és széleskörű átlátás jellemzi munkáját. Az előadó-művészeti és narratív folyamatokban való gondolkodás jellemzi alkotótevékenységét.
* Kiemelkedő színvonalon képes alkotni a színházi látványtervezés szakmai követelményeinek különféle környezetében.
* A színházi alkotómunka során, szakmai autonómiájának megőrzése mellett, magas szinten képes a rendező,- dramaturg,-jelmez,- és bábtervező-látványtervező alkotói körben történő együttműködésre.
* A színházi team-munkában képes érvényesíti saját művészeti elképzelését/tevékenységét, valamint annak feltételrendszerére, megfelelő körülményeire vonatkozó önálló elvárásait; ennek érdekében hatékonyan, meggyőzően kommunikál.

**Mozgóképes látványtervezés specializáción továbbá:**

**tudása:**

* Specializált ismeretekkel rendelkezik a hosszabb előkészítést és alapos alkotóművészeti tudást igénylő nagyjátékfilmes, művész filmes, kísérleti filmes, valamint a kereskedelmi jellegű, rövidebb, intenzívebb gyártási időt igénylő látványtervezési technikákról ismerve a televíziós (digitális televíziózás), a reklám, és az animációs látványtervezés területének elvárásait is.
* Magas szinten ismeri a művészeti ágára vonatkozó szakmai szabályokat és szerzői jogokat, a színházi gazdasági menedzsmentet, képes idegen nyelveken is kommunikálni.

**képességei:**

* Szakterületén belül, a megrendelő-producer-rendező-látványtervezőcsapatban magas minőségű, önálló művészeti és egyben alkotótársi munkát képes megvalósítani.
* A képzés során elsajátított filmdramaturgia és forgatókönyv ismeretek, remake-elmélet és gyakorlat, helyszínek differenciált használata, TV-játék gyakorlat, virtuális tér tervezése, számítógépes tervezés, kommunikációs gyakorlat, látványtervezés gyakorlat, szakmai gyakorlat (külső), mozgókép menedzsment és jog ismereteit szakterületén, a gyakorlatban alkalmazza.

**9. A mesterképzés jellemzői:**

**9.1. A szakmai ismeretek jellemzői**

8.1.1. A szakképzettséghez vezető tudományágak, szakterületek, amelyekből a szak felépül:

- látványtervezés: (történeti, elméleti, kritikai és technikai területek, gyakorlat- színházi, mozgóképes) 55-75 kredit;

- művészettörténet 4-8 kredit,

- kultúra és civilizációtörténet 4-8 kredit,

- építészettörténet kredit 4-8 kredit,

- tárgy és térábrázolás hagyományos és digitális módszerei 10-20 kredit.

8.1.2. A választható specializációkat is figyelembe véve a színházi látványtervezés és a mozgóképes látványtervezés szakterületéről szerezhető speciális ismeret.

A választható ismeretek kredit aránya a képzés egészén belül 50-70 kredit.

**9.2. Idegennyelvi követelmény**

A mesterfokozat megszerzéséhez angol nyelvből államilag elismert, középfokú (B2) komplex nyelvvizsga vagy ezzel egyenértékű érettségi bizonyítvány vagy oklevél szükséges.

**9.3. Szakmai gyakorlat követelményei:**

A szakmai gyakorlat filmforgatásokon vagy tv-stúdiókban vagy egy színházi produkcióban végzett minimum hat hetes szakmai munka.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 60 kredit az alábbi területekről:

szabadkézi rajz, műszaki alapismeretek, műszaki ábrázolás, filmtörténet, színháztörténet, dramaturgia, kultúrtörténet, mozgóképtechnika-elmélet, kompozíció, dramaturgia, operatőri ismeretek, filmtechnikai ismeretek, képelemzés, írásgyakorlat.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 30 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# MÉDIA DESIGN MESTERKÉPZÉSI SZAK

**1. A mesterképzési szak megnevezése:** média design (Media Design)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles médiatervező művész

- a szakképzettség angol nyelvű megjelölése: Media Designer

3. **Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** Média design, a design- és művészetelmélet, a desingkultúra, a mozgókép, a képzőművészet-elmélet a kameraman, a gyártászervező alapképzési szak.

**4.2. A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: gyakorlat-orientált (60-70 százalék)

- a diplomamunka elkészítéséhez rendelt kreditérték: 20 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 213

1. **A mesterképzési szak képzési célja, az általános és a szakmai kompetenciák:**

 A képzés célja média design tervezőművészek képzése a médiakommunikáció, a szórakoztató és reklámipar, egyéb művelődési és kulturális területek, a hálózati- és interaktív média, az új médiakutatási, a kiállítási- és prezentációs ipar, az adat vizualizáció és digitális archiválás, a tudományos- és oktatási ismeretterjesztő, vizualizációs ipar, illetve az autonóm médiaművészeti területek számára, akik képesek produkciók, projektek, koncepciók kialakítására, fejlesztésére, prezentálására, előkészítésére és gyártására önállóan, illetve szakmai-szakértői stáb tagjaként, vezetőjeként. Képesek együttműködni mind saját szakterületük, mind a társszakmák és különböző művészeti és tudományos területek képviselőivel. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A médiatervező művész**

**a) tudása:**

7.1.1.1. A média design MA szakon végzett szakember megújuló önálló tudással rendelkezik, tudásának része a széles spektrumú szakmai tájékozottság, műveltség.

7.1.1.2. Széles körű, rendszerszerű és specializált ismeretekkel rendelkezik a média design terület elméleteiről, koncepcióiról, tradícióiról, meghatározó múltbéli és kortárs tendenciáiról,
jövőképéről és diskurzusairól, valamint referencia értékű teljesítményeiről, alkotóiról, alkotásairól és eredményeiről.

7.1.1.3. Széles körű, rendszerszerű és specializált ismeretekkel rendelkezik a média design területhez kapcsolódó tágabb művészeti és kulturális kontextusról, annak történeti alakulásáról, meghatározó korszakairól, irányzatairól, valamint jelenkori működéséről és főbb tendenciáiról.

7.1.1.4. Szerteágazó és rendszerszerű ismeretekkel rendelkezik a média design területhez kapcsolódó kortárs társadalmi, gazdasági, piaci, környezeti és információ-technológiai kontextusról, ezek működéséről, valamint a szakmájához való kapcsolódási pontokról
és összefüggésekről.

7.1.1.5. Specializált ismeretekkel rendelkezik a média design területén végzendő tervezői, művészeti kutatás módszertanáról, az adat- és forrásgyűjtési, kezelési, szelekciós és értékelési módszerekről.

7.1.1.6. Érti, és magas szinten ismeri a kreativitás és interdiszciplináris gondolkodás működését, és érti, hogyan alkalmazhatók ezek összetett problémák megoldásához.

7.1.1.7. Ismeri a komplex holisztikus gondolkodás működését, valamint magas szinten ismeri a specializált ötlet- és koncepciófejlesztési, innovációs módszereket.

7.1.1.8. Jártas az interdiszciplináris tervezési/alkotás módszertanban, ismeri és érti a komplex tervezési/alkotó folyamatok összefüggéseit és rendszerét, valamint azt, hogy ezek hogyan realizálódnak saját alkotói, tervezői tevékenységében.

7.1.1.9. Magas szintű esztétikai és kritikai érzékkel, valamint kialakult ízléssel rendelkezik.

7.1.1.10. Magas szintű, specializált ismeretekkel rendelkezik a média design területén alkalmazott tradicionális, klasszikus és innovatív anyagokról, médiumokról, eszközökről, technikákról, tisztában van a főbb technológiai, gyártási, előállítási folyamatokkal
és a tevékenységek végzésének körülményeivel.

7.1.1.11. Magas szinten érti és ismeri a projektmenedzsment működését, folyamatát, illetve alkalmazását saját szakterületén.

7.1.1.12. Magas szinten ismeri a szakmája médiakommunikációs és prezentációs eszközeit, módszereit, csatornáit, behatóan ismeri a szaknyelvet, és a hatékony szóbeli és írásos szakmai kommunikációt anyanyelvén és legalább egy idegen nyelven.

7.1.1.13. Részleteiben és rendszerében ismeri a média design terület gazdasági, pénzügyi, szerzői jogi és etikai normáit, szabályozását, érti a saját vállalkozás működtetésének kereteit, valamint alapos áttekintéssel bír a szakterületét érintő tágabb intézményrendszerről.

7.1.1.14. Ismeri és érti saját erősségeit és gyengeségeit a szakmai tevékenységben, és érti azt, hogy az élethosszig tartó tanulás és a megújuló tudás hogyan lehet hasznos számára.

**b) képességei:**

7.1.2.1. Komplex szakmai problémákat felismer, saját tervezési/alkotói programot alakít ki,
és ez alapján önálló kreatív szakmai munkát végez, projekteket és tervezői/alkotói teameket vezet.

7.1.2.2. Korábban megszerzett és rendszerezett tudását és tapasztalatait stratégiai módon alkalmazza változó, új típusú, komplex helyzetekben.

7.1.2.3. Komplex problémaköröket önállóan vizsgál, összetett művészeti és designkutatást folytat, az adatokat és forrásokat kritikailag kezeli, a tágabb kontextuális összefüggéseket
és folyamatokat rendszerszerűen értelmezi.

7.1.2.4. Magas szintű kritikai gondolkodásra támaszkodva képes alkotói/tervezői reflexióra, valamint önálló, szilárd szakmai álláspont kialakítására.

7.1.2.5. Kreativitását mozgósítja változó, új típusú, komplex helyzetekben is,
és a hagyományos keretrendszerből kilépő, innovatív megoldásokat fejleszt.

7.1.2.6. Önállóan és rutinszerűen, konzekvensen visz végig tervezési/alkotófolyamatot, magas szintű és komplex tervezői/alkotói döntéseket hoz meg, és komplex originális alkotást hoz létre.

7.1.2.7. Rutinszerűen és innovatív módon alkalmazza a megfelelő eszközt, módszert, eljárást és gyártástechnológiát egyéni koncepciói és önálló tervei megvalósításához.

7.1.2.8. Interdiszciplináris alkotóközegben saját szakterületét kompetensen és magas színvonalon képviseli, csapatban dolgozva egyenrangú félként, alkotó módon együttműködik társszakmák és különböző művészeti területek képviselőivel.

7.1.2.9. Projekteket, folyamatokat és erőforrásokat menedzsel, csoportban dolgozva vezető szerepet lát el, az alkotó/tervező és megvalósító tevékenységet irányítja.

7.1.2.10. Szakmai tevékenységét, elképzeléseit, eredményeit nyilvánosság előtt nagy biztonsággal és kompetenciával mutatja be, valamint magas szintű párbeszédet folytat szakmai közösségével, a társszakmák képviselőivel, szakértőkkel, ügyfelekkel, illetve laikus közönséggel a szakterületét érintő komplex témákban, anyanyelvén és egy idegen nyelven.

7.1.2.11. Szakmai álláspontját és szakmai érdekeit érvekkel alátámasztva képviseli vita helyzetben, együttműködés során képes a konfliktuskezelésre.

7.1.2.12. Alkalmazza szakterülete etikai és szerzői jogi normáit, továbbá a szakmai elvárásoknak megfelelően alkalmazza tudását eltérő intézményes keretek között is.

7.1.2.13. Képes értékelni saját szakmai tevékenységét, szakmai erősségeit, gyengeségeit,
és tudását, kompetenciáit és alkotói/tervezői gyakorlatát folytonosan naprakészen tartja, megújítja, fejleszti.

**c) attitűdje:**

7.1.3.1. Aktívan keresi az új szakmai ismereteket, módszereket és technikákat, figyelemmel kíséri a kortárs média design és művészeti, társadalmi, gazdasági, piaci, ökológiai
és információ-technológiai folyamatokat, tendenciákat.

7.1.3.2. Szakmai munkájában motivált és elkötelezett, alkotótevékenységét szellemi szabadság, kísérletező és vállalkozó kedv jellemzi.

7.1.3.3. Tudatosan törekszik saját szakmai határainak, illetve a szakterületek közötti határok és hagyományos keretrendszerek átlépésére, meghaladására.

7.1.3.4. Aktívan keresi azokat a kihívásokat és komplex problémákat, ahol média design tudását és kreativitását kamatoztatva adekvát válaszokat adhat, originális alkotásokat hozhat létre, önállóan vagy csoport tagjaként, vezetőjeként.

7.1.3.5. Szakmai tevékenységében rugalmasan és adaptívan viszonyul az új típusú kihívásokhoz, problémákhoz és helyzetkehez.

7.1.3.6. Szakmai alkotótevékenységét magas fokú minőség és érték orientáltság, művészi érzékenység és intellektuális szemlélet jellemzi.

7.1.3.7. Aktívan keresi az együttműködést más művészeti ágak és szakterületek szereplőivel, aktívan kezdeményez interdiszciplináris projekteket, szakmai tevékenységét integratív szemlélettel végzi.

7.1.3.8. A saját alkotó-/tervező tevékenységével kapcsolatos társadalmi és ökológiai igényeket felismeri, azonosítja, azokra reflektál.

7.1.3.9. Társadalmi és ökológiai szempontból érzékeny és elkötelezett, munkájában törekszik a fenntarthatóság szempontjainak érvényesítésére, a különböző társadalmi és kulturális csoportokkal szemben befogadó, toleráns és empatikus.

7.1.3.10. Saját alkotó-/tervező tevékenységét képes elhelyezni a tágabb kulturális, gazdasági és piaci kontextusban, szakmája etikai és szerzői jogi normáit betartja.

**d) autonómiája és felelőssége:**

7.1.4.1. Szakmai identitása egyértelműen kialakult.

7.1.4.2. A média design szakmai kérdéseiben önállóan tájékozódik, saját ízléssel és szakmai véleménnyel bír.

7.1.4.3. Saját művészeti koncepciót alkot, amelyet önállóan és professzionálisan valósít meg.

7.1.4.4. Rendszeresen kezdeményez, vezet és formál projekteket.

7.1.4.5. Interdiszciplináris tevékenységekben is autonóm módon és felelősen tevékenykedik.

7.1.4.6. Saját szakmai munkájáért, valamint az általa vezetett projektekért, tevékenységekért felelősséget vállal.

7.1.4.7. A szakmai közösség tagjaként felelősséget vállal közösségért, szakterülete értékeiért és etikai normáiért.

7.1.4.8. Szakmai munkáját társadalmilag, kulturálisan, ökológiailag érzékeny, tudatos
és felelős tevékenység jellemzi.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- média design produkciók, projektek tervezése 40-50 kredit;

- gyártástechnológia és prezentáció 20-25 kredit;

- média design szakelmélet 4-10 kredit;

- elméleti stúdiumok (média és művészettörténet és- elmélet, filozófia, társadalomtudomány, gazdasági és jogi ismeretek vagy társadalom, jogtudomány, gazdaság köréből) 20-30 kredit.

**9.2.** **Idegen-nyelvi követelmény:**

A mesterfokozat megszerzéséhez bármely olyan idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

**9.3. A képzés megkülönböztető speciális jegyek:**

A képzés csak teljes idejű képzésben, a nappali képzés munkarendje szerint szervezhető meg.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 60 kredit az alábbi területekről:

vizuális stúdiumok, média stúdiumok, szoftverhasználati ismeretek, média design tervezési ismeretek, médiaművészeti ismeretek, felvétel-technikai ismeretek, szaktörténet, produkciós ismeretek, tipográfiai ismeretek, audiovizuális mozgókép tervezési ismeretek, egyéb társművészetek gyakorlati és elméleti ismeretei, informatikai ismeretek, dramaturgia, képelemzés, írásgyakorlat, média elmélet, filmelmélet.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 30 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# MUZIKOLÓGUS MESTERKÉPZÉSI SZAK

**1. A mesterképzési szak megnevezése:** muzikológus (Musicology)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles muzikológus

- a szakképzettség angol nyelvű megjelölése: Musicologist

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:**

az alkotóművészet és muzikológia alapképzési szak muzikológia szakiránya.

**4.2. Meghatározott kreditek teljesítésével vehetők figyelembe továbbá:** az előadó-művészet alapképzési szak valamennyi szakiránya, valamint az alkotóművészet és muzikológia alapképzési szak muzikológia szakirányától eltérő szakirányai

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: kiegyensúlyozott (40-60 százalék)

- a diplomamunka elkészítéséhez rendelt kreditérték: 15 kredit;

- a szabadon választható tantárgyakhoz rendelhető minimális kreditérték: 6 kredit;

**7. A szakképzettség képzési területek egységes osztályozási rendszer szerinti tanulmányi területi besorolása:** 212

**8. A mesterképzési szak képzési célja, az általános és a szakmai kompetenciák:**

A képzés célja muzikológusok képzése, akik a magyar és az egyetemes zenei kultúrát szolgálni, terjeszteni és gyarapítani tudják, ismerik a tág értelemben vett zenetudomány lehetséges alkalmazási területeit. Képesek alkotó módon, munkatársként vagy asszisztensként részt venni kutatási projektekben. Alkalmasak a zeneműkiadásban, a zenei lemezkiadásban (a hangfelvételi iparban), illetve a zenei könyvkiadásban szerkesztői, vezetői tevékenység ellátására, továbbá arra, hogy zenei produkciókat szolgáltató kulturális intézményeknél (előadó együttesek, koncertrendezők, fesztiválok, színházak, múzeumok, illetve produkciókat befogadó vagy létrehívó egyéb intézmények) a programok és projektek tartalmi kialakítását, illetve az ezekhez kapcsolódó, a közönség tájékoztatását szolgáló szövegek megalkotását elvégezzék. A médiában zenekritikusként, zenei ismeretterjesztő tartalmak létrehozóiként, a zenei élet jelenségeit feltáró újságíróként, zeneszerzőkkel, muzsikusokkal és zenei menedzserekkel készített interjúk alkotóiként tevékenykedhetnek. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A muzikológus**

**a) tudása:**

7.1.1.1. Részleteiben ismeri a magyar zenének, illetve Magyarország zenei művelődéstörténetének forrástípusait, azok lelőhelyeit és tudományos feldolgozásuk módját.

7.1.1.2. Szerteágazó ismeretekkel rendelkezik a magyar zenekultúra közép-európai, európai és globális beágyazottságának jellemzőiről.

7.1.1.3. Behatóan ismeri a magyar zene jelenéről és múltjáról szóló nemzetközi tudományos diskurzust.

7.1.1.4. Specializált ismeretei vannak a modern zenetudomány eltérő irányzatairól, módszertanairól, a műközpontú és attól különböző megközelítésekről.

7.1.1.5. Ismeri a zene és az irodalmi szöveg összekapcsolásának esztétikai problémakörét.

7.1.1.6. Elmélyülten ismeri a zene mint kulturális és társadalmi jelenség problematikáját (pl. populáris és elitkultúra, írott és szóbeli hagyományozódás kérdései, zene és politika, recepció és kánonképződés).

7.1.1.7. Ismeri a zenetudományi kutatás interdiszciplináris jellegét.

7.1.1.8. Szerteágazó ismeretei vannak a hangfelvétellel mint zenetörténeti forrással kapcsolatos elméleti kérdésekről; az írott és hangzó zenei források viszonyának kérdésköréről; a hangfelvételek típusairól.

7.1.1.9. Beható ismeretekkel rendelkezik a jelenkori és történeti zenei előadások, előadóművészi életművek és előadási gyakorlatok tudományos megismerésének és értelmezésének módszereiről.

7.1.1.10. Részletesen ismeri a zenekritika és más zenei publicisztikai műfajok történetét, különös tekintettel azok magyarországi művelésére.

7.1.1.11. Tájékozott a jelenkori magyar zenei nyilvánosság fórumairól és fontosabb véleményformálóiról.

7.1.1.12. Ismeri a hangszerelés, hangszerhasználat és a zenekari apparátusok jellemzőit.

7.1.1.13. Specializált ismeretekkel rendelkezik a zeneművészeti, zenetudományi tevékenységgel kapcsolatos menedzsment elveiről, szempontjairól és szerzői jogról.

**b) képességei:**

7.1.2.1. Képes forrásokat, adatokat gyűjteni egy adott zenetörténeti témához archívumi (levéltár, irattár, kézirattár stb.) környezetben.

7.1.2.2. A professzionális kutatásban leggyakrabban használt információforrásokat hatékonyan kezeli.

7.1.2.3. Eligazodik a forráskritika és forráskiadás alapvető kérdéseiben.

7.1.2.4. Biztonsággal olvas és kommentál komplex szakszövegeket; képes a szövegek fogalmi-elméleti kereteit rekonstruálni.

7.1.2.5. Képes ugyanazt a műegyedet eltérő szempontok szerint, eltérő módszerekkel elemezni, értelmezni.

7.1.2.6. Képes szépirodalmi és filozófiai szövegeket, illetve társadalom-, művelődés- és művészettörténeti munkákat zenei jelenségek elemzéséhez felhasználni.

7.1.2.7. Kutatómunkája eredményeit magas szinten képes megvitatni másokkal.

7.1.2.8. Képes egy zenei produkciót az adott mű korabeli előadási gyakorlatának tükrében, ugyanakkor a művészi hitelesség szempontjából is elemezni.

7.1.2.9. Képes szisztematikus összehasonlító vizsgálat alá vetni egy adott zenemű különböző előadásait.

7.1.2.10. Képes magas színvonalú zenei kritikák, cikkek írására, interjúk készítésére zeneművészekkel.

7.1.2.11. Képes a zeneszerzők hangszerelési döntéseit a zenemű keletkezésének idején jellemző konvenciók és újítások tükrében megítélni.

7.1.2.12. Képes a zenei és kulturális intézményekben a szakmai illetékességének megfelelő irányítási feladatokat végezni.

**c) attitűdje:**

7.1.3.1. Nyitott a 20. század legnagyobb magyar zeneszerzőiről szóló eltérő tudományos értékelések összevetésére, kritikus megértésére.

7.1.3.2. Érdeklődéssel viszonyul a különféle tudományos megközelítések kialakulásának intellektuális hátteréhez és társadalmi meghatározottságához.

7.1.3.3. Az online tartalomszolgáltatás folyamatosan bővülő lehetőségeivel élve törekszik egy-egy zenemű minél többféle előadásának megismerésére, egy-egy előadói életmű teljességre törekvő feltérképezésére.

7.1.3.4. Igényli, hogy rendszeres, naprakész és folyamatosan bővülő áttekintése legyen a környezetében zajló zenei produkciókról, illetve az azokról szóló zenekritikákról, zenei publicisztikáról.

7.1.3.5. Törekszik arra, hogy nyomon kövesse a zenetudományi szakirodalom bővülését; igényli, hogy hozzáférést nyerjen a munkája és érdeklődési területe szempontjából releváns új tudományos és szakmai ismeretekhez, módszerekhez.

7.1.3.6. Igényli a részvételt szakmai továbbképzési programokban; törekszik arra, hogy inspirációt és új tudásanyagot szerezzen a szakmai konferenciákon való részvétellel.

**d) autonómiája és felelőssége:**

7.1.4.1. Tudatossá válik a zenetudományi gondolkodás új útjainak értő és kritikus megítélésében.

7.1.4.2. A művészi teljesítmény iránti, valamint a tárgyilagos tájékoztatást váró közönséggel szembeni felelősséget érezve, ugyanakkor a véleményalkotás személyességét és szuverenitását vállalva fogalmazza meg ítéletét, benyomásait egy-egy zenei eseményről.

7.1.4.3. Tevékenységével elősegíti a zenéről magyar nyelven folytatott közbeszéd tematikus gazdagodását és színvonalának emelését.

7.1.4.4. Felelősségének érzi, hogy a zenével kapcsolatos szakszerű ismeretek minél szélesebb körben váljanak hozzáférhetővé.

7.1.4.5. Felismerve a zene befogadásának és a műkedvelő zenélésnek a közösségi jellegét, a zenei tevékenységekre a társadalmi integráció és mobilitás fontos eszközeként tekint.

7.1.4.6. Szakmai tudásának bázisán önálló és felelős véleményt formál a zenei tevékenységek intézményi kereteinek és szabályozásának aktuális kérdéseiről.

**9. A mesterképzés jellemzői:**

**9.1. A szakmai ismeretek jellemzői**

9.1.1. A szakképzettséghez vezető tudományágak, szakterületek, amelyekből a szak felépül:

- a zeneművészet kapcsolódása a kultúra és a művészeti élet különböző területeihez 3-9 kredit;

- a zenetörténet speciális területei (kiemelten Magyarország zenekultúrájának története) 38-68 kredit);

- zenetudományi kutatás és módszertan 8-32 kredit;

- zenei előadások (interpretációk) elemzése, zenekritika 8-32 kredit.

9.1.2. A képző intézmény által ajánlott szabadon választható specializált ismeretek kreditaránya a képzés egészén belül legalább 45 kredit.

**9.2.** **Idegen-nyelvi követelmény**

A mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma

- a zeneművészet történeti és általános zenei elméleti ismeretei 20 kredit

- muzikológia és részterületei 30 kredit

.A mesterképzésbe való felvétel feltétele, hogy a hallgató legalább 20 kredittel rendelkezzen. A hiányzó krediteket a felsőoktatási intézmény tanulmányi és vizsgaszabályzatában meghatározottak szerint meg kell szerezni.

# NÉPTÁNCMŰVÉSZ MESTERKÉPZÉSI SZAK

**1. A mesterképzési szak megnevezése:** néptáncművész (Hungarian Folk Dance)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles néptáncművész

- a szakképzettség angol nyelvű megjelölése: Hungarian Folk Dance Artist

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** táncművész alapképzési szak néptánc specializációja.

**4.2.** **A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

**- a szakorientációja:** kiegyensúlyozott (40-60 százalék)

**- a diplomamunka elkészítéséhez rendelt kreditérték:** 10 kredit

**- a szabadon választható tantárgyakhoz rendelhető minimális kreditérték:** 10 kredit

**7. A szakképzettség képzési területek egységes osztályozási rendszer szerinti**

**tanulmányi területi besorolása:** 212

**8. A mesterképzési szak képzési célja, az általános és a szakmai kompetenciák:**

 A képzés célja néptáncművészek képzése, akik a magas szintű technikai felkészültségüket az elméleti tudásukkal egységben kezelni tudó, s mindezekre építve komplex művészi megnyilatkozásra képesek. Vezető együttesi tagként és szólóművészként a hazai és a nemzetközi művészeti életben egyaránt tudják a tánckultúrát szolgálni és terjeszteni. A kulturális élet intézményeiben kezdeményező szerepet tudnak betölteni, képviselve a néptáncművészet sajátos értékeit, ápolva a nemzeti öntudatot és pedagógiai elhivatottság birtokában – a tanári mester szak elvégzésével kiegészítve - a jövendő fiatalok és néptáncművészek képzésében is részt tudnak venni. Felkészültek tanulmányaik doktori képzésben történő folytatásra.

**Az elsajátítandó szakmai kompetenciák**

**A néptáncművész**

**a) tudása:**

**7.1.1.1.** Mélyreható ismeretekkel rendelkezik a tánc- és zenetörténet alapvető folyamatairól, különös tekintettel a néptánc, a népzene, valamint a folklórismeret terén, melyek nélkülözhetetlenek a professzionális néptáncművész számára.

**7.1.1.2.** A legmagasabb szinten ismeri a néptánc formanyelvét – elsősorban a magyar, de a nemzetiségi táncokat is -, azok stílusirányzatait, de járatos a táncművészet más formanyelveiben is, melyek szükségesek előadóművészeti tevékenységéhez és a néptánc értékeinek reprezentálására hazai és nemzetközi fórumokon.

**7.1.1.3.** Ismeri a hazai, már klasszikusnak számító néptánc repertoárt, s annak a legmagasabb technikai igényű előadóművészi – akár egyéni, akár csoportos - feladatait.

**7.1.1.4.** Széles ismeretkörrel rendelkezik a néptáncművészethez kapcsolódó társművészetek és tudományágak kapcsolódási pontjairól (pl. a zene-, népzene-, a képzőművészet, illetve a néprajz és a folklórisztika terén), melyek segítik alkotói szerepformálásában.

**7.1.1.5.** A koreográfia művészetének előadóművészi aspektusából való értelmezésével segíteni tudja akár új alkotás létrejöttét, akár a hagyományos művek minél színvonalasabb színpadra állítását.

**7.1.1.6.** Ismeri a kutatásmódszertan törvényszerűségeit a néptáncművészet speciális igényeire alkalmazva, az autentikus néptáncanyag gyűjtésétől kezdve az internetes hozzáférések alkalmazásáig.

**7.1.1.6.** Magas szinten ismei a tánc- és társművészeti alkotásokra vonatkozó etikai szabályokat és szerzői jogot.

**b) képességei:**

**7.1.2.1.** A tanulmányai során elsajátított technikai és elméleti tudására támaszkodva képes a legmagasabb igényű szerepek művészi tolmácsolására, a néptánc kultúrájának megismertetésére és megszerettetésére a ma közönsége számára, s ezáltal a nemzeti öntudat ápolására.

**7.1.2.2.** Képes önálló, kreatív és improvizatív előadóművészeti munkára, segítve a rendező-koreográfus koncepciójának megvósulását előadóművészeti aspektusával, valamint a tanulmányai során megszerzett ismereteivel.

**7.1.2.3.** Alkotó módon képes használni a tevékenysége alapjául szolgáló technikai és művészi forrásokat a néptáncművészet folyamatosan megújuló arculatának formálására az új alkotások születésénél éppúgy, mint a hagyományos művek továbbvitele során.

**7.1.2.5.** Képes a saját és mások művészi teljesítményének megítélésére, valamint a táncművek önálló értékelésére, azok stiláris, koreográfiai és esztétikai kontextusában.

**7.1.2.6.** Képespedagógiai elhivatottság birtokában – a tanári mester szak elvégzésével kiegészítve - a jövendő fiataljainak és táncművészeinek képzésében is részt venni egyrész személyes példamutatással és együttműködéssel, másrészt pedagógiai tevékenységgel.

**7.1.2.6.** Képes alkalmazni a tánc- és a társművészetek etikai normáit.

**c) attitűdje:**

**7.1.3.1.** Kiforrott kritikai érzékkel viszonyul a tánc- és a társművészetek stílusirányzataihoz, történeti, valamint kortárs alkotásaihoz és a különböző előadói gyakorlatokhoz, konkrét előadó-művészeti produkciók keretében.

**7.1.3.2.** Aktívan keresi az új ismereteket, módszereket, a kreatív, dinamikus megvalósítási lehetőségeket, miközben elkötelezetta néptáncművészet autentikus, valamint hagyományozó értékeinek megörzése és azok alkotó módon történő továbbvitele iránt.

**7.1.3.3.** Aktív együttműködési készségről tesz tanúbizonyságot előadóművészeti feladatai kapcsán akár előadótársaival, akár a rendező-koreográfussal szemben.

**7.1.3.4.** Tudását, szakmaszeretetét és szakmai alázatát az előadóművészeti tevékenysége által terjeszti, mely példamutató lehet a közneveléstől kezdve a professzionális utánpótlásnevelésig egyaránt.

**7.1.3.4.** A táncművészettel kapcsolatos lehetőségek társadalmi igényeit felismeri, azonosítja, s azokra reflektál.

**7.1.3.5.** A tánc- és a társművészetek, illetve társtudományok etikai normáit betartja.

**d) autonómiája és felelőssége:**

**7.1.4.1.** Szakmai identitása egyértelműen kialakult.

**7.1.4.2.** Saját előadóművészeti koncepció megalkotásához, megvalósításához és kifejezéséhez szükséges képességét professzionális szintre fejlesztette.

**7.1.4.3.** Nyitott a hagyományos és az új megközelítést hordozó művészeti alkotások, produkciók megismertetésére, megértetésére a szélesebb értelemben vett társadalomban.

**7.1.4.4.** A táncművészeti közéletben, a köztudat alakításában tevékenyen vállal szerepet nem csupán előadóművészként, de akár együttes-, művelődési intézmény- és szakmai szervezet vezetőjeként.

**7.1.4.5.** Elkötelezett a nemzeti öntudat ápolásában: nem kizárólag a néptánc, de a népi gyermekjátékok, népzene, népszokások, népviseleti hagyományok művészeti alkotásainak célközönséghez történő eljuttatásában.

**7.1.4.6.**  Elkötelezett a tánc- és a társművészetek etikai normái iránt.

**9. A mesterképzés jellemzői:**

**9.1.A szakmai ismeretek jellemzői**

**9.1.1.** A szakképzettséghez vezető tudományágak, szakterületek, amelyekből a szak felépül:

- általános- és szakelméleti tárgyak 50-60 kredit;

- a táncművészethez kapcsolódó gyakorlati tárgyak 50-60 kredit.

**9.2. Idegennyelvi követelmény**

A mesterfokozat megszerzéséhez legalább egy élő idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3.** **Szakmai gyakorlat követelményei:**

A szakmai gyakorlat különböző együttesek vezető művészeként vagy saját együttesben végzett szakami munka.

**9.4.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez a megszerzett professzionális néptáncművészeti ismeretek, népitánc területén szerzett gyakorlat és képesség igazolása szükséges.

# RÉGI-ZENE HANGSZERMŰVÉSZ MESTERKÉPZÉSI SZAK

**1. A mesterképzési szak megnevezése:** régi-zene hangszerművész (Early Music Instrumental Performance)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA);

- szakképzettség:

- okleveles régi-zene művész (csembaló)

- okleveles régi-zene művész (fortepiano)

- okleveles régi-zene művész (barokk hegedű)

- okleveles régi-zene művész (viola da gamba)

- okleveles régi-zene művész (barokk gordonka)

- okleveles régi-zene művész (blockflöte)

- okleveles régi-zene művész (barokk fuvola)

- okleveles régi-zene művész (barokk oboa)

- okleveles régi-zene művész (barokk fagott)

- okleveles régi-zene művész (cornetto)

- okleveles régi-zene művész (natúrtrombita)

- okleveles régi-zene művész (natúrkürt)

- okleveles régi-zene művész (barokk harsona)

- okleveles régi-zene művész (lant)

- a szakképzettség angol nyelvű megjelölése:

- Early Music Performer (Harpsichord)

- Early Music Performer (Fortepiano)

- Early Music Performer (Baroque Violin)

- Early Music Performer (Viola da Gamba)

- Early Music Performer (Baroque Cello)

- Early Music Performer (Recorder)

- Early Music Performer (Baroque Flute)

- Early Music Performer (Baroque Oboe)

- Early Music Performer (Baroque Bassoon)

- Early Music Performer (Cornett)

- Early Music Performer (Natural Trumpet)

- Early Music Performer (Natural Horn)

- Early Music Performer (Baroque Trombone)

- Early Music Performer (Lute)

- választható szakirányok: csembaló, fortepiano, barokk hegedű,viola da gamba, barokk gordonka, blockflöte, barokk fuvola, barokk oboa, barokk fagott, cornetto, natúrtrombita, natúrkürt, barokk harsona, lant

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** az előadó-művészet alapképzési szak bármely szakiránya és az alkotóművészet és muzikológia alapképzési szak bármely szakiránya.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szak orientációja: kiemelten gyakorlat-igényes (70-80 százalék)

- a diplomamunka elkészítéséhez (diplomahangversenyhez) rendelt kreditérték: 15 kredit

- a szabadon választható tantárgyakhoz rendelhető minimális kreditérték: 6 kredit

- szakirányhoz rendelhető minimális kreditérték: 60 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 212

**8. A mesterképzési szak képzési célja, az általános és a szakmai kompetenciák:**

A képzéscélja hangszerművészek képzése, akik a régi-zenei hangszeres előadó-művészet terén szerzett zenei, technikai, valamint specializált elméleti ismereteik birtokában képesek professzionális szintű hangszeres régi-zenei előadó-művészeti tevékenység végzésére, a zenei, illetve a művészeti és a kulturális élet különböző színterein. Felkészültek a régi-zenei előadó-művészeti kutatásba történő bekapcsolódásra, valamint tanulmányaik doktori képzésben történő folytatására.

**Az elsajátítandó szakmai kompetenciák**

**A régi-zene hangszerművészek**

**a) tudása:**

7.1.1.1. Specializált ismeretekkel rendelkezik a régi-zenei hangszeres előadó-művészettel kapcsolatos zenei elméleti, történeti háttérről, a zeneirodalom fontosabb régi-zenei alkotásairól.

7.1.1.2. Mélyreható ismeretekkel rendelkezik a régi-zenei notációról és a zenemű-közreadás eszközeiről, módszereiről.

7.1.1.3. Specializált ismeretekkel rendelkezik a zenei előadó-művészeti, illetve a szólóművészi tevékenységgel kapcsolatos menedzsment elveiről, szempontjairól és szerzői jogról.

7.1.1.4. Magas szinten ismeri a régi-zenei hangszeres előadó-művészetre vonatkozó etikai szabályokat.

7.1.1.5. Specializált ismeretekkel rendelkezik barokk és bécsi klasszikus stílusok hangolási rendszereinek elméletéről és azok esztétikai következményeiről, valamint a hangolás gyakorlatának alapjairól.

7.1.1.6. Alapvető ismeretei vannak a vokális hangképzésről és énektechnikáról, a barokk és a bécsi klasszikus ária- és dalrepertoárról.

7.1.1.7. Átfogóan ismeretei vannak a XV-XIX. századig terjedő időszak tánctípusairól, azok zenei előadói praxissal való összefüggéseiről.

**b) képességei:**

7.1.2.1. Képes a historikus zeneművek önálló értékelésére, azok stiláris, kompozíció-technikai, esztétikai kontextusában.

7.1.2.2. Helyesen értelmezi a régi-zenei historikus kottaképeket, valamint képes zenemű-közreadási feladatokban való részvételre.

7.1.2.3. Elméleti ismeretei alapján képes saját előadó-művészetével kapcsolatban szóban vagy írásban kifejezni gondolatait.

7.1.2.4. Képes érvényesíteni előadó-művészeti tevékenységének feltételrendszerére, megfelelő körülményeire vonatkozó önálló elvárásait; ennek érdekében hatékonyan, meggyőzően kommunikál.

7.1.2.5. Képes a zenei és kulturális intézményeiben a szakmai illetékességének megfelelő irányítási tevékenységet végezni.

7.1.2.6. Képes alkalmazni a régi-zenei hangszeres előadó-művészet etikai normáit.

7.1.2.7. Hangolási rendszerekkel kapcsolatos ismereteit régi-zenei előadó-művészeti tevékenysége során hatékonyan alkalmazza.

7.1.2.8. Vokális zenei, valamint más historikus művészeti ismereteit a régi-zenei hangszeres előadói gyakorlatban a zenei formálás és ízlés finomítása tekintetében hatékonyan alkalmazza.

**c) attitűdje:**

7.1.3.1. Nyitott a zenei előadó-művészeti tevékenységgel kapcsolatos kérdések elméleti megközelítésére.

7.1.3.2. Kiforrott kritikai érzékkel viszonyul a különböző historikus zenei irányzatokhoz, művekhez.

7.1.3.3. Nyitott saját előadó-művészeti tevékenységének szélesebb társadalmi körben történő megismertetésére.

7.1.3.4. A régi-zenei hangszeres előadó-művészet etikai normáit betartja.

7.1.3.5. Régi-zenei hangszeres előadóművészi tevékenysége mellett nyitott az azzal szorosan összefüggő más zenei vagy társművészeti tevékenységekben való részvételre.

**d) autonómiája és felelőssége:**

7.1.4.1. A régi-zenei előadó-művészettel kapcsolatos ismereteit elméleti háttérismeretek közvetítésével is megosztja másokkal.

7.1.4.2. Folyamatosan, a saját előadó-művészeti tevékenységének területén túl is figyelemmel kíséri a zenei élet eseményeit, a zenei multimédiás-, kotta- és könyvkiadást, az írásos zenei publikációkat.

7.1.4.3. Törekszik előadó-művészeti produkciói célközönségének kiválasztására, a produkciók célközönséghez történő eljuttatására, a közönségnevelésben való részvételre.

7.1.4.4. Elkötelezett a régi-zenei előadó-művészet etikai normái iránt.

**A szakirányokon szerzehető további sajátos kompetenciák**

**A régi-zene művész** (csembaló, fortepiano, barokk hegedű, viola da gamba, barokk gordonka, blockflöte, barokk fuvola, barokk oboa, barokk fagott, cornetto, natúrtrombita, natúrkürt, barokk harsona, lant)

**a) tudása:**

7.2.1.1. Behatóan ismeri a szakirány szerinti régi-zenei hangszerjátékhoz tartozó zenei tudáselemeket, technikai eszköztárat.

7.2.1.2. A szakirány szerinti régi-zenei hangszerjátékra vonatkozóan széleskörű, általános és specializált, stílus-, műfaj- és előadásmód-ismerete van.

7.2.1.3. Szerteágazó ismeretei vannak a színpadi szereplés sajátos követelményeiről.

7.2.1.4. Beható ismereti vannak a szakirány szerinti régi-zenei hangszer történetéről, típusairól, felépítéséről, működéséről.

7.2.1.5. Gyakorlatban elsajátította a szakirány szerinti régi-zenei hangszeres szólóirodalom, valamint a kamarazenei, illetve zenekari irodalom jelentős részét, széleskörű rálátása van a repertoár más részeire.

7.2.1.6. Specializált ismeretekkel rendelkezik a szakirány szerinti régi-zenei hangszer repertoárjának forrásairól és azok fellelhetőségéről, felkutatásának módszereiről, lehetőségeiről.

7.2.1.7. Mélyreható ismeretei vannak a szakirány szerinti hangszeres szólóművek, illetve a szakirány szerinti hangszeres szólamot tartalmazó művek egyéni és csoportos munka során történő elsajátításának folyamatáról, sajátos követelményeiről, a gyakorlási módszerekről, próbatechnikákról.

7.2.1.8. Specializált ismeretekkel rendelkezik barokk és bécsi klasszikus stílusok hangolási rendszereinek elméletéről és azok esztétikai következményeiről, valamint a hangolás gyakorlatának alapjairól.

**b) képességei:**

7.2.2.1. Képes a szakirány szerinti hangszeres zeneműveket szólistaként vagy zenei együttesek tagjaként, pódiumhelyzetben, valamint stúdió- vagy más környezetben egyaránt magabiztosan, önálló művészi elképzeléseinek érvényre juttatásával, megfelelő ízléssel, stílusérzékkel, megjelenítő erővel, élményt szerzően megszólaltatni.

7.2.2.2. A tanulmányai során elsajátított hangszeres tudásra támaszkodva, felhalmozott eszköztárából adekvát módon választva képes koncentrált, ill. váratlan előadói helyzetek, új megközelítést igénylő feladatok fölényes megoldására.

7.2.2.3. A szakirány szerinti régi-zenei hangszeren képes összetettebb zenei anyagokat első látás után megszólaltatni.

7.2.2.4. Elsajátított repertoárjába tartozó régi-zenei műveket, hangszeres szólamokat képes hosszabb idő eltelte után, gyorsabb felkészülés eredményeként is ismét megszólaltatni.

7.2.2.5. Képes a szakirány szerinti régi-zenei hangszer feltárt repertoárjának minél szélesebb körű megismerésére, valamint új, eddig kiadatlan és előadatlan repertoár kutatására.

7.2.2.6. A szakirány szerinti régi-zenei hangszeres szólóművek, illetve a szakirány szerinti régi-zenei hangszeres szólamot tartalmazó művek elsajátítása során képes a folyamat időbeli megtervezésére, gyakorlási metódusok kialakítására, önálló továbbfejlesztésére, csoportos munka során alkalmazkodó részvételre.

7.2.2.7. A szakirány szerinti régi-zenei hangszeres szólóművek, illetve a szakirány szerinti régi-zenei hangszeres szólamot tartalmazó művek elsajátítása során képes a folyamat időbeli megtervezésére, gyakorlási metódusok kialakítására, önálló továbbfejlesztésére, csoportos munka során alkalmazkodó részvételre.

**c) attitűdje:**

7.2.3.1. A szakirány szerinti régi-zenei hangszeres tudását hatékony gyakorlással folyamatosan karban tartja, fejleszti.

7.2.3.2. Kiforrott kritikai érzékkel viszonyul saját és mások előadó-művészeti teljesítményéhez, a különböző előadói gyakorlatokhoz, konkrét zenei produkciókhoz.

7.2.3.3. Zenei gondolkodását magas fokú kreativitás jellemzi.

7.2.3.4. Rendszeresen részt vesz a szakirány szerinti régi-zenei hangszer feltárt és még feltáratlan repertoárjának megismerését célzó kutatásban.

**d) autonómiája és felelőssége:**

7.2.4.1. A régi-zenei előadó-művészettel kapcsolatos elkötelezettsége, művészi karaktere, irányultsága egyértelműen kialakult.

7.2.4.2. Egyéni teljesítményét a szakterület minőségi elvárásaival összhangban tartja.

7.2.4.3. Rendszeresen kezdeményezi különböző szóló- vagy együttes zenei előadó-művészeti produkciók létrehozását, azokban irányító, formáló szerepet tölt be.

7.2.3.4. Repertoárját önállóan, értékfeltáró és értékmegőrző szemlélettel választja meg és bővíti.

7.2.3.5. Egyéni és csoportos munka eredményeként megvalósuló zenei produkciók iránt egyaránt felelősséget érez.

**9. A mesterképzés jellemzői:**

**9.1. A szakmai ismeretek jellemzői**

9.1.1. A szakképzettséghez vezető tudományágak, szakterületek, amelyekből a szak felépül:

- a régi-zenei előadó-művészeti tevékenység kapcsolódása a kultúra és a művészeti élet különböző területeihez 3-13 kredit;

- a régi-zenei előadó-művészet elméleti, történeti területei 7-33 kredit;

- a régi-zenei hangszeres előadó-művészet kapcsolódó vokális és társművészeti háttere: 4-18 kredit;

9.1.2. A szakirány tudományágai, szakterületei és kreditaránya:

- a szakirány szerinti régi-zenei szóló-hangszeres előadó-művészet és specifikus elméleti ismeretei 25-59 kredit;

- a szakirány szerinti hangszeres együttjáték: 8-28 kredit.

**9.2.** **Idegen-nyelvi követelmény**

A mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3. Szakmai gyakorlatra vonatkozó követelmények:**

A szakmai gyakorlat a felsőoktatási intézmény tantervében meghatározottak szerinti hangversenyezés.

# RESTAURÁTOR-MŰVÉSZ OSZTATLAN KÉPZÉS

**1. A mesterképzési szak megnevezése:** restaurátor-művész (Art Restoration)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles restaurátor-művész

- a szakképzettség angol nyelvű megjelölése: Art Restorer

- választható specializáció: a festő, a faszobrász, a kőszobrász, a fa-bútor, a fém-ötvös, a papír-bőr, a textil-bőr és a szilikát restaurátorművész

**3. Képzési terület:** művészet

**4. A képzési idő félévekben:** 10 félév

**5. A mesterfokozat megszerzéséhez összegyűjtendő kreditek száma:** 300 kredit

- a szak orientációja: gyakorlat-orientált (60-70 százalék)

- a diplomamunka elkészítéséhez rendelt kreditérték: 42

- intézményen kívüli összefüggő gyakorlati képzés minimális kreditértéke

- a szabadon választható tantárgyakhoz rendelhető minimális kreditérték: 20 kredit

**6.** A szakképzettség képzési területek egységes osztályozási rendszer szerinti tanulmányi területi besorolása: 221

**7. A mesterképzési szak képzési célja, az általános és a szakmai kompetenciák:**

A képzés célja restaurátorművészek képzése, akik magas szinten ismerik és alkalmazzák a restaurálás gyakorlatát és elméletét. A restaurálás szakmai, művészi és etikai követelményeinek tudatában, a kulturális tárgyi örökség anyagi és eszmei valójában történő megőrzéséhez szükséges elméleti és gyakorlati tudás birtokában képesek a specializációjuknak megfelelő egyedi restaurálási, műtárgyvédelmi feladatok elvégzésére. Rendelkeznek a szakma gyakorlásához szükséges történeti, természettudományos ismeretekkel, etikai szemlélettel, gyakorlati készségekkel és jártassággal, valamint felelős magatartással. Felkészültek tanulmányaik doktori képzésben történő folytatására.

**7.1. Az elsajátítandó szakmai kompetenciák**

**A restaurátor-művész**

**a) tudása**

1. Specializált ismeretekkel rendelkezik a restaurálás alapjául szolgáló kutatási módszerekről, a műtárgyak megőrzéséhez szükséges speciális műtárgyvédelmi feladatokról.
2. Széleskörű ismeretekkel bír a műtárgyak anyagainak fizikai, kémiai tulajdonságairól, károsodásaik okairól és megjelenési formáiról.
3. Specializált ismeretekkel rendelkezik a restaurálásban alkalmazott különféle (fizikai, kémiai stb.) vizsgálati technikákról és az vizsgálatok eredményének kiértékelési módszereiről.
4. Specializált ismeretekkel rendelkezik a restaurálás főbb művészeti, anyagtani, technikatörténeti elméleteiről, és az ezekhez kapcsolódó alapelvek, szakelméleti kutatások és irányzatok részterületeiről.
5. Behatóan ismeri a restaurálásban alkalmazott anyagokat és módszereket, az alkalmazott művészi és technológiai eljárásokat, a művészeti és természettudományi ismeretekre épülő szakmai tervezés és megvalósítás módszereit.
6. Beható ismeretekkel rendelkezik az adott terület szakmaként, illetve a kulturális intézményrendszer részeként való működéséről.
7. Magas szinten ismeri a restaurálásra, műtárgyvédelemre vonatkozó etikai szabályokat és szerzői jogokat.

**b) képességei**

1. Képes kreatívan cselekedni és reagálni komplex helyzetekben; a képzés során megszerzett anyagismeretekből, mint eszköztárból képes megfelelő módon választani.
2. Képes a restaurálás tanulásához szükséges alaptudások használatára, a restaurálási munka folyamán felmerülő szakmai kérdések feltárására, képes korrekciós terveit adatokkal alátámasztva elkészíteni.
3. Képes a korszerű restaurálás elméleti és gyakorlati feladatainak elvégzésére (állagmegőrzés, műtárgy tisztítás, kiegészítés, retusálás, dokumentáció) a választott specializációnak megfelelő egyedi feladatok elvégzésére, szakmai tervezésre és kivitelezésre.
4. Képes önálló restaurátori tevékenység és kutatómunka végzésére, valamint ezek dokumentálására, publikálására.
5. Képes idegen nyelvű szakirodalom feldolgozására, kötetlen szóbeli szakmai kommunikációra legalább egy idegen nyelven.
6. Képes a restaurálandó műtárgyról való tudásanyag feldolgozására és kezelésére, a műtárgy állapotával és romlási folyamataival kapcsolatos jelenségek felismerésére.
7. Rendelkezik mindazzal a technikai képességgel, amely lehetővé teszi, hogy restaurálási feladatait magas színvonalon és szakmai biztonsággal valósítsa meg, hogy a műtárgyvizsgálati eredményekre támaszkodva önálló restaurálási tervet dolgozzon ki és a restaurálást önállóan, vagy szükség szerint más restaurátorokkal és szakemberekkel együttműködve elvégezze.
8. Képes a restaurálás során felvetődő problémákat olyan módon megoldani, hogy a tárgy eszmei és történeti értéke, valamint az eredeti alkotói szándék ne sérüljön, valamint teljesüljön a tárgy anyagában való fennmaradásának követelménye is.
9. Képes a társterületek képviselőivel való párbeszédre és közös munkára, mindenkor a műtárgy érdekeit tartva szem előtt.
10. Képes saját gondolatainak és restaurálási probléma felvetéseinek és megoldásainak szóban és írásban történő árnyalt kifejtésére, birtokolja a szakmai vitához szükséges beszéd- és íráskészséget.
11. Saját szakmai tevékenységébe képes más művészeti- és tudományágak elemeit beemelni.
12. Képes restaurálási projektekben, illetve adott feladatokon dolgozó munkacsoportokban tevékenyen részt venni, más szakterületek képviselőivel együttműködni, ennek érdekében konstruktívan, szakmai meggyőződését hatékonyan képviselve kommunikálni.
13. Képes meghatározni a saját művészeti tevékenységének végzéséhez, valamint annak feltételrendszeréhez, megfelelő körülményeihez kapcsolódó szakmailag megalapozott követelményeket, alapfeltételeket; ennek érdekében hatékonyan, meggyőzően kommunikál.
14. Képes alkalmazni szakterülete etikai normáit.
15. Képes művészeti tevékenységük környezet- és egészségtudatos megszervezésére, végzésére, ennek keretében a munkakörnyezet biztonságos kialakítására, a megfelelő (védő)eszközök, anyagok megválasztására, alkotásaik révén a társadalom szellemi, lelki egészségéhez való hozzájárulásra.
16. A saját restaurátori tevékenységével kapcsolatos társadalmi igényeket felismeri, azonosítja, azokra reflektál.

**c) attitűdje**

1. Aktívan keresi az új ismereteket, módszereket, kreatív megvalósítási lehetőségeket.
2. Kiforrott kritikai érzékkel viszonyul saját művészeti ágának, a restaurálásnak történeti, valamint jelenlegi szemléletéhez, módszereihez.
3. Restaurálási tevékenysége során saját művészeti elképzeléseit háttérbe szorítja, a műtárgyakhoz szakmai alázattal közelít.
4. Alkotó módon és megfelelő kritikai érzékkel képes használni a tevékenysége alapjául szolgáló technikai, anyagi és információs forrásokat.
5. Kész a közös munkavégzéshez kapcsolódó szabályok betartására, és arra, hogy a sikeres eredmény érdekében elfogadja és felelősséggel működik együtt más szakemberekkel.
6. A restaurálással kapcsolatos új ismereteket, a szakma és társterületek által alkalmazott megoldásokat és lehetőségeket figyelemmel kíséri, tudását folyamatosan korszerűsíti.
7. Aktívan keresi az együttműködést más szakterületek szereplőivel.
8. Szakmája etikai normáit betartja.

**d) autonómiája és felelőssége**

1. Szakmai identitása egyértelműen kialakult.
2. Kialakított szakmai véleményét döntési helyzetekben önállóan képviseli.
3. Tisztában van autonóm döntéshozatala határaival is: azzal, hogy mely területeken nem hozhat egyedül felelős döntéseket, milyen esetekben kell más szakemberek bevonását kezdeményeznie.
4. Képes a műtárgyak környezetének ellenőrzésére, értékelésére és javaslatot tud tenni a megfelelő környezet kialakítására.
5. Felelősséget érez a műtárgyvédelmi szempontból megfelelő környezet ellenőrzésére és megteremtésére.
6. Autonóm módon tevékenykedik, műtárgyak restaurálásáról felelős döntést hoz.
7. Új, váratlan szakmai környezetben is törekszik a problémák jogszerű és etikus megoldására.

**8. A mesterképzés jellemzői:**

**8.1. A szakmai ismeretek jellemzői**

8.1.1. A szakképzettséghez vezető tudományágak, szakterületek, amelyekből a szak felépül:

- restaurálás (elmélet és gyakorlat) 170-190 kredit,

(ebből 42 kredit a diplomamunka elkészítéséhez rendelt kreditpont),

- természettudományi ismeretek (specializációnak megfelelő anyagtan, fizika, kémia, analitika) 30-40 kredit;

- művészet- és kultúrtörténeti ismeretek 20-30 kredit;

- szabadkézi rajz, ábrázolási ismeretek 10-20 kreditpont;

- muzeológiai és műemlékvédelmi ismeretek 10-20 kredit.

8.1.2. A választható specializációkat is figyelembe véve a tanterv alapján a festő, a faszobrász, a kőszobrász, a fa-bútor, a fém-ötvös, a papír-bőr, a textil-bőr, a szilikát restaurátorművész szakterületén szerezhető speciális ismeret.

A specializáció kreditaránya a képzés egészén belül 140-170 kredit.

**8.2. Idegennyelvi követelmény**

A mesterfokozat megszerzéséhez bármely olyan élő idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga, vagy ezzel egyenértékű érettségi bizonyítvány, vagy oklevél megszerzése szükséges.

**8.3.Szakmai gyakorlat követelményei:**

A szakmai gyakorlat hatvan óra művésztelepi gyakorlat.

# SZÍNHÁZI DRAMATURG OSZTATLAN MESTERKÉPZÉSI SZAK

**1. A mesterképzési szak megnevezése:** színházi dramaturg (Theatre Script Editing)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles színházi dramaturg

- a szakképzettség angol nyelvű megjelölése: Theatre Script Editor

**3.Képzési terület:** művészet

**4. A képzési idő félévekben:** 10 félév

**5. A mesterfokozat megszerzéséhez összegyűjtendő kreditek száma:** 300 kredit

- a szak orientációja: kiegyensúlyozott (40-60 százalék)

- a diplomamunka készítéséhez rendelt kreditérték: 20 kredit

- intézményen kívüli összefüggő gyakorlati képzés minimális kreditértéke: 40 kredit

- a szabadon választható tantárgyakhoz rendelhető minimális kreditérték: 20 kredit

**6 A szakképzettség képzési területek egységes osztályozási rendszer szerinti tanulmányi területi besorolása:** 212

**7. A mesterképzési szak képzési célja, az általános és a szakmai kompetenciák:**

A képzés célja színházi dramaturg szakemberek képzése, akik ismerik a kultúra írott, megőrzött és íratlan, csak áttételesen dokumentált történetét. Tevékeny és kreatív módon vesznek részt a színházi és az audiovizuális művészi alkotófolyamatban. Elsajátított ismereteik birtokában adminisztratív és menedzseri tevékenység kifejtésével is képesek támogatni a létrejövő produkciót. Felkészültek a tanulmányaik doktori képzésben történő folytatására.

**Az elsajátítandó szakmai kompetenciák**

**A színházi dramaturg**

**a) tudása:**

7.1.1.1. Általános és mélyreható ismeretekkel rendelkezik a dráma- és színháztörténet területén.

7.1.1.2. Biztosan eligazodik a színházi filológiai kérdésekben.

7.1.1.3. Ismeri és érti a módszertani elemzésekben használatos fogalmakat.

7.1.1.4. Jártas a történetírás metodikai és emlékezetstratégiai kérdéseiben.

7.1.1.5. Specializált tudása van a színházi dramaturgia, illetve a színművészet, színházi rendezés területén.

7.1.1.6. Jól ismeri a színházi (rendezői) stílusokat, a mérvadó vizuális művészeti irányzatokat.

7.1.1.7. Rendelkezik a színházművészetre koncentrált beható szöveg- és kulturális fordítási ismeretekkel.

7.1.1.8. Ismeri a nagyivű kultúrák színházi formanyelvét.

 7.1.1.9. Ismeri és alkalmazza a színházi szaknyelv kifejezéseit a szakma domináns idegen nyelvein.

7.1.1.10. Behatóan ismeri a színházművészetre vonatkozó etikai szabályokat és szerzői jogot.

7.1.1.11. Birtokában van az önálló munkához szükséges PR- és menedzsment-ismereteknek.

7.1.1.12. Ismeri a művészeti tevékenységével kapcsolatos társadalmi igényeket.

7.1.1.13. Ismeri a különböző szakmai beszédhelyzeteket.

**b) képességei:**

7.1.2.1. A szöveggondozás, szövegelemzés, évadterv-készítés terén elsajátított ismeretek segítségével képes a színházi területen önálló kreatív munkát végezni.

7.1.2.2. Képes összetett színházi feladatokat megoldani (fordítás, színpadra alkalmazás, jelenet-átírás)

7.1.2.3. Képes az új, ill. váratlan kihívásoknak megfelelni (közönségtalálkozó, beavató program vezetése, szakmai beszélgetésen moderálás).

7.1.2.4. Átlátja a színházo kommunikációban kialakuló beszédhelyzeteket, képes megteremteni a különféle megközelítések egyensúlyát, szintézisét, közvetít az alkotófolyamatban résztvevők között.

7.1.2.5. Képes önállóan átlátni a színházi alkotófolyamat strukturális és anyagi vetületét.

7.1.2.6. Képes a megértő interpretáció és kommunikáció retorikai eszközeit alkalmazni.

7.1.2.7. Képes a megszerzett tudás feldolgozására, súlyozására és további bővítésére.

7.1.2.8. Képes saját elemzésen alapuló egyéni álláspontot kialakítani, azt meggyőzően képviselni, egyidejűleg befogadni és mérlegelni más álláspontokat.

7.1.2.9. Képes tudását és tapasztalatát a munkaközösség szempontjaival összehangolni.

7.1.2.10. Képes a tanulmányai során elsajátított tudására, illetve kritikai érzékére támaszkodva a dramaturgiai hatások szemszögéből végigkísérni és felügyelni egy készülő produkció teljes munkafolyamatát.

7.1.2.11. Tanulmányai alapján képes a rendelkezésére álló (információs, anyagi és technikai) forrásokat kreatívan és költséghatékonyan felhasználni a színházi produkció érdekében. .

7.1.2.12. Képes eligazodni a könyvtári rendszerek és nemzetközi online és offline archívumok adataiban.

7.1.2.13. Ismeretei birtokában eligazodik a színházművészet új és születőben levő tendenciái között, képes meg határozni azok esztétikáját.

7.1.2.14. Biztosan megkülönbözteti a színházi játék- és formanyelveket.

**c) attitűdje:**

7.1.3.1. Tudatában van annak, hogy az új kor új kultúrája új közelítéseket, módszereket kíván (és kínál).

7.1.3.2. Feladatának tekinti, hogy az alkotó munkában és azon túl szüntelenül kutasson, nézőpontot váltson.

7.1.3.4. Kritikus érzékenységgel fordul a színházművészet és a társművészetek alkotásai/alkotói felé.

7.1.3.5. Aktívan keresi az új kezdeményezések megvalósításának alternatív módjait.

7.1.3.6. Nyitott és kész a hagyományos és az új megközelítést hordozó művészeti alkotások, produkciók társadalmi megismertetésére, megértetésére.

7.1.3.7. Biztosan támaszkodik megszerzett ismereteire, miközben folyamatosan bővíti azokat.

7.1.3.8. Megértő magatartásával a közösség teremtő értékei felé fordul.

**d) autonómiája és felelőssége:**

7.1.4.1. Az alkotásra, színházi munkára érett, önálló egyéniség.

7.1.4.2. Kreatívan gondolkodva saját művészeti koncepciót alkot, amelyet autonóm módon és szakszerűen valósít meg.

7.1.4.3. Felismeri és vállalja a saját megfelelő felelősségi körét a közösségi alkotás folyamatában.

7.1.4.4. A színházi és művészeti közéletben aktívan képviseli saját (kritikai) álláspontját.

7.1.4.5. Felelős az alkotóközösség döntéseiért.

7.1.4.6. Megfontolt és biztos ízléssel vesz részt a produkció érdekében folytatott nyilvános kommunikációban.

7.1.4.7. Önállóan kezdeményez, és akár konfliktusok vállalása árán is szolidárisan segíti a rendező munkáját.

7.1.4.8. A társadalmi felelősségvállalás kereteit ismeri és megtartja, színházi nevelési előadások során, beavató színházi eseményeken, elemző beszélgetések vezetésében önállóan képviseli a közösség értékeit.

7.1.4.9. Empátiával és felelősséggel dolgozik a szerzőkkel és színházi alkotótársakkal.

7.1.4.10. Felelősen kezeli a színházi alkotófolyamat természetéből adódó kommunikációban kialakuló problematikus helyzeteket.

**8. A mesterképzés jellemzői:**

**8.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- a színházi dramaturgiai-gyakorlat története, esztétikai, filológiai, etikai ismeretei, 80-100 kredit;

- a magyar- és világirodalom dokumentumai, dráma és színháztörténet az előadóművészetek alkotói folyamatában 35-45 kredit;

- stilisztika kreatív írás, fordítás 38-46 kredit;

- dramaturgiai gyakorlatok a társművészetek területén 35-45 kredit;

- előadás szerzői jogi és produkciós befoglaló környezete 6-10 kredit.

**8.3.Idegennyelvi követelmény**

A mesterfokozat megszerzéséhez egy, államilag elismert, komplex típusú középfokú (B2) nyelvvizsga vagy ezzel egyenértékű érettségi bizonyítvány vagy oklevél **angol** nyelvből, továbbá egy **másik** idegen nyelvből államilag elismert, alapfokú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**8.3. Szakmai gyakorlat követelményei:**

A szakmai gyakorlat összesen harminc hét időtartamú, összefüggően minimum háromhetes szakaszokban megvalósuló szakmai munka. A gyakorlat során a hallgatók tényleges kutatási, alkotói folyamatokban vesznek részt, színházi, kutatói és produkciós szakmai produkciós feladatokat oldanak meg.

**8.4. A képzés megkülönböztető speciális jegyei:**

**8.5. A mesterképzésbe való felvétel feltételei:**

# SZÍNHÁZRENDEZŐ MESTERKÉPZÉSI SZAK

**1. A mesterképzési szak megnevezése:** színházrendező (Stage Directing)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master, rövidítve: MA);

- szakképzettség: okleveles színházrendező

- a szakképzettség angol nyelvű megjelölése: Stage Director

**3. Képzési terület:** művészet

**4. A képzési idő félévekben:** 10 félév

**5 A mesterfokozat megszerzéséhez összegyűjtendő kreditek száma:** 300 kredit

- a szakorientációja: gyakorlat-orientált (60-70 százalék),

- a diplomamunka elkészítéséhez rendelt kreditérték: 18 kredit

- intézményen kívüli összefüggő gyakorlati képzés minimális kreditértéke: 20 kredit

- a szabadon választható tantárgyakhoz rendelhető minimális kreditérték: 15 kredit

**6. A szakképzettség képzési területek egységes osztályozási rendszer szerinti tanulmányi területi besorolása:** 212

**7. A mesterképzési szak képzési célja, az általános és a szakmai kompetenciák:**

A képzés célja színházrendezők képzése, akik ismerik a világtörténeti és kortárs színház irányzatait, és képesek egyéni koncepciójuk színpadon történő megjelenítésére. Megszerzett elméleti és gyakorlati ismereteik birtokában alkalmasak a személyes fogalmazásmódra, és egy alkotócsoport vagy társulat irányítására, érvényes mondandó kifejezésére a színház különféle műfajaiban. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A színházrendező**

**a) tudása:**

7.1.1.1. Ismeri a színművészet elméletét és gyakorlatát általánosan és műfajspecifikusan is

egyaránt.

7.1.1.2. Átfogóan ismeri a dráma- és színháztörténetet.

7.1.1.3. Ismeri a történeti és kortárs drámairodalom alkotásait.

7.1.1.4. Mélyrehatóan ismeri a dráma- és szerepelemzéshez szükséges irodalmat,

irodalomtörténetet.

7.1.1.5. Tisztában van a rendezői munkához szükséges dramaturgiai ismeretekkel;

7.1.1.6. Átfogóan ismeri a zeneművészet elméleti és történeti hátterét, a kiemelkedő

zeneszerzőket és alkotásaikat.

7.1.1.7. Specializált ismereteket szerzett a beszéd és ének hangképzés

törvényszerűségeinek vonatkozásában.

7.1.1.8. Szerteágazóan ismeri a színpadtechnika lehetőségeit.

7.1.1.9. Alaposan ismeri a kortárs színház hazai és nemzetközi eredményeit.

7.1.1.10. Szerteágazó ismeretekkel rendelkezik a színházművészet és más művészeti ágak

közötti kapcsolódási pontokról, valamint az alkotó- és előadó-művészeti területek közötti

dinamikus kölcsönhatásról.

7.1.1.11. Magas fokon ismeri a színészvezetés és színészpedagógia törvényszerűségeit.

7.1.1.12. Specializált ismeretekkel rendelkezik a színjátszás hazai és nemzetközi

intézményi kereteiről, a színházak és színtársulatok lehetséges felépítéséről, működésük

módozatairól.

7.1.1.13.Ismeri a színházra vonatkozó PR, menedzsment és jogi szabályzatot.

7.1.1.14.Magas szinten ismeri a színházi működésre vonatkozó etikai normákat.

**b) képességei:**

7.1.2.1. Képes meghatározott idő alatt, kortárs vagy klasszikus dramatikus szöveg

színpadra állítására, a szakmai követelményeknek megfelelő előadás önálló

megalkotására.

7.1.2.2. Képes a színészek munkájának vezetésére, értékelésére.

7.1.2.3. Rendelkezik mindazzal a rutin technikai képességgel, amely lehetővé teszi, hogy

önálló művészi elképzeléseit egyéni módon és szakmai biztonsággal valósítsa meg.

7.1.2.4. A színházat, mint kreatív műfajt értelmezi.

7.1.2.5. A társművészetek vívmányait a létrehozott előadásba beépíti.

7.1.2.6. Képes a közreműködő művészek és műszaki szakemberek munkájának

megszervezésére, összehangolására, irányítására.

7.1.2.7. Képes új színpadi szövegek létrejöttének inspirálására.

7.1.2.8. Rendezői munkáin keresztül a társulat közös gondolkodására és ízlésére

ráhatással van.

7.1.2.9. Képes a színházi társulat vezetésére.

7.1.2.10. Képes a színház üzemszerű működtetésére, a repertoár, műsorrend

kidolgozására.

7.1.2.11. Alkotóként képes a színházi gondolat kifejezéséhez szükséges formanyelv

gazdagítására.

7.1.2.12. A történeti és kortárs irodalom alkotásait professzionális szinten képes

értelmezni;

7.1.2.13. Meglévő eszköztárából képes kiválasztani és alkalmazni az adott színpadi

megfogalmazáshoz adekvát próbamódszert.

**c) attitűdje:**

7.1.3.1. Magas szintű művészi és alkotói érzékenységgel viszonyul rendezői munkájához.

7.1.3.2. Törekszik arra, hogy a színházművészet legújabb eredményeit saját fejlődésének

szolgálatába állítsa.

7.1.3.3. Döntési helyzetekben, illetve nem várt színpadi helyzetekben is törekszik a

jogszabályok és etikai normák teljeskörű figyelembevételével cselekedni.

7.1.3.4. A rendezői alkotómunkájával kapcsolatos társadalmi igényeket felismeri, azokra

reflektál.

7.1.3.5. A társadalom problémáit figyeli, saját, rendezői tevékenységén belül azokra reagál.

7.1.3.6. Kezdeményező szerepet vállal szakmájának a közösség szolgálatába állítására.

7.1.3.7. Saját, rendezői produktumát a próbák és előadások alatt folyamatosan, önreflektíven kontrollálja.

7.1.3.8. Elfogadja, hogy munkája során saját művészi produktumát a létrejövő színházi előadás egésze tükrében vizsgálja;

7.1.3.9. A próba- és előadás-szituációkat kreativitással, rugalmasan és empátiával kezeli;

7.1.3.10. A próbafolyamat fokozott pszichés és fizikai terhelését kellő toleranciával és megértéssel viseli.

**d) autonómiája és felelőssége:**

7.1.4.1. A közösségi alkotás létrehozásakor egyéni felelősséget vállal.

 7.1.4.2. Jelentős mértékű önállósággal végzi átfogó és speciális szakmai kérdések

végiggondolását és megvalósítását.

7.1.4.3. Önálló rendezői koncepciót alkot, amelyet kreatívan és professzionálisan valósít

meg,

7.1.4.4. Kialakított színház-szakmai véleményét döntési helyzetekben képviseli.

7.1.3.5. Az előadás egészéről ill. saját feladatáról alkotott szakmai álláspontját a

kollégákkal szemben meggyőzően képviseli;

7.1.3.6. Felismeri a színházművészetnek a társadalomra tett hatását, kulturális eredményeit;

7.1.3.7. A próbák és előadások alatt kiemelt figyelemmel kíséri és kontrollálja a színpadi

történések teljességét, a kollégák munkáját .

7.1.3.8. A próbafolyamat és az előadások során betartja és betartatja a vonatkozó

munkavédelmi előírásokat;

**8. A mesterképzés jellemzői:**

**8.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- színház és drámatörténet, elemzés 10-20 kredit;

- a vizuális művészetek története 10-20 kredit;

- zeneértés, a zenés színpadi műfajok története 10-20 kredit;

- színházrendezés 54-66 kredit;

- szöveg és színpad viszonya 38-52 kredit;

- speciális rendezési gyakorlat 90-104 kredit.

**8.2. Idegennyelvi követelmény**

A mesterfokozat megszerzéséhez bármely olyan élő idegen nyelvből, amelyen a színházrendezői szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**8.3.** **Szakmai gyakorlat követelményei:**

A színházrendező szakmai színházi gyakorlatának időtartama legalább tizenöt hét, amelyet vidéki vagy fővárosi, nemzeti vagy kiemelt, egyes esetekben határon túli magyar színházban minimum két produkcióban való rendezői vagy rendezőasszisztensi szakmai munka.

**8.4. A képzés megkülönböztető speciális jegyek:**

# SZÍNMŰVÉSZ MESTERKÉPZÉSI SZAK

**1. A mesterképzési szak megnevezése:** színművész (Acting)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles színművész

- a szakképzettség angol nyelvű megjelölése: Actor/Actress

**3. Képzési terület:** művészet

**4. A képzési idő félévekben:** 10 félév

**5. A mesterfokozat megszerzéséhez összegyűjtendő kreditek száma:** 300 kredit

- a szak orientációja gyakorlat-orientált (60-70százalék)

- a diplomamunka elkészítéséhez rendelt kreditérték: 20 kredit

- intézményen kívüli összefüggő gyakorlati képzés minimális kreditértéke: 16 kredit

- a szabadon választható tantárgyakhoz rendelhető minimális kreditérték: 15 kredit

**6. A szakképzettség képzési területek egységes osztályozási rendszer szerinti tanulmányi területi besorolása:** 212

**7. A mesterképzési szak képzési célja, az általános és a szakmai kompetenciák:**

A képzés célja színművészek képzése, akik a elsajátított elméleti ismereteik és komplex gyakorlati képességeik birtokában alkalmasak a hazai színházi műhelyekben, a filmes és televíziós produkciókban, a rádiós előadóművészetekben, illetve filmszinkronizálási munkákban magas szintű színművészeti tevékenység folytatására. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A színművész**

**a) tudása:**

7.1.1.1. Általános és specializált ismeretei vannak a színművészet elméletéről és gyakorlatáról.

7.1.1.2. Átfogóan ismeri a dráma- és színháztörténetet, a tisztában van a történeti és kortárs drámairodalom alkotásaival.

7.1.1.3. Mélyrehatóan ismeri a szerepelemzéshez szükséges irodalmat, irodalomtörténetet.

7.1.1.4. Tisztában van a színészi munkához szükséges dramaturgiai elemekkel.

7.1.1.5. Ismeri a zeneművészet elméleti és történeti hátterét, a kiemelkedő zeneszerzőket és alkotásaikat.

7.1.1.6. Specializált ismeretei vannak a beszédképzés artikulációs felépítése, működése, fonetikai törvényszerűségeinek vonatkozásában.

7.1.1.7. Magas szinten ismeri a színpadi mozgáskultúra speciális elemeit.

7.1.1.8. Magas szinten ismeri az énekléshez szükséges hangképzési technikákat, illetve énekes előadói stílusokat.

7.1.1.9. Szerteágazó ismeretekkel rendelkezik a színházművészet és más művészeti ágak közötti kapcsolódási pontokról, valamint a színpadi művek és filmalkotások alkotó- és előadó-művészeti területei közötti dinamikus kölcsönhatásról.

7.1.1.10.Átfogó ismeretei vannak a színpadtechnikai berendezések működéséről, a színpadon való biztonságos mozgás lehetőségeiről.

7.1.1.11.Specializált ismeretekkel rendelkezik a színjátszás hazai és nemzetközi intézményi kereteiről, a színházak és színtársulatok lehetséges felépítéséről, működésük módozatairól.

7.1.1.12.Magas szinten ismeri a színjátszásra vonatkozó etikai normákat.

**b) képességei:**

7.1.2.1. Képes egyénileg is a rá kiosztott szerep értelmezésére, a rendező vezetésével a színpadi figura kialakítására.

7.1.2.2. Képes egy szerep többféle értelmezés szerinti eljátszására.

7.1.2.3. Képes a művészi teljesítmény magas színvonalon történő megismétlésére.

7.1.2.4. Képes társulatban együtt alkotni, játszani, az improvizációs technikákat alkalmazni.

7.1.2.5. Képes kreatívan jelen lenni a filmes és televíziós műfajokban egyaránt.

7.1.2.6. Képes közreműködőként a színpadi gondolat kifejezéséhez szükséges formanyelv gazdagítására.

7.1.2.7. A rendezői instrukciók és a kollégák művészi produkciója tükrében képes a saját színpadi alakítását átformálni, újraértelmezni, felülvizsgálni.

7.1.2.8. A történeti és kortárs irodalom alkotásait professzionális szinten értelmezi.

7.1.2.9. Meglévő eszköztárából képes kiválasztani és alkalmazni az adott színpadi megfogalmazáshoz adekvát metódust.

**c) attitűdje:**

7.1.3.1. Magas szintű művészi és alkotói érzékenységgel viszonyul színészi feladatához.

7.1.3.2. Felismeri a színművészetnek a társadalomra tett hatását, kulturális értékét.

7.1.3.3. Törekszik arra, hogy a színházművészet legújabb eredményeit saját fejlődésének szolgálatába állítsa.

7.1.3.4. Váratlan színpadi helyzetekben is törekszik a jogszabályok és etikai normák teljeskörű figyelembevételével cselekedni.

7.1.3.5. Nyitott a színművészettel kapcsolatos művészi technikájának folyamatos fejlesztésére, a módszertani újdonságok és a témában megjelenő elméleti munkák megismerésére.

7.1.3.6. A próbafolyamat fokozott pszichés és fizikai terhelését kellő toleranciával és megértéssel viseli.

7.1.3.7. Elfogadja, hogy munkája során saját művészi produkcióját a létrejövő színházi előadás egésze, ill. a kreatív munkatársak döntéseinek tükrében vizsgálja.

7.1.3.8. Nyitott a társadalom problémáira, saját feladatkörén belül azokra reagál.

7.1.3.9. A próba- és előadás-szituációkat kreativitással, rugalmasan és empátiával kezeli.

**- autonómiája és felelőssége:**

7.1.3.1. Az előadásban saját szerepét önálló értelmezés mentén, professzionális színvonalon formálja meg, a darab egészéről ill. saját produkciójáról alkotott szakmai álláspontját a kollégákkal szemben meggyőzően képviseli.

7.1.3.2. A produkció egészén belül saját színművészi tevékenységéért felelősséget vállal.

7.1.3.3. A próbák és előadások alatt kiemelt figyelemmel kíséri és kontrollálja a színpadi történések teljességét, a színészkollégák munkáját és a színpad aktuális berendezési státuszát egyaránt.

7.1.3.4. Színművészi identitása egyértelműen kialakult.

7.1.3.5. Saját színművészi produkcióját a próbák és előadások alatt folyamatosan, önreflektíven kontrollálja.

7.1.3.6. A próbafolyamat és az előadások során betartja munkavédelmi előírásokat.

**8. A mesterképzés jellemzői:**

**8.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- színház és drámatörténet, elemzés 25-35 kredit

- a vizuális művészetek története 20-28 kredit

- ritmus és forma (zene és szöveg) 20-28 kredit

- színészi játék, általános színészi gyakorlat 64-72 kredit

- készségfejlesztés (mozgás, beszéd, ének) 42-50 kredit

- speciális színészi gyakorlat 55-60 kredit.

**8.2. Idegennyelvi követelmény**

A mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**8.3.Szakmai gyakorlat követelményei:**

A szakmai gyakorlat legalább tizenkét hét időtartamú, vidéki vagy fővárosi, nemzeti vagy kiemelt színházban, legalább egy produkcióban folytatott színészi szakmai munka.

# SZOBRÁSZMŰVÉSZ MESTERKÉPZÉSI SZAK

1. **A mesterképzési szak megnevezése:** szobrászművész (Sculpture)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles szobrászművész

- a szakképzettség angol nyelvű megjelölése: Sculptor

**3. Képzési terület:** művészet

**4 A képzési idő félévekben:** 10 félév

**5. A mesterfokozat megszerzéséhez összegyűjtendő kreditek száma:** 300 kredit

- a szakorientációja: gyakorlat-orientált (60-70 százalék)

- a diplomamunkához rendelt kreditérték:42 kredit

- szabadon választható tantárgyakhoz rendelhető minimális kreditérték:20 kredit

**6. A szakképzettség képzési területek egységes osztályozási rendszer szerinti tanulmányi területi besorolása: 211**

**7. A mesterképzési szak képzési célja, és a szakmai kompetenciák:**

A képzés célja szobrászművészek képzése, akik megszerzett plasztikai ismereteik birtokában alkalmasak szobrászművészi tevékenység folytatására, ismerik a szobrászat kifejezési eszközeit és lehetőségeit, a felhasználható anyagokat és technikákat, korszerű és klasszikus alapokra épített szellemi orientációval, kiváló technikai tudással, mesterségbeli, esztétikai, valamint társadalomtudományi ismeretekkel rendelkeznek. Elemezni képesek a szakterületükkel kapcsolatos általános és egyedi társadalmi igényeket. Tudásukkal, az önkifejezés készségével, a nemzetközi és hazai képzőművészeti tendenciák ismeretével alkalmasak az eszmei tartalmak képzőművészeti formában történő megjelenítésére. Felkészültek tanulmányaik doktori képzés keretében történő folytatására.

**Az elsajátítandó szakmai kompetenciák**

**A szobrászművészek**

**a) tudása**

* + - 1. Általános és specializált ismeretekkel rendelkezik a szobrászatban végzett alkotói tevékenységek alapjául szolgáló folyamatokról, faragási, öntési és egyéb szobrászati technikai eljárásokról és koncepciókról.
			2. Specializált ismeretekkel rendelkezik a saját művészeti ágában, a szobrászatban végzett kutatás/forrásgyűjtés/szobrászati analógiák keresése alapjául szolgáló módszerekről, megvalósítási irányokról, lehetőségekről.
			3. Specializált ismeretekkel rendelkezik egy adott szobrászati gyakorlat eredetiségének, képzőművészeti jelentőségének felismerésével kapcsolatban.
			4. Specializált ismeretekkel rendelkezik a szobrászat főbb elméleteiről, alapelveinek, stíluskorszakainak és irányzatainak, fontosabb alkotásainak részterületeiről, ezek alapján értő módon közelít számára ismeretlen szobrászati alkotásokhoz is.
			5. Behatóan ismeri a saját művészeti ágában, a szobrászatban végzett alkotói tevékenységek alapjául szolgáló anyagokat, technikákat (a térplasztika, kisplasztika, relief, érem és plakett kivitelezési technikáit, a gipsz, terrakotta, fa, kő, fém öntési és domborítási módszereit), valamint a tevékenységek végzésének körülményeit, lehetőségeit.
			6. Beható ismeretekkel rendelkezik a szobrászat; tér- és környezetszervezési, építészeti, díszítőművészeti eljárásairól.
			7. Beható ismeretekkel rendelkezik a képzőművészet intézményeiről és azok működéséről, például: köztéri szobrászati megbízatások tervezése, pályázása, kivitelezése, a non-profit szektor és a kereskedelmi szféra különbsége.
			8. Magas szinten ismeri a szobrászatra vonatkozó etikai szabályokat és szerzői jogokat.

**b) képességei**

1. Képes kreatívan cselekedni és reagálni komplex, váratlanul előálló és új stratégiai megközelítést követelő helyzetekben. Felhalmozott eszköztárából, az összes szobrászati technikát/technológiát felölelő szakmai tudásából képes művészi szándékának megfelelő technikai és formai megoldásokat találni.
2. Képes a térrel foglalkozó alkotói gyakorlat során új megközelítések, tudatosság és széles látókörű művészeti gondolkodás kialakítására. Művészeti gyakorlatában az adott szobrászati tevékenység közben a téri helyzeteket, arányrendszereket differenciáltan, tudatosan használja.
3. Alkotó módon képes használni a tevékenysége alapjául szolgáló technikai, anyagi és információs forrásokat, folyamatosan felülvizsgálja a már ismert szobrászati metódusok alapján saját művészeti gyakorlatát.
4. Rendelkezik mindazokkal a rutin technikai képességekkel, biztos szakmai tudással, amely lehetővé teszi, hogy szobrászati invencióit következetesen, szuverén módon valósítsa meg.
5. A tanulmányai során kifinomult arányérzékére és térlátására, rajzi és mintázási készségére támaszkodva képes szobrászati és tervezési/kivitelezési munkák elvégzésére.
6. Képes strukturáltan átgondolni, kifejezni és érvényesíteni saját alkotótevékenysége infrastrukturális és anyagi szükségleteit, műveinek megvalósításának feltételrendszerét, s ennek tudatában megtervezni és megvalósítani alkotásait.
7. Képes alkalmazni szakterülete etikai normáit.
8. Képes művészeti tevékenységük környezet- és egészségtudatos megszervezésére, végzésére, ennek keretében a megfelelő munkakörnyezet és a megfelelő eszközök, anyagok megválasztására, alkotásaik révén a társadalom szellemi, lelki egészségéhez való hozzájárulásra.

**c) attitűdje**

* + - 1. Aktívan keresi az új ismereteket, figyelemmel kíséri a kortárs szobrászati jelenségeket.
			2. Kreatívan használ új módszereket, dinamikus megvalósítási lehetőségeket, anyaghasználatában az adott szobrászati kihívásoknak megfelelőt választ.
			3. Törekszik arra, hogy folyamatos szobrászati tevékenységet végezzen.
			4. Analitikus, rendszerező szemlélettel közelít szobrászati témákhoz.
			5. Kiforrott kritikai érzékkel viszonyul a szobrászat stílusirányzataihoz, történeti, valamint kortárs alkotásaihoz. Szakmai ismereteiből kialakított konzekvenciáit beépíti szobrászati tevékenységébe.
			6. A saját művészeti tevékenységével kapcsolatos társadalmi igényeket felismeri, azonosítja, azokra reflektál.
			7. Társadalmilag érzékeny és elkötelezett művészeti alkotásai témájának megválasztásában és azok létrehozásában.
			8. Törekszik műveinek bemutatására, megismertetésére.
			9. A szobrász művészet etikai normáit betartja.

**d) autonómiája és felelőssége**

1. Szobrász identitása egyértelműen kialakult.
2. Saját művészeti koncepciót alkot, amelyet önállóan és professzionálisan valósít meg.
3. Felelőssége a hagyományos és az új megközelítést hordozó, figurális és nonfiguratív művészeti alkotások, produkciók társadalmi megismertetésére és megértetésére.
4. Társadalmilag érzékeny szobrászati alkotásai célközönségének kiválasztásában és ahhoz történő eljuttatásában.

**8. A mesterképzés jellemzői:**

**8.1.** A szakképzettséghez vezető tudományágak, szakterületek, amelyekből a szak felépül:

- szobrászat (gyakorlati, elméleti, történeti, technikai vonatkozásai) 170-190 kredit (ebből 42 kredit a diplomamunka elkészítéséhez rendelt kredit),

- művészettörténet, építészettörténet, kortársművészet 40-60 kredit,

- esztétika, művészetelmélet, művészeti anatómia 20-30 kredit,

- társadalomtudomány és bölcsészettudomány filozófia, irodalom, művészetpszichológia, művészetszociológia, jogi és menedzsment ismeretek, munkavédelem) 10-20 kreditpont.

**8.2. Idegennyelvi követelmény**

A mesterfokozat megszerzéséhez bármely olyan élő idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga, vagy ezzel egyenértékű érettségi bizonyítvány, vagy oklevél megszerzése szükséges.

**8.3. Szakmai gyakorlatra vonatkozó követelmények:**

A szakmai gyakorlat hatvan óra művésztelepi gyakorlat.

# TÁJÉPÍTÉSZ ÉS KERTMŰVÉSZ MESTERKÉPZÉSI SZAK

**1. A mesterképzési szak megnevezése:** tájépítész és kertművész (Garden Art and Landscape Design)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles tájépítész

- a szakképzettség angol nyelvű megjelölése: Landscape Designer

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** tájrendező és kertépítő mérnöki alapképzési szak.

**4.2. A 9.5. meghatározott kreditek teljesítésével vehetők figyelembe továbbá:** a műszaki képzési területen az építészmérnöki alapképzési szak, a művészet képzési területen az építőművészet alapképzési szak.

**A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- szakorientációja: kiegyensúlyozott (40-60 százalék)

- a diplomamunka elkészítéséhez rendelt kreditérték: 30 kredit

- intézményen kívüli összefüggő gyakorlati képzés minimális kreditértéke: 5 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 581

**8. A mesterképzési szak képzési célja, az általános és a szakmai kompetenciák:**

A képzés célja tájépítész tervező művészek képzése, akik kreatív, formai és vizuális készségekkel és alkotó művészi képességekkel rendelkeznek, felkészültek a települések és a táj arculatának, létesítményeinek, a szabadterek (közparkok, közkertek, történeti kertek, parkok, intézményi és villakertek) a funkciójukat szolgáló alakítására, művészi kvalitással bíró megformálására, táj- és kertművészeti alkotások létrehozására, illetve ilyen tervek készítésére és a megvalósulás irányítására. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A tájépítész tervező művész**

**a) tudása:**

7.1.1.1. Általános és specializált ismeretekkel rendelkezik a tájépítészet és kertművészet alapjául szolgáló folyamatokról és koncepciókról.

7.1.1.2. Ismeri a tájépítészet hazai és nemzetközi szakterületének multidiszciplináris eszközrendszerét, tervezési és megvalósítási, végrehajtási módszereit, szabályait és a kapcsolódó sajátosságokat.

7.1.1.3. Képes a szakterület tágabb rendszerben való elhelyezésére, a rokon szakterületekhez és művészeti ágakhoz kapcsolására, a tágabb rendszerben megvalósuló kapcsolat- és hatásrendszer felismerésére.

7.1.1.4. Ismeri a tájépítészet sajátos kutatási, forrásgyűjtési módszereit, absztrakciós technikáit, az elvi kérdések gyakorlati vonatkozásainak kidolgozási módjait.

7.1.1.5. Specializáltan ismeri a tájépítészet és kertművészet főbb elméleteinek, alapelveinek, stíluskorszakainak és irányzatainak, fontosabb alkotásainak részterületeit.

7.1.1.6. Behatóan ismeri a tájépítészeti alkotói tevékenységek alapjául szolgáló alapadatokat, anyagokat, technikákat, valamint ezen tevékenységek végzésének körülményeit.

7.1.1.7. Ismeri a tájépítészet és kertművészet valamint más művészeti ágak, szakterületek közötti kapcsolódási pontokat.

7.1.1.8. Beható ismeretekkel rendelkezik a tájépítészet szakmaként, illetve a kulturális intézményrendszer részeként való működéséről.

7.1.1.9. Ismeri és érti a tájépítészet szakterületének jogszabályi környezetét, a tájépítészetre vonatkozó etikai szabályokat és szerzői jogot.

7.1.1.10. Ismeri a team és projektmunka sajátosságait, rendelkezik vezetői ismeretekkel. Birtokában van a tájépítészeti szakterületen alkalmazható korszerű vezetéselméleti és alkalmazott pszichológiai ismereteknek.

**b) képességei:**

7.1.2.1. Képes a tájépítészeti és kertművészeti szakmai problémák beazonosítására, azok sokoldalú, interdiszciplináris megközelítésére, valamint a megoldásához szükséges részletes elvi és gyakorlati háttér feltárására, megfogalmazására.

7.1.2.2. A tájépítészeti és kertművészeti szakterületen felmerülő problémák megoldásában képes alkalmazni a megszerzett általános és specifikus természet- és társadalomtudományi, valamint művészeti elveket, szabályokat, összefüggéseket, eljárásokat.

7.1.2.3. Alapvető képességei a kreativitás, a fejlett térlátás és formakészség.

7.1.2.4. Képes az alkotói gyakorlat során új megközelítések, tudatosság és széleskörű átlátás kialakítására.

7.1.2.5. Alkotó módon képes használni a tevékenysége alapjául szolgáló technikai, anyagi és információs forrásokat.

7.1.2.6. Rendelkezik mindazzal a rutin technikai képességgel – rajzkészség, ábrázolástechnika, előadáskészség – amely lehetővé teszi, hogy önálló művészi elképzeléseit egyéni módon és szakmai biztonsággal valósítsa meg.

7.1.2.7. Kifinomult kritikai ítélőképességgel rendelkezik.

7.1.2.8. Az önállóan vagy más művészeti ágak szereplőivel együttműködésben végzett tevékenysége során hatékony kommunikációra képes.

**c) attitűdje:**

7.1.3.1. Törekszik arra, hogy alkotó módon vegyen részt önálló tájépítészeti és kertművészeti alkotások létrehozásában.

7.1.3.2. Aktívan keresi az új ismereteket, módszereket, kreatív, dinamikus megvalósítási lehetőségeket.

7.1.3.3. Kiforrott kritikai érzékkel viszonyul a tájépítészet stílusirányzataihoz, történeti, valamint kortárs alkotásaihoz.

7.1.3.4. A saját művészeti tevékenységével kapcsolatos társadalmi igényeket felismeri, azonosítja, azokra reflektál.

7.1.3.5. Aktívan keresi az együttműködést más művészeti ágak/más szakterületek szereplőivel.

7.1.3.6. Társadalmilag érzékeny és elkötelezett alkotásai témájának megválasztásában és azok létrehozásában.

7.1.3.7. Motivált az ismeretanyag folytonos bővítésére, az új szakmai eredmények, alkotások megismerésére, az új művészeti és műszaki és lehetőségek alkalmazására, az ökológiai szemlélet fejlesztésére és alkalmazására.

7.1.3.8. Nyitott, kezdeményező, empatikus. Önmagával szemben kritikus és igényes.

7.1.3.9. Véleményét szakmai alapokon hozza meg, azokat következetesen képviseli. Elfogadja mások eltérő véleményét, ha azok szakmai indokokkal kellően alátámasztottak.

**d) autonómiája és felelőssége:**

7.1.4.1. Felelősséget érez a tájépítészet társadalmi felemelkedésben betöltött szerepének alakulásában.

7.1.4.2. Az önálló munkavégzésen és felelősségvállaláson túl képes a magas fokú együttműködésre, csapatmunka irányítására, koordinálására, a különböző szakterületeket összefogó (team) munkákban való részvételre, társszakmákkal és társadalmi szervezetekkel való együttműködésre.

7.1.4.3. Saját szakmai, művészeti koncepciót alkot, amelyet önállóan és professzionálisan valósít meg.

7.1.4.4. Összművészeti, illetve multidiszciplináris tevékenységekben is autonóm módon és felelősen tevékenykedik.

7.1.4.5. Társadalmilag érzékeny és elkötelezett alkotásai célközönségének kiválasztásában és ahhoz történő eljuttatásában.

7.1.4.6. Felelősséggel vállalja a tervezés és a kutatás etikai elveinek betartását és betartatását.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- művészet (kortárs művészet, rajz és vizuális kommunikáció, kertművészeti stúdió, kertművészeti stíluskorszakok, szabadtértervezés és design, történeti kertek, tájak helyreállítása, formázás és modellezés) 45 - 55 kredit;

- műszaki tudomány (településökológia és –fenntarthatóság, építészeti térelmélet és mai irányzatok, települési értékvédelem, urbanisztika, CAD rendszerek alkalmazása, tájvédelem és tájrendezés) 20-30 kredit;

- agrártudomány (térkompozíciós növényalkalmazás) 5-10 kredit;

- társadalomtudomány (település- és környezetszociológia) 2-5 kredit.

**9.2.** **Idegen-nyelvi követelmény:**

A mesterfokozat megszerzéséhez államilag elismert legalább középfokú (B2) komplex típusú nyelvvizsga, vagy azzal egyenértékű érettségi bizonyítvány, illetve oklevél szükséges bármely olyan élő idegen nyelvből, amelyen az adott szakmának tudományos szakirodalma van.

**9.3.** **Szakmai gyakorlatra vonatkozó követelmények:**

A szakmai gyakorlat a vezető tájépítész irányítása mellett végzett négy hetes tervezőirodai gyakorlat. A hallgatóknak a gyakorlaton objektumtervezési feladatok megoldásában kell közreműködniük.*-*

**9.4.** **A 4.2 és 4.3. pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma

- természettudomány (növénytan, talajtan, éghajlattan, dendrológia, növényföldrajz) területéről legalább 20 kredit;

- műszaki ismeretek (rajz és formatan, ábrázoló geometria, anyagtan, informatika, szerkezettan, építészet) területéről legalább 20 kredit.

# TELEVÍZIÓS MŰSORKÉSZÍTŐ MŰVÉSZ MESTERKÉPZÉSI SZAK

**1. A mesterképzési szak megnevezése:** televíziós műsorkészítő művész (Television Production Arts)

**2. A mesterképzési szakon szerezhető végzettségi szint és a szakképzettség oklevélben szereplő megjelölése:**

- végzettségi szint: mesterfokozat (magister, master; rövidítve: MA)

- szakképzettség: okleveles televíziós műsorkészítő művész

- a szakképzettség angol nyelvű megjelölése: Expert in Television Production Arts

**3. Képzési terület**: művészet

1. **A mesterképzésbe történő belépésnél előzményként elfogadott szakok**:
	1. **Teljes kreditérték beszámításával vehető figyelembe**: a televíziós műsorkészítő, a mozgóképkultúra és médiaismeret alaplépzési szak, a mozgókép alapképzési szak film- és televíziórendező szakiránya.

**4.2.A 8.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben**: 4 félév

1. **A mesterfokozat megszerzéséhez összegyűjtendő kreditek száma: 120 kredit**

- A szak orientációja: gyakorlat-orientált (60-70 százalék)

- a diploma elkészítéséhez rendelt kreditérték: 10 kredit

- intézményen kívüli összefüggő gyakorlati képzés minimális kreditértéke: 10 kredit

- a szabadon választható tantárgyakhoz rendelhető minimális kreditérték: 10 kredit

**7. A szakképzettség képzési területek egységes osztályozási rendszer szerinti) tanulmányi területi besorolása**: 213

**8. A mesterképzési szak képzési célja, az elsajátítandó szakmai kompetenciák:**

A képzés célja televíziós műsorkészítő szakemberek képzése, akik képesek a tömegkommunikációban művészi szinten önálló műsorformátum megalkotására,valamint a szerkesztői, műsorvezetői, riporteri, publicisztikai, rendezői, operatőri, vágói, gyártásvezetői területen korábban megszerzett ismereteik alkalmazásával a hazai vagy bármelyik külföldi televíziós csatorna vezető munkatársaként dolgozni. A média területein széles körű műveltségükre, idegennyelv-tudásukra támaszkodva, egyéni látásmódot, magas szintű kreativitást képviselve eredményesen működhetnek. Felkészültek tanulmányaik doktori képzés keretében történő folytatására.

**Az elsajátítandó szakmai kompetenciák**

**A televíziós műsorkészítő művész**

**a) tudása:**

7.1.1.1. Általános és specializált ismeretekkel rendelkezik a televíziós műsorkészítés elméletéről és gyakorlatáról.

7.1.1.2. Átfogóan ismeri a televíziózás terén való alkotás folyamatának lehetőségeit, a különböző televíziós műfajokban való alkotások létrehozásához szükséges kreatív és technikai eszköztárat.

7.1.1.3. Specializált ismeretekkel rendelkezik a televíziós műsorkészítés főbb elméleteinek, stíluskorszakainak és kortárs irányzatainak, fontosabb alkotásainak részterületeiről.

7.1.1.4. Behatóan ismeri a televíziós műsorkészítéshez kapcsolódó munkafolyamatokat, azok szabályait, technikai eszközeit, gyakorlati lehetőségeit, szakmai követelményeit.

7.1.1.5. Specializált beszédtechnikai ismeretei vannak.

7.1.1.6. Átfogó ismeretei vannak a médiajog területén.

7.1.1.6. Szerteágazó ismeretekkel rendelkezik a televíziós műsorkészítés és más művészeti ágak/szakterületek közötti kapcsolódási pontokról, valamint az alkotó- és előadó-művészeti területek közötti dinamikus kölcsönhatásról.

7.1.1.7. Behatóan ismeri a különböző művészeti ágak alkotásainak elemzéséhez

szükséges analitikus metódusokat.

7.1.1.8. Magas szinten ismeri a televíziós műsorkészítésre vonatkozó etikai normákat.

**b) képességei**:

7.1.2.1. Képes professzionális szintű televíziós műsorok teljes szakmai biztonsággal való elkészítésére.

7.1.2.2. Alkotó módon képes használni a tevékenysége alapjául szolgáló technikai, anyagi és információs forrásokat, képes az alkotói folyamat adekvát mozzanataihoz rendelni a megfelelő technikai felszerelést .

7.1.2.3. Pszichológiai ismereteit munkája során tudatosan alkalmazva a műsorkészítő kollégáival és a riportalanyokkal, vendégekkel való esetleges konfliktusokat magas szinten kezeli.

7.1.2.4. Képes a televíziózás rész-munkaterületeinek és egészének teljes átlátására, új megközelítések kialakítására.

7.1.2.5. Műsorkészítés során professzionális szintű verbalitásról, kommunikációs- és vitakészségről, jó érveléstechnikáról tesz tanúbizonyságot.

7.1.2.6. Professzionális magabiztossággal képes a televíziózás műfajaiban elvárt gyors helyzetfelismerére, azonnali reakcióra.

7.1.2.7. Egyéni koncepcióját a televízós műsorkészítés során munkatársai előtt hatékonyan és körvonalazottan képviseli.

7.1.2.8. Professzionális szinten végzi a televíziózás szakterületéhez tartozó produkciók alapfokú analízisét, felismeri a műfaji összefüggésrendszert, és magas színvonalú, adekvát értékelő tevékenységet folytat.

7.1.2.9. Kreatív munkáját képes összehangolni a televíziós stáb többi alkotójával, technikai dolgozójával.

7.1.2.10. Televíziós műsorkészítés során a szakterületének etikai normáit alkalmazza.

**c) attitűdje**:

7.1.3.1. Nyitott a televíziós műsorkészítéssel kapcsolatos és más ismereteinek folyamatos bővítésére.

7.1.3.2. Törekszik a televíziós műsorkészítő szakmában való alkotások létrehozására.

7.1.3.3. Aktívan keresi a televíziózás új technikai és alkotói lehetőségeit.

7.1.3.4. Kiforrott kritikai érzékkel viszonyul a televíziós műfajok stílusirányzataihoz, valamint kortárs alkotásaihoz, különböző egyéni megközelítési módokhoz.

7.1.3.5. Társadalmilag érzékeny, és elkötelezett televíziós produkciói témáinak megválasztásában és azok létrehozásában.

7.1.3.6. Televíziós műsorainak készítése közben etikus és humánus magatartást tanúsít mind munkatársaival, mind a műsor közreműködőivel szemben.

**d) autonómiája és felelőssége:**

7.1.4.1. Televíziós szakmai identitása egyértelműen kialakult.

7.1.4.2. Televíziós műsorkészítése során saját művészeti koncepciót alkot, amelyet professzionális módon valósít meg alkotótársai segítségével.

7.1.4.3. Rendszeresen készít műsorterveket, valamint előkészít televíziós produkciókat. 7.1.4.4. A televíziós munkájának előkészítését, a forgatás/felvétel folyamatát és az utómunkát önálló döntései mentén végzi.

7.1.4.5. A televíziós műsorkészítő stáb kooprodukciós munkavégzési struktúrájában való speciális alkotómunkában is autonóm módon és felelősen tevékenykedik.

7.1.4.6. Nyitott a hagyományos és az új megközelítést hordozó televíziós művészeti alkotások, produkciók társadalmi megismertetésére és megértetésére.

7.1.4.7. Társadalmilag érzékeny és elkötelezett televíziós alkotásai ill. produkciói célközönségének kiválasztásában és ahhoz történő eljuttatásában.

7.1.4.8. Magas etikai mércét képvisel a művészeti és társadalmi közéletben egyaránt.

**9. A mesterképzés jellemzői:**

**9.1. Szakmai jellemzők**

A szakképzettséghez vezető tudományágak, szakterületek, amelyekből a szak felépül:

- a televíziós műsorkészítés általános történeti, társadalomtudományi, jogi és művészeti ismeretei 18-32 kredit;

- a televíziós műsorkészítés gyakorlati megvalósításának folyamata 42-58 kredit;

- televíziós műsorkészítés specifikus részterületei:8-22 kredit.

**9.2. Idegennyelvi követelmény:**

A mesterfokozatú diploma megszerzéséhez egy idegen nyelvből államilag elismert, középfokú (B2), komplex típusú nyelvvizsga vagy azzal egyenértékű érettségi bizonyítvány vagy oklevél szükséges

**9.3. Szakmai gyakorlat követelményei:**

A szakmai gyakorlat magyarországi, országos lefedettségű televíziós csatornák szerkesztőségeiben végzett, legalább hat hetes szakmai munka.

**9.4. A 4.2. pont tekintetében mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma

Mozgóképművészet történeti háttere: 6 kredit

Társadalomtudomány, jog:  6 kredit

Általános művészetelmélet és művészet esztétika: 6 kredit

A mesterképzésbe való felvétel feltétele, hogy a hallgató legalább 6 kredittel rendelkezzen. A hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# TERVEZŐGRAFIKA MESTERKÉPZÉSI SZAK

**1. A mesterképzési szak megnevezése:** tervezőgrafika (Graphic Design)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles tervezőgrafikus művész

- a szakképzettség angol nyelvű megjelölése: Graphic Designer

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** a tervezőgrafika, az animáció, a formatervezés, a fotográfia, a média design, a tárgyalkotás, a textiltervezés, az építőművész, a fémművesség, a kerámiatervezés alapképzési szakok

**4.2. A 9.5. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szakorientációja: gyakorlat-orientált (60-70)

- a diplomamunka elkészítéséhez rendelt kreditérték: 20 kredit

- a szabadon választható tantárgyakhoz rendelhető minimális kreditérték: 10 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 213

**8. A mesterképzési szak képzési célja, az általános és a szakmai kompetenciák:**

A képzés célja tervezőgrafikus művészek képzése, akik a vizuális kultúrában való jártasságuk, humán, technológiai, illetve média ismereteik, valamint műveltségük birtokában alkalmasak
a kommunikáció rendszerének összefüggésében a tervezési helyzetet értelmezni, kreatív
és innovatív javaslatokat tenni, azokat magas szinten megtervezni. Alkalmasak tervezőgrafikai –tervezői, autonóm alkotói –, illetve vizuális és kommunikációs, valamint művészeti kutatási folyamatok felépítésére, önálló programalkotásra, ezek végrehajtására önállóan, együttműködésben partnerként és vezető helyzetben egyaránt. Továbbá képesek saját tevékenységük kritikus értelmezésére és értékek kialakítására, felelősséget éreznek az általános vizuális kultúra aktív alakításáért, terjesztéséért, színvonalának emeléséért. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A tervezőgrafikus művész**

**a) tudása:**

7.1.1.1. Megújuló önálló tudással rendelkezik, tudásának része a széles spektrumú műveltség.

7.1.1.2. Széles körű, rendszerszerű és specializált ismeretekkel rendelkezik a tervezőgrafika elméleteiről, koncepcióiról, tradícióiról, meghatározó múltbéli és kortárs tendenciáiról
és diskurzusairól, valamint referencia értékű alkotóiról, alkotásairól és eredményeiről.

7.1.1.3. Széles körű, rendszerszerű és specializált ismeretekkel rendelkezik
a tervezőgrafikához kapcsolódó tágabb művészeti és kulturális kontextusról, annak történeti alakulásáról, meghatározó korszakairól, irányzatairól, valamint jelenkori működéséről és főbb tendenciáiról.

7.1.1.4. Szerteágazó és rendszerszerű ismeretekkel rendelkezik a tervezőgrafikához kapcsolódó kortárs társadalmi, gazdasági, piaci, környezeti és információ-technológiai kontextusról, ezek működéséről, valamint a szakmájához való kapcsolódási pontokról
és összefüggésekről.

7.1.1.5. Specializált ismeretekkel rendelkezik a tervezőgrafikához kötődő önálló művészeti kutatás módszertanáról, az adat- és forrásgyűjtési, kezelési, szelekciós és értékelési módszerekről.

7.1.1.6. Érti, és magas szinten ismeri a kreativitás és a design gondolkodás működését, és érti, hogyan alkalmazhatók ezek összetett problémák megoldásához.

7.1.1.7. Ismeri a komplex holisztikus gondolkodás működését, valamint magas szinten ismeri a specializált ötlet- és koncepciófejlesztési, innovációs módszereket.

7.1.1.8. Jártas az interdiszciplináris tervezési/alkotás módszertanban, ismeri és érti a komplex tervezési/alkotó folyamatok összefüggéseit és rendszerét, valamint azt, hogy ezek hogyan realizálódnak saját alkotói tevékenységében.

7.1.1.9. Magas szintű esztétikai és kritikai érzékkel, valamint kialakult ízléssel rendelkezik.

7.1.1.10. Magas szintű, specializált ismeretekkel rendelkezik a tervezőgrafika területén alkalmazott tradicionális, klasszikus és innovatív anyagokról, médiumokról, eszközökről, technikákról, tisztában van a főbb technológiai, gyártási, előállítási folyamatokkal
és a tevékenységek végzésének körülményeivel.

7.1.1.11. Magas szinten érti és ismeri a projektmenedzsment működését, folyamatát, illetve alkalmazását saját szakterületén.

7.1.1.12. Magas szinten ismeri a tervezőgrafika vizuális kommunikációs és prezentációs eszközeit, módszereit, csatornáit, behatóan ismeri a szaknyelvet, és a hatékony szóbeli
és írásos szakmai kommunikációt anyanyelvén és legalább egy idegen nyelven.

7.1.1.13. Részleteiben és rendszerében ismeri a tervezőgrafika gazdasági, pénzügyi, szerzői jogi és etikai normáit, szabályozását, érti a saját vállalkozás működtetésének kereteit, valamint alapos áttekintéssel bír a szakterületét érintő tágabb intézményrendszerről.

7.1.1.14. Ismeri és érti saját erősségeit és gyengeségeit a szakmai tevékenységben, és érti azt, hogy az élethosszig tartó tanulás és a megújuló tudás hogyan lehet hasznos számára.

**b) képességei:**

7.1.2.1. Felismer komplex szakmai problémákat, saját tervezési/alkotói program alakít ki, és ez alapján önálló kreatív szakmai munkát végez.

7.1.2.2. Korábban megszerzett és rendszerezett tudását és tapasztalatait stratégiai módon alkalmazza változó, új típusú, komplex helyzetekben.

7.1.2.3. Önállóan vizsgál komplex problémaköröket, összetett művészeti és designkutatást folytat, az adatok és források kritikai kezelését végzi, a tágabb kontextuális összefüggéseket és folyamatokat rendszerszerűen értelmezi.

7.1.2.4. Magas szintű kritikai gondolkodásra támaszkodva képes tervezői/alkotói reflexióra, valamint önálló, szilárd szakmai álláspontot alakít ki.

7.1.2.5. Kreativitását mozgósítja változó, új típusú, komplex helyzetekben is,
és a hagyományos keretrendszerből kilépő, innovatív megoldásokat fejleszt.

7.1.2.6. Önállóan és rutinszerűen, konzekvensen visz végig tervezési/alkotó folyamatot, magas szintű és komplex tervezői/alkotói döntéseket hoz meg, és komplex originális alkotást hoz létre.

7.1.2.7. Rutinszerűen és innovatív módon alkalmazza a megfelelő eszközt, módszert, eljárást és gyártástechnológiát egyéni koncepciói és önálló tervei megvalósításához.

7.1.2.8. Interdiszciplináris alkotóközegben saját szakterületét kompetensen és magas színvonalon képviseli, csapatban dolgozva egyenrangú félként, alkotó módon működik együtt társszakmák és különböző művészeti területek képviselőivel.

7.1.2.9. Projektek, folyamatok és erőforrások menedzselését végzi, csoportban dolgozva vezető szerepet lát el, irányíja a tervező/alkotó és megvalósító tevékenységet.

7.1.2.10. Szakmai tevékenységét, elképzeléseit, eredményeit nyilvánosság előtt nagy biztonsággal és kompetenciával mutatja be, valamint magas szintű párbeszédet folytat szakmai közösségével, a társszakmák képviselőivel, szakértőkkel, ügyfelekkel, illetve laikus közönséggel a tervezőgrafikát érintő komplex témákban, anyanyelvén és egy idegen nyelven.

7.1.2.11. Szakmai álláspontját és szakmai érdekeit érvekkel alátámasztva képviseli vita helyzetben, együttműködés során képes a konfliktuskezelésre.

7.1.2.12. Alkalmazza szakterülete etikai és szerzői jogi normáit, továbbá a szakmai elvárásoknak megfelelően alkalmazza tudását eltérő intézményes keretek között is.

7.1.2.13. Képes értékelni saját szakmai tevékenységét, szakmai erősségeit, gyengeségeit,
és tudását, kompetenciáit és tervezői/alkotói gyakorlatát folytonosan naprakészen tartja, megújítja, fejleszti.

**c) attitűdje:**

7.1.3.1. Aktívan keresi az új szakmai ismereteket, módszereket és technikákat, figyelemmel kíséri a kortárs művészeti, társadalmi, gazdasági, piaci, ökológiai és információ-technológiai folyamatokat, tendenciákat.

7.1.3.2. Szakmai munkájában motivált és elkötelezett, alkotótevékenységét szellemi szabadság, kísérletező és vállalkozó kedv jellemzi.

7.1.3.3. Tudatosan törekszik saját szakmai határainak, illetve a szakterületek közötti határok és hagyományos keretrendszerek átlépésére, meghaladására.

7.1.3.4. Aktívan keresi azokat a kihívásokat és komplex problémákat, ahol szakmai tudását
és kreativitását kamatoztatva adekvát válaszokat adhat, originális alkotásokat hozhat létre, önállóan vagy csoport tagjaiként.

7.1.3.5. Szakmai tevékenységében rugalmasan és adaptívan viszonyul az új típusú kihívásokhoz, problémákhoz és helyzetkehez.

7.1.3.6. Tervezőgrafikai alkotótevékenységét magas fokú minőség és érték orientáltság, művészi érzékenység és intellektuális szemlélet jellemzi.

7.1.3.7. Aktívan keresi az együttműködést más művészeti ágak és szakterületek szereplőivel, aktívan kezdeményez interdiszciplináris projekteket, szakmai tevékenységét integratív szemlélettel végzi.

7.1.3.8. A saját tervező/alkotó tevékenységével kapcsolatos társadalmi és ökológiai igényeket felismeri, azonosítja, azokra reflektál.

7.1.3.9. Társadalmi és ökológiai szempontból érzékeny és elkötelezett, munkájában törekszik a fenntarthatóság szempontjainak érvényesítésére, a különböző társadalmi és kulturális csoportokkal szemben befogadó, toleráns és empatikus.

7.1.3.10. Saját tervező/alkotó tevékenységét képes elhelyezni a tágabb kulturális, gazdasági
és piaci kontextusban, szakmája etikai és szerzői jogi normáit betartja.

**d) autonómiája és felelőssége:**

7.1.4.1. Szakmai identitása egyértelműen kialakult.

7.1.4.2. Szakmai kérdésekben önállóan tájékozódik, saját ízléssel és szakmai véleménnyel bír.

7.1.4.3. Saját művészeti koncepciót alkot, amelyet önállóan és professzionálisan valósít meg.

7.1.4.4. Rendszeresen kezdeményez, vezet és formál projekteket.

7.1.4.5. Interdiszciplináris tevékenységekben is autonóm módon és felelősen tevékenykedik.

7.1.4.6. Saját szakmai munkájáért, valamint az általa vezetett projektekért, tevékenységekért felelősséget vállal.

7.1.4.7. A szakmai közösség tagjaként felelősséget vállal közösségért, szakterülete értékeiért és etikai normáiért.

7.1.4.8. Szakmai munkáját társadalmilag, kulturálisan, ökológiailag érzékeny, tudatos és felelős tevékenység jellemzi.

7.1.4.9. Tevékenységével tudatosan és felelősen alakítja vizuális környezetét.

**9. A mesterképzés jellemzői:**

**9.1. A szakmai ismeretek jellemzői**

9.1.1. A szakképzettséghez vezető tudományágak, szakterületek, amelyekből a szak felépül;

 - média- és gyártástechnológiai ismeretek 10–20 kredit,

- grafikai tervezési stúdiumok 20–50 kredit;

- szakelmélet 10–20 kredit;

- elméleti stúdiumok (kutatásmódszertan, média és művészettörténet és- elmélet, filozófia, társadalomtudomány, gazdasági és jogi ismeretek, kommunikációs és prezentációs ismeretek) 10–30 kredit;

- kapcsolódó társszakmai ismeretek 5–15 kredit.

**9.2.** **Idegennyelvi követelmény:**

A mesterfokozat megszerzéséhez bármely olyan idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

**9.3.** **Szakmai gyakorlatra vonatkozó követelmények:**

A szakmai gyakorlat az intézményi tantervben meghatározott szakmai munka.

**9.4. A képzés megkülönböztető speciális jegyek:**

A képzés csak teljes idejű képzésben, a nappali képzés munkarendje szerint szervezhető meg.

**9.5.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 60 kredit az alábbi területekről:

média-és vizuális stúdiumok, grafikai tervezési stúdiumok, média- és gyártástechnológiai ismeretek, média-, művészettörténet és- elmélet, filozófia, társadalomtudomány, gazdasági és jogi ismeretek, kommunikációs és prezentációs ismeretek.

A mesterképzésbe való felvétel feltétele, hogy a hallgató az alapképzési tanulmányai alapján a felsorolt területeken legalább 30 kredittel rendelkezzen. A mesterképzésben a hiányzó krediteket a felsőoktatási intézmény tanulmányi és vizsgaszabályzatában meghatározottak szerint kell megszerezni.

# ZENESZERZŐ MESTERKÉPZÉSI SZAK

**1. A mesterképzési szak megnevezése:** zeneszerző (Music Composition)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles zeneszerző

- a szakképzettség angol nyelvű megjelölése: Composer

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:**

az alkotóművészet és muzikológia alapképzési szak zeneszerzés, alkalmazott zeneszerzés, elektronikus zenei médiaművészet szakirányai.

**4.2. A 9.5.pontban meghatározott kreditek teljesítésével vehetők figyelembe továbbá:** az előadó-művészet alapképzési szak valamennyi szakiránya, az alkotóművészet és muzikológia alapképzési szak jazz-zeneszerzés, muzikológia, zeneelmélet, zeneismeret szakirányai.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szak orientációja: gyakorlat-orientált (60-70)

- a diplomamunka elkészítéséhez (diplomahangversenyhez) rendelt kreditérték: 15 kredit

- a szabadon választható tantárgyakhoz rendelhető minimális kreditérték: 6 kredit

**7 A szakképzettség képzési területek egységes osztályozási rendszer szerinti tanulmányi területi besorolása:** 212

**8. A mesterképzési szak képzési célja, az általános és a szakmai kompetenciák:**

A képzés célja zeneszerzők képzése, akik kiművelt zeneszerzői képességeiket és elméleti felkészültségüket egyéni jellegű, eredeti alkotásokban tudják alkalmazni. Zeneszerzői teljesítményükkel a nemzetközi zenei életben is gyümölcsöztetni tudják a hazai zenei felsőoktatásban nyert tapasztalataikat. Képesek a zenei alkotóművészet értékeit a szakmán belül és azon kívül képviselni, fejleszteni, tudatosítani, s ha kell, megvédeni. A zenei élet intézményeiben hasznos szolgáló és kezdeményező szerepet tudnak betölteni. Felkészültek a szakterületen folyó tudományos munkába való bekapcsolódásra. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A zeneszerző**

**a) tudása:**

7.1.1.1. Specializált ismeretekkel rendelkezik a zeneszerzéssel kapcsolatos zenei elméleti, történeti háttérről, a zeneirodalom speciális területeinek fontosabb alkotásairól.

7.1.1.2. Ismeri a mélyebb műismerethez vezető módszereket, analitikus eszközöket.

7.1.1.3. Beható ismeretekkel rendelkezik a zeneművészet és más művészeti ágak közötti kapcsolódási pontokról, továbbá az alkotó- és előadó-művészeti területek közötti dinamikus kölcsönhatásról.

7.1.1.4. Specializált ismeretekkel rendelkezik a zeneszerzői alkotótevékenységgel kapcsolatos menedzsment elveiről, szempontjairól és a szerzői jogról.

7.1.1.5. Magas szinten ismeri a zeneszerzői alkotótevékenységre vonatkozó etikai szabályokat.

7.1.1.6. Mélyrehatóan ismeri a különböző vokális és hangszeres kompozíciós technikákat, a történeti és kortárs zenei stílusokat, műfajokat, iskolateremtő irányzatokat, mintaértékű kompozíciókat, azok kompozíciós felépítését.

7.1.1.7. Szerteágazó, az egyes stílusoknak és előadói apparátusoknak megfelelő hangszerelési ismeretekkel rendelkezik.

7.1.1.8. Magas szintű zenei és technikai ismeretei vannak a zongorajátékról, gyakorlatban elsajátította a zongora szólórepertoár középnehéz műveinek egy részét.

7.1.1.9. Szerteágazó ismeretei vannak a zenekari partitúrák felépítéséről, az azok zongorán történő megszólaltatásához szükséges rendezőelvekről.

**b) képességei:**

7.1.2.1. Képes zeneművek önálló értékelésére, elemzésére, strukturális megközelítésére, azok stiláris, kompozíció-technikai, esztétikai kontextusában.

7.1.2.2. Elméleti ismeretei alapján képes zeneszerzői tevékenységével kapcsolatban szóban vagy írásban kifejezni gondolatait.

7.1.2.3. Képes zeneszerzői alkotótevékenységébe más művészeti ágak elemeit beemelni.

7.1.2.4. Képes érvényesíteni zeneszerzői alkotótevékenységének feltételrendszerére, megfelelő körülményeire vonatkozó önálló elvárásait; ennek érdekében hatékonyan, meggyőzően kommunikál.

7.1.2.5. Képes a zenei és kulturális élet intézményeiben szakmai irányítási tevékenységet végezni.

7.1.2.6. Képes alkalmazni zenei alkotó és előadó-művészet etikai normáit.

7.1.2.7. Képes különböző műfajú zeneművek komponálására saját vagy más (zenetörténeti) alkotói stílusban.

7.1.2.8. Hangszereléssel kapcsolatos ismereteit önálló kompozícióinak megalkotása vagy más (zenetörténeti) stílusú művek hangszerelése során hatékonyan alkalmazza.

7.1.2.9. Képes középnehéz zongoraművek, zongorakíséretek megszólaltatására, valamint saját kompozícióinak betanítása, ismertetése során azok zongorán történő demonstrálására.

7.1.2.10. Képes bonyolult, ill. nagy apparátusra írott zeneművek partitúráinak átlátására, zongorán történő megszólaltatására.

**c) attitűdje:**

7.1.3.1. Nyitott a zenei alkotó- és előadó-művészettel kapcsolatos kérdések elméleti megközelítésére.

7.1.3.2. Kiforrott kritikai érzékkel viszonyul a különböző stílusirányzatokhoz, zeneművekhez.

7.1.3.3. Aktívan keresi az összművészeti vagy multidiszciplináris alkotótevékenységben való részvétel lehetőségét.

7.1.3.4. Társadalmilag érzékeny és elkötelezett kompozíciói témájának megválasztásában.

7.1.3.5. Törekszik saját kompozícióinak szélesebb társadalmi körben történő megismertetésére.

7.1.3.6. A zenei alkotó- és előadó-művészet etikai normáit betartja.

7.1.3.7. Aktívan keresi a különböző zenei irányzatokban, stílusokban való komponálás lehetőségét.

7.1.3.8. Törekszik repertoárismeretének gyakorlati megközelítésű bővítésére.

**d) autonómiája és felelőssége:**

7.1.4.1. A zenei alkotó- és előadó-művészettel kapcsolatos ismereteit elméleti háttérismeretek közvetítésével is megosztja másokkal.

7.1.4.2. Folyamatosan figyelemmel kíséri a zenei élet eseményeit, a zenei multimédiás-, kotta- és könyvkiadást, az írásos zenei publikációkat.

7.1.4.3. Összművészeti, illetve multidiszciplináris alkotótevékenységben is autonóm módon és felelősen tevékenykedik.

7.1.4.4. Társadalmilag érzékeny és elkötelezett kompozíciói célközönségének kiválasztására, a kompozíciók célközönséghez történő eljuttatására, valamint a közönségnevelésben való részvételre.

7.1.4.5. Elkötelezett a zenei alkotó- és előadó-művészet etikai normái iránt.

7.1.4.6. Szakmai elkötelezettsége, zeneszerzői alkotóstílusa, irányultsága egyértelműen kialakult.

7.1.4.7. Egyéni teljesítményét a szakterület minőségi elvárásaival összhangban tartja.

7.1.4.8. Rendszeresen komponál különböző előadói apparátusú, műfajú műveket.

7.1.4.9. Rendszeresen kezdeményezi kompozícióinak előadását, amelyre való felkészülésben aktív irányító szerepet tölt be.

**9. A mesterképzés jellemzői:**

**9.1. A szakmai ismeretek jellemzői**

9.1.1. A szakképzettséghez vezető tudományágak, szakterületek, amelyekből a szak felépül:

- a zeneszerzői tevékenység kapcsolódása a kultúra és a művészeti élet különböző területeihez 3-15 kredit;

- a zeneszerzés általános és specifikus elméleti, történeti ismeretei 8-28 kredit;

- zeneszerzés és részterületei 40-70 kredit;

- hangszeres előadó-művészet 5-29 kredit;

9.1.2. a képző intézmény által ajánlott specializáció kreditaránya a képzés egészén belül legalább 25 kredit.

**9.2.** **Idegen-nyelvi követelmény**

A mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma

- a zeneművészet elméleti, történeti háttere: 30 kredit;

- zeneszerzés és részterületei: 10 kredit

A mesterképzésbe való felvétel feltétele, hogy a hallgató legalább 20 kredittel rendelkezzen. A hiányzó krediteket a felsőoktatási intézmény tanulmányi és vizsgaszabályzatában meghatározottak szerint meg kell szerezni.

# ZENETEORETIKUS MESTERKÉPZÉSI SZAK

**1. A mesterképzési szak megnevezése:** zeneteoretikus (Music Theory)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles zeneteoretikus

- a szakképzettség angol nyelvű megjelölése: Music Theorist

**3. Képzési terület:** művészet

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:**

az alkotóművészet és muzikológia alapképzési szak zeneelmélet, zeneismeret szakirányai

**4.2. A 9.5. pontban meghatározott kreditek teljesítésével vehetők figyelembe továbbá:** az előadó-művészet alapképzési szak bármely szakiránya, az alkotóművészet és muzikológia alapképzési szak zeneszerzés, jazz-zeneszerzés, muzikológia, elektronikus zenei médiaművészet és alkalmazott zeneszerzés szakirányai.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

- a szak orientációja: kiegyensúlyozott (40-60 százalék)

- a diplomamunka elkészítéséhez (diplomahangversenyhez) rendelt kreditérték: 15 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 212

**8. A mesterképzési szak képzési célja, az általános és a szakmai kompetenciák:**

A képzés célja zeneteoretikusok képzése, akik teljes értékű zenei képzés birtokában a zeneelmélet körébe tartozó szakterületek elméleti és gyakorlati kutatásával, illetve művelésével a magyar és az egyetemes zenei kultúrát szolgálni és terjeszteni tudják. Zeneelméleti szakismereteikkel a zenei kutatást és előadó-művészetet szolgálják. A zeneelmélet történetének ismeretében biztosan tájékozódnak a stílusok, a kompozíciós technikák, a műfajok világában, és képesek a szakmai értékek szakmán belüli és kívüli képviseletére, fejlesztésére, tudatosítására és védelmére. Alkalmasak a zenei élet intézményeiben szakmai irányító tevékenység ellátására. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A zeneteoretikus**

**a) tudása:**

7.1.1.1. Specializált ismeretekkel rendelkezik a zenetörténet egyes korszakairól, valamint a zeneirodalom speciális területeinek fontosabb alkotásairól.

7.1.1.2. Specializált ismeretekkel rendelkezik a zenetörténeti korszakok stílusjegyeiről, az azoknak megfelelő tudományos igénnyel megvalósított elemzési módszerekről.

7.1.1.3. Ismeri a zeneelméleti forráskutatás eszközeit és módját.

7.1.1.4. Behatóan ismeri az európai zeneelméleti gondolkodást, irodalmat és forrásait, specializált ismeretei vannak az egyes zenetörténeti korszakok teoretikus vizsgálódásainak központi kérdéseiről.

7.1.1.5. Beható ismeretekkel rendelkezik a zeneművészet és más művészeti ágak közötti kapcsolódási pontokról, továbbá az alkotó- és előadó-művészeti területek közötti dinamikus kölcsönhatásról.

7.1.1.6. Magas szintű ismeretei vannak a vokális ellenpontról, különösen a németalföldi mesterek és Palestrina művei vonatkozásában.

7.1.1.7. Magas szintű zenei és technikai ismeretei vannak a zongorajátékról; gyakorlatban elsajátította a zongora középnehéz repertoár egy részét.

7.1.1.8. Gyakorlatban elsajátította az énekkari irodalom egy részének saját hangfajának megfelelő szólamát.

7.1.1.9. Specializált ismeretekkel rendelkezik a zenei alkotó- és előadó-művészeti tevékenységgel kapcsolatos menedzsment elveiről, szempontjairól és szerzői jogról.

**b) képességei:**

7.1.2.1. Képes zeneművek professzionális szinten történő értékelésére, azok stiláris, kompozíció-technikai, esztétikai kontextusában.

7.1.2.2. Képes hagyományos és speciális notációjú kottaképeket helyesen értelmezni.

7.1.2.3. Teljes körűen átlátja a zeneelmélet-történet folyamatát, a különböző kortörténeti dokumentumokat helyesen értelmezi.

7.1.2.4. Zeneművészeti, zeneelméleti témákkal kapcsolatban képes tudományos alapossággal szóban vagy írásban kifejezni gondolatait.

7.1.2.5. Képes a zeneművészet és más művészeti ágak közötti összefüggések felismerésére, megfogalmazására.

7.1.2.6. Teljes körűen átlátja a zeneelmélet-történet folyamatát, a különböző kortörténeti dokumentumokat helyesen értelmezi.

7.1.2.7. Zeneszerzési ismereteit műelemző tevékenysége során hatékonyan alkalmazza.

7.1.2.8. Képes középnehéz zongoraművek, zongorakíséretek megszólaltatására, valamint tudományos előadásai során zeneművek részleteinek zongorán történő demonstrálására.

7.1.2.9. Kóruséneklésben szerzett ismeretei és gyakorlata alapján képes énekkari művek előadásában való részvételre.

7.1.2.10. Képes érvényesíteni tudományos tevékenységének feltételrendszerére, megfelelő körülményeire vonatkozó önálló elvárásait; ennek érdekében hatékonyan, meggyőzően kommunikál.

7.1.2.11. Képes a zenei és kulturális élet intézményeiben szakmai irányítási tevékenységet végezni.

**c) attitűdje:**

7.1.3.1. Kiforrott kritikai érzékkel viszonyul a különböző stílusirányzatokhoz, zeneművekhez.

7.1.3.2. Követi és kialakult ízlésvilága alapján értékeli az újabb művészeti/zenei irányzatok változásait, aktívan segíti értékes produkciók megszületését, bemutatását.

7.1.3.3. Törekszik magas szintű, elméleti jellegű zenei felkészültségének a gyakorlati munkában történő alkalmazására, valamint repertoárismeretének gyakorlati módon történő folyamatos és intenzív bővítésére.

7.1.3.4. Nyitott a gyakorlati zenei előadó-művészeti tevékenységben való rendszeres aktív, kezdeményező részvételre.

7.1.3.5. Törekszik arra, hogy zeneelméleti kutatásai minél átfogóbb vagy specializált területre terjedjenek ki.

7.1.3.6. A zenei alkotó- és előadó-művészet etikai normáit betartja.

**d) autonómiája és felelőssége:**

7.1.4.1. Tanulmányai és tapasztalatai alapján kialakult szaktudása és szemlélete alapján önálló értékítéletre, aktív, önálló szakmai cselekvésre képes.

7.1.4.2. Folyamatosan figyelemmel kíséri a zenei élet eseményeit, a zenei multimédiás-, kotta- és könyvkiadást, az írásos zenei publikációkat.

7.1.4.3. Zeneelméleti publikációival, előadásaival részt vállal a szakmai köztudat formálásában.

7.1.4.4. Felelős szakemberként vesz részt szűkebb és tágabb társadalmi környezete zenei kultúrájának fejlesztésében.

7.1.4.5. A zeneelméleti diszciplínák európai hagyományainak őrzésében, fejlesztésében és továbbadásában felelős szerepet vállal.

7.1.4.6. Teljesítményét a szakterület minőségi elvárásaival összhangban tartja.

**9. A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- a zeneművészet kapcsolódása a kultúra és a művészeti élet különböző területeihez 3-13 kredit;

- a zeneművészet történeti és zeneszerzési ismeretei 6-20 kredit;

- zeneelmélet és részterületei 45-83 kredit;

- vokális és hangszeres előadó-művészet 4-24 kredit.

**9.2.** **Idegennyelvi követelmény:**

A mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**9.3.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma:

- zeneelmélet és részterületei: 30 kredit.

A mesterképzésbe való felvétel feltétele, hogy a hallgató legalább 15 kredittel rendelkezzen. A hiányzó krediteket a felsőoktatási intézmény tanulmányi és vizsgaszabályzatában meghatározottak szerint meg kell szerezni.